
În Bătălia de la Endor, un grup de 
rebeli, piloți pe starfighter, se confruntă 
direct cu un Star Destroyer. 


Gina Moonsong a săltat cupola cockpitului și a extins 
scara pănă la nivelul punţii de zbor. Când și-a scos casca, a ieșit 
la iveală părul roşcat tuns scurt, pe care-l purta așa încă de la 
Dantooine, apoi şi-a şters broboanele de sudoare de pe chipul 
| măsliniu. Înainte de a avea timp să predea carnetul de zbor 
șefului de echipaj, vocea tunătoare de bariton a adjunctului 
comandantului de wing a stărnit ecouri în hangar. 

— Cadet, la mine! 

Moonsong a încremenit în salut, cu umbra unui zâmbet la 
limita insubordonării, când locotenentul Braylen Stramm şi-a 
apropiat faţa negricioasă de a ei. Părea la fel de iritat precum 
orice ofiţer care vede cum este ratat un exercițiu vital de 
antrenament — cu atât mai mult când ordinul de ofensivă 

pentru Flota Imperială poate sosi în orice zi. 
| — Tu ce crezi că ai făcut acolo, Cadet? 

Moonsong a ezitat pentru că toți piloţii ieşiţi din nave 
erau adunați în jurul ei. Expresiiile de pe fețele lor exprimau de 
la contrariere — iar face probleme outsiderul? — până la interesul 
profesional: Cum va trata ultima abatere comisă de copilul- 
problemă al squadronului comandantul cel atât de „ca-la-carte”? 

S-a uitat în ochii lui Stramm și a zâmbit. 

— Am executat misiunea cu succes, sir. 


— Cu succes? Computerele arată altfel. Ai fost distrusă. 


Împreună cu jumătate din squadron. 

— Sir, am înregistrat trei lovituri directe asupra lui Star Destroyer. Sir. 

— Doar cá nu a fost un Star Destroyer. A fost o grămadă de drone în spațiu 
simulând poziţia unui Star Destroyer. După care ai fost anihilată. 

— Cu tot respectul, Sir, calculele trimise de comandantul de wing nu erau corecte. 

— Deci, după mai puţin de cincizeci de ore eşti expertă în zborul cu B- mng Nu e 
acelaşi lucru cu a te lua de contrabandistii a 
de pe Coruscant, Cadet. Când vom intra în 
luptă nu va fi împotriva vreunui cruiser 
pentru securitate locală. Ne vom confrunta 
cu Flota Imperială. 

— Păi, dvs știți totul despre asta, nu-i 
aşa? 

Un moment de liniște înmărmurită. 
Apoi Stemm a tras aer adânc în piept gata 
să o sanctioneze disciplinar pe Moonsong 
pentru infracțiunea comisă. Dar înainte de a 


putea spune ceva se auzi: 

— Destul! 

Comandantul de wing Adon Fox îi domina pe amândoi. Grásut si cu faţa rosie, 
compensa lipsa fizicului de războinic cu agilitate mentală şi reflexe pe măsură. Era 
cunoscut în Flotă ca un lider de mâna-ntâi al piloților. lar acum făcea tot ce putea pentru 
a-i împiedica pe cei doi să se încaiere. 

— Am să mă fac că ultimele cinci secunde nu au existat, a spus. Pentru că acest 
cadet are dreptate. Numerele mele au fost greşite. 

Moonsong a încercat să spună ceva, dar Fox i-a tăiat-o 

— Însă, în loc să faci pe vedeta, ar fi trebuit să ne spui mai întâi ce vrei să faci. 

— Sir, nu am avut timp... 

= Fă-ţi timp. 

A spus-o cu atâta răceală în voce, încât Moonsong știu că era mai bine să tacă. 

— Ideea atacului squadronului B-wing este că acţiunea coordonată a navelor 
acționează ca un multiplicator de forță. Dacă ne integrăm vectorii de atac, avem o șansă 
mai mare sá ne terminăm misiunea cu succes — şi în viață. Ai înțeles? 

— Da, sir. 

— Eu cred că nu a înţeles deloc, a mormăit Stramm. 

— Şi-a executat misiunea, Locotenente; n-a spus nimeni niciodată că acesta va fi un 
război uşor. 

Fox s-a întors din nou către Moonsong. Ochii săi negri i-au reamintit de bătrânul ei 
mentor, Barthow Quince. Aveau acelaşi aer dezaprobator care i-a pus un nod în gât. 

— Acesta nu este un război personal, Cadet. Dacă aș crede că e de vreun folos, ti-as 
revoca pe loc statusul de zbor, dar sincer, nu avem destui piloți. 


1 A/SF-01 B-wing starfighter — pe scurt B-wing sau Blade Wing — starfighter /pombardier rebel, monoloc, puternic înarmat. 


A ridicat putin glasul, ca sá fie auzit in tot hangarul. 

— Tocmai am primit ordine de la amiralul Ackbar. Mâine are loc marele spectacol. 
Flota se deplasează la Endor. Dar noi nu vom participa la asaltul principal. Vom păzi 
liniile de comunicaţii ale Flotei si vom asigura arier... 

— Ariergarda? Moonsong nu-şi putea ascunde dezamăgirea. N-am făcut atâta 
drum doar ca să... 

— Destul, Cadet. Aste sunt ordinele noastre. Liber! 

Fox s-a întors cu spatele și a plecat de pe puntea de zbor. Avea sentimente 
amestecate în legătură cu faptul că squadronul nu va merge în zona de combat. Pe de o 
parte, era doritor să dea o lovitură puternică Imperiului. Dar (oricât de puţină plăcere îi 
făcea să recunoască) squadronul nu era pregătit. Cât despre Stramm - el era bine 
intenţionat, dar se străduia mult prea mult. Ceea ce era de aşteptat; Stramm era un fost 
ofițer naval Imperial care era obișnuit cu disciplina strictă şi ierarhia de comandă. 
Trebuia să priceapă faptul că Alianţa nu avea aceleaşi resurse ca să-și antreneze piloții. 
Multi dintre ei nu au zburat niciodată în viața lor un 
snubfighter?. La naiba, majoritatea noilor cadeți 
zburători proveneau din lumi izolate, pacifiste, şi 
aveau puţină sau chiar deloc experienţă militară. 

Caz concret, Gina Moonsong. Precum mulți 
alţii care s-au alăturat Rebeliunii, nu avea instrucție 


profesională şi învățase să zboare pe rutele de 
contrabandă de lângă Coruscant. Moonsong părea să aibă o aversiune permanentă față 
de reguli și regulamente, dar nu se putea nega că este un pilor formidabil. Cu siguranţă 
mai bun decât el însuși, probabil la fel de bun ca Wedge Antilles. 

Fox nu-și putu reţine un zâmbet când s-a gândit la adevăratul motiv al frictiunii 
dintre cei doi piloți. Ei credeau că nu lasă să se vadă nimic, dar Fox era o persoană 
perceptivă şi a observat chimia dintre ei încă din momentul primei priviri schimbate de 
cei doi. Fie cá au împins lucrurile mai departe de atât, fie că nu - ei bine, nu era treaba 
lui. Relaţiile cu subordonații erau necunoscute în Imperial Navy, dar, în rândurile 
Rebelilor, erau considerate cu mai multă indulgență, pentru că nu existau atâtea restricții 
dincolo de limita pe care o stabileau comandanții de wing. Si nu numai că Fox avea 
motive mult mai mari de îngrijorare, dar nici nu voia să aplice dublul standard. Toată 
lumea era la curent cu bârfele despre căpitanii contrabandisti și , printesele” lor, dar nici 
Rebelii nu erau mai breji. Relaţiile neregulamentare din squadron nu erau problema lui; 
antrenamentul da. Oamenii sái erau incá necopti. Încă infricosati. 


2 Snubfighters/snubships — termen argotic pentru un fighter cu unu/doi oameni la bord. Echipate pentru atacul obiectivelor 
de la sol sau a navelor de rázboi, impreuná cu alte fightere. Sunt dotate cu rachete, torpile, tunuri laser. Au motor pentru 
viteze superluminice. 


Şi el a fost la fel, cu nu prea mult timp în 
urmă. Când a început Bătălia de la Hoth, avea mai 
puţin de o sută de ore de zbor şi totuşi se aștepta 
de la el să distrugă blocada cu al său x-win. 
Părea a fi o misiune sinucigașă, dar a executat-o 
totuşi și a supravieţuit. Nu s-a așteptat însă ca 
transportorul pe care se afla soţia sa să fie distrus 
de Star Destroyer în timp ce el era în misiune. 
După aceea, Fox nu s-a mai temut de nimic. 


Adevărul era că nici nu mai avea vreun sentiment. 
Şi se împăcase cu situaţia. S-a întins în cușetă, deşi știa că n-are nici o şansă să doarmă 
înaintea operaţiunii de mâine. Știa exact ce fel de vise îl bântuiau si considera că era mai 
bine să nu viseze deloc, decât să se lupte cu fantomele trecutului. 


Stramm nu dormea nici el. 

Băuse niște cafea şi acum studia schemele B-wing, X-wing, TIE-fighter* si Star 
Destroyer. Fără a mai pomeni de Death Star. A citit toate rapoartele referitoare la Bătălia 
de la Yavin - concentrându-se în special pe cele ale lui Antilles si Skywalker. Ei au 
realizat imposibilul, dar nici măcar ei nu au trebuit să se confrunte cu navele importante 
ce pázeau stația. Stramm știa cá de data aceasta Flota Navală Imperială nu se va lăsa atât 
de uşor, mai ales că staţia nu era funcțională. 

Cunostea logistica Imperială, desigur — în mod direct. Trebuie să aibă aibă cel puţin 
câteva Star Destroyere ca gardă si probabil că vor folosi o mulțime de TIE-figtere cu rază 
mare de acţiune. Planul Amiralului Ackbar de a ieși din hiperspatiu cât mai aproape 
posibil de Death Star părea a fi unica soluţie aplicabilă, dar, la gândul că vor acţiona astfel 
Stramm simţea un nod în stomac. 

Totuși nu de moarte se temea. Ci de eșec. Credinţa sa față de Rebeliune nu era 
chiar netármuitá; nu li se alăturase pentru că a crezut că vor învinge. Ci doar pentru că a 
obosit să lupte pentru o forță opresivă care-şi pune cizma pe grumazul tuturor celor a 
căror singură vină era aceea că nu s-au ploconit destul de repede. A trecut doar un an de 
când a dezertat din postul său din garnizoana Imperială din Naboo si a fugit în Outer 
Rim? pentru a se alătura Alianţei. A considerat că e mai bine să moară luptând împotriva 
tiraniei decât să continue a fi supusul ei servitor. 

lar acum se părea că, în cele din urmă, i se va îndeplini dorința. 

Bătaia în ușă i-a distras atenţia. 

Stramm a fost mai mult decât surprins când a deschis și a văzut-o pe Moonsong. 
Ochii ei verzi străluceau deasupra unui zâmbet discret. A tras-o de mână în 
compartiment. 

— Te-a văzut careva? 


3 The X-wing — starfighter versatil al Alianţei Rebelilor cu mare viteză și putere de foc. Armate cu patru tunuri laser si două 
lansatoare de torpile protonice. Se pot confrunta cu orice navă a Imperiului. 

+ TIE fighter — starfighter specific Imperiului. 

5 Outer Rim — cea mai extinsă regiune din galaxie, cu lumi diverse si planete sálbatice/primitive. 


— Pe bune, oamenii alte motive pentru care să-şi facă griji. 

Moonsong făcu un gest către rapoarte. 

— Ceva studii de ultim moment, Locotenente? 

— Tu ce crezi, Cadet? 

O clipă s-au privit unul pe altul. Apoi... 

— Vreau să-mi cer scuze. 

— Asta e ceva nou. 

— Pentru ce am spus în hangar. Nu voiam să pun la îndoială loialitatea dvs. Am 
fost furioasă şi am depăşit limita. 

Stramm a ridicat din umeri. 

— Ai subliniat doar o stare de fapt. 

— Stiti ce vreau să spun. 

— Desigur. Şi eu m-am cam aprins... doar pentru că... 

Moonsong a făcut un pas înainte şi i-a pus uşor mâna pe piept. 

— Ştiu de ce. 

Stramm și-a pus mâinile peste ale ei. 

— Trebuie să ne oprim aici. 

— Nu spune ceva ce nu-ți dorești. 

— Ce vrei să spun? 

— Adevărul. 

— Adevărul este că nici unul dintre noi nu ştim ce se va întâmpla mâine. 

Replica o făcu să râdă tare. 

— Ce-i așa de hazliu? 

— Nici unul dintre noi nu știm ce se va întâmpla... exact de aceea avem o șansă. 

Acestea fiind spuse, el a zâmbit larg și a tras-o către el. 


Amiralul Jhared Montferrat era iritat de toate aceste tipete. 

Nu era zgomotul pe care-l auzea de obicei la bordul lui Devastator. Echipajul său 
era cel mai bun dintre toate, iar mândria lor era justificată de palmaresul unic al navei. Şi 
chiar acum, mândria lor era maximă. După luni întregi de atacuri asupra rutelor de 
comerț ale rebelilor, nava s-a raliat cu Vader şi flota sa la Endor. Bătălia finală a 
războiului putea fi „pe țeavă”, iar asta însemna că efectiv nu era timp pentru ceva ce 
distrăgea atenţia. Așa încât, atunci când Devastator, pe drumul către interiorul sistemului, 
a capturat niște contrabandişti suspecți, ordinele lui Montferrat au fost pe cât de simple, 
pe atât de crude. 

Ceea ce a însemnat multe tipete. 

Montferrat i-a privit pe cei patru oameni incátusati, cu singurul lui ochi cenusiu. A 
ascultat destul protestele lor disperate, cum că n-ar fi spionii rebelilor. Cu siguranţă că 
era o mică șansă ca ei să spună realmente adevărul referitor la faptul că ar fi comercianți, 
dar pănă la urmă, nu avea nici o importanţă. În mulţii săi ani la comandă, Montferrat a 
înțeles că cel mai bine este să-şi țină oamenii concentrați asupra misiunii. Aceasta era una 
dintre numeroasele lecții învăţate în zilele în care Devastator era nava amiral personală a 


lui Darth Vader. Un echipaj concentrat era unul mai putin predispus sá greseascá. lar 
Montferrat credea în eliminarea greselilor rapid si definitiv. 
Asa că era întotdeauna binevenită o oportunitate pentru a demonstra cum este 


pedepsită încălcarea legii. 


A făcut un semn scurt din 


| cap către stormtrooperi; aceştia au 
închis trapa sasului, retezând 
tipetele. Unul dintre contrabandisti 
a început să lovească în fereastră, 
dar Montferrat nici nu s-a obosit să 
privească. Spera că dacă îi va veni 
vreodată vremea, el va da dovadă 
de mai multă demnitate decât 
oamenii pe care îi condamnase. 
Stormtrooperii au  depresurizat 
sasul si tipetele au încetat. 
Sergentul a făcut un pas înainte. 


— Ce trebuie să facem cu nava lor, Amirale? 


— Lásati-o în derivă şi pune tunarii sá practice tragerea asupra țintei. 
Supraverghează exercițiul și informeasă-mă dacă cineva nu a reușit să obțină un procent 
de 100% lovituri în plin. 

Fără să aştepte răspunsul, Montferrat s-a întors cu spatele si s-a îndreptat înapoi 
spre Puntea de Comandă. Desigur, a luat-o pe drumul cel mai lung. Întotdeauna 
străbătea puntile înainte de o operațiune importantă; îi plăcea ca ofițerii si echipajul să 
ştie că le supraveghea fiecare mișcare. Acesta era un alt lucru pe care l-a învățat de la 
Lord Vader. Adevărul fie spus, nu se aștepta la prea multă acţiune în operațiunea 
următoare; nu era nici o şansă ca rebelii surprinși să fie în stare să se împotrivească 
uimitoarei etalări de forță comasată de Împărat pentru a pune capăt odată pentru 
totdeauna rebeliunii lor lipsite de sens. Chiar şi așa, mintea sa analitică a revăzut iar şi iar 
detaliile misiunii pe care intentiona să o ducă la îndeplinire exact așa cum a fost 
planificată. 

Montferrat a sosit pe Punte unde l-a găsit pe Comandantul Gradd echipat în 
imaculatul său costum de zbor. Fără nici o îndoială, Gradd era cel mai bun pilot de TIE- 
figter din întreaga flotă, dar Montferrat considera felul său de a fi ostentativ, drept un 
motiv de continuă iritare. A tușit scurt. 

— Comandante, vreau să-ți iei interceptoarele și să ocupi poziție în pupa navei. 

Gradd a ridicat o sprânceaná și și-a trecut degetul peste mustăcioara subțire cât un 
creion. 

— Credeam că vom susține operaţiunile de luptă, Amirale. 

— Aşa veţi face, doar că acum vă veți menţine aproape de această navă până ce ne 
apropiem de flota rebelă. 

— Sir, pot să sugerez... 


— Nu. Luând în considerare că până si cele mai mici nave ale lor au motoare 
hyperdrive”, nu vreau să fiu luat prin surprindere de nici un atac cu snubfighter si mai 
vreau să am libertate de manevră împotriva navelor lor importante imediat ce primim 
ordinul de atac. 

Gadd s-a înclinat ușor si i-a zâmbit fals lui Montferrat. 

— O modificare sensibilă a planului, Sir. Permiteti-mi să vă felicit... 

— Scutește-mă, Comandante. După ce bătălia va fi câştigată sunt sigur că va fi 
destul timp pentru felicitări potrivite. Liber! 

Pilotul s-a îndreptat spre ieşirea de pe Puntea de Comandă. Egoul său nu era chiar 
atât de mare încât să nu încapă pe ușă, dar în urma sa, Montferrat fierbea în tăcere. 
Nimeni nu a îndrăznit să comenteze ordinele lui Vader atunci când comanda acestă 
navă. Montferrat putea depune personal mărturie că aşa a fost, Vader a sufocat mai mulți 
nefericiti ofițeri imperiali în faţa ochilor săi. Montferrat a trăit cu spaimă în fiecare zi 
atunci când era subordonatul lui Vader la bordul lui Devastator — si a fost (deşi n-ar fi 
recunoscut-o niciodată față de el însuşi) mai mult decât ușurat când Vader și-a mutat 
Comanda pe Executor. 

Nu că Vader trebuia să se afle pe aceeaşi navă pentru a aplica pedeapsa. Şi oricum, 
Executor era vizibil pe ecrane chiar acum — o navă imposibil de mare, Star Destroyerele 
părând ca niște plevuscá pe lângă un rechin. Privind la noua navă-amiral, Montserrat îşi 
cam dorea ca Vader să-l ia ca ofițer pe Puntea de Comandă a lui Executor. Dar ştia că 
asemenea dorințe sunt prosteşti. Montferrat era purtătorul unei moșteniri vitale — o 
credință sacră. Devastator a fost martorul unor bătălii istorice — a participat la blocada de 
la Hoth, iar odată a capturat-o pe Prinţesa Leia Organa. Cine știe, poate va avea încă o 
șansă împotriva ei în bătălia ce va urma. Nava a fost redotată de nenumarate ori cu 
ultimele sisteme si arme, mentinând-o mai mult decât competitivă cu cele mai 
importante nave operaționale în prezent. Prin urmare, Devastator a rămas una dintre cele 
mai prestigioase Comenzi din Flotă. Montferrat era primul care spunea că era norocos să 
fie acolo unde se afla, dar era binecunoscut tuturor subordonatilor săi că Amiralul credea 
cu fermitate că nu există asemenea , animal” numit noroc. 

Şi-a revenit din reverie văzând un ofițer agitat care gesticula către ecranul tactic. 

— Amirale, flota rebelă a ieșit din hiperspatiu. 


Şoc era un termen prea blând pentru ceea ce au simţit cei din flota rebelilor când și- 
au dat seama că scutul partial terminat al Death Star era ridicat. Dar si mai alarmant era 
faptul că erau efectiv imprástiati între navele celei mai mari flote de Star Destroyere 
adunată vreodată la un loc — o masă de nave ce se întindea pe tot cerul. Erau prinși în 
capcană. Fox a lăsat să-i scape un blestem cănd comunicațiile cu A-wing s-au umplut de 
voci agitate ale altor comandanți de wing care cereau instrucțiuni. A luat situația în 
mâini; forța principală de atac condusă de Generalul Lando Calrissian din Millennium 
Falcon a întrerupt atacul asupra staţiei de luptă si se înfrunta cu roiuri de TIE-fightere 
lansate de Flota Imperială. În urma sa, Star Destroyerele se apropiau pentru a intra în 


6 The hyperdrive — tip de propulsie ce permite atingerea vitezelor superluminice si călătoria prin hiperspatiu. 

luptă. Ecranul tactic al lui Fox părea o rețea de păianjeni multietajatá de interferenţe 
electromagnetice. Nu a fost deloc surprins când a primit ordin să anuleze misiunea de 
ariergardă şi să-şi redistribuie wingul imediat. 

— Era şi timpul, a spus Moonsong. 

— Pástreazá-ti comentariile, Blade 3, s-a răstit Stamm. 

Moonsong a tăcut pentru cá Fox transmitea ordine noi. Nu era timp să le explice 
situația. Nu era treaba lor să gândească — de fapt, în acest moment, cu cât gândeau mai 
puţin, cu atât mai bine. Deşi şansele lor au fost minimale, comandourile rebele care au 
debarcat pe satelit au reușit, nu se știe cum, să dezactiveze scutul, iar Flota trebuia să 
vireze rapid şi să se vectorizeze către Death Star. Fiecare secundă urma să conteze. Și nu 
vor avea timp să lupte pe drumul printre tot mai multe Star Destroyere. Unu, mai ales, se 
plasase drept în calea optimă de apropiere de structura incompletă a lui Death Star. 

Fox l-a recunoscut ca fiind Devastator. 

Nava pe care a comandat-o cândva Vader. Nava care i-a ucis familia. A strâns din 
dinți si a activar microfonul. 

— Blade Leader către Blade Squadron. Urmati-má pe direcţia 1-7-0-delta. 

Blade squadron a degajat independent, apoi s-au regrupat ca un stol de păsări în 
săgeată pe direcția navei uriașe. Fox şi-a simțit vehiculul rotindu-se constant odată cu el 
pe măsură ce se alinia către Devastator. Dar orice speranţă ar fi avut pentru un atac rapid 
împotriva leviatanului, aceasta a dispărut când două duzini de interceptoare TIE au 
apărut de după pupa navei, năpustindu-se frontal asupra lor. Fox le-a urmărit pe măsură 
ce-i invadau ecranul cu un sentiment de descurajare. În adâncul sufletului știa că 
majoritatea piloților săi abia dacă au înţeles tehnicile necesare pentru executarea unui 
atac asupra unei nave deosebit de puternice. lar acum vor trebui să se lupte direct, 
pentru viaţa lor, cu niște foarte agresive TIE-fightere. Si totuşi, situaţia lor era la fel cu a 
oricui altuia din flotă. Erau înconjurați. S-a terminat. 

Fox a zămbit strâmb. Poate că nu aveau cum să cástige, dar cel puţin, le vor oferi 
Imperialilor o luptă pe care n-o vor putea uita nicicând. 

— Blade Squadron... incepeti secvenţa de atac! 


Partea a doua 


Totul a contribuit la ajungerea în situația prezentă. 

Acum, Gina Moonsong era convinsă; putea vedea toate căile şi evenimentele din 
viaţa sa care au adus-o, inexorabil, aici; undeva în spaţiul de lângă Endor, un satelit 
absolut insignifiant, care acum era — mulțumită deciziei Imperiului de a construi aici o 
stație de luptă — cel mai important loc din galaxie. Toată vremea cât a fost contrabandistă 
pe Coruscant, toate hotărârile prin care să fie cu un pas înaintea legii și de a nu se implica 
niciodată... eh, n-au mers. S-a trezit implicată... și încă cât! 

Nu mai era nici o cale de întoarcere. Moonsong a avut ocazia să vadă destule 
cruisere de securitate si poliţie — fie a zburat cu ele, fie a fugit de ele, practic, toate tipurile 
de nave existente — dar nu a mai văzut niciodată un Star Destroyer. Desigur, s-a uitat la 
milioane de holografii, a participat la nenumărate atacuri simulate, a studiat schemele 
tehnice până ce i se împăienjeneau ochii... dar asta era ceva diferit. Aceasta era o 
monstruoasă dală metalică împănată cu blindaje şi tunuri, cu un echipaj destul de mare 
încât să populeze un oraş... tipul de navă de care nici o alta nu se apropia dacă mai voia 
să aibă parte de încă o aterizare. Toate instinctele 
lui Moonsong îi strigau să-şi întoarcă B-wingul şi 
să fugă — dar, într-un fel sau altul a reușit să-şi 
controleze nervii şi să mențină cursul, accelerând 
spre Devastator. Pentru prima oară după ce s-a 
alăturat Rebeliunii şi-a dat seama de adevărata 
magnitudine a situaţiei sale; distracţia şi jocurile 
s-au terminat. 


Tot ce i-a mai rămas era să moară vitejeşte. W 


A intrat în formaţie în urma lui Blade Leader si a rotit aripile navei la 30 față de 
cabina stabilizată giroscopic în care se afla; Blade 4, wingmanul lui Moonsong, a executat 
aceeași manevră. Ea nu avea nevoie să verifice scanerele pentru a ști că Locotenentul 
Baylent Stramm și wingmanul său se aflau pe același curs cu al ei și cu aceeaşi viteză. 
Toată neîndemânarea şi greșelile din misiunile de antrenament erau uitate; acum situația 
era reală, iar squadronul era la înălțimea momentului, acționând, în sfârşit, împreună 
precum un tot. Când au intrat în formaţie de atac, navele semănau cu un fel de stol 
păsăresc. Pe ecranul tactic al lui Moonsong Devastator părea un imens glob de 
contramăsuri electronice din care izbucneau razele tunurilor laser. În timp ce navele 
accelerau către monstrul uriaş, Moonsong putea simți vibrația aripilor-S şi se străduia sá 
menţină cursul, deşi loviturile încasate din partea tunurilor laser de pe Destroyer îi secau 
puterea scutului şi-i scuturau serios nava. Din nefericire, erau puţine opţiuni pentru 
apropierea de Star Destroyer, în afară de a se îndrepta direct spre ea. Dar, pentru 
moment, focul tras asupra lor era cea mai mică grijă a lui Moonsong; se apropiau prea 


repede pentru ca trágátorii de la tunuri sá poatá ochi precis, si chiar atunci era nevoie de 
o suită de lovituri directe pentru a distruge un B-wing. Începu să creadă că vor reuși să 
ajungă până la Star Destroyer, când... 

— Mentineti formaţia! Se apropie interceptoarele! 

Vocea Comandantului de Wing Fox a răsunat în căști când interceptoarele TIE au 
trecut pe lângă Star Destroyer şi s-au îndreptat asupra lor. Probabil că zburaseră în 
formaţie de aşteptare imediat în pupa navei, dar acum se mișcau cu hotărâre împotriva 
amenințării reprezentatte de B-wing. Pe hârtie, diferenţa era considerabilă: B-wing erau 
fightere de asalt dotate cu avionica rezervată de obicei e porene, dar de 
dimensiuni mai mici. Piloții se bazau pe sistemul i 
complex de navigație pentru a obține lovituri la țintă 
— dar într-o dogfight navá-contra-navá, B-wing erau 
considerabil dezavantajate. Tot ce puteau face era să 
accelereze spre țintă, sperând că măcar unii dintre ei 
se vor apropia destul de mult ca sá-si poată lansa 
încărcăturile explozive. Moonsong a văzut cum TIE- | 
fighterele rup formația si trec pe lângă ei, executând 


viraje strânse care să le aducă în coada squadronului, 
după care au lansat o ploaie de explozii de foc peste tot în jurul B-wing. 


Amiralul Montferrat nu putea crede cât de indrázneti erau aceste gunoaie rebele. 
Oare nu-și dădeau seama că se confruntau cu Devastator? Cândva nava amiral a lui 
Vader, mândria Death Squadron... Montferrat se mândrea cu faptul că are cel mai bun 
echipaj din întreaga Imperial Navy. Încă de când a preluat comanda ei în bătălia de la 
Hoth, Montferrat a verificat personal si cu extremă severitate întreg efectivul, recrutând 
si promovând doar pe acei ofițeri si specialişti care corespundeau standardelor sale 
meticuloase si pretentioase. Si chiar dacă îl considera dezagreabil pe Comandantul 
Gradd, nu era nici un dubiu asupra capacităților sale ca as în luptă, aproape la fel de bun 
ca Darth Vader însuși. Montferrat privea desfăşurarea confruntării pe giganticul ecran 
tactic de pe Devastator. Câteva B-wing fuseseră deja distruse; cele rămase încasau lovituri 
grele din partea interceptoarelor TIE. În această fază niște piloți cu mintea la cap ar fi 
degajat din atac pentru a-şi înfrunta urmăritorii, dar rebelii au așteptat până ce au ajuns 
adânc în anvelopa de flak” a lui Devastator înainte de a executa propriul viraj în forță, 
asigurându-se că dogfightul urma să se defăşoare în proximitatea inconfortabilă a gigantei 
nave monolit. Si factorul uman irațional nu s-a oprit aici: Montferrat văzu doar un singur 
fighter B-wing spiralând înapoi direct în centrul squadronului lui Gradd. Pilotul era perfect 
conştient de ceea ce făcea: câştiga timp pentru camarazii săi; un pilot TIE surprins a 
murit într-o salvă de laser trasă de tunurile quadruple de pe B-wing înainte chiar de a ști 
ce l-a lovit. Apoi pilotul rebel şi-a redus brusc viteza, permițând ca două TIE să-l 


7 Flak — artilerie antiaeriană. 


depășească, după care le-a executat cu foc la gura ţevii din tunurile ionice. Ar fi putut să 
aibă şi a patra victorie dacă Grad nu l-ar fi spulberat în bucăţi. Montferrat a strigat plin 
de furie la unul dintre ofițerii de la tunuri care continuau să tragă asupra navelor 
încleştate în dogfight, si care, deşi a lovit un B-wing, a ratat cu puţin doar două 
interceptoare TIE. 

— Încetaţi focul idiotilor, o să loviti proprii noştri piloți! 

Ofițerul tunar s-a făcut palid la față — a încetat focul, iar Montferrat s-a întors la 
ecranul tactic, studiind poziţia flotei în ansamblul bătăliei ce se desfăşura peste tot în 
jurul lor. 

— Timona, schimbă cursul cu şapte grade, ai grijă să rămânem între forțele de atac 
rebele si Death Star. Ne vom asigura că nici una dintre navele lor nu va ajunge la stație. 


Comandantul Gradd nu se putu abtine să nu zâmbească atunci când a încadrat in 
colimator un alt B-wing. Panicat, pilotul rebel a început să facă manevre evazive 
dezordonate. Zâmbetul lui Gradd s-a látit când a ajuns în spatele lui si a spulberat cu o 
singură lovitură sistemul quaderuplu de motoare al starfighterului. 

Nici măcar nu s-a mai deranjat să privească la nefericitul fighter atunci când a trecut 
pe lângă el. Gradd nu avea nici o îndoială că piloţii rebeli erau mult inferiori, dacă nu 
chiar total incompetenti. Auzise multe despre B-wing înainte de această bătălie — despre 
cum ar pune pe Star Destroyer într-un pericol fără precedent dacă vor avea suficient 
spațiu de manevră pentru a-şi folosi armamentul. Dar Gradd nu avea intenţia sá le 
acorde acest spaţiu. Oricum n-ar fi contat; indiferent care ar fi fost performanţele tehnice 
ale B-wing, Gradd a avut întotdeauna mai multă încredere în om decât în mașină. Deși 
era primul care admitea că această maximă era cu două tăișuri; îl irita la culme faptul că 
cel mai faimos pilot din galaxie era un băiat de la ţară, de vreo douăzeci şi ceva de ani, 
care a reușit, cine știe cum, să distrugă prima stație Death Star. Dar, norocul era o amantă 
nestatornică. Din păcate, speranţele secrete ale lui Gradd de a spulbera legenda lui 
Skywalker printr-o confruntare fatá-n-fatá au fost diminuate când a auzit că Împăratul 
însuși l-a trimis pe Darth Vader să i-l aducă pe băiat viu. Lui Gradd nu-i mai rămânea 
altceva de făcut decât să compenseze oportunitatea pierdută ucigând cât mai multi piloți 
rebeli. Își dădea seama că cel ce conducea wingul rebelilor avea destulă experienţă de 
luptă. Asta făcea ca uciderea tuturor să îi aducă si mai multă satisfacție. Cercetă scanerul 
în căutarea fighterului care genera cel mai intens trafic de comuicatii; era o şmecherie 
veche de care se folosea pentru a-l identifica pe wing leaderul inamic. Tactica nu l-a 
dezamăgit nici acum: leaderul B-wing a fost identificat, iar Gradd l-a fixat cu computerul 
de ochire. 


— Degajati! Degajati! a strigat Fox în microfon. 


Blade Squadron a rupt formatia la câteva mii de metri deasupra lui Devastator si s-au 
angajat în luptă navă-navă, un stol furios de interceptoare TIE si B-fighter roind în jurul 
navei gigantice. După numai câteva secunde situaţia s-a înrăutățit considerabil; scanerele 
cu rază lungă ale lui Fox au depistat o acumulare electromagnetică enormă în jurul noii 
Death Star. Înainte ca măcar să ghicească ce face staţia, o rază luminoasă verde a izbucnit 
din tunul ei radial și a incinerat un întreg cruiser rebel. 

Staţia era operaţională. 

Vocile Amiralul Ackbar si Generalului Calrissian au răsunat pe toate canalele de 
comunicaţii, ordonând întregii flote să se angajeze în luptă cu Star Destroyerele Imperiale. 
Dar Fox se confrunta cu probleme mult mai presante, cu nu mai puțin de trei 
interceptoare în coada sa şi cu alte două ce se apropiau din față. ÎI identificaseră ca fiind 
liderul și încercau să-l distrugă cu orice preţ. Fox a redus viteza, încercând să evite 
focurile trase de înterceptoarele din spate. Unul a trecut în mare viteză pe deasupra sa, 
obligând navele de pe direcţie să vireze ca să evite coliziunea. Wingmanul lui Fox a reușit 
să plasese o rafală reușită care a sectionat una dintre aripile delta, făcând interceptorul să 
intre într-o spiralare necontrolată ce l-a izbit de un altul. Dar triumful lui Blade 1 a fost 
scurt pentru că două interceptoare l-au prins în foc încrucișat atât de rapid și precis, încât 
probabil, nici nu a ştiut ce l-a lovit. Înterceptorul rămas și-a sincronizat viteza cu Fox, 
rămânănd în spatele său în ciuda manevrelor evazive. Fox şi-a încleştat dinţii şi s-a 
aplecat spre înainte. 

— OK, amice, deci vrei să te joci..., a mormăit. Hai să vedem cât de bun eşti... - și a 
virat strâns, înscriindu-și nava într-o succesiune ameţitoare de manevre. 

Dar interceptorul nu numai că le-a copiat pe toate, dar chiar a reuşit să se apropie. 
Senzorii lui Fox indicau că laserele exterioare erau pregătite pentru lovitura fatală. 


Gradd a zâmbit când computerul de ochire s-a fixat pe B-wing. Bordul s-a luminat 
în verde când Gradd a dezlântuit un baraj de foc din tunurile laser ale interceptorului — 
mai întâi în scutul puternic al lui B-wing, pe care l-a penetrat repede. Părți din nava 
rebelă au început să ardă. Gradd era uimit de mărimea avariilor pe care i le-a produs, dar 
nu numai că era în continuare operaţională, ba chiar avea nevoie de întreaga sa putere de 
concentrare pentru a ţine pasul cu manevrele evazive ale pilotului rebel. În zilele de 
început ale Rebeliunii, Gradd a fost impresionat de aceşti piloți în care abilitatea se 
îmbina cu îndrăzneala și voința. Până acum însă, ucisese prea mulți dintre ei pentru a 
mai lua în seamă maniera lor neortodoxă de pilotaj. 

De aceea, ce s-a întâmplat în continuare l-a luat complet prin surprindere. 


În ultima clipă posibilă Fox şi-a răsucit B-wingul, smucind tare de manșă pentru a 
executa un viraj în mare forță G pe sub interceptorul atacant. Pilotul imperial a profitat 
de avantajul urmăririi și a lansat o ultimă lovitură, direct în sistemul de propulsie al lui 


B-wing, dar care, surprinzátor, nu s-a soldat cu avarii fatale. Probabil cá a murit 
întrebându-se de ce, când Fox a ieșit din viraj în spatele său si l-a spulberat în bucátele. 
Dar Fox nu avea timp să-şi savureze victoria; toate avertizoarele de urgenţă s-au aprins 
inundând cockpitul cu lumină rosie, iar el a fost vag conștient că este în pragul lesinului. 
Deschise canalul de comunicații. 

— Blade Leader către grup; dacă reusiti să treceţi de ecranul de fightere, executați 
misiunea primară. Terminat. 


Stamm a văzut nava lui Blade 
Leader ieşind din atac în spiralare, 
evident luptându-se sá mențină 
controlul şi se gândi „cam asta e cu Fox!”. 
Nu era timp să se întrebe dacă liderul 
lor va supravieţui. Era doar un factor în | 
haosul bătăliei în acţiunea sa de 
mobilizare a unui atac asupra 
obiectivului prin mijlocul unri dogfight. 
Dar strigătul isteric din căşti nu era de 


nici un ajutor. 

— Prea multe TIE fightere! Trebuie să ne cărăm de aici! 

— Negativ Blade 4! Lasă canalul liber, fără palavre! 

Computerul său de atac îi arăta că Blade 3 și 4 sunt cu el în interiorul anvelopei 
defensive a lui Destroyer — si ştia că navele pot să-şi sincronizeze sistemele de control al 
focului, coordonând automat un set de atac cu lasere și muniţie protonică. 

— Văd ca ai datele de atac pregătite, nu-i aşa Blade 3? 

— Mă misc căt de repede pot! a spus Moonsong. 

Atenţia ei era distrasă considerabil. În ciuda morţii comandantului lor de wing, 
interceptoarele TIE şi-au dublat furia atacurilor; le putea vedea luminile sclipitoare când 
manevrau pentru a ajunge în spatele fighterelor rebelilor. Atunci Stramm a rupt formaţia 
de atac și a virat pentru a se confrunta frontal cu interceptoarele din coada lor. 

— la datele de atac; eu am să-i tin pe loc. 

Moonsong și-a muşcat buzele. Nu și-a putut stăpâni îngrijorarea pentru Stamm. 
Ştia ce voia să facă. 

Ea putea doar să spere. 


Ecranul tactic era ca o reţea de lumini multicolore pâlpâitoare şi indicatoare care 
ocupau întreg spaţiul dintre orbita superioară a lui Endor şi bătălia titanicá dezlântuitá 
între cele două flote în apropiere de noua Death Star. 

Era un loc potrivit în care să se pună capăt Rebeliunii. 


Si totuşi — in ciuda satisfactiei sale — Montferrat se simțea rușinat că partea sa de 
contribuţie nu a fost perfectă. Se putea doar minuna de nivelul de incompetentá expus 
de Gradd. Nu numai că aroganta sa l-a ucis, dar a şi crescut amenințarea, initial 
minusculă, reprezentată de fighterele rebele ce-l atacau pe Devastator. Dar nu era 
îngrijorat — cel puţin deocamdată. 

— Controlul de luptă, raportează. 

Un ofițer inferior cu fața cenușie a pășit înainte. 

— Rebelilor le-au rămas mai puţin de jumătate de duzină de nave, sir. 

— Si ecranul nostru de fightere? 

— Am înregistrat avarii majore la puntea nostră de zbor si nu putem lansa sau 
recupera nici un interceptor. Să semnalizăm unei alte nave pentru acordarea de ajutor cu 
fightere? 

Montferrat i-a aruncat o privire îngheţată. 

— Toţi sunt puţin cam ocupați. Setati toate bateriile de arme pentru foc la gura ţevii 
și deschideţi foc de voie. 


Moonsong avea un plan. Nu era cine ştie ce, dar era cel mai bun pe care-l putea 
face computerul în situația de față. Sistemul ei de navigaţie a aliniat unghiurile şi a găsit 
calea prin rețeaua electronică defensivă. A setat rapid noul vector de atac şi a apăsat și 
butonul de transmisie, în timp ce alinia grilele proiectate pe HUD în cască. Bordul s-a 
luminat în verde, semn că Blade 2 şi 3 au primit datele şi le-au activat. Ultima greşeală a 
lui Blade 4 nu a mai lăsat timp pentru confirmarea verbală a vectorului: în clipita care i-a 
trebuit să spună „am înţeles” un interceptor TIE l-a spulberat. Moonsong a fost convinsă 
că următoarea rafală va pune capăt scurtei sale cariere de pilot, în schimb ambele 
interceptoare au explodat când Blade 2 a virat în spatele lor şi le-a terminat cu focuri 
precise pe care doar un expert le putea executa. Torpilele lansate de ei au trecut pe lângă 
Moonsong, ratând-o, apoi au percutat — dar fără efect — blindajul lui Star Destroyer. 
Moonsong știa că nu trebuie sá irosească timpul multumindu-i lui Stramm; în loc de asta, 
a setat ruta de zbor împreună cu el. Amândoi au accelerat, rotindu-și aripile cu 180. Și- 
au activat tunurile ionice și au lansat torpilele protonice obținând lovituri reuşite în 
punctele slabe din scutul navigational al lui Devastator. Hipermotorul navei a explodat, 
provocând explozii în lanţ care au ajuns la generatoarele primare ale lui Star Destroyer. 


— Sir, trebuie să abandonăm nava! 

Montferrat a scos pistolul si l-a împușcat pe ofițerul panicat. Asta era pedeapsa 
pentru insubordonare. În timp ce sirenele vuiau și luminile de avertizare erau aprinse 
peste tot din jurul său, Montferrat a traversat Puntea de Comandă către pupitrul de 
comandă al motoarelor. L-a dat la o parte pe ofițerul mort care îl manevrase pentru a 
vedea de ce secțiunea motoare nu mai răspundea ordinelor sale frenetice de a mări 


puterea. Răspunsul era pe cât de simplu, pe atât de definitiv: o încărcătură ionică a 
distrus conductele de răcire şi izolatorul magnetic al hipermotorului, ceea ce însemna că 
oricine s-a aflat în compartimentul de propulsie era sau mort, sau pe moarte, iar nava 
începea să se dezmembreze. 

— Sir! a urlat un ofițer plin de arsuri grave. Scutul lui Death Star a căzut! 

Montferrat a privit în jur la ecranele moarte. Întregul moment părea a fi un vis. 
Cum de a fost posibil? Cum s-a putut ca cea mai mare forță reunită vreodată să fie 
covârşită de o adunătură de neadaptati, de nemulțumiți, de paria? A aruncat o ultimă 
privire pe Puntea de Comandă și și-a scos mănușile cu încetineală, lăsându-le pe consola 
avariată. Putea simți dalele podelei vibrând, apoi se ridică în aer când gravitația 
artificială a cedat. Se simțea ușor ca o pană, și din nici nu ştia ce motiv senzaţia i se părea 
a fi foarte firească. 


Moonsong si Stramm au accelerat la maximum de viteză, Devastator rămânând în 
urmă cuprins de incendii. Stramm a deschis un canal radio. 

— Blade 2 către Amiralul Ackbar — calea e liberă. Spuneti-i generalului Calrissian că 
tot spaţiul până la Death Star este gol. 

— Receptionat, Blade 2. Bună treabă. 

Stramm a schimbat înapoi pe frecvențele squadronului. 

— Blade 2 către toate unitățile supraviețuitoare, intraţi în formaţie alături de mine. 
Această luptă nu s-a sfârșit încă. 

Dar tot ce putea auzi Moonsong era ecoul zgomotului static care a făcut-o să se 
simtă mai singură ca niciodată. 

— Cred că suntem singurii supraviețuitori, a spus. 

— Nu chiar, i-a răspuns o voce. 

B-wingul lui Fox venea către ei. Chiar în momentul când s-au reunit, Devastator a 
explodat în spatele lor, luminând cele trei nave, mici meteori pe cerul de deasupra 
Endorului. 

Dar entuziasmul lui Moonsong s-a diminuat cu repeziciune, pentru că senzorii îi 
arătau faptul că nava lui Fox avea nenumărate avarii critice la sisteme. 

— Catapultează-te, Blade Leader. Te recuperăm noi. Părăsește imediat nava. 

Dar Fox era resemnat cu inevitabilul. 

— Am încercat deja. Sistemele de închidere sunt blocate. Nu mă vor lăsa să mă 
ejectez. 

— Mentine cursul. Te interceptez si... 

— Negativ, Moonsong. Regrupati-vá si intraţi în formaţie pentru a asista flota. 
Nimeni nu va opri rázboiul pentru mine. 

Moonsong a ezitat. 

— L-ai auzit pe comandant, a spus Stramm. 

Oare vocea sa tremura? Moonsong nu putea spune cu siguranță. Se indáârji, 
mentinându-si cursul aláturi de Stramm; cele douá B-wing au virat cátre restul fortei 


rebele. Acum, lupta se dezlântuia in jurul lui Death Star. Scutul era cázut si fortele rebele 
se mobilizau să atace stația neterminată. Mai erau încă un număr de Star Destroyere care 
încercau să stăvilească valul aparent nesfârşit de interceptoare rebele. 

În spatele lui Moonsong, nava lui Fox dispărea de pe ecrane. 

În față creştea Death Star. 

alul mişcător inghitea dună după dună: călăreți în veşminte negre, cai 

cu trupuri de beznă. Veneau dinspre răsărit - mereu de acolo — şi erau 

multi, atât de multi... Ceva ca o aripă uriaşă a trecut peste zare, 
învolburând nisipul. Cînd văzduhul s-a limpezit străinii suiau un povârniş abrupt; 
erau pe munte, călcaseră ultimul hotar şi... iarăşi fluturarea aripii cât cerul, 
aducând un amurg de negură şi văpaie. Călăreţii aveau veşmintele muiate în 
sânge, caii săltau peste grămezi de trupuri ciopártite, corbii începuseră să se 
adune, tăişurile fulgerau tot mai rar înserarea. Împrejur, moarte şi cenuşă. 
Cáláretii intrau în grote cu săbii şi torţe, se iveau trăgând după ei femei despuiate, 
copii ce se zbuciumau, însă plânsetele, tipetele rămâneau mute, toate se 
petreceau într-o tăcere nefirească. Layna nu-şi auzea decât inima bătând, 
măsurând timpul elkilor... 

A deschis ochii spre bolta pe care şerpii de fum se încolăceau, se muscau. 
Usturimea de sub pleoape, piatra ce-i frigea spatele... Layna s-a ridicat, încă 
nedezmeticită: lumina tortelor scălda mormintele aiwarilor, semnele de pe pereții 
grotei, negre, nenumărate, asemeni cáláretilor. Îi văzuse trecând pustiul de nisip — 
şi aveau să-l treacă. Îi văzuse aducând Uitarea-cea-Mare - şi aveau s-o aducă. 
Străinii veneau, elkii or să piară. Curând, foarte curând... 

Afară, patru bărbaţi aşteptau în picioare, nemiscati sub soarele dogoritor. Edric 
i-a auzit primul paşii, privirea lui căuta, cerea un răspuns - adevăr sau 
minciună? Buzele Laynei s-au mişcat anevoie, abia impingind vorbele: „Deşertul 
nu i-a oprit.“ 

Edric s-a întunecat la chip, ceilalți s-au uitat unul la altul; nu pricepeau, nu 
voiau să creadă. De zile şi nopți iscodeau nesfârşitul dunelor aşa cum ea, Layna, 
le ceruse. Zadarnică trudă: dinspre răsărit, vântul nu aducea decât nisip... A 
răsunat doar un glas, apoi Dark a amuţit şi el, la încruntarea căpeteniei. 

Layna şi-a stăpânit mânia. A lăsat tăcerea să se prefacă-n nelinişte, încordare. 
Într-un târziu a vorbit. Era aiwara elkilor, iar cuvântul ei devenea lege... La fiece 
poruncă Edric îşi pleca fruntea, numai la ultima a privit-o cu mirare. Winona?! 

Un tunet, ca un ecou al paşilor ce se îndepărtau... Aiwara a rămas singură, 
ascultându-şi gândurile. De ce Winona? Fusese o pornire nedesluşită, fără noimă; 
ori poate că nu. 

Fulgerări tot mai dese aprindeau cerul deasupra pustiei. Bubuiturile, tremurul 
văzduhului, norii vineti adunându-se către răsărit vesteau dezlântuirea unei 
furtuni — nimic nu putea s-o întârzie, s-o întoarcă din drum. 

Şi Layna a ştiut că furtuna aceea va fi altfel decât cele dinainte. 


Fulgerul despicase bolta de la o zare la alta, lumina a spălat văzduhul şi i-a 
văzut, cal şi călăreț îngemănaţi într-o singură făptură aidoma beznei ce-o 
zămislise. Un targui. Nu mai întâlnise vreunul, dar a cunoscut îndată vrăjmaşul. 
O nouă strălucire izvorând din rana cerului, orbitoare... Călărețul negru era tot 
acolo, el şi umbra lui, însă ceilalți pândeau undeva, între dune, pe când elkii 
uitaseră — uitaseră?! — că, odată, oamenii nisipurilor se vor întoarce. 

Winona s-a tras înapoi, pas cu pas; n-avea unde se ascunde, împrejur nu erau 
decât tufe uscate, ivindu-se din pământ asemeni coarnelor unor cerbi demult 
îngropaţi. Brusc, a încremenit. Targuiul o atintea cu ochi ingustati, şi-a înfipt 
călcâiele în coastele calului şi toate s-au petrecut într-o veşnicie: frâul lunecând 
pe grumazul asudat, omul potrivind o săgeată în arc, încordându-l... Winona a 
ridicat securea. Nu-l putea ajunge pe străin însă, ciudat, nu-i era frică, şuierul 
vântului îi făcea sângele să clocotească năvalnic. O volbură de nisip a înghițit cal 
şi călăreț, ba nu, veneau, erau aproape, mereu mai aproape... Coarda întinsă, 
săgeata gata să țâşnească, ochii străinului, în care ardea un foc rece... Deodată, 
calul s-a săltat în două picioare, ca înaintea unui zid. Targuiul îl strunea din 
genunchi, coborâse arcul, s-a uitat la elkă, la securea pe care-o încleşta şi, pe 
neaşteptate, a izbucnit în râs... Într-un târziu a tras de frâu, zvâcnind spre deşert 
cu furtuna pe urme. 

Winona rămăsese locului, neîncrezătoare. Fiul pustiei o crutase — de ce? S-a 
răsucit la rându-i, îndepărtându-se cu un mers prefăcut curând în fugă... Pe 
munte, vântul nu mai avea tărie, stihia îşi rupsese colții în piatră, dar simțea încă 
privirea bărbatului hăituind-o şi a suit fără răgaz potecile ştiute, până ce ultima a 
scos-o dincolo de trecătoare. 

O râpă adâncă, firul de apă şerpuind alene, grote sfredelind malurile asemeni 
unor vizuini: Sălaşul Elkilor. Winona a trecut pe lângă femeile care frigeau peşti 
pe bolovanii încinşi. Câteva s-au uitat lung la ea, altele au ridicat din umeri, 
numai Tarsia a început să murmure stârnită. Winona şi-a scuturat de nisip 
pletele, veşmântul; colbul auriu o trăda şi-acum, ca odinioară. „La dune, iarăşi?“, 
clătinau din cap elkele şi fetița îşi simţea obrajii în flăcări, nu voia dar se furişa 
iarăşi, până într-o zi, cînd hotărâse să plece în văzul tuturor... Şi-a înălțat 
fruntea, însă sfidarea de azi era o mască prea strâmtă, gata să crape, să se 
fărâme, lăsîndu-i pe ceilalți să-i ghicească spaima. 

Din fierărie se ridica o suvitã de fum: Ulf era acolo. Despuiat pînă la brâu, cu 
barba încâlcită şi trupul şiroind de sudoare, făurarul izbea şi izbea; încordarea 
spatelui, a brațelor îi desluşea cazna, însă limba roşiatică scăpa mereu, se 

prelingea, luneca, trebuia s-o biruie, s-o tintuiascã într-o luptă necurmată cu 
fierul, cu flăcările, cu răsuflarea ce-i ţâşnea anevoie din piept. 

Winona a întins mâna spre baroasele înşirate lângă vatră, a şovăit, apoi l-a ales 
pe cel mai greu — Ulf abia putea să-l salte, dar ea l-a luat, a izbit din răsputeri. 
Era rândul lui Ulf, a urmat Winona, iarăşi el, loviturile stârneau roiuri de scântei, 
răsunau asemeni bătăilor unei inimi de piatră. Arma începea să capete formă şi 
Ulf s-a dat la o parte. Privind-o pe Winona, a incuviintat în tăcere: nu-şi irosise 
vremea, fata deprinsese meşteşugul Celor Vechi. Era un Făurar. Cînd sabia a fost 
gata şi când au cufundat-o în apă, şuierul aburilor a părut strigătul unei făpturi 
atunci venite pe lume. 

„Atâtea focuri... Şi nu se stingeau vreodată“, a rostit Ulf, încet. Winona s-a 
uitat la vetrele dimprejur, înecate de zgura împietrită. Fusese altfel, odinioară: 
flăcările ardeau zi şi noapte, bubuitul ciocanelor umplea valea, fierarii dormeau pe 
apucate, făureau necontenit săbii, securi, vârfuri de săgeți, cărăuşii plecau 
incovoiati de poveri şi tot nu era destul, faima elkilor chema alte caravane, străinii 
aduceau sare, blănuri, mirodenii. Şi voiau arme, mai multe arme... Apoi au venit 
targuii. Închiseseră drumurile din pustie, ţineau calea caravanelor, ardeau oazele, 
orice făcea umbră nisipului - până când nimeni nu s-a mai încumetat să calce în 
ținutul dunelor, iar elkii au trebuit să lupte... 

Ulf rămăsese adâncit în aduceri-aminte, dar Winona l-a scuturat cu nerăbdare. 
El, cel dintâi, să cumpănească ce văzuse la hotar, cum să le spună elkilor... N-a 
avut răgaz să-şi sfârşească gândul. Intraseră doi bărbați cu chipuri şi mişcări 
aidoma. „Layna“, a rostit Valder; „acum“, a răsunat glasul lui Ordun ca un ecou. 
Winona s-a încruntat: nu-i plăceau trimişii, nici porunca. Însă Ulf tăcea şi, 
supusă, fata a pornit în urma celor doi frați. 

Layna, păstrătoarea înţelepciunii, Călăuzitoarea; Layna care ştia totul, vedea 
totul. 

Layna, sora ei. 

Înaintea grotei, Valder şi Ordun s-au oprit. Înăuntru, nimic nu se schimbase, 
aceleaşi blănuri, aceleaşi măşti, teasta de urs... Fiecare chema o amintire: 
culcuşul din colț, de lângă vatră, arcul dăruit de Galsuin. Purtau încă atingerea 
lui, piatra şi lemnul îi păstrau vorbele, răsunetul glasului. Galsuin — tatăl ei şi-al 
Laynei. Crezuse c-o să uite, dar nu fusese aşa. Durerea râminea, se ascunsese 
mai adânc, acolo, în piept. 

„Nici eu n-am uitat.“ 

Layna se ivise asemeni unei umbre - ca-ntotdeauna. Îşi desfăcuse cozile groase 
şi părul îi cădea pe umeri, apă de aur. Winona şi-a dat la o parte o suvitã ce-i 
luneca pe obraz. Oricât le netezea, pletele i se prefăceau îndată în cârcei negri, iar 
vântul... Când era mică, n-auzea decât: „De ce? De ce nu eşti ca Layna?*. 
Încercase — prea multă vreme. Până ce pricepuse că aşa era ea, Winona, chiar 
dacă elkilor nu le plăcea asta. 

Layna vorbea. Linistit, fără grabă. I se întâmplase ceva in zori, ceva însemnat, 
ce anume?... Winona şi-a înghițit uimirea. Soră-sa ştia ce nu mărturisise încă 
nimănui. Dar cum, de unde? S-a pomenit spunându-i totul. 

Cealaltă a ascultat-o, apoi întrebarea a venit ciudată, năucitoare: 

„Ce-ai face în locul meu?“ 

Râdea de ea? Ochii albaştri rămâneau limpezi, mai presus de vină, însă 
Winona s-a ridicat şi vorbele-i au spart tăcerea în cioburi de neputinţă şi mânie. 

„Eu? Tu eşti aiwara!“ 


„Într-o zi, copilul celorlalți ne va fi de folos“, spusese Galsuin. Într-o zi... dar nu 
astăzi. 

Winona a ieşit. Valder şi Ordun aşteptau doar un semn ca s-o oprească — la ce 
bun? Winona era mai înaltă decât ei, decât oricare dintre elki — şi nu văzuse decit 
cincisprezece ierni. 

De ce, tată, de ce... Masca neagră avea orbitele goale si un rânjet strâmb, 
chinuit, care i-a adus aminte de ziua — atât de îndepărtată, de ceţoasă... — in care 
elkii îşi aşteptaseră vrăjmaşul la vad, luptând până târziu, după asfintit. Erau toţi 
acolo, numai femeile şi copiii se ascunseseră... Layna a rămas în grota aiwarilor, 
atintind chipul de lut, la fel de aspru, de încremenit ca al ei, până ce lacrimile i-au 
şiroit fără voie şi a priceput că targuii n-aveau să mai cutreiere vreodată dunele, 
biruinţa era alor săi. 

Galsuin s-a întors ultimul; se clătina de istovire, un braț îi atârna nefiresc, 
zdrobit, o tăietură prelungă îi brăzda obrazul. Cu mâna zdravănă strângea la piept 
ceva înfăşurat în blănuri şi Layna a desluşit un chip roşu, doi ochi de tăciune... 
Ştia că, la targui, femeile luptau alături de bărbaţi, chiar cu pruncii în spate; dar 
de ce aducea tatăl ei vlăstarul străin? Galsuin a zâmbit: „Winona va fi sora ta“, iar 
Layna l-a privit uimită. Winona, Cea-care-coboará-in-Vale, ce nume pentru o elkă! 
În Vale... Ce văzuse Galsuin în pâcla celor ce aveau să fie? 

O adiere i-a înfiorat trupul, cineva intrase: Odra. Rămânea în prag, fără o 
vorbă, Layna a oftat, a chemat-o şi Odra a păşit sfioasă înăuntru, ghemuindu-se 
lângă stinca oaspeţilor. Layna s-a aşezat în fața ei, cu picioarele încrucişate: o 
aiwară trebuia să-i asculte pe cei în nevoie — acesta-i era rostul, menirea. 

A luat tigva, a făcut să răsune glasul pietrelor, apoi a răsturnat-o şi bulgării 
roşii, negri, verzi s-au rostogolit de-a valma. Layna s-a uitat la ei atât cât se 
cuvenea, fără să-i vadă. Nu ascundeau nici un înțeles, nici o taină — erau doar 
nişte pietre. Însă Odra credea, le privea frământându-şi mâinile, dorind şi 
temându-se să afle, de parcă ele i-ar fi hotărât soarta — şi, într-un fel, i-o hotărau. 

Layna şi-a coborât pleoapele, iar femeia a început să-i pună întrebări — 
aceleaşi, de fiecare dată. Aiwara îi răspundea tot ca întotdeauna: Styr, bărbatul 
Odrei era bine, se va întoarce la ea, într-o zi... S-a înfiorat, amintindu-şi ce 
văzuse: nisip, schelete uscate de soare, Galsuin şi toți cei pe care zadarnic 

încercase să-i oprească! Elkii nu cunoşteau pustiul; căutaseră o cale, alta si alta, 
negăsind decât moartea... — şi gândurile aveau arsura neputinței. Nici măcar nu-i 
uciseseră targuii, ci arşița, setea, soarele alb. Nouă femei îşi plângeau mortii — a 
zecea îl aştepta, încă, pe Styr... 

Odra a incuviintat, mulțumită. Aiwara îi spusese ce voia să audă, acum putea 
pleca. Layna a zâmbit amar — adevărul era un drum ocolit si nu singurul. Pentru 
femeia cu minţile rătăcite adevărul ar fi fost un tăiş înfipt în inimă; născocirile 
însă, îi dădeau puterea să trăiască. Numai cei tari se hrănesc din durere. 

Afară a răsunat glasul lui Valder, o şoaptă răspunzându-i, apoi pieile s-au dat 
iarăşi la o parte, a văzut un petec de cer şi Edric a păşit înaintea ei. 

„Sarea...“. Căpetenia elkilor s-a oprit - poate că aiwara aflase... Layna a 
clătinat din cap. Ştia multe, dar nu totul. „Ieri noapte au dispărut ultimii bulgări 
de sare. Cineva...“. Bărbatul amutise şi Layna i-a întregit gândul. Unul dintre noi. 
Un elk jefuindu-i pe ceilalți de viață; căci sarea nu mai venea, Galsuin pricepuse 
că elkii aveau să ajungă şi aici... 

Căpetenia tăcea, aşteptând. Dintotdeauna, în clipe de cumpănă, elkii îi lăsau 
pe alţii să le fie călăuze, să hotărască pentru ei, în locul lor. 

Targuii veneau şi nu mai era sare. 

„Layna, eu...“ 

S-a răsucit spre Edric, punându-i un deget pe buze. Eşti gata să împlineşti 
orice ti-as cere. Pentru toți... sau pentru mine. Aiwara îti ştie gindurile, dar Layna... 
Poate mai târziu, când va fi vreme. Acum, trebuia să afle Calea. 

I-a spus-o şi el a tresărit, înfricoşat. Layna, nu! Orice, dar nu Visul de Dincolo! 
Însă cuvintele au rămas nerostite. Ca şi ea, Edric n-avea de ales. 


„Numai Duna putea...“ 

Glasul Tarsiei, răspicat, tâsnind din ghemul de trupuri, de şoapte. Winona şi-a 
încetinit fără voie paşii: „Duna“ era numele ei de ocară. Tarsia i-l găsise, demult, 
cînd stârnea vrajbă împotriva lui Galsuin. Şi acum risipea peste tot vorbe otrăvite, 
căci, iată, cineva furase ultimii bulgări de sare, şi cine dacă nu cea care călca 
mereu rânduielile... Winona i-a privit pe elki unul după altul, până ce şoaptele au 
încetat; nimeni nu cuteza s-o învinuiască, iar Tarsia tăcuse, cu un zâmbet greu de 
înțelesuri. 

Le-a întors spatele, îndepărtându-se cu paşi mari; ar fi vrut să fugă, să se 
ascundă, să nu-i mai vadă. Ori să şteargă multumirea de pe chipul grăsanei cu 
câțiva ghionti... — gândul o ispitea într-atât că nu l-a zărit pe bărbatul ce-i tăiase 
drumul ca din întâmplare. Dark, fiul Tarsiei... Şi-a plecat ochii, dând să-l 
ocolească, dar el a prins-o de mijloc — „vino la noapte“, i-a murmurat —, Winona l-a 
îmbrâncit şi a pornit mai departe. Odată, Dark, odată vei plăti... 

În trecătoare i-a ţinut calea o femeie: Odra voia din nou să vină cu ea in deşert, 
printre dunele care-i înfricoşau pe elki, care aveau să i-l aducă pe Styr. Winona a 

mângâiat-o pe obraz, pe plete, vorbindu-i cu luare-aminte, ca unui copil. Nu încă; 
dar o să meargă împreună după Styr, o să-l găsească şi totul va fi ca înainte. 
Odrei nu i-a trebuit mai mult. Ochii îi străluceau, trupul întreg îi fremăta, 
întinerise, taina aceea, numai a lor o făcuse iarăşi frumoasă. Se încredea în 
Winona şi a plecat, ascultătoare, când fata i l-a arătat pe Ulf coborând cărarea. 

Fierarul a trecut pe lângă Odra fără s-o ia în seamă. S-a uitat cu asprime la 
Winona şi, alungându-i cuvintele — targuii, Tarsia puteau să aştepte — a rostit 
dintr-o suflare: „Layna vrea să intre în Visul de Dincolo“. Atât. Nu mai era nimic 
de spus, de făcut, Winona ştia. După cum ştia că va fi în grota aiwarilor, lângă 
soră-sa, care nici măcar n-o voia cu sine. 

A alergat prin pădurea de pini, printre desişuri, până ce n-au mai fost copaci, 
nici iarbă, doar stânci, bolovani, pietre sfărâmicioase, apoi nisip, pretutindeni 
nisip. 

Dună lângă dună, insirându-se la nesfârşit, suierul vântului, foşnetul 
grauntilor rostogoliti fără contenire. Nenumăratele glasuri ale nisipului chemând- 
o, stăpâinindu-i gândurile, cerul plin de lumină, lumea încremenită si 
preschimbându-se veşnic... Deodată a desluşit pe creasta unei dune o lucire 
verzuie. Acolo stătuse targuiul, îi zărea parcă, armăsar şi călăreț neclintiti sub 
aripa furtunii. lar acum, în nisip zăcea un jungher cu teaca de bronz şi mânerul 
presărat cu pietre mărunte, strălucitoare. Lama lungă, cu două tăişuri, părea 
ieşită din fierăria elkilor — însă nu era. Arma vreunui străin răpus de arşiță — dar 
de ce o lăsase targuiul? Ca să îmblânzească deşertul? Pe ea? 

Şi-a înclinat fruntea, şi-a dus palma la piept, la buze; pornirea venise din 
adâncul minții şi nu se împotrivise, pustiul avea ochi nevázuti, iar el va înțelege... 
A şovăit o clipă, apoi şi-a lepădat în nisip cingătoarea din piele de şarpe — era 
darul lui Ulf, însă trebuia să lase ceva, o veste, un semn. Curând targuiul va ieşi 
la pândă, noaptea era aproape... 

S-a scuturat ca dintr-un vis şi a început să urce povârnişul spre primele 
stânci, străji tăcute ale Muntelui Elkilor. 


Adâncuri de o înşelătoare limpezime — Izvorul Uitării, moartea celor mai multe 
făpturi; pentru aiware însă, Deschizătorul de Căi. 

O boabă străvezie luneca pe cornul de piatră; s-a mărit, a tremurat în văzduh, 
apoi s-a desprins, a căzut — prea încet — în fântâna ce se adunase picătură cu 
picătură, din vremuri mai vechi decît elkii... Layna şi-a trecut palma peste tâmpla 
asudată. Doar două aiware încercaseră Calea aceea: Liren, Prima Călăuzitoare, şi 
Hyra, când neamul ajunsese aproape de pieire. Dar ce erau gheturile pe lângă 
Moartea Neagră care pândea în deşert?! 

O altă picătură, ingropându-se în unde fără să le spargă, să le increteascã 
măcar. Pe Hyra, câteva inghitituri din apa îngroşată ca mierea o cufundaseră într- 

un somn din care nimeni n-a izbutit s-o întoarcă... Liren se trezise; însă nu era 
decât un trup, o spaimă mai presus de fire îi rătăcise mințile pentru totdeauna. 

Layna a şovăit: Izvorul Uitării deschidea înăuntrul fruntii un al treilea ochi, 
văzător al celor nevăzute, dezlegător al intelesurilor ascunse... Nu voia, dar a 
băut, dintr-o răsuflare şi, când s-a întins pe lespede avea în gură gustul dulceag. 
A rămas nemişcată, ascultându-şi bătăile inimii: rare, înăbugşite - ori erau 
picăturile Apei Moarte? Pe neaşteptate, un tunet a spart tăcerea: vasul îi căzuse 
dintre degetele tepene. Pleoapele i-au alunecat, grele, aducând nu bezna ci o 
lumină roşiatică. Nu mai desluşea pereţii peşterii, nu simţea nimic. Plutea prin 
văzduhul mlástinos, ba nu, era în adâncul fintinii, iar strălucirea venea de la torta 
de-afară. Curând o vor ajunge întunericul, odihna fără de sfârşit. Hyra le găsise 
acolo, sub ape. De ce n-ar rămâne cu ea? 

Layna a alungat gândul. Căuta altceva şi ochiul minţii i s-a deschis larg, 
lăsând-o să vadă cerul alb, colbuit, bolovanii ce presărau câmpia până departe, în 
zare. Soarele era sus, vărsând şuvoaie de metal topit, Muntele Elkilor rămăsese 
mult în urmă - în urmă? Atunci păşea prin Deşertul de Piatră, pustia mai 
necruțătoare decât cea de nisip! Deşertul unde stăpân era Karfur, Vântul-ce- 
usucă-totul. Şi totuşi... La marginea lumii desluşea o lucire albăstrie - munți, 
păduri? 

A grăbit pasul. Dacă dincolo de Deşertul de Piatră era ceva... Începuse să 
alerge, însă zările alergau şi ele, nu le mai vedea capătul, iar cerul se întuneca 
mereu. Fusese zi şi, iată, era noapte: fără stele sau lună, fără adieri. Apoi, din 
bolta neagră a prins să cadă o ploaie fierbinte, leşioasă. O ploaie de cenuşă. 

Un pas, încă unul, răsuflarea ieşindu-i din piept anevoie, şuierătoare. După o 
veşnicie, vuietul spărgându-i teasta. 

„Ştiam c-o să te întorci, Liren“, spunea Glasul, iar bezna s-a căscat să o 
înghită. O atingere aspră zgâriindu-i pielea, răzuind-o parcă, a făcut-o să tresară. 
»larási, Liren?...“ a rostit cineva şi scrâşnetul — de colti, de gheare — i-a învolburat 
gândurile. Însă negura din jur se îndesise, zadarnic se zbuciuma să-i scape, era 
ca o plasă tesutã de făptura care o asteptase, pe ea sau pe alta, de multă, foarte 
multă vreme... 

„Layna!“ 

O chemare slabă, îndepărtată; dar mâinile cuiva au spart noaptea şi Layna s-a 
încleştat de ele, s-a lăsat trasă, smulsă, a auzit in urmă-i urletul celui rămas fără 
pradă. 

„„„ Zăcea pe lespede, strângând degetele Winonei. Avea gâtul uscat, parcă plin 
de nisip, iar vorbele au rămas nerostite: Ai venit după mine, acolo unde numai 
aiwarele pot ajunge... Winona s-a aplecat şi, peste umărul ei i-a văzut pe Edric, pe 
Ulf... „De când?“ „Patru zile şi patru nopţi“. Fierarul îi întindea vasul si, o clipă, 
amintirea Apei Moarte a făcut-o să se înfioare; dar era apă proaspătă şi a băut 
îndelung, însetată. 

Winona nu mai era în peşteră. Venise, pleca — firesc, cum zboară păsările, cum 
înoată peştii. Chemând o aiwară de la capătul lumii le dăruise viaţă, ei şi elkilor, 
şi nici măcar nu ştia ce făcuse. 

Copilul celorlalți se vădea, într-adevăr, de folos. 


Deşertul era roşu. Winona îl văzuse albind în zori, strălucitor ca aurul sub 
arşița amiezii, negru în furtună... Dar, în amurgul acela, deşertul era roşu. 

A coborât între stinci. Ajunsese târziu, ca niciodată — dacă el plecase? A 
mângâiat jungherul, şarpele de bronz încolăcindu-i brațul. Darurile targuiului: 
arma ca un colț de viperă, brățara... Pentru elki, şarpele era deşertul, de-a 
pururea vrăjmaş. Pentru targui? „Oamenii pustiei sunt altfel decât noi; nici mai 
buni, nici mai răi — altfel“, îi spusese odinioară Galsuin. 

S-a uitat împrejur, apoi spre duna lor, unde nu lucea decât nisipul. Suind 
povârnişul, asculta, pândea. Şi, deodată, a simțit că nu mai e singură. S-a întors 
dintr-o zvicnire şi l-a văzut: rezemat de o stâncă, avea chipul ascuns de văl, dar 
ochii aceia.... Era călărețul furtunii, targuiul ei. 

A pornit încet spre cel care nu-i luase viața atunci, în prima zi. Voia altceva? 
Însă fiii pustiei nu alegeau căi ocolite — să fi fost el altfel? Targuiul şi-a desprins 
vălul cu un foşnet de frunze uscate. Nas aidoma ciocului de şoim, buze subțiri, 
palide, barba abia mijită — era mai tînăr decât crezuse. 

Îi despártea doar un pas când Winona s-a oprit. Străinul i-a atins obrazul, i-a 
răsucit o suvitá pe degete, a rostit ceva, iar elka l-a privit cu uimire. Nu-i pricepea 
vorbele, însă graiul lui îi trezise o amintire veche, uitată. 

Fără veste, targuiul i-a smucit veşmîntul, rupându-l, dezgolind-o până la 
solduri. Winona l-a lăsat s-o tragă spre el, apoi l-a izbit. Dark ar fi fost în tárâna, 
urlând; străinul a scrâşnit doar, fără să-i dea drumul. l-a încleştat sânii, i-a 
strivit, pedepsind carnea şi gândul împotrivirii. Winona şi-a muşcat buzele ca să 
nu tipe. Îi desluşise în ochi, în purtare, foamea de ea. Bărbatul acela nu ştia să 
aştepte - o voia a lui, toată, aşa cum nisipul soarbe lacrimile cerului până la 
ultima... După o vreme, Winona a gemut: era durere şi nu numai, era umilința că 
străinul îi stăpânea trupul prea lesne, poruncindu-i fiece tresărire, fiece răsuflare 
întretăiată... S-a pomenit în nisipul fierbinte, sub cel ce o despuia fără grabă, 
oprindu-se ca să-i înfioare pântecele cu gura-i lacomă. 

Şi, la fel de brusc cum începuseră, bărbatul, colbul ridicat în luptă, vântul au 
încremenit. Targuiul asculta zările; când tipátul de soim a răsunat din nou a 
pornit într-acolo, a treia chemare i-a iutit paşii, apoi dunele i-au ascuns, om şi 
umbră. 

Winona zăcea în patul de nisip, tremurând. Pe buze i se prelingeau picuri de 
sânge, îi era frig, dar nu putea, nu voia să-şi acopere goliciunea, aştepta încă, fără 
să ştie ce, sub nenumáratii ochi ai deşertului. 

Abia când primele stele se iveau pe boltă, a luat-o înapoi. Elkii dormeau, 
Layna... Cînd o văzuse pe lespede, în somnul Apei Moarte, vorbele din urmă ale 
lui Galsuin - da, fuseseră pentru ea, doar pentru ea — i-au răsunat în minte: 
»Ocroteste-ti sora!“ Şi apucase mâinile Laynei, şoptindu-i numele, chemând-o fără 
încetare, până când fulgerul le îngemănase pentru o clipă în străfundul prăpastiei 
de neguri. 

A scuturat din cap să alunge nălucirea. 

Mâine, targuiul meu va fi aici. 

Şi gândul, vijelios, le-a înecat pe toate celelalte. 


„„. Plutea, pasăre albă în văzduhul înalt şi limpede, unde lumina cădea ca o 
ploaie, unde zările erau nu departe, ci dedesubt. Spre apus întrezărise un abur 
verde: Valea. O bătaie din aripi şi, iată, trecea peste zidul desişurilor uscate, 
stavilă şi hotar deşertului de la capătul lumii. A desluşit spinii groşi, lungi cât 
nişte sulițe, însă zbura prea sus, în tăriile necuprinse — de ce să-i pese?... N-avea 
ochi decât pentru Valea ce creştea, mereu mai aproape. N-a văzut crengile-gheare 
tâsnind s-o apuce; spinii i-au străpuns aripile şi ea s-a zbătut o vreme în tepusele 
care-o sfârtecau de vie, apoi a rămas tintuitã, între pământ şi cer, să-şi strige 
durerea cu glasul păsării albe... 

Layna s-a săltat într-un cot. Veşmântul muiat în sudoarea înghețată, trupul ce 
ardea acolo unde spinii... Noapte de noapte acelaşi vis, aceeaşi spaimă. Era Acela, 
la pândă în prăpastia somnului, el, care nu dormea niciodată. lar visele n-aveau 
să înceteze până ce... - până nu va păşi pe Calea-fără-întoarcere. 

Glasuri, chemări, plânsete şi Ordun a năvălit înăuntru. 

„Au venit“, a murmurat Layna, intinzind mâna spre cingătoare. 

Înaintea peşterii, mulțimea de umbre, de şoapte s-a despicat în grabă. „Aiwara 
ştia... ştia...“. Nu crezuseră? Acum vedeau. 

La poalele muntelui, bezna era străpunsă de nenumărate licăriri: foc lângă foc, 
tabără lângă tabără. Targuii umpluseră pustia. Veniseră cu femeile, cu pruncii, cu 
tot avutul lor. Şi nu ca să mai plece. 

Layna s-a uitat la deşertul vrăjmaş, la chipurile elkilor. Sfârşitul era aproape — 
nu al unuia, ci al tuturor. Cei vii aveau să piară laolată cu cei nenáscuti, cu 
amintirea celor ce fuseseră odinioară. Poate un neam întreg să se ascundă, să 
fugă — unde, încotro?... Numai un drum le rămăsese deschis elkilor. Însă nu-l 
ştiau şi nu erau pregătiți pentru el; nu încă. 

Privirea i s-a întâlnit cu a Winonei, care şi-a ferit-o de îndată. La fel ca atunci 
când alesese fierăria lui Ulf, lăsând-o singură în sălaşul aiwarilor. N-o oprise. Nu 
izbutea să ierte, să uite: Galsuin ţinând pe genunchi copilul străin, râzând, 
jucându-se aşa cum n-o făcuse vreodată cu al lui... Mai târziu a înțeles; pentru ea 
era aiwar, era Cel-care-te-invatã. Pentru Winona, doar tată. 

Glasul lui Edric i-a alungat gândurile. Ceilalţi se întorseseră in grotele lor, 
numai căpetenia aştepta. Sau bărbatul gata s-o apere, să moară la un semn... 
Layna s-a înfiorat: nimeni n-avea s-o scape din ghearele Aceluia! I-a vorbit cu 
silită asprime, neşovăitoare şi Edric a plecat fără un cuvânt. Când luase 
hotărârea? Văzând-o pe Winona ori mai înainte? Galsuin, care nu greşea, făcuse 
din fiica lui o aiwară. 

Acum era prea târziu - nici chiar Layna nu putea să schimbe asta. 


Păstrăvii se zbuciumau în apa prea mică, solzi frecându-se de solzi într-un 
vălmăşag de trupuri albastre-aurii. Câte unul tâsnea, doar ca să cadă peste 
pietrele malului, dogoritoare; ceilalți rămâneau să piară în mâlul ce se întărea 
aidoma unei cruste... 

Winona a trecut albia fără să se ude. Ieri, râul spumega încă, astăzi secase. 
Elkii năruiseră stăvilarul, iar şuvoaiele se scurgeau sub pământ, umplând puțuri 
şi galerii — fierul avea să fie îngropat în pântecul muntelui, într-un lac cu ape roşii. 

Pe celălalt mal, femeile aprinseseră Focul Sacru, ca să-l trezească pe Sihala, 
Răzbunătorul... Era rândul Ummei; a azvârlit un lemn în flăcări şi vântul i-a dus 
vorbele mai departe: „să aveţi tihna nisipului, pacea dunelor“. Au urmat alta şi 
alta, în şiruri poticnite. Targuii veneau. Poate că Sihala... Şi murmurele, şuierul 
văpăilor creşteau necontenit. 

Winona a lepădat şi ea o ramură, blestemul, şi-n flăcările înalte a văzut 
nălucirea călărețului negru — râdea, ca atunci, întâia oară! Credeau targuii în 
soartă?... Când a plecat, nici o privire nu s-a întors, nimeni nu i-a ținut calea. 

Crângul, pinii gemeni, bârlogul lupilor... — nicicând drumul nu-i păruse atât de 
lung. Paşii o purtau tot mai repede, alerga, în sfârşit ultimul povârniş, apoi zările 
s-au lărgit, pustii. Winona a lăsat răsuflarea să-i scape din piept, ca un suspin — 
Jebal nu era acolo. 

Prima dună, stâncile ivindu-se ca o turmă adormită. Winona s-a ghemuit în 
spatele uneia şi a început să aştepte. Piatra ardea, vântul îi muşca buzele, aidoma 
lui Jebal. Căci acum străinul avea nume, îl aflase în foşnetul nisipului răscolit de 
trupurile lor, după durerea dintâi, bruscă, sfâşietoare. Apoi fuseseră fiorii, nevoia 
abia născută, făcând-o să scrijelească umerii bărbatului, să strige, să cheme 
încleştarea furioasă ce-i trezea sângele... 

A tresărit. Nechezatul răsunase undeva, aproape, însă deşertul înşela ades... S- 
a furişat, a suit pe creasta stâncii. Şi a văzut: între dune, şase cai îndurau 
zăduful, scuturându-si la răstimpuri coamele. Alături, tácuti, targuii pândeau — pe 
cine? 

Unul a făcut un semn, ceilalți şi-au scos jungherele. O femeie cobora 
povârnişul muntelui. Odra! Se tinuse după ea, îi luase urma? Winona a strâns 
mânerul securii să-l sfarme, însă cea cu mințile rătăcite venea drept spre locul 
unde targuii se mişcau fără zgomot, închizând capcana. 

Deodată, Odra s-a oprit. S-a uitat la bărbaţii ce răsăreau de după dune — 
siluete, chipuri ascunse de vălurile negre —, apoi Winona i-a auzit glasul si, 
înțelegând, s-a cutremurat. 

„Styr! Te-ai întors...“ 

Au răspuns doar vântul şi încremenirea targuiului chemat cu numele unui 
mort; însă Odra a pornit spre el netulburată, cu brațele întinse, cu vorbe 
îngemănate în râs şi suspine. 

Bărbatul ce nu era Styr a lăsat-o să-l atingă. Ceilalţi s-au apropiat fără grabă, 
au apucat-o de plete, de veşmânt, femeia s-a împotrivit, voia să rămână cu omul 
ei, de ce nu-i dădeau pace? Targuii trăgeau tot mai aprig, mâinile li se 
preschimbaseră în gheare, cusăturile plesneau, până ce zdrente, piei, încălțări au 
dispărut. Odra se zbătea neputincioasă, dar nu mai atingea nisipul şi strigătele-i 
răguşite nu chemau pe nimeni: omul ei, targuiul îi storcea sânii, întindea carnea 
ce se alungise, îşi pierdea forma. Femeia şi-a smuls un braț, a izbit şi, încercâînd 
să se agate de ceva, a rupt vălul lui... 

JEBAL?! Winona şi-a dus pumnul la gură, a înfipt dinţii fără să simtă durerea, 
şiroirea sângelui. Brusc, şi-a luat seama: pe ea o aşteptau, pe ea o sortise Jebal 
să se zvârcolească în văzduhul încins, în locul Odrei ce răscumpăra nebunia... 
Nebunia cui? A femeii ce-l pierduse pe Styr în deşert sau a celei care s-a încrezut 
în fiul deşertului?! 

Ar fi vrut să nu mai vadă, să nu mai audă. A rămas însă acolo, plângând - ca 
singura-i ispăşire. Şi s-a uitat la Odra, strună vibrând, lovind în vălmăşagul de 
trupuri şi veşminte negre. 

Targuii hârâiau cu poftă şi ură, ca lupii la ospăț. Se încrâncenau asupra femeii, 
care se arcuia în spasme de sălbăticiune rănită; era toată numai o apă, suvite 
groase i se lipiseră de obraji, spinarea, şalele îi trosneau. Tipetele îi creşteau 
năvalnic, dar ei i-au încleştat fălcile, amutind-o. O clipă, zece, o veşnicie de 
zbucium şi chin. Şi, deodată, Odra a istovit, s-a muiat, lăsându-se scuturată de 
fiece smucitură a lor, tresărind tot mai rar. Brusc, un urlet: din pântecele 
sfârtecat au prins să curgă măruntaie, bulboane de sânge, cheaguri... Stârniti, 
bărbaţii s-au îmbulzit să rupă, să muşte — până ce, într-un tirziu, s-au dat la o 
parte. 

Odra era moartă. Winona se uita la ea fără s-o vadă, cu lacrimile arzându-i 
obrajii, când zvonul de glasuri a dezmeticit-o: sătule, fiarele se depărtau de pradă. 

Ca să ardă, ura trebuie să aibă chip, nume. Şi ura ei avea un chip, JEBAL, un 
nume, TARGUII... 

Caláretii pustiei nu mai erau decât un nor de colb în zare, vulturii se roteau 
deasupra mlaştinii ruginii a soarelui şi Winona a coborât, într-o tăcere nefirească. 

„Cândva, i-am răzbit pe targui. O vom face iarăşi!“ Vorbele fierarului bubuiau 
peste capetele mulțimii si Layna îi auzea gândul nerostit: Galsuin ar fi luptat, ar fi 
învins. l-a răspuns, tot fără glas: Nu, Ulf. Nu de data asta. 

Făurarul s-a aşezat, iar în mijlocul cercului de trupuri a păşit Dark. Numai 
miere şi venin — ca-ntotdeauna. Elkii se adunaseră să asculte, să cumpănească. 
Targuii erau la poalele muntelui? Poate se găsea o cale, un târg... Taina fierului — 
de ce nu? Ori să le dăruiască arme, cât mai multe arme. Şi aur şi piei şi... 

Văzduhul s-a umplut de murmure. Va fi ca atunci, străinii or să vină şi or să 
piară, spuneau încruntarea, pumnii strânşi ai celor ce duseseră război cu targuii. 
Alţii însă, gândeau asemeni lui Dark... Layna privea chipurile răvăşite de spaimă, 
de mânie, asculta pornirile amestecate. Erau poporul ei — sau aşa crezuse. Viteji, 
laşi, puternici ori neimpliniti i-a văzut zăcând cu testele sparte, cu găvanele 
ciugulite de corbi... 

S-a înălțat, cerând tăcere — şi s-a făcut. Era rândul Călăuzitoarei. Din vechime, 
aiwarii vegheaseră asupra celor încă neîntâmplate — ce ei vedeau, elkii aveau să 
trăiască. Layna le simțea nerăbdarea şi a răsuflat adînc, coborându-şi pleoapele. 

Apoi le-a spus despre Vale. A vorbit multă vreme, şi, deschizând ochii, a ştiut 
că elkii le văzuseră pe toate aevea, aşa cum ea îi făcuse să vadă: fluviul cu ape 
limpezi, pădurea, coastele scobite de peşteri şi fierul, pretutindeni stânci, bolovani 
ce ascundeau fier sub cruste abia închegate. O altă soartă pentru elki şi locul 
unui nou început îi aşteptau. 

Un freamăt a trecut prin mulțime - cum, unde? — apoi elkii au tăcut, dar o 
priveau altfel, ca o singură făptură, gata s-o urmeze până la capătul Timpului; 
sau al Lumii. 

A venit clipa, a strigat ceva înăuntrul Laynei şi glasul i-a răsunat răspicat, fără 
şovăială... Între muntele lor şi Vale se întindea Deşertul de Piatră — cale de 
nenumărate zile şi nopți. N-aveau să ajungă toți, căci drumul acela nu era ca 
oricare. Era Drumul Neamului către Viaţă, al unora către întunericul fără de 
sfârşit. 

„Este calea Apei Moarte; şi e singura cale.“ 

Tăioase, vorbele lui Edric vădeau destule înțelesuri, dar, mai-naintea altora, că 
voia aiwarei şi voia căpeteniei erau una. 

Layna şi-a întors privirea, iar Edric a întregit, cu şoapte repezi: 

»Porunceste, aiwară. La vremuri noi, o rînduială nouă.“ 

Însă aiwarii nu porunceau - erau ascultați sau nu. Laynei i se păruse că ţine 
firele nevăzute care-i mişcau pe elki. Dar palma îi era goală. Le putea arăta calea, 
nu s-o aleagă pentru ei... 

Atunci, dinspre intrare au răsunat glasuri stinghere, înăbugşite. Mulțimea se 
desfăcea, se trăgea dinaintea Winonei, care păşea încet, încovoiată sub povară. 

A lăsat-o jos pe Odra, cu grijă, ca şi cum nu voia s-o trezească. Însă femeia nu 
dormea si Layna a simțit un fior răscolindu-i măruntaiele, scuturând-o fără 
îndurare — trupul sfârtecat de muşcăturile care-i smulseseră bucăţi din carne, 
ruptura depărtând, alungind parcă picioarele vopsite în roşu-pământiu... 

„Targuii“ a rostit, simplu, Winona. Înțelegerea îşi făcea loc anevoie in minţile 
elkilor - Odra îi silise să aleagă. După o veşnicie, Valder a dat glas gândului 
tuturor: 

„Să fie calea Apei Moarte...“ 

Layna a incuviintat, fără să-i vadă. Se uita la jalnica goliciune a femeii care 
pierise pentru ca neamul să nu piară. Întâia jertfă. Care va fi cea de pe urmă? 


* 


Winona a privit înapoi, peste umăr: muntele nu mai era decât un musuroi 
undeva, în zare. leri părea un dâmb. Miine...? A clipit să alunge arsura de sub 
pleoape. Acolo rămăsese tot ce ştia, ce cunoscuse. Şi Odra, odihnind lângă izvorul 
Apei Moarte, în locul ce-ar fi trebuit să fie al lui Galsuin... 

A pornit mai departe prin Deşertul Alb, sub cerul alb. Un pas după altul, 
pietrele ce-i scrâşneau sub tălpi, unele fărâmicioase, prefăcându-se în colb, altele 
ascuțite, crestând, impungând ca nişte colti ai pustiei. 

A văzut-o pe Tarsia poticnindu-se, pe Edric cum o ajută să se ridice. Umma 
mergea legănându-şi brațele parcă desprinse de trup, burduful cu apă i-a căzut, 
dar femeia nici n-a băgat de seamă. În primele zile, fiecare aruncase din poveri, 
presărând drumul cu veşminte, cufere, ulcioare... „Luaţi doar ce puteți duce“, 
spusese Layna în noaptea cînd coborâseră povârnişul — umbre înşiruite pe poteca 
îngustă —, noaptea în care targuii urcau muntele de cealaltă parte... Spaima se 
potolise odată cu zorii. Nu-i hăituia decât arsita şi, unul câte unul, elkii au 
început să lepede tot ce crezuseră de trebuintã si nu era. 

Edric grăbea s-o ajungă pe Layna. Îşi iroseşte puterile. Elkii se deprindeau greu 
cu deşertul: să meargă cu acelaşi pas, nici iute, nici încet, să răsufle rar, la trei 
bătăi de inimă, să-şi păstreze vorbele, apa. Winona le ştia pe toate; şi atâtea 
altele... Îi veneau în minte la nevoie, numai atunci. Pustiu de nisip, pustiu de 
piatră — sunt aidoma, sunt lumea ta. Cine rostise asta? Un glas iscând amintiri 
străine, care o umpleau de mânie: nu le chemase şi nu le voia. Se folosea de ele ca 
de jungherul lui Jebal — urându-le fiindcă n-o lăsau să uite. 

Strigăte au curmat amortirea amiezii: Valder si Ordun. Winona i-a privit, 
neîncrezătoare. Dintotdeauna erau împreună, fraţi la orice cumpănă... Şi acum, 
unul băuse din apa pe care celălalt o numea a lui. Ordun a lovit primul; Valder şi- 
a strâns pumnii, izbind la rându-i. S-au rostogolit inclestati, în timp ce, împrejur, 
elkii se opreau. Este deşertul, i-a desluşit glasul şi ea a incuviintat, croindu-si 
drum prin mulțime, căci Ordun apucase un bolovan, îl ridica... 

„De-ajuns!“ 

Cuvântul Laynei a împotmolit piatra în văzduh, la o palmă de teasta lui Valder. 
Apoi umbra lui Ulf s-a întins peste cei doi; fierarul i-a luat, pe unul de piept, pe 
altul de ceafă, săltându-i, scuturându-i ca pe nişte saci... 

Deodată, i-a lăsat să cadă. Se uita în jos, cu ochii lárgiti şi atunci au rásunat 
primele tipete, iar elkii s-au tras înapoi, infricosati. Winona văzuse şi ea 

crăpăturile ce se iveau pretutindeni, sub picioarele lor. Pământul părea o crustă 
de mâl plesnind sub dogoarea soarelui — şi era piatră! Una dintre crăpături se 
látea, se lungea, se adâncea necontenit. O albie despicând pustia de la o zare la 
alta, din care răbufneau flăcări galbene şi roşii. Era râul despre care pomeneau 
străbunii, prăpastia plină de sîngele clocotitor al pământului şi-n care tot ce era 
viu avea să piară? 

Dar Layna mergea neabătută spre zidul de văpaie. Vântul îi involbura pletele, 
veşmântul străveziu; încă un pas şi văpăile s-au înălțat în juru-i, inghitind-o. 
Incremeniti, elkii se uitau cum aiwara lor, Călăuzitoarea... Se uitau?! 

Winona şi-a strâns pumnii — nici unul n-o urmase, nici măcar unul! A tâsnit în 
goană după Layna, şi, înaintea zidului de flăcări a închis ochii, murmurând 
cuvintele lui Galsuin: „Nu mă tem. Frica ucide, asemeni tăişului, a focului, a 
apei...“ Întunericul de sub pleoape i-a desluşit liniştea - n-auzea trosnetul 
văpăilor, vuietul vâltorii de jar... Şi nu simţea vreo durere. 

Cu brațele încrucişate, zâmbind, Layna o aştepta. 

„Năluciri ale deşertului“, a rostit, arătând hotarul de foc. „Ştiai?“ 

Winona a zâmbit la rându-i: „Nu. Dar am aflat.“ 

În spatele lor văpăile creşteau, umplând jumătate din cer, din zare. Şi ceilalți? 
Or să cuteze? 

„Vor trece“, a spus Layna şi chiar atunci Edric a ieşit dintre flăcări. Apoi alții si 
alții... 

Fusese o încercare, cea dintâi. Layna păşea fără grabă, elkii veneau după ea. 
„Tu eşti aiwara!“ — vorbele răsunau înăuntrul Winonei, amestecându-se într-un 
tumult care-i făcea obrajii să ardă. Să fie aiwara, puterea neamului — cândva, 
gândul o ispitise. 

Sunt unul din cei multi, îşi spunea acum, ca fiecare dintre elki, cu multumirea 
celui ce nu înfruntă primul stihia. 


„Aici ne albesc oasele...“ 

Din zori, glasul scrâşnea necontenit, însă patima, încrâncenarea se tociseră — 
nu erau decât vorbe măcinate în zadar. „Pe Munte“, se tânguia Tarsia, „moartea ar 
fi fost mai iute, mai îndurătoare.“ 

Layna privea cerul, aşteptând. lată-i: două seceri de beznă ce se roteau în tării. 
Vulturi. Până la amiază aveau să vină alții, să coboare la ospăț. Lângă ea, Umma 
şi-a mişcat buzele crăpate. „Apă“, a gemut, dar băuse demult ultima picătură. De 
trei zile burdufurile erau goale; într-a patra, elkii n-au mai putut să meargă, să se 
târască măcar. Doar să-şi blesteme soarta — şi pe aiwară. 

Şi au dreptate, tată! Nu sunt o Călăuzitoare, nu sunt nimic. Le-am făgăduit viață 
şi i-am dus la pieire! Unde se sfârşea Deşertul Alb, unde era Valea? 

Vaietul Tarsiei se amesteca de la un timp cu izbiturile fierului de piatră. 
Îngenunchiată lângă tulpina unui copac tepos, Winona săpa cu securea, 

desprindea bolovanii, pietrişul, până ce a dat de pământ moale. Groapa se 
adâncea, tárâna era tot mai întunecată — mai... umedă?! — si, deodată, Layna a 
desluşit o clipoceală, nu putea fi... Dar venea dinăuntru, creştea, până ce apa s-a 
revărsat peste margini şi elkii s-au năpustit într-acolo, îmbrâncindu-se, luptând 
pentru o sorbitură. Curând s-au depărtat, insetati, cu priviri tulburi: izvorul 
secase. 

Porunca lui Edric i-a dezmeticit, au prins să scurme lângă trunchiurile verzi, 
fără frunze, şi din gropi a mustit apă, destulă pentru toți... 

Layna s-a ridicat: sora ei îi întindea burduful şi a băut cu lăcomie, înecându- 
se, pînă ce şi-a luat seama. Winona avea buzele însângerate şi venise să-i dea apa 
ei. Au împărțit câtă mai rămăsese, uitându-se amândouă la cerul limpezit de 
corbi. Targuii supuseseră deşertul, iar cea din neamul lor ştia ce nici nu bănuia 
că ştie. Amintirea venise târziu, aproape prea târziu, când setea zdruncinase un 
zăgaz altfel de neclintit. Străina le întorcea elkilor, din nou, soarta. Dar mai era 
Winona targuie? Elkii aşezaseră peste Odra o lespede de piatră, de uitare. Sora ei, 
nu. Şi n-avea să-şi ierte o vină ce nu era a sa. 

„Fiecare cu norocul lui...“, a murmurat aiwara. Şi-a trecut palma peste fruntea 
Winonei, ca vorbele să rămână, să împace. Cealaltă a tresărit, înfiorată. Pielea-i 
era netedă, fără arsuri, căci soarele fusese blând cu fiica nisipurilor. Vântul, 
drumul, arsita, în loc s-o istovească îi dăruiau ceva ce-i lipsise. Trupul i se 
împlinea, primea dogoarea zilei şi frigul nopţilor cu nepăsare, căpăta culoarea 
aramei vechi. Uitându-se la femeia trezită în sora ei, Layna s-a pomenit zâmbind: 
frumusețea prea puţin dornică să se ascundă ar fi adus necazuri aiwarei — dar 
asta în altă lume, în altă viață... Pe Munte, Winona nu-şi aflase locul, rostul — aici, 
elkii erau străinii. 

A privit soarele roşu. În zori vor porni iarăşi spre Vale. Trecuseră de năluciri, 
însă cu ochii minţii vedea mereu pustiul şi, dincolo de zarea necuprinsă pe Acela, 
făptura fără chip, aşteptând-o. 

Pe ea, numai pe ea. 


1“ 


„Winona!“ Chemarea venea de pretutindeni. Winona — scrâşnea nisipul, Winona 
— şuiera vântul, Wi-no-na - hohotea ecoul, prelung. Apoi, printre glasurile 
deşertului a desluşit unul omenesc... Odra se ivise dintre dune cu mers teapán, 
poticnit, cu măruntaiele atârnând, cu ochi ce vărsau flăcări. „Vino, Styr ne 
aşteaptă!“ a rostit, şi vântul învârtejea dunele, cerul se-ntuneca, iar pustiul a 
prins să vuiască: „ne aşteaptă... ne aşteaptă...“ 

S-a trezit cu gâtul uscat — tipase? Layna a încolăcit-o cu brațele si Winona s-a 
lăsat strânsă, mângâiată, până ce tremurul i s-a potolit; simțea căldura trupului 
lipit de al ei, degetele care-i răsfirau părul, alergau pe tâmple, pe obraji — erau atât 
de firave mâinile Laynei, cu oase subțiri, ca de pasăre, gata să se frângă. Si totuşi 

era putere în mâinile acelea; puterea aiwarilor. Odinioară nu crezuse, dar acum... 
Cum îndura Layna vipia, setea, mereu înaintea tuturor, fără să şovăie vreodată? 

O răsuflare uşoară în ureche: sora ei adormise, ceilalți rămâneau cufundati în 
somnul zorilor, visând deşertul sau, poate, valea cea verde. Şi-a strâns pleoapele, 
zadarnic... După o vreme a privit iarăşi la elkii ce păreau nişte buşteni plutind pe- 
o apă înghețată. Apoi a desluşit găurile — negre, prea multe şi prea mari. Vizuine! 

S-a săltat, a apucat-o de umeri pe aiwară şi vorbele i-au luat-o înaintea 
gindului: „Repede... trezeşte-i... repede!“ 

Layna s-a uitat în jur: aburul nopţii se prelingea în nenumăratele guri ale 
pustiului şi, pricepând într-o clipă a păşit după Winona, scuturându-i pe unii, 
strigându-i pe alții cu glas aspru, şfichiuitor. Le cerea supunere, grabă — dar elkii 
se mişcau atât de încet... O priveau buimăciţi, nu era nici o primejdie, doar 
pustiul, la fel de alb, piatră lângă piatră; şi zările, limpezindu-se pentru noua zi. 

Revărsarea soarelui a umplut cerul, pământul dintr-o dată şi tot atunci, printre 
elkii ce treceau pe lângă gropi cu nepăsare, Dark s-a poticnit. Câţiva s-au întors 
să ridă, însă dintr-o gaură se târa ceva cu mişcări prelinse. Un şarpe. leşise pe 
jumătate, când altul a scos capul. Primul s-a înălțat pe inele şi-n ochii lui galbeni 
Winona s-a văzut micşorată, neputincioasă, tot mai departe. 

Se holba la botul căscat al jivinei fără să se clintească, fără să răsufle măcar, 
când o fulgerare a retezat trupul negru, Edric a tras-o după el şi au luat-o 
amândoi la fugă. Elkii alergau, sărind peste vizuine, împlântau tăişurile, loveau, 
despicau, urlau de spaimă şi de mânie, se prábuseau, se ridicau iarăşi — dar nu 
toți. 

Pietrele musteau de sânge, şerpii hácuiti se zvircoleau cu turbare, câte un 
bărbat, o femeie dispăreau sub colcăiala jivinelor, acum Winona alerga lângă Ulf, 
Edric răzbise — Layna era cu el, trebuia să fie —, nu cuteza să se uite decât la 
picioarele ei, izbea cu furie, auzea gâfâitul fierarului, şuieratul ce umplea lumea, 
sudoarea îi scălda trupul, braţele îi amortisera... 

Pe neaşteptate a lovit în piatra goală, Ordun a prins-o de mijloc, a tras-o sus, 
pe movila unde erau Layna, si Edric, şi Umma, şi... Dar Ulf? S-a răsucit la vreme 
să-l vadă cum cădea, înfăşurat în inele, strângând în pumni cápatânile negre, 
sfărâmând spinări şi rupând fălci — însă alte şi alte fălci muşcau, chipul omului 
se-nvinetise, „Nuu!“ a urlat Winona şi ceilalți abia au putut s-o ţină, pe când 
fierarul se afunda în tárâna răscolită luându-şi cu sine vrăjmaşii, într-o linişte 
netulburată, în sfârşit, de nimeni. 

Cu ochii goliti, orbi, Winona s-a lăsat dusă fără împotrivire. După Galsuin, Ulf. 
Cu fiecare din cei dragi murim puțin. Cu fiecare... Cînd va sosi clipa, ce şi cât ne va 
rămâne? 

Layna o ţinea de mână, Edric îi purta securea. Era vie. Încă. 

Tarsia tipa. Până ieri murmurase, otravă picurată în urechile altora — nimeni 
nu-i răspundea, nimeni nu-i cerea să tacă. Dar şoaptele dospiseră destul, în 
lungile nopţi sub cerul pustiei, în zilele şi mai lungi, pe drumul fără de capăt. 
Venise vremea şi, intepenindu-se zdravăn pe călcâie, cu mâinile în şolduri, Tarsia 
vărsa şuvoaie de vorbe ce răbufneau de-a valma, curmându-i răsuflarea. 

Layna n-o auzea. Împrejur se lăsase o tăcere plină de înţelesuri, elkii furişau 
priviri întunecate. Nu e nici o Vale, nici o altă lume. Doar pietre, vipie şi Neamul 
care moare... 

„Când vom ajunge? Când?!“ Tarsia voia un răspuns. Toţi voiau. Aiwara îi 
simțea însă nesiguri, turmă gata să se imprástie la primul urlet de lup. De ce o 
sileau la asta? 

„Vrei adevărul, Tarsia? Adevărul?“ 

Femeia a amuţit, dar numai pentru o clipă. Nu pricepuse. Îşi auzea doar ura, 
mânia, iar Layna şovăia încă, deşi... Trăsnetul nu alege, loveşte; un pisc, bradul 
crescut mai înalt decât pădurea. Tarsia îşi regăsise glasul: „Ne duci la pieire! Ne-ai 
mințit! Ne-ai...“ 

Icnetul, bufnitura trupului de pământ, murmurul neîncrezător al mulțimii au 
răsunat în aceeaşi clipă. Layna lovise ca un fulger şi izbitura a aruncat-o înapoi 
pe femeia grăsană, într-o ploaie de zdrente şi cioburi. Tarsia era singura care nu 
lepădase nimic, care aduna după ceilalți, cărând atâtea că abia se vedea sub 
povară. Dar nu la lucrurile ce fuseseră ale lor — acum fără înțeles, uitate — priveau 
elkii, ci la burduful spart, din care se rostogoleau bulgări după bulgări de sare. 
Sarea furată, sarea ce le lipsise mai crunt decât apa... 

„Tu!“ a izbucnit Ordun. „Tu, nu Winona...“, iar Layna s-a întors spre soră-sa, i- 
a văzut mâna încleştată pe secure; alături, Edric cobora sabia, o vâra în teacă. 
Amândoi ar fi pierit fără rost, împreună cu ea, pentru ea. Cum opreşti stâncile ce 
se rostogolesc spre tine? Schimbându-le calea, dacă altfel nu se poate. 

A auzit glasul Tarsiei, răguşit de spaimă, mulțimea vuind şi iarăşi femeia ce se 
ruga, plângea, îl chema pe Dark s-o scape... Dar fiul ei avea alte griji şi s-ar fi vrut 
nevăzut. Maică-sa nu impártise sarea cu el; de ce i-ar împărți osânda? Şi cine-l va 
crede că nu ştia, că nu se-nfruptase... însă nimeni nu-l lua în seamă, o legau pe 
femeie strângând frânghiile până ce se încrustau în carne şi Tarsia se zbuciuma, 
urletele ei intepau văzduhul... Brusc, au încetat: îi astupaseră gura cu un bulgăre 
de sare. 

„Când numărul dă măsura adevărului, mulțimea are întotdeauna dreptate.“ 

Vorbele lui Galsuin, rostite de Winona? Layna a cunoscut semnele şi s-a 
cutremurat. Fiica targuilor, o aiwară? Nu se putea. Şi totuşi... Winona gândea, 
simțea aidoma Călăuzitorilor. Oricare i-ar fi fost vina, Tarsia era o elkă şi Neamul 
nu trebuia s-o lase pradă deşertului — nici măcar pe ea. 

Layna şi-a ascuns tulburarea rostind o poruncă. Zăboviseră îndeajuns — şi nu 
la vremea popasului. Înainte de a porni, s-a uitat spre femeia prefăcută într-un 
ghem de frânghii. Winona nu greşise: ca şi Odra, Tarsia era o jertfă. 

Dar nu cea care o să le-aducă izbăvirea. 

„Nu esti de-a noastră. N-ai fost niciodată.“ 

Dark îi şuiera vorbele la ureche, să nu-l audă alții. Winona îi vedea doar 
jumătate din obraz, zâmbetul retezat în două, ochiul lucind de ură. Când l-a privit 
liniştită, fără o tresărire pe chip, bărbatul a scrâşnit: 

„Nu crezi? Întreabă-ţi sora!“ 

Winona a dat din umeri. De când îl ştia, Dark o dorise, asta se ghicea lesne, 
însă era mai mult de-atât, nu pricepea ce anume, dar nu-i păsa — în seara aceea 
se simțea împăcată cu toate... 

Mirosul de ars i-a risipit gândurile. Carnea se înnegrise şi a azvârlit-o în jar, 
întreagă — nu-i mai era foame. S-a ridicat, pornind printre focuri. Elkii mâncau, 
câţiva au întors capetele, numai o clipă, era o noapte ca atâtea pe Marele Drum. 

Oare? Umma inghitea prea repede, cu o lăcomie nouă, Valder si Ordun se 
certau iarăşi, Edric atintea flăcările micşorate, singur, neguros. Elkii se schimbau 
şi aşa trebuia să fie, căci vântul şi arsita nu macină doar pietre. 

S-a uitat la nemărginirea vegheatã de licăriri - acelaşi cer, aceleaşi stele... 
Deodată au prins să tremure, bolta s-a prefăcut într-o picătură de apă ce creştea, 
gata să se reverse peste Pustiul Alb, să-l înece. Stelele au rămas însă la locul lor şi 
o adiere i-a sorbit lacrimile. Apă irosită. Pribegii nisipurilor nu-şi plângeau morții, 
soarta. Nici ea n-ar fi trebuit să plângă — era de-un sânge cu targuii, o simțea... 
lar elkii ştiuseră cu toţii, dintru început. Şi nimeni nu scăpase un cuvânt, până 
când Dark nu mai putuse ţine taina... De câte ori i-a spus „nu“ fiului Tarsiei?! Şi 
de fiecare dată el venea înapoi, s-o doboare măcar cu vorba dacă altfel nu cuteza. 

Ceva a străfulgerat întunericul: căzuse o stea. Nici lumina aurie, nici dâra de 
strălucire ce tăia bolta nu trăiseră îndeajuns — dar ea le zărise şi asta era, poate, 
destul. Le va păstra înăuntrul minţii, ca pe Galsuin, Odra, Ulf... Ca pe Jebal. 

„Numai ura şi iubirea trăiesc veşnic.“ 

Vorbele au făcut-o să se răsucească. N-o auzise, însă Layna era acolo, 
ascultându-i gândurile. I-a căutat privirea, rostind, cu nesfârşită oboseală: 

„De ce nu mi-ai spus?“ 

„Aşa a vrut tata.“ 

Tatăl meu... Cum să-l numească altfel pe bărbatul care-i dăduse viaţă a doua 
oară?! Buzele soră-sii nu se clinteau, dar Winona a deslusit limpede: „Nu esti elkă, 
nici targuie. Eşti Călăuzitoare, din neamul celor risipiţi printre celelalte neamuri, mai 
vechi decât oricare, neamul pierdut de mine şi de tine. Pentru elki eşti viață, pentru 
aiwara, soră. Pentru Layna...“ 

Mâini care se încleştau, inimi bătând să le spargă piepturile, răsuflări 
arzătoare... Winona s-a desprins cea dintâi, a luat-o la fugă; dar n-a ajuns 
departe. S-a prăbuşit lingă un desiş, tremurând, în vreme ce Layna pornea spre 
focurile care abia mai pâlpâiau. 

-.. Era sus, pe creasta ca un val incremenit între două zări: spre răsărit, albeau 
depărtările piatră lângă piatră; spre apus, un povârniş abrupt ducea în Vale. 
Fluviul, pădurea, colinele verzi... — le vedea înaintea ochilor, vii şi adevărate. Valea 
ei. Drumul se sfârşise. Le-a făcut semn elkilor să coboare, când, din tárânã a 
tâsnit un tufiş uscat; apoi altul şi altul. Creşteau, se îndeseau, pădure de ramuri 
şi spini ce umplea lumea în hohotele Glasului: „N-ai să treci fără o jertfă. Încă 
una, şi apoi ultima...“ 

S-a trezit, cu o tresărire. Desişurile erau aievea. Dar scunde, spuză de uscături 
întinzându-se cât putea cuprinde privirea. Nimic amenințţător, nimic nefiresc în 
păienjenişul acela — însă era cu neputinţă de străbătut. 

Au răsunat glasuri. Valder şi Ordun se întorceau, Layna i-a auzit şi s-a sculat, 
netezindu-şi veşmântul. 

Bărbaţii au ajuns în fața ei, cu ochii in pămînt. Dăduseră peste o trecere, in 
zori. Edric şi alți doi au urmat cărarea îngustă şi nimeni nu-i mai văzuse; iar 
acum soarele stătea să apună... 

Layna a retezat şuvoiul de vorbe. Până la locul unde se deschidea calea dintre 
tufe i-a dus ca-ntr-un vârtej; elkii veneau şi ei, şovăielnici, iar când Valder şi 
Ordun s-au oprit, ceilalți rămăseseră risipiţi in hátisuri fără să îndrăznească să se 
întoarcă, fără a năzui după aiwară. Căci Layna grăbea, mereu înainte, atât de iute 
că Winona abia putea ţine pasul. 

Urme lăsate de labe uriaşe, de gheare ce scrijeliseră tárâna, apoi săgeți rupte, o 
secure, câteva zdrente. Şi sânge, mult sânge, pământul n-apucase să-l soarbă, să- 
l zvânte. Însă nici un trup... Sub nişte ramuri lucea ceva: sabia lui Edric. Layna s- 
a lăsat în genunchi, a apucat-o. Ultimele clipe de viaţă erau încă acolo, în fierul 
înfierbântat de soare. 

A închis ochii şi toate s-au năpustit asupră-i: marile fiare galbene apropiindu- 
se cu mişcări furişe, Terg şi Run târâţți undeva, spre o rariste, Edric curmând 
saltul unei sălbăticiuni doar pentru a simţi în ceafă răsuflarea alteia... După care 
n-au mai fost decât durerea cărnii sfârtecate, izul de sânge — sângele lui — si ruga- 
dorință de dincolo de moarte. Du-i în Vale, Layna. Nu le spune... 

Cum am murit. Uneori e mai bine ca primejdia să n-aibă chip, a întregit gândul 
Laynei. 

„Ai grijă de aiwară“, ceruse Galsuin când să plece în pustie, iar Edric o 
veghease clipă de clipă. Căpetenie lângă Călăuzitoare, o singură voinţă în fața 
elkilor; dacă era şi altceva, nici unul n-o recunoscuse. Ispita era prea puternică: 
măcar o zi, măcar o noapte să se fi ştiut doar un bărbat şi o femeie! Însă n-a fost 
să fie... 

Winona o privea tăcută; picuri îi lunecau pe obraji şi Layna a priceput că erau 
lacrimile pe care ea nu putea să le verse... Winona: tot ce-i rămăsese, tot ce mai 
avea de pierdut. Şi-a înfipt unghiile în carne, zăgăzuind furia nebună. S-a răsucit 

spre elki, le-a strigat să vină — şi ei au ascultat-o. Primejdia trecuse, le-a spus -— şi 
ei au urmat-o, fără să murmure, fără să se uite pe unde calcă. 

Totul era bine, fiarele se îndestulaseră. 

lar Acela nu mai voia decât o jertfă. 


Lumina era tulbure, cenuşie; nici zi, nici noapte. Zorii aduceau bolta mai 
aproape de desişurile ce o zgâriau, rupând norii ca să reverse peste pământ o 
ploaie de zgură. 

Dincolo de peretele tepos, elkii nu se treziseră. Aşezată lingă o grămadă de 
tăciuni, Layna veghea neliniştile ei şi-ale Neamului - ca în fiecare noapte. Ce 
spaime n-o lăsau să doarmă? 

Winona a luat pieptenul de os, l-a trecut încet prin pletele aiwarei; deşertul nu 
le asprise, dar aurul lor pierduse din strălucire. 

„Cine e Acela?“ 

Layna i-a răspuns târziu, ca dintr-un vis: 

„Tu n-ai nici o taină?“ 

Winona a tăcut. Jebal... Cum ar putea să-i spună? Amintirea caláretului negru 
o înfiora şi, uneori, noaptea, ar fi vrut să simtă din nou cleştele care-i strivea 
sânul, ura şi dorința se amestecau într-o volbură ce ardea, făcând-o să se 
zvârcolească în culcus, nădugşită, cu gura uscată. 

„Un targui...“ 

A incuviintat din cap, simțind că sora ei n-avea nevoie de vorbe. O şuviță moale 
i-a atins obrazul. Layna s-a întors pe jumătate şi Winona a fost deodată dincolo de 
păreri de rău, de vină. Ce era cu ea, ce era cu Layna...? Atingerea buzelor fierbinți 
îi trezea aduceri-aminte mai vechi decât muntele elkilor, decât deşertul. Layna o 
numise Călăuzitoare şi ea ştia că era adevărat, de-atunci i se lămuriseră multe 
înțelesuri pe care le crezuse năluciri, de-atunci auzea glasuri ale minţii ce îi 
şopteau taine ascunse-n atâtea alte taine... 

„Eşti Cea-care-coboará-in-Vale*. 

A vrut s-o întrebe de ce ea, dar Layna nu i-a îngăduit. Era prea aproape, ochii 
îi luceau şi Winona s-a pomenit sorbindu-i răsuflarea. Mâinile îi păreau străine, 
nu le putea stăpâni: desfăceau cingátoarea Laynei, trăgeau de veşmântul 
albastru, țesătura rărită se rupea pe alocuri, însă cealaltă nu se apăra, o lăsa să o 
răsucească, să o despoaie cu înfrigurare... Când a sfârşit, Layna era în picioare, o 
goliciune neîmplinită, ca de fetiță, cu capul dat pe spate, cu pletele curgând până 
la glezne. Winona i-a atins sânii abia ghiciţi şi, într-o fulgerare l-a văzut pe Jebal: 
râdea, dar nu, foamea ei de Layna era alta — cum nu simtise în deşert —, tot 
sângele îi ardea, îi striga ce să facă. A trântit femeia-fetitá în ţărână, 
amestecându-i pletele cu cenuşa vetrei, fără să ia în seamă unghiile care i se- 
nfigeau în carne, zvicnetele pântecului ce unduia sub al său, privirea de fiară 
bolnavă a lui Dark, care, aplecat peste ele, întindea mâna... 

Dark?! Întreg trupul i s-a arcuit, apoi au fost saltul, urletul de scârbă al 
gândului; încleştase securea şi se uita, răsuflând greu, la tufele ce se închideau 
după bărbatul care alerga ca de moarte. Nu, de asta nu vei scăpa, Dark. Şi nici de 
mine! 

Layna, se ridicase şi bâjbâia după veşmintele îngropate în colb. O clipă, 
Winona a simțit din nou clocotul din sânge, vuietul tâmplelor, însă ceva nu mai 
era ca înainte, cenuşa ce le mânjea trupurile li se vărsase parcă în inimi, şi-au 
strâns lucrurile în tăcere şi au ieşit din luminiş, căutându-i pe elki. 


Lovitură, trosnet, crengile uscate, tari ca nişte oase, căzând. Ordun s-a dat la o 
parte, Valder a înălțat securea, lemnul retezat se fărâma sub picioare cu un iz 
acru, înecăcios. De cîte zile îşi croiau cale prin osemintele pădurii? Elkii erau tot 
mai vláguiti, dar Layna îi ducea spre apus; mereu spre apus. Nu se abătuse din 
drum, mergea sub cerul veşnic întunecat, prin văzduhul mâlos, mirosind a 
moarte şi ei veneau în urmă-i aidoma unui şir de umbre. 

Valder istovise; Winona i-a luat locul. Frângea crengile cu izbituri piezişe, tăişul 
s-a înroşit curând, nu era sânge ci pulberea sevelor putrezite. Winona avea ochii 
aproape închişi - un timp, nu s-a auzit decât răsuflarea-i iutitã, pârâitul 
uscăturilor. Deodată, s-a oprit. Privea încordată, a părut să şovăie, apoi a început 
iarăşi să taie. Lovea repede, cu o îndârjire nouă şi elkii au zărit, nu departe, o 
rarişte. Sau, poate, pustiul de piatră. 

Era o rarişte. Pământ sterp şi desişuri, păienjeniş de tulpini-ramuri-spini în 
care se deschideau două treceri. 

Layna şi-a coborât pleoapele, dar înăuntrul ei nu era decât beznă. 

„Aici se sfârşeşte drumul, Liren.“ 

Elkii auziseră Glasul, însă nu desluşeau vorbele în vuietul ce făcea desişurile 
de oase să prindă viață. Asurziti, năuci de o spaimă altfel decât toate s-au strâns 
laolaltă, cu armele în mâini, când mii de Glasuri au răbufnit cu o patimă 
cumplită, prea îndelung înfrânată. 

Fără să se tulbure, Layna a strigat la rându-i: 

„Atunci, arată-mi calea!“ 

Oamenii se uitau împrejur, unul la altul, când freamătul tufelor străjuind una 
dintre poteci a încetat brusc. 

Layna a apucat braţul Winonei, şoptind, rugăminte şi poruncă: 

„Du-i în Vale, aiwara!“ 

Cealaltă a privit-o lung: 

„Si tu?“ 

Layna şi-a muşcat buzele. Nu putea să mintă, nu acum, când... 

„Drumul meu e altul.“ 

Era doar jumătate de adevăr şi Winona a măsurat-o cu bănuială; ochii negri 
stăruiau în cei albaştri, însă Layna n-avea de gând să spună mai mult. Winona s- 

ar fi răzvrătit împotriva Aceluia, aşa cum înfruntase de-atâtea ori soarta ei şi-a 
Neamului... Şi mai era amintirea zorilor când acolo, în cenuşa rece, trupurile li se- 
ngemănaseră, trezind ce nici una nu crezuse să aibă tăinuit în sine. 

Dar Călăuzitorii nu au de ales — viața sau moartea Neamului pe care l-au găsit 
trebuie să fie şi-a lor. Chipul Laynei rămăsese de piatră; Winona şi-a plecat 
fruntea, pornind fără să se uite înapoi. A păşit spre tufele zbuciumate de furtuna 
închisă între crengi, iar elkii au urmat-o, aşa cum Layna ştia că vor face. Ea sau 
fiica targuilor le era totuna — doar să-i călăuzească spre liman. Apoi, vor vedea. 

Când ultimii s-au pierdut dincolo de hăţişuri, Layna a luat-o spre cealaltă 
trecere. Venise vremea ultimei jertfe. Cum va fi, oare? Era Acela om, fiară, 
stihie?... 

Brusc, desişurile s-au deschis într-o cîmpie de tárânã albă, plăci după plăci 
întărite de soare — ori poate era carapacea zbârcită, de cremene, a unei jivine 
îngropate de la începuturile Timpului. În mijloc, un copac uriaş, gheară de lemn 
avântată spre cer, a cărei albeață inghitea lumina aidoma craniilor uitate in 
deşert. 

O creangă, o rădăcină au şerpuit spre ea, iar Glasul a tunat: 

„Te aşteptam, Liren.“ 

Layna s-a uitat în sus, la Cel-fără-Chip: 

„Nu sunt Liren...“ 

Şi n-a mai fost decât hohotul Aceluia, umplând lumea, gonind soarele într-un 
nor de sânge: 

„Vei fi tot ce vreau eu!“ 


„Ridică-te!“ 

Umerii femeii au zvâcnit, parcă sub arsura unui bici. Winona a aşteptat-o să se 
scoale, să pornească mai departe. După câţiva paşi Umma s-a poticnit, însă n-a 
căzut; mergea cu capul în piept, mânată de poruncă. Toţi se supuneau fără să 
murmure şi Winona le primea ascultarea mohorâtă, cu o încruntare care-i 
înfricoşa. 

Slabi, cu ochii infundati în orbite, cerşeau un răgaz ca să audă: „Nu. Doar 
morții se odihnesc!“ Elkii aveau să-şi urmeze drumul, şchiopătând, insetati, 
veşnic flămânzi, mereu spre apus, prin deşertul de piatră care se întindea după 
desişuri, aidoma celui dinainte. În zare stăruia un abur înşelător, subţire în zori, 
îngroşându-se spre asfintit. Într-acolo îi ducea Winona - când în faţa tuturor, 
când rămânând ultima, silindu-i să ţină pasul pe cei nevolnici. Si nu pierduseră 
un singur om, nici măcar bătrânii nu mai piereau, de parcă Layna ar fi plătit 
prețul pentru întreg neamul. 

„Popas!“ 

Elkii nu aşteptau altceva şi s-au prăvălit acolo unde-i încremenise strigătul. 
Mulţi au adormit într-o clipă; nu făcuseră focul, nu aveau străji, dar de cine să se 

teamă in pustiul fără viață? Winona s-a ghemuit între doi bolovani, cu ochii la 
soarele ce apunea. Da, Amurgul elkilor era aproape... Pleoapele i-au căzut fără să 
ştie când, fără să-i pese. 

Stătea pe malul unui râu împreună cu Galsuin. Era noapte şi apele se 
umpluseră cu licăriri de stele. Împrejur, linişte, tihnă. „Tată, vreau ca Layna să fie 
numai a mea, să uite de elki, de menirea noastră, de tot. Este vreun rău intr- 
asta?!“ „... Ce sunt Binele şi Răul, Winona? Cine le poate hotărî pentru altul? 
Inteleptii, făcătorii de legi, mulțimea? Toţi sunt praf pe drumul vieţii! Si dac-o vrei 
cu adevărat, calcă, stârneşte colbul, dă-l vântului să-l risipească!“... 

Adieri, miros de salvie. Imprejur, elkii se trezeau anevoie, buimáciti. Zările se 
limpeziseră şi dinspre apus veneau în goană Valder şi Ordun. 

„Valea... acolo... aşa cum ne-a spus...“ 

Strigătul nu se stinsese încă şi Winona s-a pomenit alergând împreună cu 
ceilalți; văzduhul îi şuiera pe la urechi, spaima i se zbătea în piept — să fie o 
nălucire? 

Elkii s-au oprit pe marginea rănii adânci, deschise în trupul pământului — 
Deşertul Alb se sfârşea, iar jos erau fluviul, pădurea, colinele. O lume pentru elki, 
locul unui nou început. 

Bărbaţii, femeile plângeau. Pentru cei rămaşi în pustie, pentru cei neîntorşi de 
pe calea Apei Moarte, pentru... Winona a simțit o arsură sub pleoape. lată Valea 
ta, Layna. Mi-am ținut făgăduiala. Acum pot să mă întorc, să te caut. Până la 
capăt... 

Liniştea din jur a dezmeticit-o. Elkii se uitau la ea, aşteptând. Nici unul nu se 
clintise, o atinteau umili, rugători si Winona a ridicat din umeri. Ce mai voiau? 

Apoi, a priceput: era Cea-care-coboará-in-Vale. Ea trebuia să fie prima, să-i 
călăuzească în Lumea Verde... Chiar aşa?! Winona a sărit pe povârniş, iar Neamul 
a venit degrabă, ascultându-i râsul scrâşnit. Nu voi aveți nevoie de mine! Undeva, 
în desişurile de oase este cea care v-a răscumpărat soarta, cea pe care o s-o smulg 
Aceluia, oricine ar fi el... 


Layna a deschis ochii, neîncrezătoare: mai era vie? Nu-şi simțea picioarele şi s- 
a uitat la pojghita albă ce le-acoperea. Se întinsese, creştea ca o altă piele, netedă 
şi tare. 

S-a aplecat, a tras cu amândouă mâinile, a smucit; carnea i se lipise de 
trunchi, era una cu lemnul, durerea a tâsnit şi ea, dar durerea alunga amorteala, 
întorcea viața. 

O picătură roşie mustise într-o crăpătură a scoarței — încă era sânge. Şi-a 
amintit asfintitul când s-a rezemat de trunchi, asteptând. La început fuseseră 
furnicături în glezne, o răceală care-i încetinise răsuflarea, cufundând-o într-un 
somn greu. Crezuse că nu dădea decât o viaţă, nu primea decât o moarte. Zorii 
veniseră odată cu înțelegerea şi atunci a urlat, s-a zbătut zadarnic, pe când El ii 


VP MAGAZIN 


Rodica BRETIN AMURGUL ELKILOR 


desluşea cele ce-aveau să fie. Căci Copacul Alb era mort şi voia să trăiască, era 
lemn şi râvnea să simtă, era sterp şi ar fi vrut să stingă sămânţa făpturilor de sub 
soare. Tot mai departe îşi întinsese umbra, căutând pe firul Apei Moarte până ce a 
găsit-o, şi-acum... 

„Te-ai trezit, Liren?“ 

O creangă a smucit de pletele lungi, râsul a izbucnit neîndurător şi Layna a 
văzut-o cu ochii minții pe aiwara din vechime. O femeie înaltă, cu părul şi trupul 
roşcate — iar trupul acela plin de putere, de viaţă, părea al Winonei... 

Brusc, şi-a luat seama. Nu trebuia să-i cheme amintirea când El pândea, 
asculta, hrănindu-se cu gândurile ei, scormonindu-le să găsească tot ce o mai 
ținea în lumea cealaltă, a oamenilor. 

Layna s-a scuturat ca de o plasă, golindu-se de amintiri, de gânduri. Copacului 
nu-i plăcea asta. A vuit, întărâtat, furios. De-ar izbuti să-l țină afară, doar câteva 
clipe; nu cerea mai mult. 

Şi-a strâns pleoapele cu disperare, şi, după o vreme a deslusit Valea: pesterile, 
fumul ridicându-se din fierării. Elkii aveau iarăşi un rost. Dar Winona? 

A zărit-o ieşind din apă, învolburându-şi pletele, negură şi lumină. De după o 
tufă, Dark — iarăşi el! — o atintea cu ochi de lup. A lăsat-o să se aplece după 
încălțări, apoi a fost asupră-i, răsturnând-o peste un bustean putrezit. Winona 
izbea cu călcâiele, însă el îi răsucise un braț gata să i-l smulgă şi femeia asuda, 
Layna îi vedea gura sfâşiată de urlet, un sân strivit de lemnul din care puhoiau 
gângănii mari, catárându-se, înfigându-i fălcile in carne. Dark striga ceva, 
izbânda-i era aproape, i-a înfundat obrazul în scoarță silind-o să muşte şi Layna a 
simțit parcă gustul amar coborându-i în măruntaie. De ce Winona, de ce te laşi 
aşa, fără luptă? Atunci, poate că şi eu... 

Un hohot i-a scrijelit mintea. Glasul era mulțumit: 

„Asta-mi ascundeai, Liren? Nu te teme. De-acum va fi taina noastră! Cine e ea? 
O păstrai în tine şi nu e decât o femeie, nu-i destul pentru noi, priveşte-o cum se 
supune, cum...“ 

Dark se căznea să depărteze picioarele încleştate, nu reuşea, a lovit, a 
blestemat, însă Winona răbda şi, până la urmă, bărbatul i-a slobozit braţul. 
Dădea s-o salte, când toate s-au învălmăşit: o răsucire, trupul Winonei destins 
într-o săritură de fiară, cotul izbind în chipul uluit, un trosnet de os. Dark s-a 
rostogolit la pământ, scuipând sânge, ridicându-se doar ca să se pomenească 
înaintea femeii ce cumpănea securea. Apoi, fulgerarea tăişului, şuvoiul roşu 
tâsnind din umărul despicat, omul căzând încet, foarte încet, la picioarele celei 
care îl privea nepăsătoare... 

Layna s-a uitat în sus, la bolta limpezită. Un zâmbet, primul de când era în 
puterea Lui i-a luminat chipul. lar Glasul tăcea. 

Pustiul: cer alb, pietre la fel, un pas, zece, bătăile iutite ale inimii, mersul 
prefăcut în fugă. După o vreme s-a împleticit, istovită. Vântul ştersese urmele, 
risipise cenuşa vetrelor — oare va găsi drumul? Zăbovise in Vale doar cât să le 
statornicească elkilor porunci pentru mai târziu, cât îl ademenise pe Dark. La 
început, fiul Tarsiei se temea — Winona era aiwară! — însă o privire, o unduire a 
şoldurilor au chemat nesăbuința bărbatului care se încredea prea mult în sine, 
până ce, în zorii celei din urmă zi îl lăsase s-o atingă cu tot mai mare îndrăzneală. 
Pe neaşteptate îl lovise scurt, peste gură, şi plecase la izvor, ştiind că va veni, 
nebun de furie şi de dorinţă. 

Acum Dark era mort, elkii îşi uitaseră aiwara, desişurile se apropiau, totul era 
cum se cădea să fie. Repede, mai repede - unde grăbea, de ce arunca priviri 
înfricoşate în jur, doar Layna trăia, simțea asta cu fiece picătură de sânge, cu 
fiece răsuflare... Spinii îi hărtăneau încălțările, o creangă i-a smuls veşmântul 
zdrentuit, însă ea alerga retezând, hăcuind ca într-o luptă tufele ce izbeau la 
rândul lor făptura vie, caldă, care le înfrunta. 

Până ce, după o veşnicie, desişurile s-au dat în lături învinse, deschizând calea 
spre câmpia de os. 

În mijloc, gheară care îşi încleşta prada, un copac uriaş. Acela. Şi Layna, în 
picioare, ca atunci, cu capul dat pe spate, cu pletele şiroind spre pământ. Dar 
coastele i se desluşeau deasupra pântecului supt, oasele şoldurilor împungeau 
văzduhul, umerii erau traşi înapoi de o povară nevăzută şi trupul întreg se 
încordase de parcă ar fi vrut să se smulgă, să scape. Numai brațele atârnau fără 
vlagă şi buzele se mişcau în neştire, ce şoaptea, prea târziu, nu Layna, cât trăim 
nu este prea târziu! 

A privit o vreme la scoarța crescută pe picioarele lipite de trunchi. S-o 
desprindă cu grijă, Layna răsufla arar, n-avea să fie greu... 

Un hohot a răsunat în liniştea câmpiei: 

„Te aşteptam, Liren!“ 

Obrazul Winonei s-a spart într-un rânjet: 

»Cu-adevárat?“ 

Si n-a mai fost decât şuierul securii, tipatul lemnului, crengile zburând 
retezate, scoarța ce se crăpa ca gheturile primăvara. Preţ de clipe, prea multe, 
prea lungi, copacul nu s-a clintit. Dar când genunchii Laynei au ieşit de sub 
pojghita albă, când o rădăcină s-a frânt cu trosnet sec, Glasul a urlat. Apoi, 
nenumărate ramuri s-au abătut asupra femeii cu arma, prăvălind-o. Winona a 
fost în picioare de-ndată. Bucáti de lemn au căzut în câmpie, umerii o dureau, 
izbea la fel ca în şerpii negri, ca în Dark, avea să-l răpună pe cel Cel-fără-Chip, 
căci copacul lovea la întâmplare, nu întâlnise încă pe cineva care să-l vâneze pe 
EL 

Salt, şfichiuire, un nod făcând pielea să plesnească, sângele ce şiroia sau poate 
era sudoare, securea ridicându-se şi coborând fără contenire, alte şi alte crengi, 
rădăcini venind, Winona se răsucea împotrivă-le, strecurându-se prin ochiurile 
plasei tot mai dese, fierul muşca din lemn, copacul se cutremura la fiece rană, 

femeia aceea părea cu neputinţă de prins... Deodată, o bufnitură înfundată si 
Winona a şovăit, a scăpat securea. Cu un vuiet de biruintã, ramurile s-au împletit 
în juru-i, au săltat, au scuturat, au strâns, izbind de pământ trupul tot mai 
moale, până ce n-a mai mişcat. 

Abia atunci, copacul s-a oprit. Trunchiul tremura încă, rădăcinile scrijeleau 
tárina, dar furia oarbă se stinsese — căci în prada cea nouă... da, era şi-n ea Liren, 
cum putea fi în două trupuri, în două minţi?! Târziu, foarte târziu, Winonei i s-a 
părut că aude un râs împăcat, mulțumit. Era în văzduh, plutea, o gheară ascuţită 
i-a brăzdat şalele, s-a târât în jos, alene, apoi durerea ca nici o alta i-a întunecat 
totul sub frunte. 


Beznă. Somnul Apei Moarte. Pe neaşteptate, lucirea unor flăcări, o fetiță cu cozi 
aurii trecându-şi mâinile prin văpaie fără să se ardă, un glas - al cui? — 
desluşindu-i: „E puterea ta, Layna“. Alte si alte voci murmurau înfricoşate 
„Călăuzeşte-ne, aiwara!“ şi iarăşi fetița, ghemuită lângă o grămadă de pietre, 
aşezându-le în cerc. Cînd o punea pe ultima, piatra se topea aidoma unui bulgăre 
de gheață. Dar încerca din nou; trebuia să închidă cercul - poate că atunci 
bărbatul care-şi spunea Galsuin n-ar mai veni să-i tulbure tihna. lată-l: palid, cu 
pletele cărunte, cu privirea mustrătoare. „Nu uita cine eşti, Layna... Layna...“ 

Cine era Layna? Liren şi-a mijit ochii: deasupră-i, cerul sprijinit în ramurile 
Lui, cenuşiu, apăsător. Văzuse cerul şi altfel, înalt, plin de lumină, mersese multe 
zile şi nopţi prin deşertul de nisip până să ajungă la Munte, la Neamul ce avea să 
fie al ei. O primiseră neîncrezători, femeile se uitau la pletele-i roşii, bărbaţii la 
trupul înveşmântat doar cu brățări de aramă, dar ea a smuls sabia unuia, a rupt- 
o pe genunchi şi din bucăţi au tâsnit scântei, vatra stinsă s-a umplut de flăcări, 
glasurile au cerut ascultare şi elkii s-au supus. 

Apoi, căpetenia, Edric, i-a atins obrazul cu buzele, jurându-i credință — era 
doar un băiețandru, iar ea o fetişcană în veşmânt albastru —, Valder, Ordun îi 
spuneau ceva, sub tufe zăcea o sabie între bălți de sânge, şi Winona plângea 
pentru Layna, care nu vărsase o lacrimă. „Winona este sora ta... a venit să fiți 
împreună... până la capătul lumii... până la moarte...“ 

Ale cui erau amintirile? Cine era Galsuin? Cine era Edric? El aştepta răbdător 
să stârnească, să cheme alte gânduri, peşti inotând neştiutori spre bârlogul din 
care-i pândea întotdeauna treaz, flămând. lar Layna simțea cum piere câte o 
fărâmă din ea cu fiecare. „Suntem ceea ce ne amintim a fi...“. „Da, tată!“ Îi dusese 
pe elki spre liman, aşa cum se cuvenea pentru o Călăuzitoare, apoi Acela o 
chemase la sine şi, iată, Liren fremăta lipită de el, în voia lemnului şi-a sevelor. O 
pojghitã albă o îngemăna cu trunchiul, urcase până la genunchi când picioarele 
osteniseră să-i poarte trupul... Dar al cui era trupul subtiratic, cu pielea neasprită 
de vânturi, cu plete de aur fumuriu? 

Era al femeii numită Layna. Ea, Liren, atârna mai sus, crengi groase o ţineau 
de mâini şi de păr, una o izbea peste sâni, alta îi frământa pântecul umflat, parcă 
gata să plesnească. Iar cealaltă, Layna, tipa în locul ei, tremura, plângea. Însă de 
ce o chema „Winona“, de ce-şi întindea brațele s-o apuce, de ce lovea cu pumnii 
mici în El, care râdea, coborând trupul arămiu mereu mai aproape, arătându-i 
femeii-fetitã tot ce Liren ar fi vrut să ascundă, să-i arate numai Lui... 

„Winona a venit după tine, nesocotindu-şi menirea, soarta...“ Iarăşi bărbatul 
acela, Galsuin. Si cu el erau alții, Călăuzitori si Călăuzitoare, pentru ce atâta 
stáruintã, nu pricepeau că Layna nu era decât un înveliş ce se crăpa, se sfâşia în 
nenumărate bucăți? Dinăuntru ieşea Liren, aiwara care se aruncase cândva in 
Izvorul Uitării - dar n-o s-o mai facă, acum îşi privea chipul străin, ochii aceia 
negri o înfiorau, de ce rămăseseră atintiti asupra securii pierdute in grámada de 
lemne moarte? 

Nu, ochii erau goi, iar pletele nu erau întunecate, aveau arama înegrită de 
furtuni! A cerşit din nou, înfrigurată, ce nu mai venea, până cînd, într-un târziu, 
celălalt trup a căzut mai jos ca niciodată şi l-a simțit lipindu-se de al ei, fierbinte. 
Brusc, crengile l-au tras înapoi. Zvârcolindu-se sub şfichiuiri, femeia de aramă a 
reînceput în văzduh dansul durerii, în vreme ce femeia cea firavă se frângea de 
şale, înfigându-şi unghiile în pântecul în care nu mişca nimic. 

Pentru Liren sorocul avea să vină doar când va voi El. Pentru Layna, pentru 
Winona venise demult. 

Mă numesc Facehopper!. De fapt, acesta este numele meu de cod, dar la fel de bine 
ar putea fi şi numele meu real. L-am adoptat. 

Am ucis sub acest nume. 

Sunt Leading Petty Officer? (LPO) al Plutonului Alfa, Unitatea 7 MOTH. Una dintre 
unitățile de forte speciale cu adevărat de elită din galaxie. MOTH vine de la MObile 
Tactical Human. Suntem tacticieni în zonele de combat, sanitari, astronauți si commando 
— toate într-un singur om. Specialitatea noastră este cunoscută în cercurile militare ca DA 
(direct action): executăm acţiuni de scurtă durată şi cu precizie chirurgicală în medii ostile, 
interzise sau sensibile din punct de vedere diplomatic. Dacă doriți o captură, o 
recuperare sau o lichidare discretă, fără a stârni un rahat diplomatic, pe noi ne chemați. 

Haideţi să vă povestesc despre această dată când... 


Eram ghemuit în cala unui imens transportor, în sistemul Tau Ceti, aflat adânc în 
teritoriul SK (Sino-Korean). Adică în spaţiul inamic: dacă eram prinși, am fi considerați 
spioni şi executați. Cred că de aceea eram echipat pentru această plimbare în costumul 
meu multifuncțional, pentru luptă. 

În ultimele opt luni băieţii de la Informaţii, din cadrul Special Collection Service, au 
urmărit o ţintă deosebit de valoroasă, Mao Sing Ming, unul dintre cei mai infami corsari 
din această parte a galaxiei. Cunoscut ca Marele Nelegiuit din Est, tipul captura nave de 
linie cu pasageri pentru răscumpărare, ucigând întregul echipaj doar pentru amuzament. 


1 Facehopper — echivalent emoticon / emoji. În text, cognomenul subliniază faptul că a „țopăit” cu arma de la faţa unui inamic, 
la faţa altuia (explicaţia se regăseşte ceva mai departe în text). 

2 leading petty officer — este o funcţie, nu un grad. Anumiți subofiteri sunt aleși pentru funcţii de comandă dacă 
demonstrează că au calități de conducător și-și cunosc foarte bine meseria. 

Însă, cu câteva săptămâni în urmă, baștanii militari au dat ordinul de executare a unei 
acțiuni chirurgicale împotriva lui. 

Special Warfare Command m-a ales pe mine şi alți trei camarazi din Plutonul Alfa 
pentru a efectua operația chirurgicală. Un commando format din patru flăcăi. Juma” de 
grupă. Eu la comandă. Big Dog, cu pușcociul mare. Trace şi Ghost, cei doi lunetiști. 

Trapa cargoului s-a deschis către vidul spaţiului. Cala fusese deja depresurizată, 
asa cá nu a urmat nici o decompresiune explozivă sau altceva asemănător. 

Încă mai beneficiam de gravitația artificială din transportor și toţi patru am înaintat 
liniștiți către marginea trapei. 

Fundalul de stele se holba la mine din vid, rotindu-se si clipind. 

— Doar o altă zi în paradis, a clamat Big Dog în intercom. 

— Multam pentru clișeu, amice. 

— Pentru puțin. 

Puteam vedea obiectivul nostru, asteroidul 99-Herculina — cel mai mare asteroid 
din sistemul Tau Ceti — ce plutea acolo în vid. De la această distanţă, era cam de mărimea 
degetului meu mare. 

— Noroc, Facehopper, mi-a urat Chief Bourbonjack prin intercom. Ca chief al meu, 
Bourbonjack comanda Plutonul, în timp ce eu actionam cu el. 

— Mulţumesc, sir. 

— Mi-as fi dorit să vin cu tine. 

Puteam simți gelozia din vocea sa. 

— Știu. 

Era un războinic, precum tot restul Plutonului. Cu toţii ar fi vrut să vină. Asta era 
meseria noastră. Asta eram antrenați să facem. Aproape că-mi era milă de Chief si de 
restul Plutonului. 

Aproape. 

— Go! Go! Go! a ordonat Chief. 

Am pășit înainte prin deschidere si am activat motoarele (jumpjets*) orientându-le 
către imensitatea spaţiului exterior. 

Nu era nevoie să privesc în urmă ca să văd că ceilalți membri ai commandoului 
meu m-au urmat. Puteam vedea punctele verzi ce le indicau poziția pe harta HUD 
(Heads-Up-Display) proiectată în partea dreaptă-sus a câmpului meu vizual. Ca şi mine, 
fiecare membru din commando era echipat cu costumul (jumpsuits) standard MOTH. De 
data aceasta, nu aveam cu noi mechs? ATLAS: profilul misiunii le excludea explicit. Un 


3 Chief — prescurtare uzuală în armată când cineva se adresează celor cu grade de chief petty officer. 

4 Jump jets — au rolul de a îmbunătăți mobilitatea Mech în câmpul de luptă, permițându-le să ajungă în locuri altfel 
imposibile: acoperiș sau sprinturi extrem de rapide peste terenuri accidentate. 

5 Mech - platformă robotică pentru luptă menită să protejeze un om si să-i sporească absolut considerabil abilităţile fizice 
naturale. 

lucru foarte rău, de fapt. Eram una dintre puţinele unități ce aveam antrenamentul și 
autorizaţia de a le folosi. Bine fixat în interiorul unui mech ATLAS, erai o maşină 
dementă de ucis. 

— Echipamentul lansat, a transmis Chief Bourbonjack. 

Pe harta HUD, am văzut punctul roșu închis ce indica containerul cu echipament 
apropiindu-se încet de grupul meu. Cu jumpjets am accelerat pentru a sincroniza viteza, 
apoi am navigat lângă container — o cutie metalică aproximativ de mărimea a opt 
carabine pentru lunetişti puse alături într-un rastel. Am atașat carabiniera containerului 
la centura mea si am pus braţul în jurul său, astfel încât orice corecție de curs aș fi făcut 
să fie transmisă şi acestuia. 

— Dati-vá aproape, băieţi, le-am transmis prin intercom. Urmează o lungă 
așteptare. 

Zece ore, ca să fiu precis. Aceste jumpjets aveau o cantitate limitată de combustibil, 
așa că foloseam jeturile doar pentru a ne corecta traiectoriile individuale. Mișcarea 
înceată ne asigura şi că nu vom fi detectati de LIDARº-ul de pe asteroid. Sigur, cei de la 
Informaţii au spus că baza se afla pe partea îndepărtată a bolovanului, dar asta nu 
însemna că piraţii nu au montat proiectoare LIDAR peste tot. 

Era nevoie de multă tărie psihică pentru a fi capabil să rămâi nemișcat timp de zece 
ore, asistând doar autopilotul de pe costum. Nu oricine o poate face. Antrenamentul 
MOTH îi cerne pe cei care nu au calitățile necesare. Este unul dintre cele mai brutale 
regimuri de antrenament din galaxie. Oricine a trecut prin antrenamentul MOTH vă va 
spune că acesta le-a schimbat viața. Tot ce vă pot spune eu este cá am mai multă 
încredere în camarazii din Plutonul meu decât în oricine altcineva din lume. Îmi sunt mai 
apropiaţi decât chiar frații adevăraţi. Ştiu că oricare dintre cei din commandoul meu era 
total pe fază şi gata să riposteze pe loc la orice ameninţare, gata să-mi asigure spatele fără 
întrebări si cu toată puterea. În Unităţi ne bazam unul pe altul. Aveam încredere absolută 
unul în altul. Dacă unul dintre camarazi îmi spunea că mă ţine atunci când atârn agăţat 
de o grindă la trei kilometri deasupra Pământului, atunci ştiu, fără nici o îndoială, că nu 
am nici o șansă să cad. 

Dacă vreunul dintre camarazi îmi spune că are grijă de șasele meu pe când 
exploram o bază a piraţilor aflată la 12 ani lumină de Pământ, atunci ştiam, fără îndoială, 
că nu exista nici o șansă să fiu atacat din spate. 

Foarte, foarte încet, asteroidul se făcea tot mai mare. A trecut o oră, apoi două, apoi 
patru... opt. 

— Eightball a asolizat, raportă Big Dog. 


6 LIDAR, LiDAR, LADAR - dispozitiv cu care se măsoară distanța până la o țintă prin iluminarea acesteia cu un laser 
(acronim: Light Detection And Ranging sau Light Imaging, Detection, And Ranging). 

Eightball era indicativul pe care-l dádusem dronei HS3 lansate înaintea noastră. 
HS3 însemna Hover Squad Support System. Dronele HS3 erau mici, de mărimea unei mingi 
de baschet, cu o manevrabilitate de 360º. Aveau o cantitate mică de combustibil, precum 
costumele noastre, dar datorită masei lor reduse și a câmpului magnetic opus pe care-l 
generau, HS3 erau capabile să leviteze fără nici un consum - jeturile fiind folosite doar 
pentru schimbările directionale. Misto, nu-i aşa? Nu-mi cereti să vă explic eu mai mult de 
atât, deoarece cunoștințele mele tehnice sunt cel mult minimale. 

În această misiune, Big Dog era operatorul dronei, aşa că el a recepționa telemetria 
de la Eightball. Am spus „operatorul dronei”? Babysitter-ul dronei era un termen mai 
potrivit: Big Dog i-a dat instrucţiunile, iar drona a mers pe drumul optim, executând 
munca de recunoaștere si cercetare pentru noi. Pe care, în mare parte, o refáceam noi 
oricum... si ce dacă! 

— Afirmativ! am confirmat eu. 

Mai erau încă două ceasuri. 

Într-un târziu, suprafața cenușie, brăzdată de cratere mi-a cuprins întregul câmp 
vizual. 

— Traversăm zona de impact a rachetelor de mare altitudine, ne-a informat Big 
Dog. 

Ne-am ţinut respiraţia cu toții. Acum era momentul adevărului. Venisem prea în 
viteză? Am declanșat vreun detector LIDAR? 

Dar liniştea vidului a continuat. Suprafața neregulată continua să se apropie, acum 
surprinzător de repede. 

Nu a fost nici un atac. 

Am reușit. 

Am aplicat reversoarele de jeturi şi am consumat juma’ de combustibil pentru a 
încetini containerul. Am intrat în partea întunecată a asteroidului şi mi-am activat 
reflectorul de pe cască, reglându-l la cel mai mic nivel de iluminare posibil. Apoi m-am 
eliberat de cutia metalică și am lăsat-o să se izbească de solul de sub mine, unde a ridicat 
un mic nor de praf. M-am crispat, sperând că șocul nu va fi detectat de baza piraţilor. 

Am asolizat uşor, pe picioare, lângă containerul cu echipament. L-am deschis şi mi- 
am atașat greutăţile: patru cleme de osmium de lungimea unei palme ce cântăreau 250 
kg fiecare (în gravitația terestră). Desigur, pe acest asteroid cu 0,025g, fiecare clemă 
cântărea doar vreo 10 kg. Plasându-le la locul potrivit de pe centură, m-am asigurat că 
centrul de greutate era destul de apropiat de cum eram eu obişnuit. Fără aceste cleme de 
osmium efectiv puteam atinge la fiecare pas făcut viteza de scăpare din atracția 
gravitaţională a asteroidului. Nu era o metodă bună de călătorie. 

Şi ceilalți şi-au ataşat propriile cleme, după care am împărţit restul echipamentului. 
Eu am luat o carabină M4 și mi-am prins la centură câteva grenade. Carabinele erau 

prevăzute cu un atenuator reglabil care să atenueze șocul produs de reculul armei. Pe al 
meu îl aveam mereu reglat la zero, din motive evidente, însă în funcție de situaţia tactică, 
un recul slab putea fi chiar benefic, mai ales dacă combustibilul pentru jumpjet era la 
limită. 

— Distanţa până la punctul de observare? 

— Aproximativ 10 klicks, sir. 

— Deplasare în formaţie sub acoperire. 

Am separat commandoul în două jumătăţi. Big Dog şi cu mine înaintăm 100 m, 
apoi ne oprim si ne adăpostim. După care Ghost si Trace ne vor depăşi, oprindu-se la 100 
m mai departe şi ne vor acoperi pe noi. Manevra va fi repetată până ce vom ajunge la 
punctul de observare. Poate că eram exagerat de vigilent folosind această formație, dar 
preferam să greşesc în sensul prudentei. 

Deci... mda. 

Formatie sub acoperire. 

Mersul în gravitație foarte redusă era întotdeauna caraghios. Îmi amintea cum în 
copilărie săream din piatră-n piatră traversând pârâul. Trebuia folosit acest mers fandat, 
sărind înainte de pe un picior pe altul, cu corpul aplecat pentru a menţine centrul de 
greutate deplasat spre înainte, altfel nu reusesti decât să topái în sus si în jos. Si la fel ca 
păşirea pe pietrele alunecoase din pârâu, era foarte uşor să apreciezi greşit saltul şi să 
cazi. 

Drept înainte, punctul de observaţie era marcat pe HUD, un punct albastru pe 
orizont care părea să nu devină deloc mai mare. 

După circa două ore de înaintare în formaţie sub acoperire, Big Dog a transmis o 
alertă. 

— Eightball a ajuns la punctul de observaţie la 5 klicks de bază. Până acum, totul e în 
regulă. Se pare că de data aceasta Informaţiile își confirmă menirea. 

— Bine. Mentinem formaţia. 

După câteva minute am trecut în partea luminată a asteroidului si ne-am 
dezactivat reflectoarele de pe cască. Nu simţeam fierbinteala — costumele erau capabile sá 
menţină o temperatură constantă. 

Când am ajuns la punctul de observaţie, ne-am adăpostit printre stânci. M-am 
concentrat asupra bazei îndepărtate, de la orizont, și mi-am activat teleobiectivul de pe 
mască. Structuri strălucitoare, în formă de dom, mi-au apărut în câmpul vizual. Toate 
erau conectate între ele prin pasarele de metal strălucitor ca aluminiul. Conform 
raportului cu informaţii despre obiectiv, structura de rezistență a fiecărui modul era 
fabricată din titan, în timp ce învelișul exterior erau dintr-un strat de 10 cm kevlar si alte 
materiale ceramice menite să absoarbă impactul micrometeoritilor. Aceste învelișuri erau 


7 Klick — kilometru. 

acoperite cu straturi termale ce reflectau radiația solară excesivă şi le făceau să fie atât de 
strălucitoare. 

Deci, acesta era unul dintre puţinele baze-escală cunoscute ale lui Mao Sing Ming. 
Guvernul SK îi oblăduia pe acești pirați. Baza se afla în spaţiu protejat. Nu se aştepta 
câtuși de puţin la un atac aici, în teritoriul de „acasă”. Era prins cu garda coborâtă. 

Cel puţin teoretic. Atunci de ce drona a depistat camere de supraveghere pe tot 
cuprinsul bazei și raze laser capcană? Serviciul de Informaţii militare a omis să ne 
informeze despre acestea. Nu ne puteam apropia mai mult de atât, nu fără a declanșa 
alarma. Nici SH3 care plutea în apropiere nu putea. 

— Avem confirmarea despre HPT!? 

— HPT vine, dar încă nu a sosit, răspunse Trace. 

În afara calificării de lunetist, el era şi operatorul radio în această misiune si 
transporta tot echipamentul nostru pentru comunicații într-un rucsac atașat deasupra 
jetpack-ului. 

— OK. Tácere radio. O să dureze un timp. 

Transmisiile către HQ? erau setate să semene cu radiația de fond. Dar dacă trimiti 
prea multe mesaje din același loc, devine evident că e vorba de altceva. 

M-am așezat, pentru că abia acum începea adevărata așteptare. Nu puteam face 
nimic înainte ca tinta să sosească. 

Am stabilit ture de supraveghere, doi dintre noi stăteau cu ochii pe bază, în timp ce 
ceilalți doi dormeau. Costumele aveau grijă de funcţiile noastre fiziologice externe, 
eliminând produsele în spaţiu. Conducte subțiri, retractabile, ne permiteau să sorbim 
hrană lichidă atunci când ni se făcea foame. Nu era cea mai gustoasă hrană, dar făcea 
ceea ce trebuia să facă. 

A treia dimineață m-a găsit revizionând Star Wars XXVII pe HUD. Tocmai ajunsese 
la scena în care fiul lui Jabba începe duelul cu săbiiile-laser cu fiul lui Yoda... când Big 
Dog m-a întrerupt. 

— Se apropie o navetă, a spus prin intercom. 

Am închis videoul și m-am focusat pe naveta ce era marcată cu roşu închis pe 
HUD. Sigur fabricată în SK, judecând după unghiurile ascuţite. Practic era un tub de 
iridium cu câte o aripă parabolică de fiecare parte si un stabilizator deasupra si trei 
ajutaje la coadă. Botul era ridicat, iar trenul de aterizare fusese coborât. Din acest unghi 
nu puteam vedea ferestrele cockpit-ului. 

— Încă nici un semn de la nava-mamă, spuse Big Dog. 

— Eh, e acolo, nu-ţi fă griji, amice. O navetă ca asta nu e proiectată pentru călătorie 
interplanetară. 


8 HPT (high-payoff target — ţintă pentru care se oferă o recompensă foarte mare) era Mao Sing Ming. 
° HQ - centrul de comandă. 


VP MAGAZIN 


ISAAC HOOKE O ZI OBIŞNUITĂ 


— Aştept ordinul, sir. 

Big Dog avea pe umăr un lansator de rachete Carl Gustav atintit asupra obiectului. 

Trace si Ghost se treziseră şi ei şi aveau carabinele atintite asupra navetei. 

Am focusat în continuare. 

— Nu e nici un indiciu cá în această navetă se află HPT. Nici un fel de marcaje 
exterioare sau înscrisuri. Numărul de serie a fost acoperit. Şi nu pot vedea ferestrele 
cockpit-ului. 

Big Dog continua să menţină lansatorul gata de tragere. 

— Sir? 

— La dracu, am oftat. Lasă-l jos, Big Dog. Vom face treaba asta prin metoda cea 
grea. 

N-am să risc distrugerea unei navete când nu am o identificare pozitivă a țintei. 

Am privit cum naveta andochează în interiorul celui mai mare modul al bazei, un 
dom larg ce părea a fi hangarul. Trapele s-au închis etanș, ascunzând-o vederii. 

— E timpul pentru planul B. 

I-am dat carabina mea lui Big Dog şi am scos de pe mine centura, grenadele si toate 
pele, 

Ghost mi-a aranjat peste mască proiecția holo, apoi i-a făcut câteva ajustări. 

ÎI priveam în timp ce lucra, mai ales stranii lui ochi roșii, ochi ce ieseau si mai mult 
în evidenţă datorită lividitátii feţei sale. Ghost era mult mai înalt decât mine, iar dacá-l 
scoteai din jumpsuit aveai ce vedea: un albinos înalt şi suplu cu păr alb şi ochi demonici 
ce părea a fi un războinic extraterestru ieșit direct din paginile unui roman SF. Totuşi, era 
un uman. Ca și noi ceilalți. Omenirea nu a descoperit încă nici o rasă extraterestră. Nu că 
nu ar fi încercat. 

— Ai o față de curist macaronar, spuse Ghost. Parcă ai dormit în șanț. Sau te-ai 
matolit la crâșmă. 

Nu puteam vedea proiecția holo din perspectiva lui vizuală, dar sigur că luam de 
bun ce spunea. Dacă Ghost spunea că am o față de cur, atunci chiar aşa era. 

— Crezi că-i o idee bună parsivenia asta? am întrebat. La urma urmei, e de 
presupus că aş fi un negustor. 

— Mda, bună întrebare, continuă Ghost cu ajustările. Aşa. Acum arăţi ca un onest 
comerciant de vinuri cu ochii beliti inocent, care s-a rătăcit şi vrea doar să ajungă la 
mămica. O înfăţişare absolut nevinovată. Un leu în blană de oaie. 

— Atunci e în regulă, am spus, ridicând din umeri. 

Aveam nevoie de proiecția holo, măcar la intrare, pentru că era de presupus că 
spionii SK au alcătuit o bază de date cu fotografiile tuturor operatorilor din forțele 
speciale. Dea lungul anilor, câțiva functionárasi „cârtițe” în HQ au fost demascati si 
executaţi, dar fiecare „cârtiță” era înlocuită de o alta: lăcomia era teribil de motivatoare. 

Trebuie să mentionez ceva. Fiecare bărbat, femeie si copil are un cip implantat în 
încheietura mâinii, cu un ID unic, care conţine toate informaţiile disponibile în profilul 
public de pe InterGalNet al acelei persoane. Cipurile ID ale membrilor commandoului 
meu fuseseră extrase și distruse, așa încât identitățile noastre reale nu puteau fi depistate. 

Dar acum, Ghost a uploadat profilul unui negustor franco-italian în noul mei ID, 
iar când a terminat, a modificat şi semnătura digitală a ID-ului conform cu standardele 
tehnice franco-italiene. 

— Acum eşti Mario Costa. Născut pe vremea Marii Unificări, furnizor de vinuri 
Lambrusco. Să nu-ţi dezamágesti frații de poamă. 

Gata de plecare, m-am întors către baza piraților. 

— Puteţi fi sigur că n-am să o fac. 

— Eu tot cred că e o idee proastă, a comentat Big Dog. 

— Tu crezi că este proastă orice idee care nu implică explozii. 

Big Dog s-a încruntat. 

— Mda. Da, dar asta e dea dreptul idioată, pentru că noi trebuie să rămânem aici, 
iar tu te duci singur. 

— Eşti şucărit pentru că doar eu am sá am parte de toată distracţia. 

— Da, zâmbi Big Dog. Asta e. Dar sunt si îngrijorat de siguranţa distinsului tău cur 
englez. Sir. 

— OK. S-a notat, amice. 

Big Dog privi către baza aflată în depărtare. 

— Si dacă HPT nici măcar nu e acolo? 

— Lasă-mi mie grija asta. Tu doar aminteste-ti cum mi-am căpătat numele de cod. 

— Cum aș putea uita? 

Era cu mine încă de la început, când încă mai eram o „omidă” fără nume de cod în 
prima mea misiune. 


S-a întâmplat în timpul unui raid pe Terra, în zona de război muntoasă dintre 
Mongolia si Rusia. Plutonul meu colabora cu Marines, executând operaţiuni împotriva 
insurgenților. De obicei noi precedam avangărzile lor, căutând nuclee de rezistență si 
securizând clădiri în timpul deplasării. 

Eu am intrat primul într-o astfel de clădire. Big Dog şi ceilalți din grupa mea de 
luptă m-au urmat. Rafale de foc automat au izbucnit din susul scărilor. M-am aruncat la 
podea şi am tras spre etajul doi cinci focuri cu carabina M4. La fiecare foc, am smucit 
arma de la fața unui inamic, la fața altuia. Cinci focuri în cap în cinci secunde şi 
confruntarea s-a terminat. 

Marea problemă de după acest duel a fost dacă să mă numească Five-in-five sau 
Facehopper. Ultimul nume de cod a primit majoritatea voturilor. 

— Acum, dacă nu aveţi nimic împotrivă — am spus — am o întâlnire cu un pirat 
notoriu. Care s-ar putea să nici nu se afle în bază. 

Am înaintat de unul singur, cu palmele ridicate pentru a sublinia faptul că nu sunt 
înarmat. 

Nu a trecut prea mult timp până ce am declanșat alarmele de proximitate. 
Instantaneu am încremenit. 

O dronă sferică similară cu a noastră HS3 plutea către mine. Cele două mitraliere 
jumelate din turelă tinteau direct către fața mea mascată. 

— Identificá-te! a transmis drona pe frecvenţa standard de comunicaţii a SK. A 
vorbit, desigur, în coreano-chineză. O voce masculină. Profundă. Autoritară. 

Drona scanase deja profilul identității mele, nu aveam nici o îndoială. Dar 
presupun că şi dronele trebuie să urmeze procedurile. Adică operatorul dronei aflat în 
baza piraților și care observa interacțiunea în timp real. 

— Dacă nu te superi, sunt Mario Costa, i-am răspuns dronei într-o politicoasă 
coreano-chineză. 

Toţi MOTH învățau limbajul în cadrul antrenamentului. Aveam un oarecare accent 
englezesc, dar știam că implantul va corecta tonalitatea, dându-i mai multă rezonanţă 
italiană înainte de a o transmite dronei. Practic, implantul era un computer-cip pe care 
tot personalul militar îl avea în creier. Augmenta realitatea, asigurându-ne oricând 
accesul la datele de baze interne sau externe InterGalNet precum Milnet. Dar cel mai 
important era că ne permitea să comunicăm mesaje direct către creierele coechipierilor. 

— Identificarea profilului realizată, spuse drona. Ce face un comerciant de vinuri 
pe 99-Herculina? Unde îţi este nava? 

Vocea se schimbase si am presupus că acum vorbesc direct cu operatorul dronei. 

— Dacă nu te superi, sunt naufragiat. 

Sintagma „dacă nu te superi” se folosea întotdeauna când te adresai cuiva pe care-l 
considerai superior. Operatorul nu se mira că puteam vorbi în coreano-chineză. Era de 
așteptat ca toți comercianții franco-italieni să cunoască limbajul măcar într-o oarecare 
măsură. 

— Naufragiat? Detaliază. 

— Daca nu te superi, nava mea, Buon Vino, a avut o defectiune la scutul deflector, 
iar la trecerea prin discul de mini-asteroizi de lângă Tau Ceti am fost loviți de o particulă 
cu mare viteză de mărimea unui gráunte de nisip. Mi-a străpuns nava. Am fost forțat să 
o abandonez. 

— Unde este restul echipajului? 

Mi-am coborât privirea şi am spus cu o voce pe care încercam să o fac plină de 
remușcări: 

— Dacă nu te superi, nu ştiu. Nu sunt sigur dacă restul echipajului s-a salvat. 

— Unde este capsula de salvare? 

— Am abandonat-o în spaţiu, la oarece distanță de asteroid. Am rămas fără 
combustibil. 

— Ai un jumpsuit cu un design ciudat..., a continuat drona. 

— Dacă nu te superi, am cumpărat acest costum de la un comerciant de armuri din 
sistemul Gliese 581. Zicea că e de origine militară. Datorită atacurilor piraţilor din ultima 
vreme, m-am gândit că e prudent să-mi iau cel mai bun echipament. 

Drona nu a mai pus nici o întrebare. Mă holbam pur și simplu la mitralierele din 
turele, sperând cá holo-proiectia de pe fața mea este încă activă si că ei nu-mi văd 
adevărata viaţă. Desigur, odată ajuns în interiorul bazei, tot va trebui să-mi scot casca. 
Voi amâna acest lucru cât de mult se poate, dar în final, tot vor afla că nu sunt cel ce 
păream să fiu. 

Ştiam că cei trei camarazi din commando au armele atintite asupra dronei. Ştiam că 
sunt gata să o doboare la cel mai mic indiciu de agresiune. Problema era că eu probabil 
voi fi mort la acel cel mai mic indiciu de agresiune. Nu aveam nici o îndoială că armele 
din turela dronei aveau proiectile perforante. De la distanţa asta, un singur foc m-ar rupe 
în două, chiar şi dacă am un jumpsuit. 

Mi-am ţinut respirația. 

— Urmează-mă, a spus drona într-un târziu. 

Şi iată-mă pe un asteroid oarecare aflat la 12 ani lumină de Terra, îndreptându-mă 
sub escorta unui robot-dronă către bârlogul piraţilor, unde mă voi confrunta cu liderul 
bandei — dacă Informaţiile mele și-au făcut datoria bine. 

Inima îmi bătea cu putere. Eram speriat, dar și foarte entuziast. 

Era exact genul de acţiune pentru care mă înrolasem. 

Un pirat SK echipat cu un jumpsuit cenusiu și cu o carabină spaţială amenințătoare 
mă aștepta în afara sasului pentru a prelua escorta pe restul drumului către interior. În 
momentul când am pășit prin trapă, cele 500 livre de osmium atașate la centură s-au 
desprins izbindu-se cu zgomot de podea. Baza avea gravitație artificială si clemele erau 
proiectata să se desfacă automat, sub propria lor greutate. Acesta era un lucru bun, 
pentru că dacă clemele nu s-ar fi desfăcut la intrarea în mediu cu gravitație reală sau 
artificială, ai fi fost tu însuţi trântit la podea, probabil cu coloana frântă. În cazul în care 
nu ti-ar fi rupt mai întâi costumul. 

După ce trapa s-a închis în urma mea, a început presurizarea sasului. Puteam 
vedea indicatorul universal de presiune plasat deasupra trapei schimbându-și încet 
culoarea de la roșu la oranj. Dar, înainte ca a ajunge la verde, escorta a decis că nu-i place 
costumul meu — a venit în spate şi a început să-l deschidă. 

— Nu, stai! am spus în coreano-chineză. Trebuie să aștepți egalizarea presiunii! 

Am încercat să-i dau mâinile deoparte, dar acesta și-a îndreptat carabina către 
fruntea mea. Nu puteam face nimic. L-am lăsat s-l desfacă. 

Urechile mi-au trosnit, dar nu am simţit alte efecte. Poate că indicatorul era defect. 
Poate că presiunea se egalizase deja. 

Mira-m-as! 

Casca mi s-a aburit, iar eu am inghetat. 

Oricum, până ce indicatorul a devenit verde, eu eram dezbrăcat, cu excepţia 
chilotilor, şi-mi tremurau genunchii în fața celui în jumpsuit cenușiu. În spatele meu, pe 
podea, casca continua să proiecteze imaginea holografică de italian inocent, încât se 
părea că bietul Mario Costa se afla în spatele meu, decapitat. 

Se duse deghizarea mea... 

Trapa interioară a sasului s-a deschis si au intrat alți doi SK înarmați. 

Nu semănau cu nimic din cum îmi imaginasem că trebuie să arate un pirat. 
Amândoi purtau uniforme kaki-negre. Fără căști, fără jumpsuits. Unul avea ochelari- 
funduri-de-sifon — probabil un dispozitiv aReals sau realitate augmentatá, care îi conferea 
propriul său HUD, similar cu un implant. Celălalt era un tip cu pielea albă ce semăna cu 
un membru UC (United Countries): nas turtit, bărbie masivă, sprâncene groase, unite, 
strabism uşor. Da, piraţii acceptau toate soiurile de secături pe care puteau pune mâna. 
Tot ce conta era să poată apăsa pe un trăgaci. Nici unul dintre gagii nu părea prea fortos 
sau amenintátor, dar când m-am uitat la carabine, imediat mi le-au proptit în față si 
efectiv am simțit cum îmi creşte tensiunea. 

Piraţii m-au escortat printr-un coridor cilindric (care de fapt, era suficient de 
spaţios, comparativ cu impresia pe care o lăsa văzut din exterior). Măcar aici era cald. Pe 
drum, cel în jumpsuit cenușiu a dispărut, dar ceilalți doi m-au condus dintr-un 
compartiment în altul prin pereţii metalici tapetati în alb. Am traversat serele 
hidroponice, reciclarea, apoi un soi de sală de mese. Aici am luat-o pe un coridor lateral 
pe care am văzut o ușă marcată cu simbolul coreano-chinez pentru , Control”. Mi-am 
notat-o în minte. 

Cei doi pirați SK m-au condus pe alte coridoare apoi m-au îmbrâncit neceremonios 
în interiorul a ceea ce părea a fi o debara doar cu puțin mai mare decât un dulap si au 
încuiat ușa. În întreaga bază n-am văzut pe nimeni altcineva în afară de ce trei. Presupun 
că datorită gradului înalt de automatizare din prezent, nu ai nevoie de o întreagă trupă 
care să opereze o instalaţie. 

Am căutat vreun fel de armă pe care să o pot piti în chiloti, un cuțit, ceva, dar 
lucrul cel mai apropiat de o armă era un mop. 

Cam după un ceas eram escortat peste un pod suspendat. Simteam unele simptome 
clasice ale bolii de decompresiune. Articulațiile îmi pulsau, iar umerii în special mă 

dureau amarnic. Aveam și o durere de cap insuportabilă. Speram să nu fie ceva mai rău 
de atât. 

Ochelaristu' şi Saşiu' m-au dus într-un compartiment mare, un fel de sală a 
tronului. Se aflau acolo, agátate pe pereţi, nişte opere de artă furate, lăzi cu sticle de vin, 
câteva hărți stelare, niște statuete de sticlă ce păreau foarte scumpe, și vreo două arme de 
modă veche. Prada piraţilor, presupun. 

La celălalt capăt al compartimentului era o ladă masivă de argint. 

Stând pe ea era HPT. 

Din păcate, am făcut o greșeală enormă. 

Cei de la informaţii au omis să mă informeze că acest Mao Sing Ming își conducea 
afacerile zilnice din interiorul cockpitului unui mech ATLAS. 

Asa cum se spunea, Serviciul Militar de Informaţii (Military Intelligence!) era doar 
un oximoron baban. 

Cu subliniere pe moron (imbecil). 

Mech-ul era un model SK. De trei ori mai înalt decât un om normal. Umanoid ca 
formă. Avea capul modelat după cel al unui om. În zona ochilor se afla un vizor albastru 
cu două oculare roșii. Cockpitul se afla în centrul pieptului robust, iar sub el un cerc roșu 
unde era plasată sursa de energie atomică. Sub fiecare braţ masiv erau trei arme pe care 
pilotul le putea interschimba: un tun gatling, un lansator de rachete şi un fel de duză, 
probabil un aruncător de flăcări. 

În anumite cercuri, mech ATLAS era numit „un om cât o armată”. 

Pe bună dreptate. 

Puteam vedea omul ce semăna cu cel din fotografiile lui Mao Sing Ming stând în 
cockpit, zâmbind cu dinţii îmbrăcaţi în argint la vedere. 

Tinta e aici. Am transmis celor din commandoul meu, via implant. Repet, tinta e aici. 
Într-un mech ATLAS. 

Va fi ceva mai greu decât am crezut. 

Ochelaristu” şi Sasiu” m-au forţat să îngenunchez, În încăpere mai erau încă patru 
oameni înarmaţi, aflaţi lângă lada de argint ce servea ca „tron”. Abia dacă le-am acordat 
atenţie. Eram concentrat asupra omului cel mai periculos din încăpere, cel din mech. 

— Salutare, Leading Petty Officer Marshall, spuse Mao Sing Ming într-o foarte bună 
engleză. Sau ar trebui să spun, Facehopper. 

Am intepenit. Intentionat. 

— Eşti surprins? Ştii cá am sprijinul total al guvernului SK — m-am întâlnit cu 
însuși Liderul Paramount Guoping Qiu. Pentru mine a fost o chestiune simplă să trimit 
un mesaj contactului meu din parlament. Ei au fotografia ta în baza de date a 
personalului militar UC. Un MOTH. Membru al Unităţii Șapte. Despre care se spune că 


1 Intelligence — joc de cuvinte bazat pe sensurile acestui termen: informații, inteligență. Deci inteligență militară... = oximoron. 

este cea mai antrenată și mai periculoasă dintre toate unităţile de forte speciale din 
galaxie. Chiar tu eşti unul dintre cei mai decorați. Ai primit Navy Cross, şi alte tinichele 
inutile. Marele Leading Petty Officer Facehopper. 

Pufni dispretuitor. 

— Nu sunt deloc impresionat. Eşti slab, Petty Officer. Într-adevăr, petty (minor) e cel 
mai potrivit termen pentru caracterizarea ta. 

Mao Sing Ming s-a ridicat. Servomotoarele picioarelor enorme au huruit în timp ce 
ATLAS venea spre mine. Prin sticla cockpitului îi vedeam partea de sus a corpului; era 
cuplat cu conectori elastici ce transmiteau orice mișcare la mech. 

— Ai venit aici sperând să capturezi HVT (high-value target), nu-i așa? Dar am 
întors situația împotriva ta. Acum eu sunt cel ce am capturat un HVI! Ce zici de asta? 
Cât vor fi dispuşi să plătească militarii tăi pentru a te recupera, hmm? 

Nu am răspuns. 

— Poate că am să vând doar conţinutul creierului tău la licitaţie. Cam atât despre 
marea si invincibila MOTH, nu? 

Mi-am păstrat calmul. Mao Sing Ming s-a oprit la un pas de mine, dominându-mă 
cu înălțimea sa. Eram încă îngenuncheat, dar am refuzat să ridic privirea pentru a mă 
uita la el. 

— Unde este restul Plutonului tău? Sunt pe orbită, ascunzându-se de partea 
cealaltă a asteroidului? Aţi sabotat LIDAR-ele noastre de pe partea întunecată? 

Am rămas tăcut. 

— Hmmm. Îmi amintesc când eram copil pe Terra şi alergam prin păduri. Îmi 
plăcea să alerg prin păduri. Mă duceam acolo după ce băieţii mai mari mă băteau după 
orele de școală. Uneori, în timp ce alergam, puteam vedea o vrăjitoare albă în copaci. 
Una dintre cele mai mari molii!! din lume, cu o deschidere a aripilor de mărimea 
ambelor tale palme alăturate. Minunate insecte. Semăna puţin cu o bufnitá. Dar era o 
problema cu vrăjitoarea albă, știi, cu toată frumusețea şi mărimea ei, era prea înceată. 
Prea înceată. Prinderea uneia dintre aceste molii era unul dintre cele mai ușoare şi mai 
plăcute lucruri posibile, ca și smulgerea pe rând a aripilor ei. Puneam pe pământ molia 
fără aripi, această creatură atât de minunată, redusă la un urât vierme alb, uriaș. O 
priveam cum se zbate, târându-se fără aripi, încercând să se îndepărteze de mine. Mă 
jucam cu ea, uneori apropiind flacăra unei brichete, alteori pișându-mă pe ea, sau 
smulgându-i si toate picioarele. Dar în final, după ce molia îmi dădea ce aveam nevoie, o 
zdrobeam cu călcâiul de pământ. 

Mao Sing Ming a înaintat până ce cockpitul din ATLAS s-a aflat la numai o palmă 
de mine. Îi puteam vedea cu claritate faţa prin sticlă. Ochii galbeni îi amplificau 
trăsăturile ca de lup. 


1 moth — joc de cuvinte: moth — molie (în engleză); MOTH - MObile Tactical Human. 

— Am să te zdrobesc de pământ, Petty Officer. Îţi promit. 

Aruncă o privire unuia dintre piraţii aflați în spatele său. 

— Adu-l, mister Hacksaw. 

Acesta s-a înclinat, apoi a plecat. 

Mao Sing Ming a rânjit bestial, dinţii placați cu argint strălucind iar în lumină. 

— Mister Hacksaw este specialistul nostru în interogatorii. Poti să ghicesti care este 
instrumentul lui preferat? 

Prin implant, am transmis un mesaj lui Big Dog. Acum, Big Dog. 

— Camerele de supraveghere de pe perimetrul apropiat detectează bogeys! 
multiple, căpitane! spuse în coreano-chineză un pirat SK de lângă lada de argint. 

Mao Sing Ming a ridicat ATLAS-ul la înălțime maximă şi şi-a rotit trunchiul către 
respectivul. 

— Ce? Cum au trecut prin sistemul automat de apărare? 

— Nu știu, căpitane. Apărarea a deschis focul, dar bogeys nu par a fi afectate! 

Uimitor câtă tulburare poate provoca o duzină de drone. Se pot eschiva 
apropiindu-se si îndepărtându-se rapid de raza de acțiune a armamentului, pitindu-se la 
suprafață pentru zece secunde apoi săltând înapoi în spaţiu. 

Bună treabă, Big Dog! 

— Deci, restul Plutonului își face simțită prezenţa, spuse Mao Sing Ming. Adunați 
oamenii și veniți în sasul cinci. Mă voi ocupa personal de treaba asta. 

Apoi se întoarse spre mine, punându-mi în piept unul dintre degetele mech de 
mărimea unei arme. 

— Mă voi ocupa de tine mai târziu, gunoi de MOTH. 

Eram încă în genunchi, iar forța brută a loviturii m-a făcut să alunec direct spre 
înapoi, jupuindu-mi genunchii și gambele. Pieptul mi-a fost cuprins de durere provocată 
de lovitura degetului metalic. Am căzut în fund, apoi m-am prăbușit pe spate. 

Ochelaristu” si Sașiu' m-au ridicat în picioare, apoi m-au scos din „sala tronului” și 
m-au dus înapoi spre debara. 

Ochiu' mare. Tinta iese afară. E într-un mech ATLAS — am transmis commandoului 
meu. Acest ATLAS urma să provoace necazuri serioase camarazilor mei. N-aveam de 
gând să şed blând în timp ce vieţile lor erau în pericol. 

Nu. 

Atât timp cât încă mai respir, îmi voi ajuta camarazii. 

Am așteptat până m-au adus până chiar la usa debaralei. 

Atunci am acţionat. 

M-am întors spre dreapta şi l-am pocnit pe Saşiu cu muchia palmei în laringe. S-a 
proptit în perete, dar am continuat să mă rotesc aşa încât să-i pot aplica şi Ochelaristului 


2 Bogey — ţinte neidentificate. 

o lovitură cu cealaltă muchie a palmei, cu exteriorul degetului mare, la baza craniului. S- 
a prăbușit precum o păpuşă dezarticulată. O lovitură la baza craniului putea fi fatală, dar 
mi-am controlat forța. Deși era inconștient, Ochelaristu' încă mai respira. 

Dar Sasiu părea să aibă probleme. Se ţinea de gât, horcăind. Am îngenuncheat 
lângă el. 

— Respiră, amice. Respiră. O să treacă. Respiră. 

Sigur, ăştia erau pirați, ucigaşi, dar îmi urmam codul personal, iar una dintre reguli 
era să nu ucid dacă nu era absolut necesar. 

Nu voiam să mă cobor la nivelul lor. 

Saşiul a dat din cap. Avea faţa roşie. Asta însemna că niște aer ajunge, totuși, la 
plămâni. Dacă n-ar fi putut respira, faţa i-ar fi devenit vânătă. 

— Așa să faci, amice. Respiră. Respiră. 

Nu mai puteam rămâne aici. Când m-am asigurat că e bine, i-am luat carabina de 
unde o scăpase şi l-am lovit în cap cu patul ei. O să supraviețuiască. 

Am luat și carabina Ochelaristului, ca să fie. Nu aveam chef să tragă în mine pe la 
spate ca răzbunare. Dacă ridicam carabina mai sus de înălțimea coatelor, umerii mă 
dureau îngrozitor. Eh, niticá durere mă face să apreciez că sunt încă în viață. La 
antrenamente am încasat-o şi mai rău. Refăcând în sens contrar drumul pe care am fost 
dus în interiorul bazei, am ajuns la ușa cu inscripţia „Control”. 

Era încuiată. Era nevoie de un cod de acces. 

— Ajutor! am urlat în coreano-chineză. Prizonierul a dispărut! Lasă-mă să intru! 

Usa s-a deschis. Operaţiune tipică pentru pirați. Neorganizati, incompetenti. N- 
aveau nici măcar un sistem interior de supraveghere. Până acum avuseseră probleme 
doar în afara bazei, da? 

Bună treabă. 

Am năvălit înăuntru şi, sub ameninţare, operatorul a dezactivat sistemul extern de 
apărare, apoi l-am lovit cu patul carabinei. Nu credeam că Mao Sing Ming a ajuns deja în 
afara bazei, pentru că ar fi ordonat mai întâi oprirea sistemului exterior. 

Sistemul de apărare dezactivat. Veniti către bază. Repet, veniți către bază — am transmis 
commandoului. 

M-am întors la sasul utilizat când am intrat eu. Cifrele inscripționate în coreano- 
chineză erau cam ciudate, dar tot am descifrat un '2' cu ajutorul implantului. 

Costumul meu era exact acolo unde l-am lăsat. 

Cum spuneam, dezorganizare tipică la ticăloşii ăştia incompetenti. Dacă Mao Sing 
Ming își conducea baza la fel de aiurea precum baza, ar fi trebuit prins demult. Însă, esti 
bun în funcţie de oamenii pe care îi ai. Poate că pe cei mai buni îi avea chiar pe navă. 

Mi-am pus jumpsuit-ul si casca, renunțând la greutăţile de osmium. Ar fi trebuit să 
aştept un ceas pentru a face acomodarea cu presiunea scăzută din costum, „pre- 

respiraţia” în argoul astronautilor. Eh, trecusem deja prin neplăcerile decompresiei. Nu 
putea fi mai rău de atât, nu? Şi chiar nu puteam face nimic în legătură cu asta: nu-l 
puteam înfrunta pe Mao Sing Ming fără jumpsuit. 

Sunt în urmărirea țintei. 

Alergam prin coridoare şi compartimente, căutând sasul 5. Dar s-a dovedit că nu 
trebuie să mă efortez prea mult. La urma urmei, era o bază mică şi următorul coridor pe 
care am intrat mi-a oferit o perspectivă clară către latura cealaltă, unde un mech ATLAS și 
patru oameni în jumpsuits cenuşii se pregăteau să intre într-un sas. 

Tinta la vedere. Repet. Tinta la vedere. O dobor. 

Am ochit prin dispozitivul optic şi am tras un foc. Amortizorul reculului carabinei 
Ochelaristului era dezactivat, aşa că am încasat întreaga forță a loviturii, dar abia de l-am 
băgat în seamă. Aveam întreaga atenţie concentrată asupra efectelor focului. 

O conductă hidraulică ce activa servomotorul de la genunchiul drept al mech 
ATLAS a fost ruptă. 

Asta i-a atras atenţia. 

Mao Sing Ming și-a răsucit ATLAS-ul şi a început să alerge spre mine. 

— Oh... mă-sa-n... 

Am tras încă două focuri, tintind cockpitul, dar le-am ratat pe amândouă, gloantele 
ricoşând de armură. Nu, aşa n-o să meargă. Am nevoie de gloanţe penetrante, nu de alice 
pentru păsări. 

Am sters-o. 

Sunt fugărit de țintă. 

De fapt, un jumpsuit MOTH era un exoschelet care amplifica calităţile naturale, 
printre care şi viteza de alergare, asa că am putut lua un avans considerabil față de 
ATLAS. Îl auzeam tropăind în urma mea prin coridoarele strâmte. Ştiam că Mao Sing 
Ming trebuia să se miște cu grijă în anumite secțiuni dacă voia să nu avarieze structura 
subţire a micii baze. Probabil că tot din acest motiv încă nu a tras în mine. Mitralierele 
Gatling si rachetele puteau face franjuri acești pereţi metalici subțiri. 

În final, am ajuns în hangarul navetei. Acolo erau două gărzi înarmate și am fost 
obligat să-i impusc. Am simţit o urmă de regret, dar era o situaţie gen „ei sau eu” şi să 
siguranță că nu aveam nici o intenţie să fiu eu. 

Rampa navetei era coborâtă, iar după toate aparențele, braţele robotice tocmai 
terminaseră de încărcat cala acesteia cu recipiente cu combustibil destinate navei mamă 
aflată pe orbită. Am urcat în fugă rampa și m-am dus în micul cockpit cu două locuri. Mă 
holbam dezorientat la puzderia de indicatoare din fața mea. Eu eram antrenat doar pe 
navete UC, așa că ce vedeam aici era chinezărie — la propriu — pentru mine. 

— Gatling. Unde dracu sunt Gatling-urile? 

Simteam mâncărimi pe piele de pe față şi gât, alt semn al simptomelor 
decompresiunii. Mă simțeam ca si cum o hoardă de insecte se târau pe obraji, gât si în 
urechi. 

Am ignorat senzaţia. Pentru că nu aveam numărul de serie al navetei, am cerut 
implantului să acceseze datele celui mai apropiat tip de cockpit SK, apoi să-mi marcheze 
controalele de propulsie si executare a focului. 

O privire scurtă prin ferestrele termoplastice, orientate spre intrarea în hangar. 
Auzeam cum creşte cu fiecare clipă tropăitul îndepărtat. În orice moment, Mao Sing 
Ming va apărea la intrare, în al său mech. 

Crispat de durerea din umeri, am pus degetele pe butoanele gatling şi am orientat 
turelele către intrare. 

ATLAS a năvălit în interior. 

— Chiar la timp, am spus şi am apăsat pe trăgace. 

— Autorizatie invalidă pentru executarea focului, a spus o voce feminină 
prietenoasă în coreano-chineză. Introduceţi parola. 

— CE?! 

Am încercat din nou. 

— Autorizatie invalidă pentru executarea focului. Introduceţi parola. 

Îl vedeam pe Mao Sing Ming rânjind în ATLAS în timp ce se apropia. 

Am încercat să activez propulsia navetei. 

— Autorizatie invalidă pentru activarea propulsiei. Introduceţi parola. 

Am cerut implantului să verifice specificaţiile a o duzină de navete SK, apoi să 
listeze toate parolele „din fabricaţie” cu care au fost livrate acestea. Le-m citit cu glas 
tare, pe rând, în timp ce degetele acționau trágacele gatling. 

— Linebacker. 

— Respins. 

— Mini-ap. 

— Respins. 

— Admin. 

— Respins. 

ATLAS-ul lui Mao Sing Ming era la jumátatea distantei cátre navetá. 

— Diamond. 

— Change-me. 

— Change-me-two. 

Atlas era la un sfert din distantá. 

— Private. 

— Password. 

— Autorizatia pentru executarea focului acordată, a spus vocea veselă de femeie. 

Password! Cum spuneam, ticálosi dezorganizati si incompetenti. 

Gatling au actionat. 

Din pácate, nu corectasem linia de ochire, iar Mao Sing Ming a avut timp sá se 
eschiveze. Focul mitralierelor gatling a perforat peretii hangarului. 

Hangarul s-a decompresat exploziv. Naveta nu a fost afectată, în ciuda rampei 
coborâte, nici ATLAS. Dar unele recipiente şi alte chestii au fost absorbite prin ruptură 
Desigur, eu eram în siguranţă în costumul meu presurizat, la fel ca și Mao Sing Ming în 
cockpitul din ATLAS. 

Rampa închisă, jeturile verticale activate, decolare. Am răsucit naveta în jurul axei, 
trăgând continuu cu mitralierele gatling. Îl urmăream pe ATLAS care, efectiv, se rotea în 
jurul meu. Al dracului mech, se putea mișca foarte repede când avea loc de manevră. 

Deodată, naveta a izbit tavanul concav al hangarului. Nu am fost atent și mă 
ridicasem prea mult. Am coborât naveta înclinându-i botul și am continuat rotirea în 
jurul axului, încercând să ochesc în fața mereu mișcătorului ATLAS. Mi-am dat seama ce 
vrea să facă. Toate această spirală pe care o făcea în jurul navetei se micșora la fiecare 
pas, Mao Sing Ming îşi pregătea lovitura fatală. 

Am lansat o rachetă. Ratare și o gaură uriașă în peretele hangarului. 

ATLAS a păşit direct către mine... 

Am aplicat toată puterea motoarelor drept spre înainte, trecând prin gaura pe care 
tocmai o făcusem. Marginile acesteia au zgâriat coca navetei făcând un zgomot ca de 
unghii pe o tablă şcolară. 

În clipa în care am ieșit din câmpul gravitaţiei artificiale al bazei, naveta a tâsnit 
înainte. Prea multă tracțiune. Am tras maneta de gaze spre înapoi și am început să virez. 

S-a auzit un semnal de alarmă. Unul dintre motoare era în flăcări. 

Se întâmplase când am trecut prin metalul sfâșiat al peretelui bazei. 

Mao Sing Ming trăgea cu propriile sale gatlig. 

Am încercat să evit șuvoiul mortal de oţel, dar practic pierdusem controlul. Nava 
se rotea aiurea, îndepărtându-se de asteroid. Eram gata să mă catapultez, când ceva a 
lovit naveta și aceasta a început să cadă înapoi spre suprafață. Am văzut o mână metalică 
uriașă prinsă de una dintre aripi. 

Mao Sing Ming nu avea de gând să mă lase să scap atât de ușor. 

Probabil că nu era o idee prea bună să mă ejectez acum. Un om în jumpsuit, în 
spaţiul cosmic, echipat doar cu carabina ieftină a unui pirat, împotriva unui ATLAS 
complet înarmat. 

N-aș fi avut prea multe şanse. 

Mă putea distruge oricând. Eram lipsit de apărare, rotindu-mă lipsit de control în 
naveta avariată. Dar voia să se joace cu mine. Voia să-mi rupă aripile una câte una. 

Voi rămâne în interiorul navetei cât mai mult timp posibil. 

Continua să-şi activeze jumpjet-urile, forțând nava către suprafața asteroidului. 
Naveta s-a prăbușit după câteva secunde. 

Depresurizarea cockpitului şi o durere teribilă. 

Întuneric. 

Lumini roşii de avarie. 

O sonerie de avertizare, asurzitoare. 

Mi-am desfăcut centura de scaun și m-am îndepărtat de acesta chiar în momentul 
când fereastra cockpitului s-a spulberat și mâna metalică a pătruns înăuntru. Graţie 
gravitaţiei slabe am plutit către partea din spate a navetei doborâte, peste recipientele cu 
combustibil, către rampa de descărcare. Am încercat să o deschid manual. 

Blocată. 

ATLAS a orientat una dintre mitralierele gatling înăuntru, direct către mine. Și 
atunci l-am văzut pe Mao Sing Ming stând comod în cockpitul său în fața ferestrei 
navetei, cu un rânjet sălbatic pe față, cu dinţii de argint strălucind în luminile de avarii. 

Eram sigur că aceasta era ultima imagine pe care o mai vedeam în viața mea. 

Ce mod de a sfârși... 

Apoi... un mic orificiu rotund a apărut în parbrizul de la cockpitul mech-ului. 
Atmosfera interioară a ieşit prin el sub forma unui abur abia vizibil. 

Mao Sing Ming s-a prăbușit înăuntru, iar eu m-am precipitat spre el. 

Brusc, cavitatea pectorală a lui ATLAS s-a deschis şi Mao Sing Ming s-a catapultat, 
lansându-se spre mine, în navetă. Era protejat de vidul spaţial de un jumpsuit cenușiu, 
fabricație SK. Avea o mică gaură în el, cred că lângă plexul solar, de unde ieșeau în 
pulsuri mici picături sferice de sânge. Când costumul cuiva se depresuriza, în mod 
normal învelișul se autosigila, iar sângele se coagula. Nu ştiam ce se întâmpla acum în 
interiorul costumului său, dar știam că vine direct către mine. 

M-am lansat şi eu de lângă peretele îndepărtat şi ne-am ciocnit în aer. 

Încercă să-mi desfacă casca. l-am îndepărtat mâinile și l-am respins. Cu o mișcare 
continuă i-am retezat tubul de aer și l-am îmbrâncit. 

Pe cât de repede a început, tot așa s-a terminat. 

Mao Sing Ming plutea îndepărtându-se de mine, zbătându-se să reconecteze tubul 
de aer, nedând-si seama că acesta este retezat. Picăturile de sânge continuau să plutească 
din pieptul său rănit. Cu fiecare secundă ce trecea mişcările îi deveneau tot mai lente, 
până ce a rămas nemișcat. Trupul lipsit de viață a plutit către partea îndepărtată a 
navetei și a rămas acolo. 

— Frumos din partea ta că ne ţii la curent cu situaţia, sir. 

Big Dog se uita prin fereastra spartă a navetei, apoi s-a strecurat înăuntru pe lângă 
ATLAS. 

— Îmi pare rău. Multumesc pentru asta, am spus arătând spre mech. 

— Nu-mi mulţumi mie. Trace a tras focul fatal. 

Eram cât pe ce să-i spun că nu a fost un foc fatal, dar mi-am înghiţit vorbele. Să-i 
lăsăm meritul lui Trace. Asa voi consemna în raportul oficial. Poate cá va primi o 
medalie. Eu unul nu vreau nici una. Mi-am făcut doar treaba. 

Așa a sfârșit Mao Sing Ming, pirat extraordinar, rápitor şi ucigaș, Nelegiuitul din 
Est. Nici o navă de pasageri nu se va mai teme vreodată de el în spațiul UC. Nu am 
reușit să ajungem la nava piraţilor aflată pe orbită, dar din punctul meu de vedere ne-am 
făcut datoria cu vârf si-ndesat. Am aplicat o grea lovitură acestei bande de pirați. Trebuie 
să fi fost puternic demoralizati de pierderea căpitanului, ca sá nu mai amintim de 
ATLAS. 

Am pus încărcături explozive în ATLAS şi le-am detonat. Trace și Ghost au 
recuperat trupul lui Mao Sing Ming, iar Big Dog mi-a cedat două dintre greutăţile sale de 
osmium. După care am topáit către partea întunecată a asteroidului, îndreptându-ne spre 
punctul de extragere. 

În focul acţiunii uitasem de simptomele decompresiei. Dar nicio grijă, au avut ele 
grijă să-mi revină. Dureri în articulaţii, migrenă, furnicături în piele. Și ceva nou: 
incontinentá. Mda. Atât mică, cât si mare. Noroc cá eram în costum și „încărcătura” era 
eliminată în spaţiu. Totuși... 

Nu puteam spera să ajung prea repede într-o cameră hiperbarică. 

Mda. 

Doar o zi obișnuită din viața unui MOTH. 

Asta e viaţa mea. 

EPISODUL III 


Capitolul 13 


In misiune cu Clara 


Dormeam de-aproape trei ore când am fost trezită brutal de soldatul 
Timy Slade, care mă-mpungea c-un băț, rânjind indecent la mine, printre 
gratiile custii. Rânjetul lui - şi al altora ca el - mă făcea ca, în ultimul timp, 
să mă bucur că dorm în tarc, cu dinozaurii, şi nu în dormitorul comun. 

Am dat la o parte capul Clarei, care se odihnea lângă abdomenul meu, si 
m-am ridicat în picioare: 

— Ce vrei? l-am întrebat pe soldat şi trebuie să recunosc că nu aveam 
cea mai blândă voce din lume. 

Soldatul a salutat reglementar şi-a spus dintr-o suflare: 

— Sergent Amber Blood, colonelul solicită urgent prezența 
dumneavoastră în biroul lui. 

Mi-am luat vestonul pe mine şi-am bombănit ieşind din cuşcă: 

— Colonelul ăsta al tău ştie că m-am întors din misiune acum trei ore? 

— Nu ştiu, sergent, a răspuns soldatul şi-a privit precaut spre Clara, 
care părea c-ar fi vrut să vină cu mine. 

— Rămâi aici, Clara! O să-ți spun despre ce-i vorba când mă întorc. 

Aveam să-i povestesc bineînțeles deşi nu pricepea nimic din ce îi 
spuneam. Dar asta era mai degrabă un mod de a mă defula decât o 
conversație adevărată aşa cum o considerau ceilalți militari. 

Am pornit-o, alături de soldat, pe aleea care ducea spre cortul 
comandantului, colonelul Tom Spruer. Ştia, bineînțeles, când mă 
întorsesem din misiune dar probabil că a intervenit ceva foarte urgent dacă 
a trimis după mine. În ciuda gradului, nu era deloc un ofițer scortos, cu 
care să nu poți sta de vorbă. 

După ce-am trecut de aghiotantul lui, un locotenent, cu adevărat 
scortos, am intrat prin despártitura cortului care-i ţinea loc de birou. Am 
salutat şi-am privit în jur, dar n-am văzut nimic deosebit. Pe monitorul de 
mare rezoluție din spatele lui era o porţiune de junglă care-mi părea 
cunoscută. Colonelul mi-a urmărit privirea şi m-a întrebat: 

— Îţi reaminteşti locul, sergent? 

M-am apropiat mai mult şi abia atunci am recunoscut ruinele hotelului 
Royal, un hotel care fusese perfect functional în urmă cu numai câţiva ani 
şi care le oferise turiştilor cam tot ce îşi puteau dori. În urmă cu două 
săptămâni, când am fost ultima dată în patrulare pe-acolo, am găsit doar 
un cârd gălăgios de maimuțe care-au fugit speriate când ne-au văzut. 
Hotelul avusese inițial două etaje, din care, acum, mai rămăsese doar unul, 
şi acela găurit de obuze şi cu pereţii care abia se mai ţineau. Avuseseră loc, 
ca peste tot în regiune, o serie întreagă de lupte între două facțiuni rivale 
care-şi disputau dominaţia regiunii în care se descoperiseră rezerve 
importante de kimberlit. Luptele au încetat ca prin farmec atunci când s-a 
observat că în toate coşurile vulcanice pline de kimberlit, diamantele pe 
care prospectorii sperau să le găsească erau în cantitate mult prea 
neînsemnată pentru a merita o cât de mică investiție. Luptele au mai 
continuat sporadic o vreme, apoi regiunea a fost într-un final abandonată 
şi mercenarii au plecat spre alte zone, ceva mai bogate în resurse. Noi 
rămăsesem pe loc din motive umanitare pentru că, uneori, aveau loc 
adevărate măceluri când războinicii aparținând triburilor Hutu ajungeau 
într-o localitate Tutsi şi invers. 

Cum superiorul meu aştepta, totuşi, un răspuns de la mine, i-am zis 
fără chef: 

— Hotel Royal, domnule colonel. Şi, dacă-mi permiteti să raportez, m-am 
întors acum trei ore cu plutonul din misiunea de patrulare programată. 

— Ştiu asta, sergent. Dar, dac-ai să arunci o privire pe panoul cu 
distribuiri, plutonul tău este singurul disponibil. 

Pe biroul lui mare fuseseră aduse două cesti de cafea din care ieşeau 
aburi. În spatele biroului, chiar lângă monitorul de mare rezoluţie, era un 
panou pe care erau afişate de obicei plutoanele aflate la dispoziția 
colonelului. Un singur jeton era afişat: plutonul 3 TR. Şi, din nefericire, 
plutonul 3 TR era chiar plutonul condus de mine. 

Am căscat ostentativ, chiar dacă ştiam că astfel de apropouri nu ţineau 
în fața colonelului, şi-am întrebat: 

— Şi ce-i aşa de important că nu mai putea aştepta câteva ore? 

Nu mi-a răspuns, doar a schimbat imaginea de pe monitor cu una în 
infraroşu, obţinută prin satelit. Într-una din camerele hotelului se puteau 
observa câteva umbre mici, ghemuite una într-alta. În altă cameră, trei 
siluete albe stăteau în jurul unei mese. Afară, la intrare, se mai zărea o 
umbră care, după mişcări, părea să patruleze. 

— Tipul care conduce operaţiunea este Pierre Lacoste. Am impresia că 1- 
ai mai întâlnit. 

Mi-am pipăit obrazul stâng, acolo unde mai simțeam urma loviturii pe 
care-o primisem în urmă cu câteva luni de la nemernicul ăla. 

Un zâmbet crispat mi-a apărut pe buze şi colonelul Spruer a spus grăbit: 

— Fără răzbunări inutile, te rog. Doar eliberezi copiii şi-i imobilizezi pe 
nemernici. De restul am eu grijă. 

Am incuviintat ascultătoare din cap. Acum că ştiam despre cine-i vorba, 
n-aş fi vrut pentru nimic în lume să ratez misiunea asta. Colonelul s-a 
lăsat păcălit de mutra mea spăşită, pentru că m-a întrebat grijuliu: 

— De ce-ai nevoie ca să poți pleca la drum? 

— O cană de cafea îmi ajunge, domnule colonel. 

— M-am gândit eu, a spus el şi mi-a întins una din ceştile aburinde de 
pe birou. Am preparat una în plus, ca să fiu sigur. Şi fetele tale? 

Am dat din umeri, savurând cafeaua, apoi am răspuns: 

— Fetele mele au nevoie doar de acțiune. Uneori am impresia că nu ştiu 
altceva decât s-alerge. 

Tot pe fugă am terminat şi eu de băut cafeaua, apoi am întrebat: 

— De cât timp dispunem? 

Colonelul Spruer a privit harta şi a apreciat: 

— Aproximativ două ore. Din câte ştiu, în spatele hotelului mai există 
încă o pistă de pământ bătătorit pe care poate ateriza un avion de mici 
dimensiuni. Avionul a plecat acum o jumătate de oră de pe aeroportul din 
Moguntu. Ar trebui s-ajungă la hotel în cel mult două ore. 

Am sorbit ultima gură de cafea din ceaşcă, am salutat şi-am plecat. 
Operaţiunea ar fi fost una de rutină dacă n-ar fi fost implicat ticălosul de 
Pierre Lacoste. Şi poate, dac-ar fi fost altul motivul pentru care ticălosul 
ținea copiii prizonieri. După ce traficul cu diamante şi cu droguri a pierdut 
teren, traficantii au observat că o inimă de negru bate la fel de bine în 
corpul unui alb ca şi-n corpul unui negru. lar un ficat, sau un rinichi, 
funcționează perfect, indiferent în ce corp se află, totul e să faci rost de ele. 
Aşa au apărut şi-au proliferat traficantii de organe, care adunau copii şi 
tineri din locurile unde abia se încheiaseră conflictele şi unde existau o 
mulțime de orfani de care nu se interesa nimeni dacă dispăreau. Nu era 
prima dată când aveam de-a face cu asemenea oameni şi, în tot acest timp, 
ura mea față de ei nu s-a diminuat nici măcar c-o fărâmă. 

Când am ajuns lângă cușcă, Clara a fornăit nemulțumită şi, deşi îi 
cunoşteam reacţiile destul de bine, nu eram sigură de motivul 
nemulțumirii ei. Putea fi supărată şi din pricină c-o lăsasem singură, dar 
putea fi la fel de bine nemulțumită şi de prezența agasantă a soldatului 
Timy Slade, care ştia să fie uneori mai sâcâitor ca o mâncărime-n cur. 
Impártiserã ei ceva în lipsa mea pentru că, din când în când, Clara îl privea 
scurt şi-şi accentua fornăitul. 

— Am impresia că te place, i-am spus soldatului mângâind-o pe Clara 
printre gratii. Vrei să-ți aranjez o partidă de sex cu ea? 

S-a înecat încercând să răspundă, aşa că i-am luat vorba din gură: 

— Ştiu c-ai prefera o partidă cu mine, dar eu aş vrea s-o faci mai întâi 
cu ea şi, dacă mai rămâne ceva din tine, după aia mă sacrific şi eu. 

Între timp şi-a revenit, pentru că mi-a răspuns cu tupeu: 

— Te lauzi degeaba cu monstrii tăi, sergent Amber Blood. Am citit, la 
colonel în birou, setările lor. Nu pot ataca soldați din aceeaşi tabără, a spus 
el şi şi-a atins cu infatuare petlitele de pe guler, unde avea un cip de 
recunoaştere de tip prieten-duşman. Nu pot ataca copii, nu pot ataca 
bărbaţi din rasa albă şi nici femei. 

Am mângâiat-o iar pe Clara, care aştepta răbdătoare sfârşitul discuţiei 
noastre şi i-am zâmbit soldatului: 

— Acum, eu ce să zic? Mutră de copilaş ai, soldat din tabăra prietenă 
eşti, iar când te speli eşti destul de alb. Aşa că, hai şi dă-mi o palmă, să 
vedem cât te-ajută setările Clarei. 

A rânjit tentat de idee, privind cu îndoială spre Clara. 

— Cu Clara în cuşcă şi promit să nu te raportez. 

În ochi i-a apărut o strălucire stranie. A mai făcut un pas înspre mine şi- 
a ridicat mâna. Înainte s-apuce să-şi sfârşească gestul, Clara a rupt barele 
groase de metal ale cuştii cu aceeaşi uşurinţă cu care eu aş fi rupt o pânză 
de păianjen şi botul ei plin de dinţi s-a oprit la câţiva centimetri de mâna 
soldatului, oprit fiind doar de palma mea. 

Timy Slade s-a făcut alb la față. Cred că s-a şi scăpat pe el, pentru că 
aerul şi-a schimbat brusc mirosul, dar eu nu l-am mai băgat în seamă 
pentru c-am intrat în cuşcă să-mi mobilizez „fetele”. 

Încă nu aflasem precis ce le fusese implantat şi nici cum, dar ascultau 
în totalitate de mine. Erau câteva ordine standard cu care fuseseră 
înzestrate, dar păreau capabile să înveţe şi, atunci când eram libere, nu 
exista plăcere mai mare decât să patrulăm împreună prin junglă, simtindu- 
ne la adăpost de orice primejdie şi încercând să-nvățăm lucruri noi. Uneori 
mă credeam iar fetița de zece ani care se plimba, urmată de cățeluşa mea 
Bella, prin pădurea din spatele casei. 

Între timp căţeluşa fusese înlocuită de trei femele T. Rex şi, în loc sã 
prindem şobolani, eram nevoită să le las să-şi vâneze o parte din hrana 
zilnică, doar aşa, ca să se păstreze-n formă. 

Dar azi nu era nevoie de-aşa ceva: erau sătule şi dornice de acţiune. Le- 
am fixat armele pe şei, mi-am luat motocicleta Gravi din garaj şi-am plecat 
spre hotelul Royal. 

— Hai, puştoaicelor! le-am spus eu celor din plutonul meu şi câţiva 
soldați care m-au auzit, precis au crezut că sunt într-o ureche din cauza 
felului cum vorbeam cu ele. 

Dar cum altfel ai putea considera pe cineva care alintă cu diminutivul 
"puştoaice” trei namile de cinci metri înălțime şi aproape zece tone fiecare? 

Pe de altă parte, cum ai putea rămâne cu minţile întregi câtă vreme, noapte 
de noapte, Clara îşi culca lângă mine capul ei masiv, ca pentru a se asigura 
că nu le părăsesc? Probabil că teasta ei avea peste o tonă în greutate, dar 
cred că-l ținea încordat, pentru că abia-l simţeam. Şi-ncă tot e bine acum, 
dar la-nceput au dus lupte acerbe între ele pentru această „onoare” şi-am 
avut câteva nopţi în care n-am dormit aproape deloc din cauza dinţilor care 
se încleştau, uneori la numai câţiva centimetri de fața mea. Deşi Clara era 
femela dominantă, în unele nopţi am fost convinsă că vor lua fiecare câte-o 
halcă consistentă din mine pentru a tranşa definitiv această dispută şi a 
încheia, o dată pentru totdeauna, problema. După vreo săptămâna, Clara 
şi-a impus din nou supremația, poate fiindcă era cea mai mare dintre ele. 
Linda şi Lidia păreau resemnate, însă nu ştiam precis cât timp va dura 
această ierarhie şi când anume Linda îşi va revendica locul de lângă mine. 
Psihologii armatei se dădeau peste cap să afle de ce se întâmpla aşa şi nu 
altfel şi de ce această formaţie dădea cele mai bune rezultate. Din câte 
ştiam, mai erau numai trei plutoane TR în toată armata şi toate erau 
folosite în special în zonele de conflict din savană şi junglă, pentru că ăsta 
era mediul în care dinozaurii de tipul ăsta se adaptau cel mai bine. La 
început s-a încercat şi cu masculi dar, pe lângă faptul că erau mai instabili 
în comportament, dimorfismul sexual actionase de data asta în defavoarea 
lor şi păreau de-a dreptul pitici pe lângă o femelă bine dezvoltată. 

— Hai la drum, pustoaicelor! le-am spus încă o dată şi mi-am ridicat 
motocicleta Gravi de la sol, în aşa fel încât să fiu la înălțimea ochilor lor. 

Ca de obicei, Clara şi-a luat locul în față, iar eu am fost flancată de 
Linda şi Lidia. După multe ore de patrulări prin junglă am ajuns la 
concluzia că asta este cea mai bună formaţie de marş. Clara nu numai că 
avea câteva plăci osoase mai groase decât celelalte - laborantii scăpaseră 
probabil ceva mai mult ADN de Stegozaur în eprubeta în care au fabricat-o 
- dar avea şi simțurile mai dezvoltate decât celelalte două. Cu ea în frunte 
eram siguri că va depista din timp orice ambuscadă, iar pe de altă parte, 
câteva gloanţe nu păreau să facă cine ştie ce stricăciuni platosei ei osoase. 

Ruinele hotelului Royal erau la numai 20 de kilometri de bază. Am reglat 
viteza motocicletei la 40 de kilometri pe oră estimând că vom ajunge la 
țintă în cel mult o jumătate de oră. Cam asta era şi viteza optimă pentru 
fetele mele dar, la o adică, pentru timp scurt, îşi puteau dubla viteza. Acum 
nu era cazul şi-am ajuns, aşa cum am estimat, în ceva mai puţin de o 
jumătate de oră în fața hotelului. 

La cursurile de pregătire tactică am învăţat tone de teorie şi uneori am 
făcut chiar instrucție intensivă pe teren. Am învățat despre pregătirea si 
evitarea unei ambuscade şi despre ieşirea la creastă. Atât că în junglă nu 
prea găseai creste, de după care să ieşi conform manualului, aşa cum 
procedam pe dealurile din Texas, unde făcusem cursul de pregătire. Dar la 
toate lecţiile ni se preda obsesiv ca niciodată, dar niciodată, să nu folosim 
şi să nu ne bazăm pe forța brută, ori eu tocmai aşa procedam în ultima 

vreme. În loc să-mi folosesc mintea şi tacticile învățate, mizam întotdeauna 
pe forța brută. Cea mai pură forță brută şi nu-l văd pe cel care n-ar fi 
procedat ca mine, având în subordine trei namile numai muşchi şi mai 
ascultătoare decât nişte câini de vânătoare. La fel am procedat şi acum şi 
am ajuns cu cei trei dinozauri, tropăind de se scutura pământul, în fața 
hotelului în ruină. 

Omul de pază care patrula pe peronul hotelului, când ne-a zărit, s-a 
făcut nevăzut în interiorul clădirii ca dus de vânt. 

Am cerut informaţii de la bază şi soldatul Stimm, operatorul de la centru 
de comunicaţii, mi-a vorbit scurt: 

— Am identificat până acum şapte copii închişi în camera din spate, iar 
cei patru, care-i păzesc, se îndreaptă spre ieşire. Atenţie, ies chiar acum! 

Clara-i simtise şi ea, pentru că s-a aşezat protectivă între mine si 
peronul hotelului. Primul a ieşit Pierre Lacoste, urmat de ceilalți trei 
tovarăşi ai lui. Toţi erau înarmați cu puşti de asalt AKM-47, faimoasele 
automate Kalaşnicov modernizate, cu încărcătoare de tip sector, cu câte 30 
de cartuşe fiecare. După cum le ţineau de lejer, păreau obişnuiţi să le 
folosească, dar nu asta mă deranja, ci mutrele lor degajate şi zâmbitoare. 
Nu aşa ar fi trebuit să se comporte nişte oameni, indiferent prin câte 
aventuri trecuseră ca terorişti, când se trezeau fatá-n față cu trei 
Tyrannosaurus Rex. 

Cel mai zâmbitor dintre toți era Pierre Lacoste, care s-a apropiat de 
Clara fără frică, a ocolit-o şi s-a protápit în fața mea. 

— Ei, uite că ne-ntâlnim din nou, păpuşică! 

Am oprit motorul motocicletei şi-am coborât din şa. Clara fornăia în 
spatele lui, dar omul dovedea o stăpânire de sine remarcabilă pentru că n-a 
întors capul, chiar şi-atunci când i-a simţit răsuflarea în ceafă. 

— Ar trebui să fii mai atent cu dinozaurul ăla, l-am atentionat eu. 
Devine nervos când stai aşa aproape de mine. 

Pierre Lacoste a hohotit din toată inima şi şi-a atins petlitele de pe guler, 
pe care le-am observat numai atunci. 

— De ce să fiu atent? a întrebat el, părând sincer uimit. Am aflat tot ce 
se poate despre animalele tale de companie, din sursă sigură. 

A început să enumere pe degete: 

— Unu, nu pot fi atacat de ele pentru că mă percep ca pe-un prieten, 
datorită cipului din petlite. Am dat zece dolari pe fiecare şi ştiu din sursă 
sigură că-şi merită prețul. Doi, sunt alb si nu ştiu ce le-aţi făcut, dar ati 
programat dinozaurii să nu atace albii. Şi trei... a ezitat o clipă, apoi a 
fluturat din mână. Mai era ceva, dar zău dacă nu-mi ajung cele două 
motive. 

Tinea automatul neglijent si, din câte-am putut observa, avea piedica 
trasă. Folosisem şi eu, pe vremuri, un astfel de automat şi-mi aminteam că 
piedica era o pârghie care trecea de la blocat mai întâi în poziția de foc cu 
foc şi abia apoi în poziția de foc automat, cea de care-mi era mie frică. 

Ca să-i distrag atenţia, l-am privit în ochi şi l-am întrebat: 

— Despre comenzile directe n-ai auzit nimic? 

A hohotit iarăşi, dovadă că fusese bine informat, aşa că am spus pe ton 
de comandă: 

— Clara, UCIDE-L! 

Clara a întors capul spre mine şi-a fornăit nemulțumită, ca şi cum mi-ar 
fi spus: „tu nu vezi că nu se poate?” 

Pentru o clipă Pierre Lacoste a tresărit, dar apoi, văzând că nu se- 
ntâmplă nimic, şi-a întețit hohotul de râs, care-a devenit de-a dreptul 
sarcastic. S-a-ntors spre tovarásii lui: 

— Să mergem, băieţi! Să ne vedem de treabă, fiindcă fioroşii dinozauri se 
pare că nu sunt decât nişte amărâte de pisicute. 

Ce nu ştia nici Pierre Lacoste şi nici superiorii mei era că, în lungile ore 
de patrulare prin junglă, doar eu cu fetele mele, am avut o mulțime de timp 
la dispoziţie să tot experimentez relația mea cu ele. Şi să caut o mulțime de 
mijloace de-a le depăşi limitările şi setările. N-a fost greu să găsesc o cale, 
ci a fost mai greu să găsesc un cuvânt care să declanşeze ceea ce vroiam 
eu. Un cuvânt care să nu fie folosit în limbajul uzual al armatei, ca să nu 
fiu tentată să-l folosesc din greşeală. După îndelungi căutări, gândindu-mă 
la viața dură din armată, până la urmă l-am găsit, aşa c-am privit spre 
Clara şi-am spus: 

— Clara, DELICAT! 

Clara m-a privit uimită, c-o uşoară ezitare, pentru că era prima oară 
când foloseam comanda în condiţii reale. Dar sunt sigură c-ar fi reacționat 
fulgerător dac-ar fi fost vreo primejdie. 

— DELICAT, Clara! DELICAT! am repetat eu şi-atunci Clara a-ntors 
botul spre Pierre Lacoste şi delicat, într-adevăr foarte delicat, i-a prins 
capul cu gura ei înzestrată din belşug cu o mulțime de dinţi, a strâns 
puternic, apoi i l-a răsucit şi eu am auzit clar cum au trosnit vertebrele 
cervicale. Clara a rămas cu teasta traficantului în gură. Un timp, mâna lui 
Pierre Lacoste a bâjbâit după piedica automatului, apoi a căzut moale pe 
lângă corp, iar după câteva secunde a fost urmată şi de trupul lui, care 
zvâcnea spasmodic. 

Clara ținea atentă capul banditului şi mă privea întrebătoare. Mi s-a 
părut chiar c-aud un fel de „Mâh>” pe care l-am perceput ca şi cum ar fi 
vrut să spună: „Şi-acum, eu ce fac cu el?” 

Am bătut-o pe gât încurajator, încercând să n-o ating în locurile în care 
era pătată de sânge, şi i-am spus: 

— Ce „mâh”? E trofeul tău, poţi să-l mănânci. 

N-a aşteptat un alt îndemn şi, în curând, trosnetele craniului vechiului 
meu duşman s-au făcut auzite până la tovarăşii de fărădelegi ai lui Pierre 
Lacoste, care priveau albi la față si incremeniti de spaimă când la trupul 
fostului şef, care încă se mai zbătea convulsiv, când la Clara care părea de- 
a dreptul încântată de festinul ei. 

Am ocolit-o şi m-am îndreptat spre ceilalți bandiți: 

— După cum ati văzut, şeful vostru n-a prea avut dreptate cu ceea ce 
ştia el despre dinozauri, asa că lăsaţi armele jos uşor, ca să nu vă arăt ce 
alte talente mai au. 

Fusesem cam neglijentă venind în fața lor nepregătită, ieşind dezinvoltă 
de după corpul protector al Clarei dar, aşa cum am bănuit, niciunul nu se 
gândea la vreun gest necugetat. Pentru prima dată am văzut cu adevărat ce 
înseamnă să tremuri ca o frunză în bătaia vântului. Au ezitat nu pentru c- 
ar fi vrut să m-atace, ci pur şi simplu pentru că tremurau prea tare şi nu-şi 
mai coordonau mişcările. 

După ce-a terminat de mestecat capul lui Pierre Lacoste, Clara a scuipat 
spre ei şapca fostului lor şef, cam la fel cum scuipă un copil un sâmbure 
de cireaşă. Clara avea un simț al umorului deosebit, dar ciracii lui Pierre 
Lacoste nu păreau în stare să-l aprecieze la adevărata lui valoare. Au 
trântit armele la pământ, de-a valma, şi la semnul meu s-au aruncat pe 
jos. 

Deşi nu erau prevăzute în regulament, aveam în coburii motocicletei 
două perechi de cătuşe şi le-am folosit pentru doi dintre ticăloşi. Pentru al 
treilea am folosit un cablu ca să-l imobilizez. Nu păreau dornici de acte de 
vitejie, dar i-am avertizat: 

— Acum veţi sta aici, cuminţi, până vin colegii mei să vă preia. Vă 
sfătuiesc prieteneste să nu vă mişcaţi din loc si, mai ales, să nu-ncercati să 
evadați. Dacă pornesc cu fetele mele în urmărirea voastră, în mod sigur n-o 
să le mai pot stăpâni, şi-o să vă culeagă capetele din fugă. Ati înțeles? 

Din poziția aceea chinuită au aprobat repede din cap şi aveam toate 
motivele să-i cred că au priceput. Am ridicat cele patru arme de asalt de jos 
şi le-am pus în coburii motocicletei, apoi am privit spre cele trei femele de 
Tyrannosaurus Rex care aşteptau răbdătoare. Le-am făcut semn să aştepte 
pentru că mai aveam ceva de făcut. Am scos automatul care aparținuse lui 
Piere Lacoste şi m-am apropiat de Clara. 

— Închide ochii, frumoaso, pentru că trebuie să-ţi pregătesc o scuză. 

Ca şi cum ar fi înțeles ce-i spun, a închis răbdătoare ochii. Mai jucasem 
de câteva ori aceeaşi scenetă. Am dat piedica pe foc automat, am armat şi- 
am tras trei gloanţe pieziş, spre platoşa frontală a dinozaurului. Clara nici 
măcar n-a clipit, iar gloantele au ricoşat şi s-au pierdut în adâncurile 
junglei. 

Cum toate trei mă priveau fix, le-am zâmbit, deşi în sinea mea eram 
uşor ingretosatã. În mod normal nu le permiteam să facă asta dar, din 
când în când, era bine să le las să-şi facă de cap, pentru coeziunea 
plutonului. Si mai vroiam ca cei trei bandiți întinşi pe jos să vadă ce riscă 
în cazul în care se vor mai ocupa vreodată cu traficul de copii. 

— Bine, fetelor! E al vostru! Dar să nu vă certati pe el. 

Nu se certau. În primul rând pentru că nu erau flămânde, dar mai ales 
pentru că scumpa mea Clara ştia să-şi impună cu străşnicie disciplina de 
conducătoare a grupului. 

Am intrat în clădirea părăginită prefăcându-mă că n-aud trosnetul 
înfiorător al oaselor de la festinul dinozaurilor mei şi-am căutat încăperea 
unde erau închişi copiii. Trei fetițe şi patru báietei, dintre care cel mai mare 
n-avea mai mult de 12 ani, stăteau aruncaţi într-un pat cu baldachin, care 
fusese, pe vremuri, culmea luxului pe aceste meleaguri. 

Au tresărit speriați când m-au văzut intrând, dar s-au mai liniştit puţin 
când au văzut că intră o femeie în uniformă. 

— Salut, puştime! am spus eu cât de calm am putut. Era puţin probabil 
să cunoască suficient de multă engleză cât sá-nteleagã ce le spuneam. Am 
venit să vă eliberez. 

Nu ştiu dac-au priceput ceva sau au reacționat doar la tonul blând, dar 
pe feţele lor au apărut mici zâmbete timide. 

Le-am făcut semn cu mâna: 

— Hai, să mergem! 

Gestul universal a fost înțeles de toți. S-au strâns în jurul meu la fel 
cum se strâng puii în jurul unei cloşti. Pentru o clipă m-au înduioşat, dar 
n-aveam deloc timp pentru aşa ceva. Am pornit spre ieşire şi le-am făcut 
semn s-aştepte până când m-am convins că dinozaurii au terminat de 
curățat locul. Din omul plin de tupeu care fusese Piere Lacoste mai 
rămăseseră doar câteva haine pline de sânge, dar nu-mi făceam griji. Toţi 
din unitatea militară cunoşteau obiceiurile fetelor mele încă de la prima lor 
misiune. 

La început copiii au fost puțin speriați de dinozauri, dar între copii şi 
animale se creează un fel de legătură care ne este inaccesibilă nouă, 
adulților, în special dacă animalele sunt dinozauri programati genetic să 
iubească prichindeii. După ce s-au obişnuit cu ei, am pus câte doi copii pe 
fiecare dinozaur, în şeile folosite în mod normal pentru arme, le-am arătat 
de ce curele să se ţină, iar pe cel mai mare dintre copii l-am luat cu mine, 
pe motocicletă. 

Am pornit înapoi spre tabără cu numai 20 de kilometri pe oră. Pe la 
jumătatea distanței ne-am întâlnit cu soldații trimişi ca forță de întărire. 
Am oprit, le-am dat cheile de la cătuşe, le-am explicat unde-i pot găsi pe 
bandiți şi-am ascultat spăsită dojenile locotenentului care conducea 
formaţia, despre Conventiile internationale care interziceau încătuşarea 
prizonierilor de război. 

Era un ofițer tinerel, proaspăt ieşit de pe băncile Academiei Militare, şi 
mai avea puțin şi făcea apoplexie. După ce şi-a epuizat argumentele, am 
spus într-o parte, ca şi cum m-aş fi adresat Clarei: 

— Îmi cer scuze, Clara. Ai avut dreptate. Mai bine te lăsam să-i mănânci 
pe toți şi scăpam de tevatura asta. 

Am salutat şi m-am îndepărtat înainte s-aud ce-a răspuns locotenentul. 
Aş fi dat solda pe-o lună numai să-i văd reacția când va ajunge lângă 
hainele însângerate ale lui Pierre Lacoste. 


Capitolul 14 


Din nou la judecată 


Ajunsă în cazarmă, am condus copii la infirmerie ca să li se facă un 
control amănunţit, apoi am dus dinozaurii în cuşcă. Pe urmă am început 
să scriu raportul, cea mai nesuferită parte a unei misiuni. Pentru că nu 
puteam spune adevărul, trebuia să-ncerc să mint de fiecare dată la fel, 
lucru mai greu ca misiunea însăşi, pentru că mereu eram tentată să adaug 
zorzoane stilistice. 

În sfârşit, exact când i-am dat o formă cât de cât credibilă, am fost 
chemată la raport. Am intrat în anticamera comandantului, iar soldatul 
Stimm mi-a făcut semn să intru şi-a adăugat cunoscutul semn că şefii vor 
să-mi ia gâtul. 

Am luat o mutră spăşită şi-am intrat. „Hopa, mi-am spus eu, parc-ar fi 
constituită iar o Curte Martialã aici”. Numai că, între timp, datorită anului 
petrecut mai mult în misiuni şi în parte datorită încrederii pe care mi-o 
dădea prezența dinozaurilor în apropierea mea, mai căpătasem şi eu ceva 
tupeu. 

Colonelul era aşezat comod pe fotoliul din spatele biroului, iar lângă el, 
în picioare, era tânărul locotenent cu o figură radioasă. Probabil că 
terminase de pârât şi-acum aştepta ca eu să fiu biciuită pe catarg, sau cam 
aşa ceva. Avea să fie dezamăgit. 

Căpitanul medic Steven Henricks şi locotenentul de intendentã Norton 
se ocupau cu ce ştiau ei mai bine, adică unul butona o tabletă, iar celălalt 
era acaparat de-un rebus de la care nu-şi lua ochii. Puteam face abstracție 
de ei. 

Lângă peretele din stânga erau aliniati cei trei prizonieri, păziți de doi 
soldați din Poliţia Militară care stăteau cu mâinile pe tocurile pistolului, 
deşi, la cât de timorati erau cei trei, nu prea se vedea rostul poliţiştilor. 

Colonelul Tom Spruer, care ajunsese de când ne cunoşteam un veteran 
al misiunilor de pace, m-a privit blajin, fără să se ridice din fotoliu. 

— Felicitări, sergent, pentru îndeplinirea fără pierderi a misiunii. 

A tuşit, ca pentru a-şi drege vocea, şi-a adăugat: 

— Totuşi, există unele plângeri legate de modul în care ţi-ai îndeplinit 
atribuțiile. 

Am luat o mutră ofensată: 

— Plângeri, domnule? Nu cred c-ar fi cazul. Copiii care-au fost luaţi 
ostateci au fost eliberaţi fără nicio rană, eu sunt bine mersi, iar cei trei 
dinozauri, cu valoarea de inventar de 42 de milioane fiecare, au fost aduşi 
teferi şi nevătămațţi, chiar dacă şeful banditilor a tras trei focuri într-unul 
din ei. Norocul nostru a fost că l-a lovit razant, în platoşa frontală, şi astfel 
gloantele au ricoşat. 

— Minte, domnule colonel! Minte cu neruşinare! a intervenit 
locotenentul. Din spusele prizonerilor, se pare că... 

Colonelul l-a oprit c-un gest scurt: 

— Ţi-a dat cineva cuvântul, domnule locotenent? 

După ce locotenentul a plecat capul spăsit, colonelul Spruer s-a întors 
spre mine: 

— Există unele indicii că cele trei focuri au fost trase de dumneata, 
sergent Amber Blood. Cel puţin aşa spun cei trei de-acolo, a arătat 
colonelul spre prizonieri. Ba mai mult, se pare că te-ai folosit de autoritatea 
pe care o ai asupra dinozaurilor pentru a-i comanda unuia dintre ei să-l 
ucidă pe şeful lor, Pierre Lacoste. Ce-ai de spus? 

— El a tras primul, domnule colonel. Dinozaurul doar s-a apărat. 

Locotenentul a vrut să protesteze, dar şi-a înghiţit vorbele sub privirea 
încruntată a colonelului Spruer. 

— Si totuşi, înregistrările arată altceva. Ce putem face în acest caz? 

M-am uitat la prizonieri care-l urmăreau pe colonel cu ochii plini de 
speranță, apoi către poliţiştii militari din spatele lor, care abia îşi 
ascundeau zâmbetele. Lângă colonel, locotenentul jubila. L-am fixat cu 
privirea ca să văd cum îi cade fața când am spus pe cel mai serios ton: 

— Ştergem înregistrările, domnule colonel. Soldatul Stimm mi-a promis 
că, dacă mă culc o dată cu el, mă ajută oricând în această privinţă. 

Pe cât de consternat era locotenentul, pe-atât de calm a primit soluția 
colonelul Spruer. Dar avea, totuşi, o obiectie: 

— Si cu martorii ce facem? Sper că n-ai de gând să te culci şi cu 
prizonierii, numai ca să le obţii tăcerea? 

Am mimat o față dezamăgită şi i-am răspuns: 

— Nu cred că-i cazul s-ajung târfa batalionului numai pentru atâta 
lucru. Se poate rezolva şi altfel. 

— Cum? a întrebat colonelul, prefăcându-se că nu vede grimasele 
locotenentului de lângă el. 

— E simplu, am răspuns eu. După fiecare misiune, pe dinozaurii mei îi 
apucă o foame teribilă. Câte-un prizonier la fiecare şi-am scuti 
contribuabilii de plata hranei pe-o zi. 

Colonelul a meditat câteva secunde, apoi a aprobat uşor din capul său 
cărunt. 

— Da, mi se pare o soluție multumitoare pentru toată lumea, a zis el şi 
le-a făcut semn poliţiştilor militari. 

Aceştia i-au scos pe prizonieri afară din cort şi, când unul dintre ei a 
încercat să spună ceva, a primit un pat de armă peste spate, făcându-l să 
tacă şi se meargă împleticit până la ieşire. 

După ce prizonierii şi paznicii au părăsit cortul, locotenentul a făcut 
câţiva paşi şi s-a proțăpit în fața colonelului Spruer: 

— Domnule colonel, vă rog să-mi permiteti să vă spun că protestez ferm 
împotriva modului în care s-a rezolvat acest caz. Reglementările Convenţiei 
de la Geneva ne interzic un asemenea comportament. 

Colonelul l-a privit calm şi-a spus: 

— Păi, protestează, domnule locotenent. Sergent Blood, vino aici, lângă 
mine, să ne uităm la un locotenent cum protestează. 

Nu m-am dus. Dar din colțul meu am privit curioasă la colonel, să văd 
cum îl va pune cu botul pe labe pe-acest produs tipic West Point-ului. 

Pentru că locotenentul păstra tăcerea, colonelul a început să vorbească 
pe-un ton inflexibil: 

— Domnule locotenent, hai să-ţi explic puţin cum stă treaba pe-aici. Tot 
aştept prilejul ăsta de când ai venit, dar misiunile s-au succedat într-un 
ritm atât de rapid, încât n-am avut timpul necesar s-o fac. Şi apoi, am vrut 
să văd cum te-adaptezi... 

S-a ridicat din fotoliu, s-a dus în fața locotenentului şi l-a împuns cu 
degetul în piept, spunând apăsat: 

— Eşti al treilea locotenent pe care-l am în doi ani. Şi ştii de ce? 

La semnul negativ al locotenentului, colonelul Spruer a continuat: 

— Pentru că tinerii ofițeri dinaintea dumitale au uitat că reglementările 
Convenţiei de la Geneva se aplică doar pe-o rază de-o mie... hai, cel mult 
două mii de kilometri în jurul Genevei. Aici este junglă şi se-aplică legile 
junglei. Primul locotenent a sfârşit mâncat de-un şef al unui trib local, 
care-a crezul că puterile locotenentului vor trece astfel în oasele lui 
bătrâne. lar al doilea a murit... 

S-a întors spre mine şi m-a întrebat: 

— Până la urmă, cum a murit locotenentul Gavelson? 

— Împrejurările sunt neclare, domnule colonel, dar se pare s-a încrezut 
în asigurările de încetare a focului date de-un traficant de droguri şi-a 
plecat să negocieze cu ei. Avea un steag alb în mână când a fost ciuruit. 
Eram şi eu prin apropiere când s-a întâmplat şi i-am propus să ia măcar 
un dinozaur şi să se apropie de bandiți la adăpostul acestuia. N-a vrut. 

— Ai auzit, domnule locotenent, ce te aşteaptă dacă nu te adaptezi 
junglei? 

Deşi nu părea foarte convins, locotenentul a plecat fruntea şi-a spus 
dup-o vreme: 

— Am să-ncerc, domnule colonel, dar totuşi... cei trei prizonieri... mi se 
pare o cruzime fără margini... 

Hohotul de râs al colonelului l-a făcu să se oprească: 

— Locotenente, a spus acesta, în junglă nu-i bine să crezi tot ce-auzi. 
Prizonierii au fost duşi în cortul-inchisoare şi aşteaptă acolo să fie 
transferați la Nedine, unde vor fi judecați şi încarceraţi. Pentru că aici ne 
lipseşte teribil distracţia, uneori mai improvizăm şi noi. Liber! 

Locotenentul a salutat regulamentar şi, aruncându-mi o privire urâtă, a 
părăsit cortul. 

Partea de cort care era amenajată ca birou al colonelului avea aer 
condiționat şi era o plăcere să întârzii în răcoarea lui după căldura de 
afară, dar mi-am dat seama că în cele din urmă va trebuie să plec şi eu. 

L-am privit pe colonel, care se aşezase iar în fotoliu, masându-şi spatele. 
Dacă față de ceilalți se mai ascundea, față de mine îşi permitea să-şi arate 
uneori slăbiciunea. 

Mi-a surprins privirea şi-a zâmbit slab: 

— Dac-ar fi existat dinozaurii în unitatea mea atunci când am fost 
împuşcat, fii sigură că m-aş fi folosit de unul dintre ei şi-acum aş fi avut 
spatele întreg. Ce crezi despre noul nostru locotenent? 

Am clătinat din cap, apoi am spus: 

— Stati liniştit, domnule colonel. Cred că tipul ăsta se va adapta. 

— Sper să ai dreptate... a murmurat el şi mi-a făcut semn că pot să plec. 

În porţiunea de cort care servea ca anticameră, soldatul Stimm, după ce 
s-a asigurat că uşa spre colonel este bine închisă, mi-a făcut semn să mă 
apropii. 

— Sergent Blood, a spus el în şoaptă, poate că nu-i treaba mea, dar am 
aflat de la unul şi de la altul că soldatului Timy Slade îi cam place să vă 
tortureze dinozaurii. 

L-am privit curioasă şi l-am întrebat: 

— Nu crezi că-i destul de greu să torturezi un dinozaur de zece tone, 
chiar dacă-i închis în cuşcă? 

Soldatul Stimm a clătinat din cap: 

— Nu şi dacă-i vorba de-un pistol cu şocuri electrice. 

M-am uitat la el fără să-mi cred urechilor, apoi am ieşit ca o furtună din 
cort şi am luat-o la fugă spre tarcul dinozaurilor. De câteva ori mi s-a părut 
că văd pe jos electrozi cu cârlige, folosite la pistoalele cu şocuri electrice, 
dar nu le-am dat nici o atenţie. Am intrat şi, fără să le bag în seamă pe cele 
trei fete ale mele, am început să caut pe jos. N-a durat mult şi-am găsit 
prima pereche de electrozi, apoi altele şi altele. Erau călcate în picioare de 
dinozauri şi-aproape făcute una cu pământul, dar se putea recunoaşte cu 
uşurinţă ce erau. 

„Ticălosul!” am soptit eu şi-am strâns electrozii în mână, hotărâtă să mă 
duc să-i arăt colonelului. Dar la jumătatea drumului m-am oprit. „Fată, ai 
trei dinozauri pe mână şi tu vrei să-l pârăşti pe ticălos colonelului?” Am 
aruncat electrozii şi m-am întors in tarc. Le-am cercetat pe cele trei femele 
de dinozaur, dar ele păreau în formă, ca-ntotdeauna. 

Mi-am luat motocicleta Gravi de la garaj, apoi am deschis uşa tarcului şi 
am invitat dinozaurii afară. La poartă am spus doar că plec în patrulare şi 
paznicul mi-a făcut semn cu mâna. În fiecare zi aveam programată o 
patrulare şi, de obicei, alegeam un traseu aleatoriu, pentru că mă feream 
să devin previzibilă şi să cad astfel în vreo capcană întinsă de mulțimea de 
duşmani pe care mi-i făcuserăm prin zonă în anul de când eram alocati 
unității. Poate că dinozaurii mei ar fi rezistat unei grenade reactive folosite 
de rebeli. De obicei aveau AG-7 portabile, dar am aflat că unii şi-au făcut 
rost şi de AG-9, calibru care sigur că mi-ar fi terminat fetiţele. 

După ce m-am depărtat la aproape un kilometru de unitate, am luat-o 
prin junglă, spre Lacul Tbongo. Lacul Tbongo avea renumele de lac bântuit 
pentru că, în urmă cu vreo două sute de ani, peste o mie de sclavi şi-au 
pierdut viaţa în apele lui şi-atât triburile hutu, cât şi cele tutsi, preferau să 
stea cât mai departe de el. Totuşi, soldaților din tabără nu le-a luat mult 
timp să afle că soiul ciudat de biban care trăia în el avea gustul cu mult 
mai bun decât oricare din felurile preparate de bucătarul batalionului. C-o 
undiță improvizată, cei care aveau un program mai lejer îşi făceau drum 
până pe malurile lacului şi-şi îmbunătățeau meniul c-o gustoasă saramură 
de biban. Nu eram amatoare de aşa ceva, dar auzisem nenumărate discuții 
şi, nu de puţine ori, în patrulările cu plutonul meu de dinozauri întâlneam 
ba un soldat, ba altul, încercându-şi norocul. Dacă nu mă-nşelam, 
văzusem chiar înainte de-a mă prezenta la raport silueta îndepărtată a 
soldatului Timy Slade ieşind pe la punctul de control. Chiar dacă încerca 
să le-ascundă, i-am văzut clar unditele, asa că mi-a fost uşor să-mi dau 
seama încotro se-ndreaptă. Plecase pe jos pentru că lacul se afla la doar 
şase kilometri depărtare şi, chiar dacă i-ar fi fost mai uşor c-o motocicletă 
gravi, acestea se eliberau numai pe bază de semnătură, pentru misiuni 
importante, şi cu greu ar fi putut motiva că prepararea unei saramuri de 
biban era o misiune importantă. 

I-am făcut semn Clarei să mă lase pe mine prima si, cu o uşoară 
pufnitură de nemulțumire, în cele din urmă s-a conformat, iar eu am 
accelerat Gravi-motocicleta până la 20 de kilometri pe oră, viteză la care 
era suficient de silentioasá ca să mă pot apropia în linişte de lac. 

Pe Timy Slade nu-l ştiam aşa de lacom: înşirase de-a lungul lacului nu 
mai puţin de cinci undite, iar într-un vas cu apă avea deja prinşi vreo trei- 
patru bibani destul de mari. Auzisem vorbe despre Timy Slade, dar îmi 
trecuseră pe lângă ureche. Profitând de serviciul lui lejer de la intendentã, 
se ocupa cu pescuitul mai mult decât ar fi fost cazul şi-şi vindea surplusul 
de peşti camarazilor din tabără. 

Ei bine, din prada de azi n-avea să vândă nimic, deoarece Clara, 
neprotocolară ca de obicei, a răsturnat găleata şi-a înghițit cei câțiva peşti 
cu mişcări rapide, pe nerăsuflate. 

— Hei! a protestat soldatul. Tine-ti monstrul în lesă! Mi-a halit tot ce-am 
pescuit azi. 

Am coborât lângă el de pe motocicletă şi i-am spus: 

— Poti să raportezi colonelului dacă nu-ţi convine. 

Timy Slade a zâmbit strâmb şi-a spuse: 

— Ştii bine că nu te pot raporta. Dar am eu ac şi de cojocul monstrului. 

C-o mişcare bruscă a scos pistolul cu electroşocuri din buzunar. Şi-apoi 
totul s-a desfăşurat prea repede ca să mai pot reacționa. Clara, c-o viteză 
pe care nu i-o bănuiam, a mai făcut un pas spre soldat şi-a pus gheara 
enormă peste el, imobilizându-l. În general se spune că tiranosaurii nu pot 
sta într-un singur picior, dar Clara se descurca binişor. Stătea într-un 
picior, iar cu celălalt îl imobiliza pe Timy Slade. Nu stătea prea comod şi mi 
s-a părut că-i într-un echilibru precar şi, din când în când, se sprijinea şi 
pe piciorul al doilea pentru că soldatul se înroşise la față încercând sã se 
elibereze. 

— l-aţi monstrul de pe mine, a gâfâit el. Ştii bine că nu poate să-mi facă 
nici un rău. 

Clara a întors şi ea capul spre mine şi-a gâlgâit ceva confuz. Dinozaurii 
n-aveau gâtul înzestrat cu corzi vocale, la fel ca cele mai multe dintre 
animale, dar uneori, exact ca acum, mi se părea că dinozaurii mei încearcă 
să depăşească cumva acest impediment, modulându-şi sunetele într-un 
mod aproape inteligibil. 

Aproape m-a făcut să uit de soldat şi-am ascultat atentă: 

— Gli-cat, mi s-a părut că spune şi, văzând că nu înțeleg, a scos 
supărată unul din răgetele care înspăimântau pe oricine le-auzea, cale de 
kilometri întregi, numai că de data asta era modulat într-un mod 
înspăimântător: GLLLIIII- KAAAT! 

S-a apropiat şi Linda şi, împingându-mă uşor cu botul ei imens, a spus 
ceva mai inteligibil: 

— Delikat! 

Apoi, aplecându-şi capul într-o parte, a repetat aproape cu duioşie: 

— Delikat! 

Parcă învățând de la Linda, Clara a repetat şi ea, de data asta mai clar: 

— Delikat! 

În cap am auzit iar zumzăitul şi-o voce pătimaşă mi-a spus: 

— Da, da, Delikat! 

Timy Slade se zvârcolea neputincios sub greutatea piciorului imens al 
Clarei. La un moment dat chiar a reuşit să se elibereze pe jumătate, dar 
Clara l-a prins din nou sub piciorul prevăzut cu gheare imense, fără să-şi 
dezlipească ochii de la mine. 

— Delikat, a spuse iar Clara şi-am simţit un fel de nerăbdare în rágetul 
ei. 

—Delikat! Delikat! s-a auzit iar vocea nerăbdătoare din mintea mea si 
zumzăitul a căpătat o intensitate insuportabilă. 

— Spune-i să-mi dea drumul, a gemut Timy Slade, dar eu deja nu-l mai 
auzeam, cutremurată de ceea ce tocmai se petrecea. 

Dinozaurii vroiau să-l ucidă pe Timy Slade, dar nu puteau s-o facă 
datorită conditionárii şi-mi spuneau mie să le eliberez de angajament. 

Am privit spre soldat şi, ca în transă, am spus: 

— DELICAT, Clara! şi-nainte de-a termina de spus comanda, dinozaurul 
l-a eliberat pe Timy Slade care s-a ridicat grăbit în picioare. Mi-am întors 
ochii înainte de-a vedea cum Clara îi retează capul soldatului. Am auzit 
doar zgomotul înfiorător al oaselor zdrobite. 

Zumzetul din mintea mea a încetat brusc şi papilele gustative au început 
brusc să-mi freamăte de plăcere, ca şi cum aş fi gustat ceva ce-mi doream 
de multă vreme fără să ştiu. Când am realizat la ce anume salivez, aproape 
m-a apucat greata. M-am mai depărtat câțiva paşi şi senzația a dispărut. 

De data asta, celelalte fetițe n-au mai aşteptat comanda mea şi-au 
început alături de Clara să-l mănânce pe cel ce fusese Timy Slade. N-o 
făceau deloc lacom, ci încet, privindu-se una pe alta ca într-un ritual 
ciudat. 

După ce-au terminat, am luat hainele pline de sânge, arma, găleata în 
care fuseseră peştii şi ce-am mai găsit pe-acolo, le-am legat toate la un loc 
şi, urcându-mă pe motocicleta Gravi, am mers până aproape de mijlocul 
lacului şi-am aruncat totul în apă. În timp ce priveam cum se scufundau în 
apele liniştite ale lacului ce mai rămăsese din cel ce fusese un afurisit de 
soldat, mi-am dat seama că trecusem un prag şi că, de-acum încolo, nu 
mai puteam da înapoi. Abia acum devenisem cu adevărat complice la crima 
făcută de dinozaurii mei. 

Am plecat mai departe în patrulare, pentru c-aş fi dat de bănuit dacă m- 
aş fi întors prea devreme în tabără. Tot drumul am condus absentă 
motocicleta, obsedată de-o singură întrebare: oare cum ar fi reacționat 
dinozaurii mei dac-aş fi refuzat să le dau ordinul să-l ucidă pe Timy Slade? 


Va urma... 

Înaltul Comandament German 
1 iulie 1940 


— Da, domnule, Kanalkapf! decurge bine. Scufundăm vase la fiecare ieșire. 
Deși avem resurse limitate, continuăm să testăm apărarea britanică. Avem o 
imagine bună a timpilor de răspuns, iar Bf-109 al nostru se dovedește a fi foarte 
eficient. 

Oberst? Theo Osterman transmitea la Comandament raportul săptămânal. 
Desigur, întotdeauna era transmis prin mesaj codificat, dar comandantului său îi 
plăcea să discute personal problemele. lar lui Osterman nu-i displăcea să fie 
mesagerul unor veşti atât de bune. 


1 Kanalkapf — Bătălia pentru Canal - numele german dat unei serii de lupte aeriene dintre Luftwaffe si RAF deasupra 
Canalului Mânecii, ce au reprezentat debutul Bătăliei pentru Anglia în iulie 1940. 

2 Oberst — grad militar în Germania și alte câteva ţări de limbă germană si Scandinavia (cod NATO OF-5); echivalent 
colonel. 


VP MAGAZIN 


Ryan Clifford COMBAT TEMPORAL 


— Adevárat, domnule, bátália pentru obtinerea suprematiei aeriene ne este 
favorabilă. Britanicii nu pot învinge. Dacă avioanele lor rămân la sol, le scufundám 
multe nave fără probleme. Dacă decolează în alarmă, le 
doborâm sau le avariem. Radarul lor este inutil și de 
multe ori noi îi surprindem si închidem capcana. Stukas? 
îşi fac treaba admirabil. Într-un cuvânt, tactica noastră 
Freijagd (vânătoare liberă) este cea mai eficientă. 
Serviciul de Informaţii ne-a comunicat că piloţii britanici 
au puţini înlocuitori. Este doar o problemă de timp până 
ce vor accepta înfrângerea. Si, desigur, n-au nici un 
răspuns pentru „Spezial-Gruppe” a noastră. 


— Ai grijă ce scoţi pe goarnă, Osterman. Încă un cuvânt în plus și ai să fii în 
budă. 

Telefonul de la Berlin a fost trântit în furcă, iar Osterman a fost lăsat să 
mediteze la scăparea sa prostească. Avionul reactiv secret Me-262 — poreclit Blaue- 
Tod (Moartea albastră) — provoca o grămadă de pierderi în RAF. lar ei habar nu 
aveau ce este sau de unde vine. Lovea cu precizie mortală și dispărea înainte ca ei să 
știe ce i-a lovit. Totuși, Oberkommando era foarte secretos în legătură cu acest avion. 
Dacă britanicii ştiau mai multe despre el, ar fi făcut tot ce le-ar fi stat în putere să-i 
găsească bazele terestre şi să distrugă această puternică armă. În prezent existau 
șase avioane operaţionale si alte douăzeci şi patru urmau să intre în serviciu până la 
mijlocul lui iulie. Datorită acestei arme noi, fantastice, va cina în Londra înainte de 
Crăciun! 

Middle Fleckney 
1 iulie 1940 


Todd s-a ridicat din scaun, şi-a scos casca de zbor si a lăsat-o să cadă în 
cockpit. O scară portabilă a fost sprijinită de laterala avionului, aşa că Todd a 
coborât cu uşurinţă pe podeaua hangarului. Pe când îl căuta din priviri pe tatăl său, 
cu intenţia de a-i spune pe șleau tot ce avea în minte, gentleman-ul mai în vârstă ce se 
afla lângă AVM a întins mâna spre el și s-a prezentat. 

— Bună dimineaţa, Wing Commander, tatăl tău si cu mine am avut o 
conversaţie extrem de lămuritoare.. Nu vrei să ni te alături? 


3 Junkers Ju 87 - Stuka (Sturzkampfflugzeug = bombardier în picaj) - putea să intre în picaj controlat, având astfel tinta 
mereu în vizor şi trimițând bombele cu o precizie mult mai mare decât ar fi făcut-o oricare alt bombardier clasic. 


VP MAGAZIN 


Ryan Clifford COMBAT TEMPORAL 


Todd i-a prins mâna si a scuturat-o fără vlagă. Pentru prima dată în viaţă 
Todd nu-şi găsea cuvintele. Acest gentleman în vârstă părea a fi marele Winston 
Churchill — Prim Ministrul Marii Britanii în vremea războiului. Dar cum era posibil? 
Era mort de mai bine de douăzeci și cinci de ani. 

Cu toate aceste, se părea că el este. 

PM se întoarse îndreptându-se către un birou aflat în colțul îndepărtat al 
hangarului. Todd l-a urmat pe tatăl său, după ce acesta i-a făcut un semn cu mâna. 
Li se alătură și un ofițer superior din RAF. În timp ce mergea, Todd privea prin 
hangar și-i putea vedea pe ceilalți camarazi ai săi că au fost adunați în grup și forțați 
să se aşeze pe jos, la celălalt capăt al hangarului, cu mâinile pe cap si páziti de 
soldaţi bine înarmați. 

Se uită înapoi la Stumpy la timp ca să-l vadă ignorând ordinul unuia dintre 
gărzi şi plasându-i un croseu de stânga care îl trimise la podea pe soldat — tipic 
pentru omul ăsta! Imediat a urmat click-clack-ul închizătoarelor ce introduceau 
cartuș pe țeava carabinelor, iar Stumpy a înţeles că e vorba de avertismentul final si 
a ridicat mâinile în semn de predare. 

— Wing Commander, nu fi neliniștit, nici unul dintre oamenii tăi nu va fi rănit — 
atât timp cât sunt cooperanti. 

Nefiind sigur că aceasta se va întâmpla, a strigat un ordin către grupul așezat 
pe podea. 

— Barcaly, preia comanda, folosește-l pe „Walter P” ca ajutor. 

PM s-a oprit din mers şi l-a prevenit pe Todd. 

— Wing Commander, apreciez eforturile voastre de a opune rezistență, dar te 
asigur — nici unul dintre oamenii tăi nu va avea de suferit — îți dau cuvântul meu! 

Todd nu a putut rezista tentatiei... 

— Cuvântul unui mort, misto! 

— Te asigur, Wing Commander, cá sunt cât se poate de viu si intentionez să 
rămân așa în viitorul apropiat. 

Todd şi-a privit tatăl care-şi îndemna pe tăcute fiul să nu mai spună nimic. Şi-a 
acceptat înfrângerea şi a continuat să meargă spre birou. Hangarul avea cam patru 
sute de yarzi* de la un capăt la altul — mai mult decât suficient pentru avioanele sale. 
Dar de ce erau aici — şi, mai ales, ce căuta el, Todd, aici? 

Au ajuns în birou după un minut de mers. În interiorul golas se aflau doar o 
masă cu patru scaune. După ce s-au așezat cu toţii, bătrânul gentleman a început să 
vorbească. 

— Înainte de a începe, Wing Commander, cred că aici este cineva cu care ai vrea 
să te întâlnești. 


+ Yard — unitate anglo-saxonă pentru măsurarea lungimii egală cu 3 feet / 36 inches / 0,9144 m. 

Todd s-a uitat dezorientat la PM, apoi la tatál sáu. AVM a fácut un semn cátre 
usa din spate. Acolo, mama sa, Constance Morrissey, stătea zâmbind fiului său. 

— Mamă, cum ai ajuns aici? Tată, ce se întâmplă? Ce dracu se-ntâmplă? 

Air Marshal i-a cerut să se calmeze. 

— Todd, te rog să accepti realitatea că mama ta se află aici pentru un motiv 
foarte bun, care se va clarifica din plin în cele ce urmează. Dar să le luăm în ordine. 
Să-l lăsăm pe PM să-şi spună rolul său. Îţi garantez că ceea ce facem noi aici este de 
o importanţă absolută. 

Air Marshal s-a întors spre Churchill, arătându-i că acum erau cu toţii gata să-l 
asculte. Mama lui Todd s-a aşezat în spatele încăperii fără să vorbească. 

— Wing Commander Morrissey, sunt Winston Churchill, Prim Ministrul Marii 
Britanii, iar astăzi este 1 iulie 1940. Fie cá-ti place, fie că nu, aceasta este realitatea. 
Faptul că te gândeşti că visezi este irelevant. Eu sunt real, acest hangar este real și 
situaţia în care tu însuţi te afli este FOARTE REALĂ. Poti fie sá accepti dumneata 
realitatea, fie putem să te închidem noi într-un sanatoriu de boli mintale, pentru că 
acolo vei ajunge dacă vei încerca să explici situația unei terțe părți. Totuși, mi-ar 
părea foarte rău să te pierd, dar n-am timp să astept ca să rationalizezi situația. S-A 
ÎNTÂMPLAT - ACCEPT-O și vom merge împreună umăr la umăr. 

Todd şi-a privit rugător tatăl, care făcu doar un scurt comentariu. 

— Todd, ascultă și acceptă. Aceasta este cu adevărat realitatea. 


XXX 


Era prea mult pentru Todd. Ce căuta mama sa aici? Cum a ajuns aici? Prim 
Ministrul a continuat încercând să răspundă întrebărilor sale. 

— Wing Commander, apariţia mamei dumitale trebuie să fie şocantă, dar pot 
să-ți dezvălui cá era destinată să fie aici. Dacă n-ar fi fost ea, nici unul dintre voi nu 
ati fi fost aici, iar în zece ani toți din această țară ar fi vorbit germana. 

Te rog, lasă-mă să continui, Wing Commander. Trebuie să fii pus la curent cu 
întreaga situație, deoarece avem nevoie de dumneata ca să-i convingi pe oamenii ce- 
i comanzi. Și ca să scurtăm povestea, mama dumitale — și tatăl — au conspirat ca să 
vă aducă pe toţi aici. Tatăl dumitale a explicat situaţia ca fiind de tip „Cauză si 
efect” — conform căreia o situaţie a fost cauzată de cineva ce interferează cu „linia 
temporală” — indiferent ce-o mai fi și asta! În concluzie, ati fost aduși aici pentru a 
face o treabă. Această țară se află în mijlocul unei încleștări teribile și mortale. 
Sansele împotrivă sunt mari, marja de eroare este minimală, iar cele puse în joc au o 
valoare infinită. Avem nevoie de tot ajutorul pe care-l putem primi și, ca să fiu 
sincer, apariția voastră este o mană cerească! Forţele răului se află la ușa noastră, iar 
noi trebuie să le înfrângem. Dar puterea lor este mult, mult prea mare pentru noi. 

Armata germană este pregătită sá ne invadeze, iar aviatia lor ne sugrumă încet căile 
de aprovizionare. Aviația noastră — si aşa insuficientă — este continuu redusă în 
confruntările aeriene cu Luftwaffe, chiar si în timp ce stăm de vorbă. 

— Scutiţi-mă de lecţia de istorie, am învăţat astea la şcoală, deveni Todd 
nerăbdător. 

— Lasă-mă să continui. Ceea ce probabil nu ai învăţat la școală, Wing 
Commander, este faptul că germani au construit o armă nouă, teribilă — nume de cod 
Blaue-Tod — care surclasează de departe avioanele din dotarea RAF. Dowding, aici 
de față, este bulversat de acest diavol care loveşte și dispare. Pe scurt, Germania a 
fabricat un avion de vânătoare cu reacţie. Acum este operational, iar până la 
sfârșitul lunii vor avea două squadrons cu care sá se năpustească asupra noastră. 
Dacă reușesc să distrugă RAF, atunci, cu siguranță că va urma invazia și Hitler va 
asista în Pall Mall la Bonfire Night”. 

Si acum e momentul în care tu intri în scenă — noi... de fapt, tara ta... avem 
nevoie de tine și de mica ta forță ca să ne ajute în luptă și să înfrângă ameninţarea 
nazistă. Trebuie să întârziem intrarea în producţie curentă a acestui avion, ca să 
putem mobiliza toate forțele noastre în vederea atacului. Momentan nu avem 
resursele, si se pare că forţa ta trebuie să joace rolul Îngerului Răzbunător. 

Todd era aşezat, cu capul între mâini şi doar a privit în sus, către PM, când 
acesta a terminat. 

— OK, OK, OK. Să presupunem că accept această situaţie dea dreptul 
suprarealistă şi mă hotărăsc să vă ajut. Dar ce va fi cu oamenii din hangar? Ce va fi 
cu familiile lor — se vor întoarce la viața lor din 1992? Sau vă interesează doar să-i 
asmutiti asupra lupilor? Este dreptul lor să decidă. Nu-i așa? 

AVM Morrissey a fost cel ce i-a dat răspunsul lui Todd. 

— Todd, problema este rezolvată. Un set de fenomene meteo similare va avea 
loc pe opt septembrie. Fenomenul meteo care ne-a adus aici ne va transporta înapoi 
la acea dată, la aproximativ ora 0945. Ne putem organiza ca la acel moment să fim 
decolati şi — cu ajutorul lui Dumnezeu — vom ajunge cu toții înapoi. Oricum, dacă nu 
reuşim, putem face avere pariind pe viitoarele rezultate sportive. 

Această ultimă remarcă l-a înfuriat şi mai mult pe Todd. 

— Cred că remarca aceasta „la misto” este total nepotrivită — e vorba despre 
viețile oamenilor implicați. 

Mama lui Todd, care în tot timpul discuţiei rămăsese tăcută, încercă acum o 
explicaţie. 


5 Pall Mall — o stradă din City of Westminster din Londra. Numele provine de la un joc cu mingea, foarte popular in 
sec XVII. 

6 Bonfire Night — manifestări de celebrare a faptului că regele James I (1603-1625) a supravieţuit unui atentat (5 nov 
1605). 


VP MAGAZIN 


Ryan Clifford COMBAT TEMPORAL 


— Todd, ascultă-mă cu atenţie. Tatăl tău si cu mine ne-am pregătit întreaga 
viață de adulți pentru această zi. Ca adolescentă l-am căutat pe Henry si am făcut tot 
ce mi-a stat în putinţă ca să-l cunosc social și apoi sá mă mărit cu el. Făcea parte din 
RAF şi a fost datoria mea să mă asigur că va ajunge pe o poziţie ierarhică de unde să 
poată manipula evenimentele. Nu din întâmplare s-a aflat tatăl tău implicat în 
controlul Proiectului FlyPast. Treaba a fost aranjată cu grijă. Ca și copil am fost 
implicată în activitatea desfășurată de tatăl meu în timpul Bătăliei pentru Anglia. Pe 
parcursul acelor zile mi-am dat seama că mi-a fost destinat să coordonez acest plan. 
Este în joc viitorul lumii occidentale — iar eu una sunt pregătită să-mi sacrific viața 
pentru aceasta. Dar nu va fi necesar. Aşa cum a planificat lucrurile tatăl tău, ne 
putem întoarce cu toţii înapoi pe opt septembrie. Cu siguranţă, poţi să aștepți opt 
sau nouă săptămâni si sá ne dai o mână de ajutor! 

PM s-a ridicat în picioare şi i-a oferit locul lui Lady Morrissey, în fotoliul mult 
mai confortabil. Ea s-a așezat, suspinând tăcut în batistă. 

PM continuă: 

— Ei, Wing Commander, acum ştii la fel de mult ca şi mine. Îţi vei face datoria 
patriotică? 

Înainte de a putea răspunde, l-a întrerupt zgomotul unui foc de armă venit din 
exteriorul biroului. Au alergat cu toții afară. Todd își jucase neatent jokerul. 
Îndemnul adresat lui Barclay Hunt, Wing Commander-ul echipajelor ADV l-a 
determinat pe acesta să acționeze „întocmai şi la timp” cu ajutorul lui „Walter” — 
mai bine zis „Walther” — și să neutralizeze gărzile. Membrii echipajelor aflate în 
misiuni de luptă erau dotați cu pistoale Walther PPK ţinute sub vesta de salvare. 

Absolut pe neaşteptate, echipajul capturat și-a scos armele din toc și, la 
comanda lui Hunt, le-au îndreptat asupra gărzilor surprinse. Mai mult de două 
duzini de pistoale erau acum atintite spre gărzi. Hunt trăsese un foc mai mult 
pentru a-l alerta pe Todd. 

Todd a venit în fugă de la celălalt capăt al hangarului. Dar cei doi care-l 
protejau pe PM i-au strigat să se oprească sau trag asupra lui. Todd s-a oprit 
scrâșnind, apoi s-a întors cu fața spre PM. 

— Se pare că suntem pe muchie, nu-i așa? Poate că acum ne vei asculta? A 
spus Churchill ce-şi menținea aparent aerul calm. 

Dar, în acest moment, unul dintre oamenii din 1992 a sprintat din grămadă 
spre Todd, pe care apoi l-a depăşit, îndreptându-se spre grupul în care se afla PM şi, 
de la douăzeci și cinci de yarzi, a ridicat pistolul ochindu-l pe Churchill. Două 
impuscáturi au răsunat și l-au doborât pe asaltator. 

Nu a mișcat nimeni — liniștea fiind asurzitoare, până ce a spart-o Todd. 

— În regulă, Barclay, lăsaţi armele. Domnule Prim Ministru, sunt cu dvs. Dacă 
omul care a murit a putut reacționa în manieră emotivă și violentă într-o astfel de 
situaţie, e clar că trebuie să-mi reevaluez poziţia. 

PM, cu o căutătură confuză în ochi, i s-a adresat lui AVM Morrissey. 

— De ce ne-a atacat omul acela? De ce l-a ucis fiul dumitale? 

— Pentru că, domnule Prim Ministru, acel om este Korvettenkapitän Anton 
Fisher, atașat RAF din partea Marinei Militare Germane. Tatăl său a fost pilot în 
Luftwaffe în 1940. 


XXX 


— Va fi înmormântat cu onoruri militare, Wing Commander, poţi fi sigur de 
asta. În mod evident, PM încerca să-l consoleze pe Todd. Dar acesta nu era în 
dispoziție de conciliere. Tocmai își ucisese unul dintre cei mai buni oameni. 
Realitatea l-a izbit cu toată puterea şi s-a aşezat în mijlocul hangarului — palid si 
extenuat de toate cele întâmplate. 

PM a preluat iarăși iniţiativa. S-a adresat mulțimii de „prizonieri” ce se aflau 
la capătul hangarului. 

— Doamnelor și domnilor. Nu aveţi de ce să vá temeti — v-as sugera să predati 
armele pentru a preveni repetarea unui asemenea incident. Veţi fi conduși cu toții la 
popota ofițerilor unde vă aşteaptă o masă caldă şi o explicaţie. 

Nimeni nu s-a mișcat. Soldaţii şi-au ridicat armele si au încercat să le confiste 
pe ale echipajelor. Era o situație de Mexican standoff” până ce s-a ridicat Todd si le-a 
cerut alor săi să facă precum li s-a ordonat. Le-a promis că va obţine în curând niște 
răspunsuri. Mulțimea s-a liniştit, au predat pistoalele și, fără chef, s-au îndreptat 
către patru barăci antice în care au intrat tácuti. 

PM s-a apropiat de Todd, vorbindu-i cu blândete. 

— Îți mulțumesc sincer, Wing Commander, si pentru aceasta, spuse arătând 
scurt către ofițerul german mort de pe podeaua hangarului. 

— Înainte de a discuta cu oamenii, cred că noi doi trebuie să mai vorbim niţel. 
Trebuie să fiu deplin convins de absoluta dumitale loialitate şi cooperare. 

Todd l-a privit pe PM drept în ochi, apoi pe Anton Fisher întins mort pe jos. 

— Oh, sir, cred că puteți fi sigur de aceasta! 


XXX 


7 Mexican standoff — o confruntare între două sau mai multe părți în care nici un participant nu poate acţiona sau 
retrage fără a se expune pericolului. Ca urmare, se menţine o stare de tensiune strategică, până ce un eveniment 
extern face posibilă rezolvarea situaţiei. 


VP MAGAZIN 


Ryan Clifford COMBAT TEMPORAL 


În timp ce toate acestea se petreceau în hangar, sistemul de securitate britanic 
a acționat în forță. Până în prezent, în jurul aerodromului fusese desfășurat un 
cordon de două sute de polițiști militari, bine înarmaţi. Personalul implicat în 
Traficul Aerian a fost ridicat și adus la popota ofiţerilor din Middle Fleckney. 

Cei doi piloți de pe Spitfire ce au doborât Tornado-ul au fost reținuți la baza lor 
și aduși și ei pe acest aerodrom. Din fericire, tocmai aterizaseră când a sosit Poliția 
Militară şi i-a săltat înainte de a reuși să povestească despre aventura lor. Soldații 
înarmați din Home Guard care au păzit avioanele după aterizarea la Fleckney au 
fost adunaţi într-o baracă unde aşteptau ordine. Churchill deja a hotărât că acești 
oameni nu vor putea pleca de la Fleckney o bună bucată de vreme. Familiilor lor li 
se va spune că au fost trimişi undeva pentru antrenamente speciale. Explicaţia îi va 
mulțumi pentru moment şi va stăvili curiozitatea. Toată aparatura telefonică de la 
Fleckney era păzită şi nimeni nu avea permisiunea să iasă sau să intre în bază fără 
permisiunea personală a PM. 

Această baza militară a fost închisă si cu accesul complet interzis! 

Dowding a ordonat ca Baza RAF Middle Fleckney să fie activată şi să 
funcționeze cu minimum de personal posibil. Aceasta va fi baza de operaţiuni 
pentru viitoarele misiuni de zbor ce vor implica avioanele Formatiei Purple. Din 
fericire, Fleckney a fost folosită prin anii '30 ca aerodrom de rezervă pentru 
dirijabile. Avea câteva construcții potrivite, dar care aveau nevoie de o 
„cosmetizare” considerabilă. 

În cele din urmă, dar imediat, trebuiau să se asigure că nici un civil nu a văzut 
nimic. În anii '30, Fleckney a fost aleasă tocmai datorită locației izolate, astfel încât 
civilii curioşi să nu constituie o problemă majoră. Exista o fermă la vreo patru mile 
nord-est, dar asta în mod intenţionat. Hutch, fermierul, era folosit ca un fel de 
gardian semioficial pentru a îndepărta curiozitátile inutile. A fost verificat si 
prezenta încredere, la fel ca si soția sa și cei doi copii. 

Prin urmare, în această după-amiază umedă de început de iulie 1940, la 
Middle Fleckney se desfăşura o activitate febrilă. Churchill era mulțumit de stratul 
jos de nori și ploaia care tárâia, pentru că i-a ţinut departe pe curiosi si, probabil, a 
acoperit sosirea avioanelor reactive. S-a ocupat de orice aspect neprevăzut la care s-a 
putut gândi în acest stadiu incipient al situaţiei, iar o şedinţă cu personalul special 
selectat va avea loc mâine. 

Dar deocamdată, prioritatea sa imediată, vitală, era nevoia de a-și subordona 
componenta umană al Formatiei Purple. Oamenii erau dezorientati, confuzi şi 
extenuati de evenimentele zilei. Aceasta îi făcea labili si potential periculoși. Acum 
era sarcina sa le câștige încrederea și suportul de nepretuit în lunile ce urmau. 


8 Home Guard - (initial "Local Defence Volunteers" - LDV) — organizaţie militarizată de apărare a teritoriului, între 
1940-1944. Formată din voluntari inapti pentru serviciul militar regulat (prea tineri, prea bătrâni, rezervisti). 

22 
Paradoxul temporal 


Prim Ministrul tocmai a explicat situaţia, timp de cincizeci de minute, 
grupului adunat. Aceștia serviserá un prânz improvizat si nu se aflau într-o 
dispoziţie în care să permită a fi duşi cu zăhărelul. Era evident că unii dintre ei pur 
și simplu nu credeau ceea ce se întâmpla. Alţii erau uimiti și tácuti. Câţiva erau 
extrem de furioși și protestau zgomotos la abuzul straniu comis de PM. Ei socoteau 
că toată această punere în scenă era o smecherie evidentă menită a le testa inițiativa 
— iar atmosfera începea să se incingá. 

Todd a înțeles că trebuie să intervină imediat. Dacă nu-l susținea cu toată 
convingerea pe PM, situaţia se putea transforma într-un dezastru cu alte fapte 
sângeroase. Todd s-a ridicat tăcut, privindu-si oamenii până ce hărmălaia a încetat şi 
a devenit clar că ochii şi urechile tuturor erau atintite doar asupra lui. În acea clipă, 
Prim Ministrul a realizat pe deplin că Todd Morrissey era o parte vitală a acestei 
operațiuni. 

— Doamnelor şi domnilor, vreau să vă spun câteva cuvinte si poate veţi avea 
curtoazia de a mă asculta. 

Făcu o pauză de efect. 

— Sunt la fel de speriat și bulversat ca și voi. Poate nu ati observat, dar tocmai 
am împușcat şi ucis pe unul dintre colegii noştri — şi un prieten personal apropiat — 
care, cu siguranţă, a înţeles ce se întâmplă si a încercat să profite din plin de situație. 
Trebuie să înfruntăm realitatea dură în care ne aflăm. Dacă acesta este, cu adevărat, 
un vis, înseamnă că visăm toți — si prin urmare ar fi bine fie să-l acceptăm, fie să ne 
trezim cu toţii! Aceasta este primul obstacol pe care trebuie să-l depăşim. Deci, pot 
să vă întreb dacă este vreunul nepregătit să asculte mai departe, şi prin urmare, 
nepregătit să accepte palma bizară cu care ne provoacă soarta? 

Întreaga adunare rămase tăcută. Todd privi în jur, dorindu-și ca toți camarazii 
să-l asculte în continuare. După ce a trecut un minut întreg, Todd a continuat să 
vorbească. Tatăl său, AVM, l-a aprobat pe tăcute, înclinând scurt capul. 

— OK, am sá consider că, momentan, toți vor să asculte în continuare ce am de 
spus. Bine, atunci voi continua. Da, ne aflăm în anul 1940. Nu, nu înțelegem cum 
este posibil. Da, ne dăm seama că pare a fi ceva ieșit din Star Trek. Nu, nu credem în 
călătoria în timp. Ceea ce credem noi este irelevant. SUNTEM AICI - și trebuie sá 
actionám cât mai bine. Nu, aceasta nu este vreo smecherie sau vreun test sau altceva 
de genul acesta. E cât se poate de real. 

Din audienţă s-a ridicat o mână. 

— Sir, în legătură cu familiile noastre — le vom mai revedea vreodată? 

— Mulţumesc pentru această întrebare care, sunt sigur, este în mintea tuturor. 
Îi cer lui AVM Morrissey să răspundă. 

AVM s-a ridicat şi s-a străduit să explice cât a putut de bine cum au ajuns 
avioanele aici si ce oportunitate de întoarcere există pe opt septembrie. A mai 
subliniat faptul că foarte puţini dintre cei prezenţi erau născuţi în 1940! A folosit 
termenul „paradox” și timp de câteva minute a încercat să explice înțelesul acestui 
cuvânt. Nu prea a reușit, pentru că majoritatea celor ce-l ascultau erau mult prea 
confuzi pentru a mai înțelege așa ceva! Probabil că până la sfârşitul zilei vor avea 
nevoie de o vizită la psihiatru! 


NOTĂ: 


Termenul „paradox temporal” a fost utilizat pentru a infirma posibilitatea 
călătoriei în timp, pentru că teoretic poate rezulta un „paradox”. 


Definiţie , paradox”: 

1) Opinie sau lucru care vine în contradicţie cu adevărul general acceptat. 

2) Rationament aparent just care duce la concluzii contradictorii, ce nu pot fi 
considerate nici adevărate, nici false; antinomie. 


Şi totuşi, s-a susținut că nici unul dintre presupusele paradoxuri formulate în 
povestirile cu călătorii în timp nu pot fi formulate la un nivel precis al fizicii: adică, 
orice situație dintr-o povestire cu călătorii în timp poate fi interpretată pentru a 
permite mai multe soluţii consistente. Exemplul clasic de paradox temporal este cel 
al omului care călătorind înapoi în timp, îşi întâlneşte și ucide propriul bunic pe 
când era doar un copil. Desigur, dacă face asta, el n-ar mai exista ca să călătorească 
înapoi în timp prima dată! Acesta este paradoxul. 


În episodul Star Trek „The City on the Edge of Forever”, căpitanul Kirk se 
întoarce în anii 1930 pentru a se asigura că Joan Collins, ce juca rolul unei activiste 
pacifiste, chiar moare într-un accident rutier care inițial fusese prevenit de unul din 
oamenii din echipajul său. Ei s-au întors în timp printr-un Portal Temporal de pe o 
planetă îndepărtată. La câteva secunde după ce doctorul de pe Enterprise plonjează 
nebunește prin portal, nava spaţială de pe orbită dispare. În consecință, Kirk si Spok 
trebuie să călătorească si ei înapoi în timp ca să prevină supraviețuirea lui Collins — 

pentru că ea ar fi prevenit intrarea Americii în război, iar Hitler probabil că ar fi 
cucerit Europa si ar fi prevenit programul spatial al SUA. 

Paradoxul este că odată ce doctorul a salvat viaţa lui Collins și USS Enterprise a 
dispărut de pe orbită, nici unul dintre ei n-ar mai fi pe acea planetă îndepărtată! 


Todd, care se ruga să apară acel psihiatru, a intervenit. 

— Deci, dacă puteţi accepta cá ne vom întoarce peste nouă săptămâni, este 
evident că trebuie să ne menţinem avioanele în stare de funcționare pentru a fi gata 
de plecare. Și oare chiar ne-ar afecta cu ceva dacă ajutăm niţel prezentul efort de 
război? 

Squadron Leader Rick Hill din Air Defence Team s-a ridicat în picioare. 

— As vrea să spun ceva, Todd. Eu unul sunt de acord. Mi se pare că avem 
șansa unică de a reechilibra balanţa istoriei. Dacă nu punem și noi umărul, atunci 
vom fi irosit șansa de a schimba ceva. lar dacă suntem uciși făcând-o — asta e! Ne 
asumăm acest risc de fiecare dată când decolăm — am zburat în misiuni de luptă în 
Falkland si Kuwait. Repet, eu sunt pentru. Regret cá am pierdut deja un echipaj si 
un avion datorită unei teribile neînţelegeri — dar ce a fost, a fost. Ne vom jeli colegii 
la timpul potrivit. 

Fără grabă, dar cu hotărâre, toți au aprobat dând din cap. Todd putea vedea că 
a reușit. Se întoarse spre PM cu concluzia. 

— Cred că avem nevoie de unele ordine, domnule Prim Ministru. Vă place sau 
nu — tocmai am devenit parte a Armatei Secrete a dvs! 


XXX 


Următoarele douăzeci și patru de ore au fost frenetice. Churchill și-a întărit 
cele spuse anterior, aducând la cunoștință faptul că doar cu numai câteva ceasuri în 
urmă, pe 1 iulie, o formaţie de douăsprezece Spitfire din Squadron 64 au fost 
spulberate de un atacator nevăzut. A venit de neant si a dispărut fără urmă. Un Spit 
a fost pierdut, iar celelalte împrăștiate. RAF avea o problemă serioasă iar cei din 
Formaţia Purple erau singurii care puteau fi de ajutor. PM ştia că misterioasele 
atacuri erau efectuate de un tip nou de avion cu reacţie și a înțeles imediat că va fi 
nevoie de un alt avion cu reacţie — unul superior, britanic — care să rezolve problema 
în avantajul Angliei. Această idee a fost confirmată de AVM Morrissey. 

Personalul Purple a fost împărţit în patru și cazat în cantina-club a ofițerilor. 
Era cea mai convenabilă clădire si acea spaţiu pentru întregul detașament si mai era 
și liberă de ceva timp. O armată de voluntari a fost adusă să facă curățenie și să 

mobileze cu paturi, scaune, mese, dulapuri-vestiar etc. A fost recrutatá o echipá de 
cantinieri adunată de la toate bazele din Anglia de Est — toți militari — și li s-a spus 
că nu pot părăsi baza până la sfârșitul lui septembrie. Până la ora 8 pm a aceleiași 
zile, s-a produs un miracol de organizare. Totul era gata pentru venirea celor din 
Purple — iar după ce au făcut-o, o echipă de magazioneri si croitori au trecut din 
cameră în cameră, luând măsurile pentru noile uniforme. Un reprezentant NA AFP a 
sosit cu cele necesare toaletei personale, bárbierit, spălat, iar câțiva psihiatri erau 
gata să ofere ajutor în caz de tulburări mentale induse de călătoria din 1992 — deşi 
habar nu aveau de conceptul călătoriei în timp! O ceremonie funerară a fost 
planificată pentru a doua zi la ora 10 am, în amintirea celor patru camarazi decedați. 
De asemenea, Todd și-a convocat ofițerii superiori si a iniţiat infrastructura standard 
pentru un squadron RAF. L-au numit Purple pentru a evita confuziile. Todd era 
comandantul squadron-ului, tatăl său era comandantul bazei — un fel de — iar fiecare 
tip de avion avea un ofițer în structura de comandă. Todd era adeptul principiului 
că o unitate strâns organizată era mai bună decât cinci sau șase grupulete care trag 
în direcţii diferite. 

O altă sarcină importantă a fost consilierea oamenilor. Cu toții erau în stare de 
soc si dezorientare, aşa că a doua zi la ora 1100, ofițerii au fost instruiți sá discute cu 
fiecare dintre cei aflați sub comanda lor directă pentru a se asigura că sunt OK. Și 
prin OK, Todd înțelegea „ne dus cu pluta” ca urmare a călătoriei prin continuumul 
spatiu-timp. Era extrem de probabilă apariţia unor consecințe psihologice si 
emoționale, iar Todd dorea să le identifice cât mai repede posibil. „Doftorii de cap” 
trebuiau să se ocupe de această sarcină crucială. 

Era necesar ca Todd și tatăl său să formuleze un plan de acţiune. Erau o mie 
de amănunte care trebuiau luate în considerare, unele dintre ele erau absolut 
urgente. Mai întâi, trebuia executat un inventar complet al echipamentului adus din 
1992. Aşa cá, AVM a prezidat o şedinţă cu Todd, câte un ofiţer de pe fiecare tip de 
avion, un inginer, un ofițer de la Operații si un controlor de trafic aerian. Mai erau 
prezenți și reprezentanţii echivalenți ai celor din 1940. 

Era evident că cele două echipe trebuiau să lucreze în strânsă legătură pentru 
ca acest plan să funcţioneze — sau măcar să aibă o şansă să funcționeze. 


9 NAAFI - Navy, Army and Air Force Institutes — organizație creeată de guvernul britanic în 1921 pentru a se ocupa 


Tava: 


la bordul navelor. 

Middle Fleckney 
2 iulie 140 


O echipă numeroasă era așezată in jurul mesei din antecamera biroului 
Comandantului bazei. Group Captain de la Marham fusese detașat la comandă la 
Middle Fleckney pe durata acestei misiuni. Era o măsură normală, deoarece el a fost 
omul care a inițiat primul contact cu Purple. Group Captain Wilfred Johnson avea o 
față rotundă, fiind genul de om vesel, în vârstă de vreo 35 ani. Un ofițer RAF tipic, 
aşa cum a fost portretizat în filmele de categorie B din anii '50 — dar nu era deloc 
fraier şi a aranjat lucrurile astfel încât să devină pionul principal al întregii 
operațiuni. Avea o treabă de făcut şi s-a apucat de ea. Fără improvizații, fără pauze, 
fără trageri de timp. Aspectul său jovial și zâmbetul simpatic îl ajutau să depăşească 
situaţiile dificile, iar oamenii săi care-l cunoşteau l-ar fi urmat bucuroşi chiar și-n iad 
și-napoi. Era sprijinit de întregul personal de la Marham ce fusese martor ieri la 
sosirea lui Purple, așa că nu a fost necesară exercitarea nici unei presiuni — cu toții 
erau mai degrabă voluntari decât consemnați! 

Ştia exact care erau cerințele si a stabilit necesarul de materiale care sá 
completeze inventarul prezentat de Formaţia Purple, identificând rapid pe acelea 
absolut prioritare. 

Şedinţa iniţială a condus-o cu abilitate. 

— Gentlmen, pentru cei ce nu mă cunosc, sunt Wilf Johnson. Ofiţer de carieră 
cu o experiență de doisprezece ani. Mi-am făcut datoria în Orientul Apropiat si în 
Extremul Orient — deci am ceva experienţă referitor la ceea ce am să vă cer să 
executaţi. În primul rând, cred că este important să ne cunoaștem între noi, pentru 
ca apoi să putem face primii pași pe drumul încrederii unii în alţii. Deci, am să rog 
pe fiecare dintre cei prezenţi să se prezinte în câteva cuvinte, ca să ne facem cu toții 
o idee despre ce am putea face şi ce responsabilități ne putem asuma. Şi ca să fie 
foarte clar, vă aduc la cunoştinţă că Prim Ministrul mi-a dat deplinul control 
executiv asupra operaţiunilor acestei baze aeriene. 

„CONTROL EXECUTIV DEPLIN”, a repetat ca subliniere. 

— Asta înseamnă că toate deciziile operaționale sau politice pleacă de la mine. 
Dar nu sunt doar o marionetă precum „amicii” noştri din Germania. Pe cele mai 
importante le voi discuta cu AVM Morrissey înainte de a fi implementate. Nu pot 
sublinia îndeajuns importanța și caracterul secret al misiunii noastre. Gerry nu 
trebuie cu niciun preţ să afle ceva despre asta. 

Întreaga audienţă aflată în jurul mesei a fost pe deplin impresionată de stilul 
său lejer. 

— Bine, acum că am băgat în voi frica de Dumnezeu, să-i dăm cuvântul mai 
întâi lui AVM aici de faţă. 

Fiecare membru al ambelor echipe s-a ridicat și şi-a prezentat pe scurt cariera 
și calificările. Cei din 1940 rămâneau cu gurile căscate ori de câte ori venea rândul 
unuia din 1992 să dea detalii. Evident, cei din 1940 aveau probleme în a pricepe ce şi 
cum — tehnologia din 1992 era dincolo de puterea lor de înțelegere — aşa că ambele 
părți aveau destule de învăţat. 

Acest comitet executiv trebuia să lucreze strâns unit dacă se voia punerea în 
practică a orice. Echipa din 1940 avea nevoie de puterea de foc, iar cei din 1992 
voiau cu disperare să se întoarcă acasă pe data de 8 septembrie. Una dintre cele mai 
grele situaţii era evitarea punerii la curent a echipei din 1940 cu evoluţia războiului 
ce urma să aibă loc — sau oferirea vreunui indiciu cât de mic referitor la viitor. 
Revelarea evenimentelor viitoare ar putea fi dezastroasă, putând corupe ireversibil 
linia temporală. De aceea, s-a căzut de acord ca cei din 1940 să nu întrebe, iar cei din 
1992 să nu ofere informaţii. Era de sperat că acest compromis va funcționa. Trebuia! 

Fără îndoială că principalii actori vor deveni buni prieteni. AVM și 
Comandantul bazei; Todd şi OC Ops (1940) — Wing Commander Rupert Browning; 
ATC Flying Officer Gloria King și SATCO 1940 — Squadron Leader Don Cornell; 
Engineering Squadron Roy Byrd şi OC Eng 1940 — Wing Commander Sid Laine; Admin 
Officer Patsy Jackson si OC Admin 1940 — Wing Commander George Carpenter. 

Şi în comitetul comun erau ofițeri superiori de la fiecare tip de avion, Wing 
Commander Barclay Hunt (ADV); Squadron Leader Al MacDonald (Recce); Squadron 
Leader Al Norman (Canberra); Squadron Leader Andy Faithfull (VC-10 Tanker) si 
Squadron Leader Julie Grant (C-130). Echipa din 1940 îi mai includea pe Senior Medical 
Officer, Squadron Officer Hazel Donovan; OC Security, FIt It Harold Ross si Wing 
Commander Harry Humphries care vor asigura legătura directă cu HQ 11 Group — 
(Group Captain John Stead). 

Acest comitet de optsprezece membri părea a fi prea mare, dar toate părțile 
interesate trebuiau să fie pe deplin informate. Evident, PM și Air Chief Marshal 
Dowding, AVM Park și AVM Leigh-Mallory erau membri din oficiu, la fel și unul 
dintre psihiatri. Aşa cum era normal, membrii acestui consiliu executiv vor 
transmite informaţiile şi sarcinile de zbor prin ierarhia de comandă obișnuită. Toate 
planificările strategice vor fi realizate de acest consiliu care se va reuni de două ori 
pe zi — la orele 0700 și 1900. 

Prima lor sarcină a fost evaluarea capabilitátii şi a situației logistice. 

S-a constatat că, prin cine ştie ce miracol, toate cele paisprezece avioane 
rămase erau apte pentru operaţiuni de luptă. Lt. Steve Worthington, care călătorise 
în C-130, îl înlocuia pe Anton Fisher ca pilot în echipajul 4 de pe bombardierele 
Tornado. Era un australian tânăr în detaşare şi foarte bucuros să-şi execute partea sa 

de misiune. Singura potenţială problemă rămasă era Major Klaus Jung — un pilot 
olandez detaşat. Dar, precum Worthington, şi el era extrem de doritor să aibă șansa 
de a se confrunta cu germanii — mulți dintre înaintaşii săi suferiseră cumplit sub 
cizma nazistă! 

Mecanicii nu constituiau nici ei o problemă. AVM Morrissey prevăzuse cu 
înțelepciune și C-130 transporta destui mecanici pentru fiecare tip de avion care să 
se descurce în Italia timp de câteva zile. Cei treizeci si patru de oameni vor fi reuniți 
într-un flight de mecanici, comandat de Squadron Leader Roy Byrd. 

Restul de personal urma să se afle sub comanda lui Todd — inclusiv uluitul 
Met Man Jim Charles — care era absolut debusolat de explicaţia lui Churchill asupra 
evenimentelor — unele aspecte critice referitoare la linia temporală nu erau corecte. 
În consecință, s-a hotărât să solicite o întrevedere cu Todd pentru a discuta anumite 
nepotriviri privind evenimente istorice — atunci când situaţia se va mai potoli. 

Si dacă situația personalului s-a lămurit, cum rămâne cu echipamentul si — mai 
ales — cu gazul? VC-10 era plin cu combustibil de aviaţie, dar nu va ajunge pentru 
opt săptămâni de operaţiuni, iar ei aveau nevoie de o anumită cantitate pentru 
ultimul zbor spre casă. Deși transporta aproape 70.000 kg de combustibil în cele opt 
rezervoare, acesta ajungea doar pentru aproximativ cincisprezece misiuni de zbor 
pentru Tornado. Mai mult, C-130 utiliza alt tip de gaz. Totuşi, consiliul nu prevedea 
nici un motiv pentru care C-130 si VC-10 să zboare înainte de opt septembrie. Ar fi 
fost supuşi degeaba focului inamic — aşa că una dintre probleme a fost rezolvată 
usor. 

Cu toate acestea, tot vor avea nevoie de ceva combustibil suplimentar procurat 
de pe undeva — si aici putea PM să fie de ajutor. Le-a adus la cunostintá că RAF 
experimenta si ea propulsia reactivă — iar combustibilul utilizat ar putea fi bine 
adaptat pentru uzul avioanelor din 1992. S-a hotărât formarea unei echipe separate 
care să se ocupe de această sarcină. Uleiurile precum și alte fluide necesare se 
găseau din plin, iar oxigenul lichid nu era nici el o problemă. C-130 avea la bord și 
un alt tip de „consumabile“ precum rachete aer-aer, proiectile și bombe — iar echipa 
1940 a precizat că se pot adapta bombele lor la avioanele 1992. Una peste alta, era o 
situație satisfăcător de rezonabilă și, cu multă muncă și efort, putea fi posibilă 
neutralizarea amenințării Germaniei naziste. 

Imediat ce problemele de 
logistică si personal au fost 
identificate şi repartizate spre 
rezolvare, venise timpul pentru 
securitate si tactici. RAF Middle 
Fleckney se afla la șase mile sud de 
RAF Marham. Marham era o bază 

mică, doar pentru misiuni de recunoaștere și pentru zborurile ciudatelor Lysander! 
ce decolau de pe pista sa neamenajată. Avea doar personalul minimal, redus si mai 
mult prin detașarea multora la Middle Fleckney. Mai mult, pista de la Middle 
Fleckney era aproape paralelă cu pista principală de la Marham, aşa că avioanele 
1992 nu ar fi fost niciodată nevoite să o survoleze. Deci, RAF Marham nu constituia 
o problemă de securitate serioasă și putea fi lăsată să-și continue activitatea sa de 
bază. Singura schimbare minoră în Operaţiuni trebuia să fie introducerea unei 
proceduri stricte la sosire/plecare care să ţină ochii curiosi departe de activitatea de 
la Middle Fleckney. 

Cu toate acestea, ruta de plecare de la Middle Fleckney trebuia să fie aleasă cu 
grijă deosebită. Deși în 1940 nordul Norfolk-ului era destul de nepopulat, avioanele 
din 1992 erau foarte zgomotoase și ușor de observat. N-ar fi durat prea mult până ce 
ar fi început să se adune reclamatiile. Middle Fleckney nu trebuia să atragă asupra 
sa o atenţie nedorită. A fost aleasă datorită locației sale izolate în anii '30 când 
Britania făcea experimente cu dirijabile. Drept urmare avea în jurul ei o zonă liberă 
de 12 mile în care nu locuia nimeni. Această zonă era patrulată acum de o Fortá 
Specială din Poliţia Militară absolut hotărâtă să ţină la distanță pe băgătorii de 
seamă prea curioşi. Familiilor lor li se spusese că polițiștii au fost trimişi pentru trei 
luni în Scoţia la o instruire specială. Politistilor li se spusese că trebuiau să protejeze 
un proiect vital pentru efortul de război. Ceea ce, desigur, chiar făceau. 

Singurul locuitor din raza celor 12 mile era un fermier-pădurar pe nume Willie 
Hutch. Trăia în ferma sa aflată la vreo opt mile de aerodromul Middle Fleckney si 
era angajat de Ministerul de Război ca să se asigure că nimeni nu se va aventura în 
josul drumului lângă care se afla ferma sa. Era singurul drum către Middle Fleckney 
și era blocat cu o poartă imensă de lemn. Acum, zona era patrulată şi de poliţişti 
solizi. Se luase decizia ca Willie și familia sa să fie lăsaţi să rămână pentru că 
mutarea lor ar fi stârnit zvonuri nedorite. 

Un alt avantaj era faptul că şoseaua ce se îndrepta spre vest avea 6589 picioare 
(-2.000 m) si era potrivită pentru uzul tuturor avioanelor din 1992. Însemna că 
traiectoria de zbor se extindea la 16 mile în care nu se apropia la mai puţin de 5 mile 
de vreun sat sau fermă. Deci, atât timp cât avioanele, după decolare, se înscriau pe o 
pantă puternic ascendentă, existau puţine şanse să fie detectate vizual. La fel, dacă 
la aterizare veneau în picaj abrupt din aceeaşi direcție, expunându-se cât mai puțin 
posibil. Direcţia vântului putea fi o problemă, dar pentru că era mijlocul verii, 
șansele unei brize puternice erau mici. Faptul a fost subliniat de Jim Charles — Met 
Man în 1992 — care a confirmat că în sudul Angliei s-a înregistrat o vară fierbinte. 
Totuși, pe cât își aducea aminte cea mai mare parte din iulie a fost umedă si cetoasá 


10 Westland Lysander - a fost avion britanic de legătură/observaţie. Deoarece necesita o pistă neamenajată si extrem 
de scurtă pentru decolare/aterizare a fost folosit intens în operaţiunile clandestine din Franţa ocupată. 

— așa cá vremea s-ar putea să asigure si ea ceva camuflaj pentru primele zboruri ale 
avioanelor 1992. 

Din nefericire vremea bună ridica și ea probleme. Plafonul jos de nori putea fi 
camuflajul perfect pentru avioanele 1992 și ultraperformantele lor sisteme radar de 
bord. S-a făcut sugestia ca operaţiunile de zbor să fie restrictionate doar la perioada 
de noapte — dar a fost respinsă pe motivul că majoritatea atacurilor germane au avut 
loc pe timpul zilei. Zborurile de bombardament și recunoaştere urmau să fie 
executate numai noaptea — dar avioanele de vânătoare probabil că vor trebui să 
zboare ziua. Însă, situaţia va trebui să fie reevaluată pe măsură ce luptele vor 
progresa. 

Până la sfârșitul celei de-a doua zi, a fost efectuată o grămadă de muncă utilă. 
Cea mai pare parte din personalul 1992 s-a obişnuit cu situaţia şi aştepta să vină 8 
septembrie când vor încerca să se întoarcă acasă. Consiliul executiv a schițat un plan 
pentru acţiunile de luptă si spera să-l pună cât de curând în practică operațională. 
Tehnicienii au solicitat o zi pentru a pregăti avioanele și s-a hotărât lansarea unei 
patrule de vânători poimâine — pe 4 iulie 1940. 


XXX 


Chiar dacă Todd a lăsat-o mai moale începând să-şi accepte soarta temporară, 
nu se putea abtine să nu se gândească la infernul pe care l-a lăsat în urmă, în 1992. 

Evident, când 15 avioane, toate având IFF! în funcţiune pentru a ajuta 
monitorizarea prin radar a poziţiei lor, dispar brusc şi inexplicabil, rahatu' e cât 
casa. Timp de câteva săptămâni sunt, au fost desfăşurate căutări extensive. Royal 
Navy a cercetat adâncurile mării pe o arie largă dar n-au descoperit nimic. Presa a 
avut un subiect gras. Teoriile ce mergeau de la o dezertare în grup la răpirea de 
către extratereştri ca în Triunghiul Bermudelor, sau mușamalizarea de către Guvern, 
au umplut ziarele multe luni, dar până la urmă, toți membrii Formatiei Purple au 
fost declarați morți. Familiile lor au beneficiat de măsuri administrative, au fost 
activate clauzele de asigurare, dar numai după intervenţia guvernamentală. 

Un serviciu de comemorare a fost organizat și unul dintre cele mai mari 
mistere ale timpurilor moderne a fost pretext pentru multe cărți și romane pline de 
speculaţii. 

Însă, Todd și camarazii lui au fost binecuvântati neștiind nimic despre durerea 
și suferinţa familiilor lor — deşi, AVM Sir Henry Morrissey avea o imagine destul de 
bună a ceea ce s-a întâmplat. 


1 TFF — Identification Friend or Foe — sistem de identificare a avioaneloe amice/inamice. 

3 iulie 1940 


Ziua precedentá din 1940 a fost una ghinionistá pentru fortele aeriene de 
apărare si mai ales pentru încercările de tranzit ale Canalului, în principal al 
transportoarelor de cărbune. Deşi radarul a detectat o formaţie de atac ce se 
îndrepta spre un convoi plecat din Dover, Spitfire au fost interceptate de Bf-1092, 
unul fiind chiar doborât. Germanii au şters-o fără a suferi vreo pierdere. Era evident 
că cineva din structura de Comandă germană a dibuit o cale de a înșela radarul, și 
profita de ea. 

Churchill a fost bulversat când a aflat de la Dowding că s-ar putea ca Aviația 
de Vânătoare să fie complet distrusă până la sfârșitul lui august dacă pierderile nu 
se vor diminua imediat. Cele întâmplate 
pe 17 iulie au întărit această 
probabilitate. După o confruntare 
scurtă, germanii au pierdut cinci 
avioane — dintre care doar unul a fost de 
vânătoare. Dar RAF a pierdut zece 
avioane — șase fiind niște vechi Defiant 
Mk I.. Doar aceste barabafte afumate 
mai erau disponibile ca Aviaţie de 
Vânătoare! Unele dintre ele au reușit să 


scape datorită sosirii Hurricane-lor din 
Treble-One. Nici schimbarea tacticilor de luptă nu au avut efectul dorit, iar pierderile 
au continuat să crească. 

Personalul de la Middle Fleckney a lucrat întreaga zi de 3 iulie si întreaga 
noapte pentru a se asigura că avioanele vor fi gata de zbor pe patru iulie. Echipajele 
au petrecut multe ceasuri în sălile de planificare stabilind cu precizie momentele 
decolărilor şi procedurile de recuperare, adnotând hărți şi grafice. O frecvenţă radio 
VHE separată a fost alocată tuturor avioanelor Purple și chiar dacă puteau asculta și 
pe frecvențele obişnuite ale RAF, puteau transmite doar către ai lor. 

Todd a analizat programul de zbor. Cine trebuia să participe la primele ieşiri? 
Şi care ar trebui să fie obiectivele? Ar trebui ca bombardierele să lovească în adâncul 


12 Messerschmitt Bf 109 a fost un avion de vânătoare german din cel de al Doilea Război Mondial, proiectat de Willy 
Messerschmitt în anii 1930. La vremea sa a fost unul dintre cele mai moderne avioane de vânătoare, având construcție 
monococă complet metalică, carlingă închisă şi tren de aterizare escamotabil. Bf 109 a fost produs în cantități mai mari 
decât orice avion în decursul istoriei, fiind coloana vertebrală a aviaţiei de vânătoare a Luftwaffe. 

Germaniei? Ar trebui ca Recce sá zboare primele pentru a updata informatiile? Ar 
trebui ca vânătorii (ADV) să-i însoțească pe Recce pentru a-i proteja? Desigur, 
Tornado Recce puteau fi echipate cu bombe si rachete — aşa că puteau îndeplini cu 
succes rolul de rezervá-standby — în plus se puteau proteja singure în misiuni solo, 
neescortate. „Înarmat, Singur si Fără Frică!” era moto-ul lor. Erau multe, multe 
opţiuni ce treceau prin mintea lui, iar în final, şi-a întors atenţia către planificatorii 
din 1940 pentru a stabili o soluție. Ei cunoşteau cel mai bine situaţia. Ştiau cele mai 
bune obiective ce trebuiau atacate. Ei trebuiau să-i furnizeze informaţii lui Todd, a 
cărui echipă de planificare tactică le vor converti în misiuni şi le vor aloca 
echipajelor potrivite. 

Totuși, o greşeală pe care Todd căuta să o evite era aceea de a-şi supune 
oamenii unui risc inutil. Cu toții voiau cu disperare să se întoarcă acasă, iar Todd era 
hotărât să facă tot posibilul ca cei mai multi dintre ei să supravieţuiască si să 
reuşească să revină. A vorbit cu mama sa în legătură cu subiectul si aceasta l-a 
reasigurat. Era sigură că fereastra oportună pentru reîntoarcere va fi acolo pe opt 
septembrie. l-a mai explicat că fereastra îi va readuce în propria lor linie temporală 
la exact acelaşi moment si zi în care au dispărut. De fapt, aparent vor fi trecut doar 
câteva secunde și nimeni din 1992 nu le vor observa absenţa. O ușoară pâlpâire pe 
radar — pusă pe seama furtunii va fi tot ceea ce se va detecta. 

În realitate, ea mergea la cacealma. Nu avea cum să știe cu exactitate când va 
reapărea Purple — putea nici să nu fie în 1992! Dar, nu vedea ce ar fi câștigat 
dezvăluindu-i această posibilitate lui Todd și oamenilor săi. 

Cu toate acestea, înarmat cu această ,informatie” pe care o credea a fi corectă, 
Todd a devenit mai încrezător că-i va putea duce pe toţi, nevátâmati, înapoi în 1992. 

Totuși, mai trebuia să facă faţă și realităţii crude că patru dintre ai săi erau deja 
morți şi că era mai mult decât probabil că vor urma și alte pierderi. 

Todd trebuia să pună deoparte această incertitudine din mintea sa si să se 
concentreze asupra sarcinii principale. Avea o echipă excelentă care să-l ajute şi era 
foarte hotărât să facă tot ce depindea de el pentru a-i duce pe toți acasă. 


Va urma... 

Texte cole de Luminita Dobrea dim paginile învelite de veme ale 
intregime cele can încă mai cud în legende, celor em apart de învingător. 

mbră şi lumină. 
Alb şi negru. 
În posturi semete, cele două ocrotitoare ale noastre se 
„măsurau din priviri. Siluetele lor parcă decupau un semn 
heraldic în orizontul fără nori. Platoul muntos pe care poposisem tremura 
inundat de lumina puternică, albăstrie a soarelui samirean. Razele ajunse 
la suprafața stâncii încinse plăsmuiau fantasme tremurătoare, şovăitoare. 
Întregul platou tălăzuia întocmai unei mări iluzorii. 

Tiamar urmărea cu încordare un stol de krakstari. Zburau la joasă 
altitudine într-o vale de la capătul de nord al platoului. Pe muteste a arătat 
spre formele negre suspendate deasupra văii şi mi-a întins un ochean mic 
pe care-l masca dibaci în palmă. Am cercetat grupul zburător şi printre 

pântuitori ai stepei am zărit şi câteva personaje îmbrăcate după moda 
barată. Străinii aveau capetele complet ascunse sub căşti imense făcute 
dintr-un material opac. 


te 
— Prizonieri? am întrebat în şoaptă. 
cristalită. 


— Nu cred. Par mai degrabă musterii spăşiți. Or fi vrând să cumpere 


mormăia cuvinte greu de înţeles. 


I-am întors o mutră nedumerită cu gând că îmi va spune mai multe, dar 
Tiamar m-a ignorat cu totul. Scruta cu atenţie convoiul zburător şi 


— Oamenii guvernatorului... imposibil... Harun? Asta nu se poate... 
S-a îndepărtat târâş de marginea stâncii şi a rămas pe gânduri. 
— Probleme? am încercat să o smulg din mutenie. 


mir că-i însoţeşte atât de... s-a oprit de teamă să nu-şi destăinuie gândul. 
adevărului. 


— Se întâmplă ceva ciudat. Harun îi urăşte de moarte pe barati... Mă 
„„„Atât de adânc în sălbăticia stepei, a încropit la repezeală o voalare a 


— Ai idee unde se duc? 


Sub impulsul întrebării sprânceana stângă i s-a ridicat ca trasă de un 
arc. A dus un deget la buze şi s-a răsucit pe călcâie. Cu paşi repezi s-a 
mai aştept alt îndemn. 


îndreptat spre krakstarii care păreau că susțin bolta. Am urmat-o fără să 


kkk 


— Ce-i cu tine aici? m-a luat la rost Kayam si, întorcându-se nervos spre 
Tiamar, a dojenit-o cu jumătate de gură. Te-ai smintit, copilă? 
A 
— Poruncă de la Mărita, i-a tăiat vorba Tiamar. Mai bine spune-mi ce se 
pițifelnici imperiali. 


petrece. L-am văzut pe Harun. Însoţea o spurcăciune umflată şi o mână de 


— Poruncă de la Mărita, a imitat-o răutăcios Kayam. 
şoptit îndesat tânara. 
— Nu-i timp de explicaţii, 


— Are legătură cu explozia de la palat? Spune drept! Începe războiul... a 
afla. Fiți cu bágare de seamă 


am treabă. Amestecati-vã printre ceilalți şi veți 
Ne-a făcut vânt în sus pe 


scări spre marea sală de unde răzbăteau voci 
de îmblânzitori şi de străini, probabil aceiaşi pe care îi călăuzise Harun. 


În urma noastră se auzea o voce chitáitã care aducea cu scârțâitul unei 
uşi vechi cu balamale ruginite. Vocea aparținea unei arătări diforme cu 

trupul acoperit de haine zdrentuite. În lumina tortelor părul îi semăna cu 
un smoc de ierburi lungi de stâncă peste care au trecut prea multe ploi 
urmate de călduri toride. Obrazul îi părea brăzdat de mii de şanţuri. Doar 
ochii aveau o strălucire aparte, total nepotrivită cu întregul. Kayam se 
străduia să o ajute, dar avea parte de împunsături de degete descărnate. 
Gesturile, glasul, atitudinea femeii îmi aminteau de sărmanii pământeni cu 


r 


mintile rătăcite pe care-i văzusem cu puţin timp în urmă într-un azil. 

— Şahona, a murmurat Tiamar şi a îngenunchiat smerită. 

Femeia cu spatele contorsionat s-a oprit lângă noi. A atins fruntea 
tinerei cu palma bătătorită şi m-a învrednicit cu o privire neaşteptat de 
lucidă. În ochii cenuşii am desluşit aceeaşi strălucire autoritară pe care o 
văzusem la tesátoarea din vis. Am plecat fruntea în semn de respect. Mi-a 
prins bărbia cu degetele noduroase şi mi-a ridicat capul. 

— Fruntea sus, tinere cronicar. Fruntea sus! Se apropie vremea 
secerişului. La tine mi-i nădejdea. Pregăteşte-ți uneltele. Ascute-ti mintea, 
cáleste-ti trupul şi domoleste zbaterea fricii. Da, da... se apropie secerişul, a 
sfârşit îndemnul şi, într-o zbatere de pleoape, privirea i s-a tulburat. 

S-a îndepărtat înghiontindu-l nemilos pe Kayam. 

Nu ştiam ce să cred. Această creatură nu era nici măcar umbra Şahonei 
din visul meu. Nu mai pricepeam nimic. Gânduri şi imagini învălmăşite au 
pus stăpânire pe mintea mea. Care era adevărata față a tesatoarei? Era 
posibil să existe mai mult decât o Sahona? Apucăturile de babă nebună si 
căutătura rătăcită puteau fi regizate cu grijă... Dar, în ce scop? Ce-ar fi avut 
de câştigat din toate astea? Cui folosea întreaga şaradă? 

M-am amestecat printre oamenii din marea sală a lui Arnor devenind 
martor la un spectacol al absurdului. Îmi părea că întreaga istorie a 
omenirii a decis să-şi pună soarta în mâinile unei smintite. Şi totuşi... 
vorbele ei mă urmăreau ca nişte ogari insetati de sânge. Vorbe din care 
puteam scoate mii de înţelesuri, vorbe spuse într-o clipă de luciditate 
tăioasă ca o lamă proaspăt ascuţită. Eram conştient că întreaga înfăţişare 


putea fi trucată, cosmetizată, însă vorbele ei spintecau orice îndoială, orice 
spoială şi pătruneau direct în creier făcându-l să tresalte. Acele cuvinte nu 
puteau fi emanatia aceleiaşi nebune care, cu gheare de cotoroantã, 
împungea fumul de ierburi care învăluia picioarele statuii lui Arnor şi-l 
potopea pe baratul buhăit cu cimilituri care mai de care mai încâlcite. 

a” ...Ai grif’ cu cine te aduni 


De vrei tu să domneşti ani buni. 

Cum gândul îţi e cu păcat, 

Nu jindui ce nu ti-i dat 

Altminteri vei sfârşi-n adâncuri 

Ori cu făptura scrisă-n câmpuri. 

Bagă de seamă-n cin” te-ncrezi, 
Duşmanii-s mai aproape decât crezi... 


Zbaterea zănatică curmată brutal de leşinul fără noimă al bătrânei îmi 
întărea senzația că totul nu era decât opera unui păpuşar suficient de 
îndrăzneț şi pe jumătate nebun, dornic să se joace nu numai cu mintea 
unui barat disperat ci, şi cu minţile aghiotantilor plătiți bine să-l păzească. 
Efectul era colosal. Baratul cu chip transfigurat inghitea profetiile ca pe 
hapuri amare şi dulci în acelaşi timp. În ochi îi citeam speranţa năclăită 
bine în năuceală. Adus în acea stare ar fi crezut orice, însă nu pricepea o 
boabă şi furia îi scutura trupul umflat. 

Cuvintele ticluite cu grijă lăsau loc de interpretări şi, indiferent de 
urmări, prezicătoarea îi turnase în urechi suficiente avertismente şi 
amenințări. Semințele viitorului începeau să-i incolteascã în mintea 
zăpăcită. 

Vedeam din ce în ce mai clar dincolo de țesătura groasă cu care 
îmblânzitorii îşi protejau secretele. Mă aşteptam ca, în orice moment, 
Şahona să-şi îndrepte spatele şi să arunce de pe cap claia colilie 
dezvăluindu-şi astfel chipul sfidător. 

Şi totuşi nu a fost aşa. 

După săpuneala zdravănă aplicată incertului guvernator, țesătoarea s-a 
retras în peştera ei, la brațul lui Kayam care-i suporta cu stoicism 
împunsăturile. 

Am rămas oarecum dezamăgit. Îmi doream ca această lume pe care abia 
o descopeream să fie condusă de femeia puternică pe care o văzusem cu 
ochi de vis sădindu-mi firul vieţii în lunga pânză a Samirului. Lipsit de 
vlagă, mi-am lipit spatele de peretele cioplit grosolan în stânca rece. Am stat 
aşa până când mulţimea s-a risipit şi statuia Întâiului Îmblânzitor a rămas 
stingheră în lumina slabă, tremurătoare a câtorva torţe. Pe retină încă mai 


stăruiau siluetele celor care luaseră parte la cea mai bizară întrunire la care 

am avut ocazia să particip. Încă mai învârteam cuvintele Sahonei pe 
părţile când m-a trezit Kayam scuturându-mi violent umărul. 

— Copil fără minte, ce cauţi tu aici? m-a luat la rost. 

Am ridicat din umeri. Tiamar dispăruse de ceva vreme de lângă mine şi 
eram fără apărare în fața şuvoiului de ocări. 

— Ce-a fost în mintea ta? a răbufnit cu năduf. 

— Tiamar m-a adus. A spus că are poruncă de la Şahona. 

— Femeile astea or să mă aducă-n pragul nebuniei, a murmurat 
înciudat şi, bombănind ocări numai de el stiute, m-a înşfăcat de braț. M-a 
tărăt după el prin labirintul de tunele şi şi-a domolit bolboroseala abia când 
am ajuns într-o cavernă joasă luminată de torţe slabe. Imaginea îmi era vag 
cunoscută, ca un subtil deja-vu. Pereţii, în care erau săpate nişe în formă 
de fagure, erau ticsiti cu cărţi şi suluri de hârtie. În mijloc o masă lungă, 
masivă, era înconjurată de scaune simple, rudimentare. La capătul 
îndepărtat al încăperii se distingea o formă umană. Kayam mi-a făcut semn 
să inaintez. Cu inima strânsă am străbătut distanţa care ne despártea. Am 
ajuns în fața unui bărbat înalt, subtiratic. Fruntea îi era ascunsă în umbra 
aruncată de gluga pelerinei de stepă. Mi-a venit în întâmpinare păşind cu 
hotărâre. 

— Tot ce se petrece aici, AICI trebuie să rămână, a spus cu glas scăzut 
şi a scos mâna prin despicătura pelerinei. 

Pentru o clipă am zărit o sclipire metalică şi mi-am simțit sfârşitul 
aproape, dar mâna-i era goală şi nu voia decât să-mi strângă mâna. 

— Sunt Harun, fiul lui Nadir. Dacă soarta te-a adus printre noi, atunci 
ai face bine să o urmezi fără să-i cercetezi motivele. 

Din despicătura pelerinei licărirea slabă a unei ţesături fine, metalice 
mi-a atras privirea. Împletitura familiară mă intriga. Mi-o aminteam 
izvorând din creionul care mi-a purtat mâna pe hârtie cu câteva săptămâni 
în urmă. 

— Straşnică, nu? a spus ceva mai voios şi a dat deoparte pelerina 
dezvăluind o cămasă de zale fine care irizau violaceu lumina lăptoasă. 
Amintirile tale vor salva multe vieți. Kayam avea dreptate. Ai sosit la 
momentul potrivit, nici că se putea mai bine. Funia baratilor se apropie 
binişor de par şi avem mare nevoie de toate minunátiile astea tipărite de 


timp în sângele tău. 

= — Copii, gata cu vorbária, a intervenit Kayam grăbit. Avem treabă. 


Harun, discul ăsta trebuie să ajungă la doamna pământeană promisă 
guvernatorului barat. Mesajul însoțitor e simplu: ,tesátoarea te cheamă la 
şezătoare”. Sonje, nu mă întreba de ce, Şahona a hotărât să-l insotesti pe 
Harun în tabăra baratului fugar. Aripa Zorilor este o bună acoperire pentru 
tine, în tarcurile năpârcilor sunt multi krakstari negri inrobiti. Nu veţi 
atrage atenţia. Lasă-ţi aici traista, de acum mintea îți este carnet de 
însemnări. Cască bine ochii şi rememorează constant tot ce vezi, aşa cum 
te-am învățat. Este singura cale. Fiecare amănunt este util, nu ignora 
nimic, până şi cel mai neînsemnat gândac poate aduce cu sine o molimă 
năpraznică. Povetele bătrânului au fost întrerupte brutal de Tiamar care, cu 
sufletul la gură, a năvălit în cavernă. 

— Mărita Tesatoare are instrucțiuni de ultim moment. Sonje... 

Aşteptam cu încordare continuarea care nu mai venea. Priveam cu 
interes la curierul care s-a răsucit în loc şi mi-a ordonat tăios. 

— Te mişti? Urmează-mă! 

Cu mintea golită de orice presupunere, am păşit în coridorul lung la 
capătul căruia se afla o uşă întredeschisă. Tiamar mi-a făcut semn să intru 
şi a rămas de strajă. 

Încăperea scundă în care mă aflam semăna cu orice altă încăpere 
locuită de îmblânzitori. Aceiaşi pereţi acoperiți de pânza aspră ca de cort, 
acelaşi pat simplu lipit de un perete, aceleaşi scaune simple şi masa 
luminată de două globuri translucide. 

La masă, o femeie purta un meslit peste o bucată de hârtie. Razele 
albastre intense erau semn că meslitul înregistra. Mi-a făcut semn să 
înaintez. După ce a terminat de survolat peticul de hârtie s-a ridicat fără 
greutate şi mi-a întins dispozitivul care încă mai purta căldura mâinii ei. 

Nedumerirea din ochii mei i-a smuls un zâmbet discret. Nu vedeam nici 
măcar o urmă a bătrânei zălude. Femeia din faţa mea era însăşi semeata 
Şahona pe care o întâlnisem în vis. Doar ochii cenuşii erau aceiaşi cu ai 
bătrânei prezicătoare. Fără nicio jenă, i-am cercetat obrazul şi mâinile în 
căutarea urmelor de machiaj. Conştientă de scanarea la care era supusă, a 
spus cu blândete şi fermitate. 

— Tinere cronicar, nu-i momentul să despicăm firul în patru. Ochiul 
furtunii se strânge. După ce va trece vijelia vom avea timp să numărăm 
firele de nisip adunate sub pleoape. 

Am plecat ruşinat privirea arzând de întrebări. 

— Nu te ruşina, nu ai făcut nimic rău, din contra, e-n firea ta de 
cronicar să cercetezi cu grijă, doar că în timpul luptei nu-i timp de poveşti. 
Va veni şi vremea când vor cădea toate voalurile, până atunci să nu ne 
abatem de la făgaş. Ai grijă ca mesajul pe care-l porți acum în mână să 
ajungă la pământeanul Demetros, tatăl Isidorei. Nimeni nu trebuie să ştie, 
nici măcar Harun cu care vei împărți cărarea. Nu zăbovi în tabăra baratului 
mai mult de trei zile... de-o faci, nu mai pot garanta pentru viața ta. 

A făcut o pauză să se asigure că am priceput avertismentul şi a 
continuat: 

— Arionte varsthi kiamas sunt cuvintele pe care le vei rosti în urechea 
ocrotitoarei tale când o vei lăsa în tarc alături de krakstarii inrobiti. Ea va 
şti ce are de făcut. Acum te du cu bine şi să mi te întorci întreg că mai este 
cale lungă până s-o potoli furtuna. 

Nu am putut lega nici două vorbe. Îmi simţeam limba ca de plumb. Am 
salutat scurt, după obiceiul îmblânzitorilor şi am ieşit dosind în palmă 
meslitul. Recitam în gând mesajul pentru Aripa Zorilor. 

Ajunşi la suprafață, despărțirea de Kayam şi Tiamar a fost scurtă, golită 
de cuvinte. Nici unul nu a îndrăznit să întrebe care îmi era misiunea. În 
timp ce potriveam chinga şeii, Tiamar s-a repezit la Harun şi l-a strâns în 
braţe cu toată puterea. Bărbatul i-a răspuns cu un sărut tandru, semn că-i 
împărtăşea sentimentele. Totul pe tăcute, ca-n vreme de război, fără vorbe- 
n vânt, fără fluturări de mână, fără lacrimi inutile. 

Din două zbateri de aripă krakstarii ne-au ridicat în văzduh. În 
depărtare, un vălătuc bezmetic mătura mărăcinii stepei în lumina slabă a 
unui apus sângeriu. Purtat în zbor lin de Aripa Zorilor mi-am lăsat mintea 
să zburde în voie, însă bezmetica îmi repeta obsedant un şir de profeții pe 
care le descifrasem dăunăzi în liniştea marii biblioteci săpate-n munte. 

Urlet de vijelie azi biciuie tárâna 
St toți ce-i stau în cale vor fi ingenunchiati. 
În vânt uşa se zbate. Strigând frânge tátâna 
Şi toți cei împotrivă în colb sunt îngropați. 

Cu aripă de tunet războinicul se-naltã 
Şi zboară prin rafale cu dor de luptător. 
El dibuie vârtejul şi calea îi învaţă, 


Doar călărindu-i unda va fi învingător. 

Sei zi, În ochiul roşiatic şi-arată chipul luna, é q 
Mirată de-asa forță, de teamă, s-a ascuns 
Şi din văzduh o cheamă pe Sadria străbuna 
Să afle-n ochiul magic taine de nepătruns. 
Valtoarea se-nteteste şi munti-n jur scrâşnesc 
Şi apa din fântână curând îşi va lua zborul. 
În sumbra grozăvie, oase de mort troznesc, 
Trecutul cel zănatic îşi gustă viitorul. 
Totuna cu-a sa fiară războinicul coboară, 
Pe aripi de furtună, în zbor se răsucesc. 
Pe chipuri sădesc spaimă când lama o strecoară 
În trupul hâd pe care nici morţii nu-l bocesc. 
Tăcere lasă-n urmă şi piatră lustruită. 
Baratul zace-n sânge, mânjit al său veşmânt. 
Ochiul căscat se stinge şi groaza-i tipărită 
Pe-obrazul pământiu sub giulgiul fluturând. 
Războicul se-naltã, în vânt usucă lama 
ŞI fiara îşi dezmiardă că astăzi l-a-nsotit. 
De sânge ostoită furtuna-şi scade larma 
Şi mângâie deşertul cu-n vânt mai domolit. 
În altă zi, alt urlet va biciui țărâna 
Şi toți cei împotrivă în colb vor fi-ngropati 
Şi uşa se va zbate, nebun frângând tátâna. 
Toţi ce-i vor sta în cale vor fi ingenunchiati. 

orfota dezlânată din tabăra barateenilor mă călca pe nervi. Harun s- 

a lepădat de mine de îndată ce am pus piciorul în praful răscolit de 

sutele de tălpi grăbite ale servitorilor despuiati. Mi-a lehăit în ureche 
un „fii cu băgare de seamă” si, după un „ne vedem aici, mâine la asfintit”, s- 
a amestecat în mulțime. 

„Printre corturi şi tarcuri umblau bezmetici tot soiul de curteni speriați şi 
slujitori plini de griji. Mulțimea pestriță se agita aparent inutil dând locului 
un aspect haotic. Statura semeatã a Aripii Zorilor atrăgea cam multe priviri 
speriate şi am decis că e cazul să caut tarcul unde erau ţinute orătăniile 
celor din tabără. M-am alăturat unui grup de servitori care mânau câțiva 
krakstari buimáciti de aburii unei fierturi care clocotea într-un vas purtat 
în spate de un sclav albinos al cărui unic veşmânt era un sort scurt din 
piele azurie. 

Aripa Zorilor sforăia ingretosatã lângă mine. Îi simțeam muşchii 
zvâcnind sub blană. Cu greu se putea stăpâni. Nu ştiam dacă drogul o va 
afecta şi speram din tot sufletul să-i reziste. 

Poteca săpată recent urca printr-o despicătură între stânci, ca mai apoi 
să se lărgească într-un gávan larg, proteja de pereţi înalți. Colbul stârnit de 
învălmăşeala de aripi şi cozi nervoase se ridica spre cer şi scotea la iveală 
rețeaua deasă de raze de deasupra tarcului improvizat. Câţiva velsani 
solzoşi îşi disputau un petec de tárânã luminat pieziş de asfintit. Krakstarii 
căzuți în apatie priveau scena cu detaşare tâmpă. Mă gândeam cu groază că 
urma să-mi las prietena într-o cloacă infectă şi am vrut să fac cale-ntoarsă 
însă Aripa Zorilor avea cu totul alte planuri. M-a împins cu botul până am 
ajuns la peretele opus porții. 

Pe o ridicătură de piatră care domina întreaga adunătură de bestii, un 
krakstar negru, cu coama sură, îşi odihnea bărbia pe labele uriaşe. 
Apropierea noastră i-a produs un fior violent care i-a străbătut trupul şi i-a 
crispat fruntea brăzdată de o cicatrice înfiorătoare care se látea spre ceafă. 
Cu mişcări lente, încordate, a coborât, s-a învârtit de câteva ori în jurul 
nostru în căutarea celui mai mic semn de slăbiciune. Aripa Zorilor s-a 
intepenit pe picioarele din spate într-o postură sfidătoare. Părea o statuie 
dăltuită în bazalt. O imagine geamănă s-a strecurat tiptil sub retina mea 
speriată. O jucărie, meşteşugită de mâinile unor părinţi iubitori din 
pretiosul lemn de traborin, strânsă de o mânutã firavã de copil între cutele 
unei câmásute de pânză aspră. Un val de linişte adâncă mi s-a revărsat 
peste suflet. Orice urmă de spaimă s-a risipit ca prin farmec. Ocrotitoarea 
mea nici nu clipea. Întreaga ei atenţie părea focalizată asupra krakstarului 
oprit în fața ei. Intensitatea schimbului de priviri mi-a dat de înțeles că 
felinele comunicau la un alt nivel de percepţie. Cuvintele încredințate de 


tesátoare se zbăteau să iasă din mine, îmi ardeau buzele. Am cercetat 

împrejurimile. Doar soaptele vântului se furişau printre umbrele lungi in 
ultimele clipe ale asfintitului... 

Ari'onte varshti kiamas... 

Zeci de fiare înaripate s-au scuturat din amorteala bolnăvicioasă şi s-au 
adunat în jurul nostru. Trupuri încordate înaintau cu aripile întinse 
sfidător către cerul zăbrelit de razele păgâne. 

Arvonte varshti kiamas... 

La auzul vorbelor sacre, Aripa Zorilor a slobozit un chiot ascutit si cu un 
gest războinic a străpuns văzduhul cu ascutisul aripilor. Ritmul nebun ca 
de tobe rituale pe care îl simțeam la granița ființei mele nu-mi mai era 
străin. În spatele retinei se formau imagini zămislite în alte minţi. Bătălii 
străvechi apăreau şi se risipeau în fracțiuni de secundă. Mii de răsărituri şi 
tot atâtea apusuri erau despicate de aripi semete până când se topeau in 
noaptea neagră ca smoala. Lunile se luau la întrecere în goană nebună pe 
bolta presărată cu stele străine mie. În ritmul tot mai sălbatic care-mi pulsa 
în vene, din fiecare stea se desprindeau mii de fire şi se împleteau cu miile 
de fire care urcau din văile şi munţii Samirului. 

Arvonte varshti kiamas... am auzit undeva la baza craniului si din 
filamentele strălucitoare s-au întrupat Larodne, Sadria, Furia Întunericului 
şi alți străbuni krakstari. Păşeau cu demnitate pe văluri tesute din 
milioanele de fire şi coborau din înalturi revărsându-se peste krakstarii 
oropsiti ca apele vindecătoare. 

Arvonte varshti kiamas... Cuvintele s-au decojit de nestiintã şi au prins a 
lumina în spatele retinei. 

Chemâm strămoşii la luptă! 

Cuvintele au trecut prin mine ca un torent şi, în fiecare celulă, strămoşii 
s-au răzvrătit croindu-si calea spre marea adunare. Vikingi fioroşi si valkire 
cu priviri de gheaţă, înţelepţi si truditori ai ogorului, regi şi sclavi 
mărşăluiau prin sângele clocotitor. Milioane de glasuri, milioane de revolte, 
aceleaşi cuvinte strivite între dinți străvezii. 

Chemăm strămoşii la luptă... Arionte varshti kiamas! Vocile trecutului 
nu au nevoie de tălmaci. Ele urlă în fapte si simtâminte. La vreme de mare 
restrişte, strămoşii Terrei şi străbunii Samirului se răscoală deopotrivă. 

O spaimă fără margini m-a luat cu asalt umbrindu-mi judecata. Nu 
cumva să smintesc ceva... Nu cumva... Un urlet mut de groază s-a înfipt în 


neant spintecându-l cu lumină. Printre raze, mi s-au strecurat în minte 

chipuri cunoscute. Privirile lor linistitoare au limpezit viziunea si mi-au 

ascuțit simțurile. Deasupra neobişnuitei adunări, un vânt năpraznic 
răscolea văzduhul. 

— Furtuna se apropie, a glăsuit fără cuvinte Larodne. A venit vremea să- 
i vindecăm de otravă pe cei adormiti. Treziţi-vă fraţilor! Leacul este în voi, 
nu-l căutaţi aiurea. Luptati! 

— Larodne, leacul despre care vorbeşti nu există, s-a burzuluit violent 
krakstarul cu fruntea crestată. 

— Tu, suflet sfâşiat, ţi-ai rătăcit de tot înțelepciunea printre aburii 
veninosi? Ori ai uitat ce sânge îți curge prin vene? a izbucnit într-o zbatere 
de aripi Furia Întunericului, dar Aripa Zorilor i s-a opus cu dârzenie. 

— Domoleşte-te Furie, otrava care ne-a înrobit a fost adusă de pe 
meleaguri pârjolite de alți sori. Mi-au trebuit multe îngemănări de luni până 
să o dovedesc. Nu aş fi reuşit fără el. Adânc, în sângele lui se află leacul. 

Am simţit o vibraţie în oase şi mii de ochi arzători mi-au străpuns 
mintea. Mii de voci au prins a se văita dogorindu-mi creierul cu dureri 
neştiute. Un murmur a străbătut întreaga adunare: 

Elion... Elion... războinicul lui Echo... | 

Creierul aprins de nedumerire traducea singur senzații, sunete, imagini, 
percepții. Simteam că sunt strigat pe nume şi totuşi refuzam să răspund. 
Sadria a înaintat spre mine cu fruntea plecată şi aripile întinse spre cer, 
unite deasupra capului. 

— Nu căutăm să te slăvim, Elion. Nu te ascunde. Eu ştiu că nu esti un 
războinic. Puterea ta nu stă în vreun tăiş de spadă. Puterea ta este aici! 

Mi-a atins fruntea înfierbântată cu vârful aripii ca de gheaţă eliberând 
un suvoi de lumină care s-a răspândit peste întreaga adunare ca o ceață 
unduitoare. Gâtlejuri dogorite de otravă s-au ridicat deasupra cetii 
slobozind chiote de eliberare. Atinsă de ceața vindecătoare, pâcla veninoasă 
se risipea din ochii aurii lăsând în urmă doar strălucire si limpezime. 
Şuvoiul îmi secătuia puterile. Mă clătinam pe picioare fără să simt vreo 
durere. Fiecare strigăt de eliberare era absorbit de vârtejul din cer şi-i 
creştea forța. Mânat de aripile străbunilor, vuietul devenea tot mai puternic, 
tot mai asurzitor. Înconjurat şi torturat de vacarmul bizarei adunări, ochiul 
calm al furtunii mă atrăgea obsedant, mă chema spre linişte. Am ridicat 
braţele şi, spre uimirea mea, m-am ridicat deasupra trupurilor răscolite de 
otrăvuri şi leacuri. Încurajat de privirile străvezii ale străbunilor, am tâsnit 

ca o Ságeatã spre ochiul senin care se cásca tot mai tare in mijlocul furtunii 
si se umplea cu străluciri de stele. 
kkk 

— Hei, noma, eşti bine? 

Vocea şoptită se auzea undeva deasupra mea. Am încercat să deschid 
ochii. O strălucire albastră mi s-a înfipt dureros în creier. 

— Te poţi ţine pe picioare? Ar fi bine să ieşi din tarc. Văd că te-a năucit 
bine spurcăciunea asta de drog... 

— Nu... eu... care drog? 

Două mâini micute şi calde m-au smuls din praful tarcului. Printre 
pleoapele grele am văzut krakstarii scuturându-si buimáciti capetele. Cu 
mintea tulbure, m-am lăsat purtat pe poteca dintre stânci până jos, în 
tabără, la lumină. Abia acolo am reuşit să deschid ochii de-a binelea. 
Năluca cu mâini calde era o femeie cu o privire ciudată care emana o 
lumină albăstrie. A dus mâna spre ureche şi a apăsat uşor. Printre degete i 
s-a strecurat o licărire slabă, la fel de albastră ca şi ochii. 

— L-am găsit, a soptit cercetând împrejurimile. Îl aduc când s-o putea 
tine pe picioare. 

Am scuturat capul şi am vrut să mă ridic. 

— ezi blând. Eşti încă ametit. 

Ce.. 

— Te-ai cam dat în spectacol... ce naiba ai căutat în tarc după lăsarea 
nopții? m-a certat cu voce reținută. 

Mi-a întins un tub subțire şi mi-a făcut semn să inhalez. Am refuzat-o. 
Mă gândeam la krakstari. Nu ştiam nimic de soarta lor. Oare au reuşit să 
scape din ghearele drogului nemilos? Oare tot ce se întâmplase în acel 
asfintit a fost realitate sau fantasmă creată de drog? Strălucirea albastră 
mă tintuia cu insistenţă. 

— Credeam că eu sunt nebună, dar văd că sunt alţii mai scrântiti ca 
mine, a spus cu bucurie răutăcioasă în glas. 

— Ce vrei să spui? 

A arătat spre potecă şi a continuat pe un ton uşor amuzat. 

— Krakstarii... şi mie îmi place să-mi petrec timpul printre ei. Sunt 
creaturi magnifice. Toţi mă cred nebună... Implanturile mă ajută să rezist la 
drog. 

— Implanturi... am bâiguit intrigat. 

-= — Mda, ticnitii în halate argintii de pe Cepir şi-au făcut bine treaba. 
Lentile bionice, comunicatoare, rețea neurală de precizie... tot tacâmul. 
Cam tot ce-i trebuie unui pilot pe Samir. 

O priveam tot mai perplex. Nu pricepeam o iotă. Mutra mea opacă o 
amuza teribil. 

— Tu chiar eşti de pe altă planetă. Chiar eşti un noma. Ştiam eu. În fine, 
hai să mergem, e târziu. 

— Unde? 

— Eşti aşteptat, a spus scurt şi m-a săltat cu o forță neaşteptată de pe 
pietroiul pe care mă odihneam. 

— Cine mă aşteaptă? 

— Gata cu întrebările. Tăcere, noma, că te dai de gol, mi-a închis gura 
pe un ton tăios. 

Am urmat-o în tăcere sperând să nu ajung pe mâna soldaților. Păşea cu 
siguranţă printre corturile luminate cu lămpi de inducție si ocolea cu grijă 
gărzile. S-a apropiat de un grup de curteni şi a şoptit ceva unui bătrân. 
Acesta m-a privit cu coada ochiului şi i-a făcut semn femeii să dispară. Cu 
gesturi temătoare, s-a desprins de interlocutori şi mi-a făcut semn să-l 
urmez în tăcere. Mergea cu paşi mărunți, furisati. Se ferea să privească in 
jur de teamă să nu atragă atenţia. Întreaga lui ființă mirosea a frică. Era 
cumplit. Mă simţeam vinovat. Aveam senzația că dintr-o clipă în alta avea 
să dispară în cine ştie ce vizuină dosnică. Mă întrebam ce misiune ar fi 
putut încredința inteleapta Şahona unui individ copleşit de angoase, 
chinuit de ticurile si smuciturile muschilor scápati de sub control. Se 
strecura printre cei din tabără fără să-i atingă, de parcă se temea să nu ia 
vreo boală. | 

Ajuns în fața unui cort, a mârâit cu fălcile încordate un ordin către 
paznic şi m-a împins înăuntru. A scormonit cu privirea fiecare ungher al 
cortului şi după ce s-a asigurat că suntem singuri mi-a făcut semn spre 
singurul scaun. A desfăcut catarama pelerinei de stepă şi, întocmai unui 
actor care îşi smulge masca, şi-a eliberat chipul de spasmele temerilor. 
Niciun tic nu-i mai scutura umerii, niciun muşchi dement nu-i mai 
schimonosea obrazul. Aveam în față alt om. Calmul şi stăpânirea de sine se 
aşternuseră peste omul din fața mea care părea cu zece ani mai tânăr. 


— Eu sunt Demetros, ai un mesaj pentru mine. 

— Dacă mesajul îți este adresat, il vei putea vedea, altfel ai putea 
rămâne fără mână, i-am replicat pe un ton sec. 

— Băiete, mesajul! 

I-am întins meslitul, convins că nu se va activa decât la atingerea 
destinatarul de drept. L-a apucat fără să clipească şi l-a purtat cu precizie 
peste o bucată de hârtie. Slovele mărunte, caligrafiate cu fineţe s-au înşirat 
rând după rând. 

— Băiete, pregăteşte-te. Pleci în misiune de recunoaştere, a spus simplu 
şi înainte de a-l putea întreba ceva a ieşit val-vârtej din cort apucându-mă 
de brat. 

M-a purtat prin noapte până am ajuns în afara taberei. Pe o fâşie de 
pământ slab luminată erau înşirate câteva aparate de zbor de toate 
mărimile. Fără să stea pe gânduri s-a întreptat către cel mai mic şi mi-a 
făcut semn să urc. Nu puteam protesta. Privirea aspră îmi tintuia cuvintele. 
M-am supus. Înainte de a se etanşa învelişul inteligent, Demetros mi-a 
şoptit repezit: 

— Cască bine ochii şi bagă la cap tot ce vezi. Nu te chinui să înţelegi, 
doar înregistrează. i 

Am rămas cu întrebarea în gât privind tâmp la peretele opac. 

— Are dreptate, noma, nu te chinui să intelegi, ei ştiu bine ce-i de făcut, 
am auzit o voce cunoscută în dreapta mea şi, cu coada ochiului, am zărit o 
licărire albastră. 

kkk 

— Ai face bine să strângi bine cureaua aceea. Ne ridicăm. Vei simți o 
uşoară ametealã, dacă se amplifică să-mi spui. E important să fii zdraván 
când ajungem acolo, a spus vocea plăcută de lângă mine. ; 

— Acolo, unde? 

— Vei vedea! 

— La naiba, uite ce-i. M-am săturat de porcăria asta. Sunt purtat 
încoace şi colo ca o păpuşă pe sfori. Ai de gând să-mi spui unde mergem? 
am răbufnit cu ciudă şi am apucat-o de mâna care părea să se sprijine pe 
suportul dintre scaune. Un val de greață m-a făcut să-i dau drumul. Din 
degetele smucite ieşeau terminatii albăstrii care căutau cu disperare 
locaşurile luminoase din ceea ce credeam că este un simplu suport pentru 
cot. 

— Usurel, omule! Vrei să ne prăbuşim? Repezit mai eşti, noma. Tocmai 
am pierdut jumătate din altitudine. 

Pereții opaci au dispărut ca prin minune. Cerul înstelat se vedea de jur 
împrejur, iar sub noi nu erau decât scaunele si, undeva jos de tot, stepa. 
Nici măcar un ecran. Doar gol. Am privit îngrozit mâna de sub care încă se 
mai zăreau sclipiri palide. Femeia a râs înfundat rotindu-si ochii luminați 
slab în albastru. 

— Nu-mi mai spune noma, am soptit sufocat de ciudă, încă enervat de 
senzația de vertij. Numele meu este Sonje. 

— Eu sunt Bris, fiica lui Aliorn. 

— Eşti născută pe Samir? am întrebat observând că s-a prezentat după 
obiceiul oamenilor din stepă. 

— Născută pe Samir, crescută şi educată de ciber-chirurgii de pe Cepir. 
Ai mei s-au prăpădit într-un atac pe când însoțeau un transport de 
minereu. Nu ştiu dacă a fost noroc sau ghinion, la scurtă vreme după 
moartea lor am fost luată în grijă de un chirurg cam ticnit. Aşa am ajuns să 
port chestiile astea. Nu-mi sunt dragi, dar nici nu le urăsc. Asta e. Fac 
parte din mine. Singura bucurie e că, datorită lor, pot zbura. 

Din vocea caldă răzbea o undă de resemnare. Nu ştiam dacă să o 
compătimesc sau să o invidiez. Am decis că-i mai bine să îndrept discuția în 
altă direcție, departe de stânjeneala trupului modificat artificial. 

— Bris, aşadar, unde mergem? 

— Văd că nu te laşi. Bine, mergem la palat... in recunoaştere. 

— Palat, ca în palatul guvernatorului? 

— Mai ştii alte palate pe Samir? s-a întors spre mine si, cu oarecare 
îngrijorare în glas, a continuat. Mai simți ametealã? , 

I-am alungat îngrijorarea cu o fluturare de mână, aveam alte belele pe 
cap. E 

— Şi ce-ar trebui să vedem la palat? Nu este păzit? Nu are scuturi 
energetice? Cum trecem de aşa ceva? 

— Întrebări, întrebări... ce-ar fi lumea fără întrebări... Astea-s fleacuri... 
Mai bine ai răbdare şi vei vedea cu ochii tăi, ce rost are să-ți frămânți 
mintea fără rost. Ajungem acolo şi te dumiresti. 

Iritarea din glasul altfel blând mi-a fost un semnal suficient. Am 
analizat-o discret, cu coada ochiului. Îmi era greu să-i dau o vârstă. Razele 


slabe ale Galatheiei aruncau reflexii roşietice în părul lung, întunecat, 

strâns într-o coadă simplă care cobora spre umărul stâng. Câteva suvite 
argintii îi dădeau un aer trăznit, rebel. Un zâmbet neglijent sau poate 
nonşalant îi sălta colțul gurii cu buze delicate, subțiri. 

Voiam să o percep ca pe o ființă umană, însă aura fină, albăstruie 
emanată de ochi mă deruta cumplit. Îi simtisem căldura mâinii, vocea caldă 
încă îmi suna în urechi şi, totuşi, gândul că trupul îi era cotropit de 
conexiuni bionice îmi îngheţa sângele în vene. Senzorialul din mine se 
simțea atras de făptura caldă, plăcută, pe când analiticul respingea oripilat 
imaginea trupului chinuit în cuvele amniotice de pe Cepir. Am urmărit o 
vreme mâna legată prin dendritele artificiale de micul panou al aparatului 
de zbor. Doar câteva tresăriri abia perceptibile trădau schimbul intens de 
informaţie. Oare ce simte? Atunci am observat că degetele de la cealaltă 
mână băteau un ritm ca de metronom. Perla din ureche clipea constant ca 
şi cum ar fi recepționat continuu mesaje. Oare ce asculta? Oare la ce se 
gândea? 

O aglomerare de sfere luminoase apărută la linia orizontului a spart 
monotonia zborului fără cuvinte şi fără zgomot. 

— Eşti pregătit? Goleste-ti mintea de balast. Să priveşti cât mai atent şi 
să nu clipeşti prea des. Voi trece de câteva ori peste. Încearcă să prinzi cât 
mai multe detalii. Nu-ţi irosi energia cu vorbe. 

La prima trecere abia dacă am putut distinge câteva ziduri şi o curte 
interioară ticsită cu forme bizare, strălucitoare. La următoarea trecere 
imaginea s-a completat cu alte curti şi acareturi. Întregul areal al palatului 
nu era decât o aglomerare haotică de clădiri, căi de acces întortocheate şi 
curți interioare. Nu distingeam mare lucru şi disperarea îmi dădea târcoale. 
Mă simțeam copleşit de importanța misiunii. Gândul că aş fi putut omite un 
amănunt decisiv mă îngrozea de-a dreptul. Bris manevra aparatul cu calm, 
fără să-i pese de spaimele mele. Încă o răsucire şi o trecere, încă un rând de 
curti ticsite cu pachete voluminoase şi ciudátenii strălucitoare. Nimeni nu 
părea să bănuiască prezența noastră. 

O smucitură scurtă m-a făcut să icnesc cu pieptul apăsat în chinga 
scaunului. 

— Fir-ai să fii... 

Un krakstar fără însoțitor dădea ocol tarcului slab luminat pe care-l 
survolam. Mi-am ţinut răsuflarea de teamă să nu ne simtă. Nu ştiam dacă 
ne vede prin pereţii care pentru noi erau perfect transparenti. S-a înălțat şi 

a trecut pe deasupra capetelor noastre ca si cum nu am fi fost acolo. Bris 
menținea aparatul nemiscat. Curentii de aer ar fi atras cu siguranță atenţia 
felinei. Asteptam cu incordare. Minute lungi páreau sã se scurgá ca melcii. 
Din întuneric, au izvorât drept în fața noastră două pete de lumină. Abia 
reuşeam să disting blana neagră. Doar aripile atinse de lumina lunii 
decupau forma fiarei în bolta înstelată. l-am simţit privirea sfredelitoare 
până în adâncul sufletului. Fără voie, repetam cuvintele Şahonei ca pe o 
litanie liniştitoare... Ari'onte varsthi kiamas... 

Într-o singură coborâre de pleoape, fantasma a dispărut fără urmă 
lăsând în urmă vibrația profundă a unui chiot de luptă. 

— S-o ştergem până nu dă alarma, a murmurat Bris. 

— Nu-i nevoie, i-am spus cu calm. Nu se mai întoarce în tarc. Şi-a 
sfărâmat lanţurile. 

— Ce vrei să spui? 

Am tăcut. Era rândul meu să-mi păstrez secretele. Strigătul de luptă al 
fiarei eliberate îmi vibra în fiecare celulă şi-mi dădea speranţă. Leacul se 
răspândea cu repeziciune printre krakstarii. Prins în iureşul evenimentelor 
nu aveam timp să caut explicaţii. Mă multumeam cu rezultatele acțiunilor 
mele fără să mă mai întreb dacă erau bune sau rele. Timpul avea să decidă. 

Bris mi-a respectat tăcerea şi a continuat zborul intretesut pe deasupra 
palatului oferind ochilor şi minţii mele noi detalii de memorat. Drumul de 
întoarcere a fost unul tăcut. Am lăsat imaginile colectate să dospească 
binişor în zona conştientului şi le-am rememorat cu grijă de câteva ori. 
Chiar dacă mintea conştientă ar fi uitat ceva, aveam convingerea că 
memoria sângelui îşi va face treaba şi informaţiile vor putea fi dezvăluite în 
acelaşi mod în care bătrânii îmblânzitori au aflat secretul armurii care-l 
proteja acum pe Harun. Cu sufletul liniştit şi inima uşoară, gândul mi-a 
zburat către krakstarii din tabăra barateenilor, captivi sub rețeaua de raze 
ucigase. 

kkk 

— Ce ai de gând să faci? 

Vocea femeii suna uşor metalic din cauza îngrijorării. Mâna, care mai 
devreme fusese legată prin mii de conexiuni de un banal aparat de zbor, 
mângâia tihnit fruntea brăzdată a krakstarului eliberat de veninul drogului. 


Imaginea creată de Furia Întunericului îmi persista în spatele retinei. Suflet 

Sfâşiat. Un nume dureros care avea să amintească tuturor krakstarilor de 


fă 


năpasta prin care au trecut. 

— Vreau să-i scot de aici. Ai idee cum putem opri alea? - am spus 
privind în sus spre razele nevăzute. 

— Nu-i mare lucru, ca toate aparatele trebuie să aibă un buton. 
Problema e că-i păzit... 

— Toate problemele au o soluție, am replicat pe acelaşi ton sugubat. 

Stilul nonşalant, aparent lipsit de griji al lui Bris începea să-mi placă. 
Aurele albastre ale implanturilor se estompau sub personalitatea ei aparte. 
Atracția față de krakstari ne apropria şi mai mult. Nu mă mira deloc faptul 
că Suflet Sfâşiat s-a ataşat de ea atât de repede. Smuls din mrejele drogului 
avea nevoie de sprijin şi Bris era persoana potrivită pentru asta. 

— Par obosiţi, crezi că e momentul să o facem? a şoptit ea netezind 
blana sură sub care krakstarul torcea potolit. 

— Cel de la palat nu părea să aibă probleme. Crezi că ar fi mai bine să-i 
scoatem pe poartă? 

— Nici vorbă. Pe timp de noapte este pornit senzorul genetic. Noi putem 
trece, dar ei ar declanşa pe loc alarma. lar ziua îngrijitorii ar sesiza rapid 
lipsa neautorizată a vreunui krakstar... 

Zeci de planuri se năşteau din şoapte şi tot atâtea mureau tocate de 
neputinţă. Bris cunoştea bine sistemul pus la punct de Hakan-gul şi doar 
cu o diversiune bine ticluită puteau trece de gărzi pentru a opri bariera de 
raze. 

Spre dimineață o larmă fără noimã a străpuns liniştea si a trezit tabăra 
din somnul greu. Strigăte disperate, tânguieli, ordine răstite, sudalme şi 
lumini orbitoare au invadat tabăra. Anuntat de colanul de pericol pe care-l 
purta la gât, sclavul cel albinos a pornit în goană pe poteca dintre stânci, 
spre tabără, urlând de groază că stăpânul lui era atacat de o umbră 
ucigaşă. 

Bris mi-a strâns brațul cu putere. Diversiunea pe care o doream sosise. 
S-a strecurat ca o nălucă pe poteci numai de ea ştiute trăgându-mă după 
ea. Pe vârful unei stânci, un paznic îşi lungea gâtul încercând să vadă ce se 
petrece în tabără. S-a apropiat de el cu mişcări de felină şi l-am văzut 
prăbuşindu-se într-un fulger scurt, albastru. A revenit lângă mine ca şi 
cum nimic nu s-ar fi întâmplat. 

Panoul mobil era la discretia noastră. Nu m-am mulțumit să-l opresc. 
Am luat un bolovan şi l-am izbit cu ură. Îmi doream sã nu mai poată fi 
folosit vreodată. 

— Ajunge, a strigat Bris si a coborât în goană spre tarc. 

Krakstarii au simțit risipirea barierei şi priveau încă nedumeriti spre 
cerul înstelat. Cu gura inundată de gustul libertăţii, mi-am lipit obrazul de 
gâtul Aripii Zorilor. Bris mi-a urmat exemplul făcându-se una cu spinarea 
lui Suflet Sfâşiat. Am tâsnit împreună spre înălțimi urmați de fâlfâitul abia 
auzit al krakstarilor care purtau în gheare velsanii solzoşi. Deasupra taberei 
urletele disperate confirmau vestea neaşteptată. Hakan-gul nu avea să mai 
vadă răsăritul spre care ne îndreptam. 

Zburam fără zgomot spre orizontul inundat de lumina soarelui albăstrui 
şi-n mine creşteau cuvinte nerostite: 

Krakstarul înrobit nu-i doar un chip brăzdat 

Sub masca cea hidoasă i-un suflet sfâşiat. 
Un dor nebun de ducă arzând îi umflă pieptul 
Când oare şi-a pierdut la libertate dreptul? 

La neam priveşte sumbru. Nu-i rost de alinare 
Cruntul venin năclaie gândul málindu-l în uitare. 

Şi rana cea adâncă stă martor groaznic, mut, 

Dureri fără de vină răscolesc teribilul trecut. 

Un dor nebun de ducă îi arde surd gătlejul 
Lanturi ar vrea să rupă de s-ar ivi prilejul. 

În umbra stâncii goale îşi mestecă durerea, 

Otrava cea perfidã îi amăgeşte vrerea. 

Si-ar înălța aripa, dar ceru-i zăbrelit 

Tânjind aşteaptă clipa să fie mântuit. 
A Vârtej cumplit, furtună, deasupră-i se clâdeste 
Şi-n ochiul cel senin, speranță el záreste. 
O fiară vindecată păşeşte mândră-n faţă. 
De ea îşi aminteşte, cândva îi era soatã. 

În nări prinde mirosul de sânge curățat 
Şi lângă ea îl vede pe omul învăţat. 

Cu mintea tulburată, încet, le dă ocol. 


Inima sfâşiată se-opreşte, cade-n gol. 

Omul semet sopteste litania străbună. 
Din ceruri, din tărână strămoşii se adună. 
Pâcla cea veninoasã de raze-i risipită, 
Privirea grea, mâloasă, pe loc e limpezită. 
Doar răgetul de luptă gâtlejul dogoreste, 
Un dor nebun de ducă în inimă îi creşte. 
Pe cap simte o mână, în mângâieri albastre, 
Cu aripa despică văzduhul plin de astre. 
În jur vârtejul creşte hrănit de-otrava arsă, 
În ochi senin domneşte Krakstar. Soarta-i întoarsă. 
Doar chiotul de luptă pe buze a rămas, 
În minte îi răsună... Ari'onte varshti kiamas! 


kkk 

EPISODUL VIII 
Capitolul 19 


Debarcaderul era întunecat, liniştit şi chiar mai straniu decât de obicei. 
John Dockerty intră pe o uşă şi aşteptă până când ecoul pasilor săi dispăru 
în noaptea grea. Dură câteva minute până când reuşi să desluşească sunetele 
care-l înconjurau. Clinchetul lanțurilor de acostare. Ciripitul pescăruşilor la o 
petrecere de noapte. Valurile create de bărcile ancorate de stâlpii groşi. 
Zgomotul sirenei de ceaţă. 

Treptat, tensiunea din gâtul lui slăbi. Era singur pe dig. Prin ceața neagră 
studie rândul de depozite, santinele fantomatice păzind portul din interior. 
Apoi traversă o străduţă îngustă şi intră într-o alee. La capătul acesteia se 
vedea o lumină slabă printr-o uşă a unui depozit fără niciun însemn. 

Dockerty bătu uşor la uşă şi aşteptă. 

— Intră, Dock, e deschis. 

Vocea lui Ted Ulansky fu ca un tunet în acea tăcere. Dockerty păşi 
înăuntru, închizând repede uşa de metal în spatele lui. 

— Doamne, Ted, spuse el, îmi pierd 20 de minute plimbându-mă pe aici ca 
să fiu sigur că nu mă urmăreşte nimeni şi tu urli la mine mai tare decât 
furtuna de afară. 

— Doar ca să vezi câtă încredere am în tine, Dock. Vino şi aşează-te. 

Ulansky scutură mâna lui Dockerty, apoi îi arătă un scaun cu spătar înalt 
din faţa biroului. Era un uriaş, cu un fizic creat pe când era fundaş la Boston 
College, cu 25 de ani în urmă. 

— Frumos loc, spuse Dockerty sarcastic, uitându-se prin biroul mare, slab 
luminat. Acesta e? 

— Acesta e, răspunse Ulansky cu falsă mândrie. Legendarul cartier general 
al Diviziei de Droguri din Massachusetts. Vrei un tur? 

— Nu, mulțumesc. Cred că pot suporta să aflu aici totul. 

De fapt divizia, deşi nu era dat publicităţii, îşi câştigase o reputaţie aproape 
legendară pentru eficiență şi rapiditatea arestărilor. Ulansky, ca şef, şi-a 
câştigat si el, treptat, reputaţia de erou. Oricum, biroul cu greu putea fi 
identificat ca un loc în care se creează legende. Era umed şi rece. Pereţii de 
ciment erau plini de dulapuri de culoare verde, culoarea standard a lucrurilor 
de la guvern. În dulapurile metalice, Dockerty ştia, era fiecare dovadă a 
traficului ilegal de droguri din stat. Într-un colț al camerei, parţial acoperit de 
paltonul aruncat neglijent al lui Ulansky, era un calculator cu legătură la cele 
ale agenţiilor de la Washington si din toată tara care aveau legătură cu 
investigarea şi arestarea celor care fac trafic cu droguri. 

Ulansky se aşeză şi el într-un scaun. 

— O băutură? Cafea? 

Dockerty dădu din cap. 

— Trebuie să fie o problemă serioasă dacă ai venit aici pe vremea asta 
nenorocită şi acum refuzi o băutură. 

— Aşa cred, spuse Dockerty distrat, reîncepând bătălia cu o suvitã de păr. 
Apreciez că ai venit. 

Ulansky dădu pe gât un pahar de Old Grand-Dad dintr-o singură 
înghițitură. 

— Crede-mă, cu meciul lui Czernewicz transmis în direct în seara asta erai 
cam singurul de la secție care mă putea scoate din casă. Jackie Czernewicz, 
ai urmărit luptele? 

Dockerty negă din cap. 

— Seamănă prea mult cu o zi la birou pentru mine. 

Ulansky zâmbi. 

— Spune-mi atunci, ce te aduce în acest bastion al legii? 

— Sunt implicat într-un caz foarte ciudat, Ted. 

Dockerty îşi scărpină vârful nasului. 

— O doamnă bătrână a fost omorâtă cât era pacientă la spitalul Boston 
Doctors. Morfină. Până acum am îngustat cercul de suspecți la vreo 30. Chiar 
am arestat unul. 

— Da, am citit despre asta. Un doctor, nu? 

— Da. O serie de amănunte împotriva lui, dar parcă prea clare, dacă ştii ce 
vreau să spun. Căpitanul, stâlpul justiției, a fost presat de nişte mãte grase 
de la spital şi a insistat să-l arestez. Am făcut-o, dar niciodată n-am fost 
convins. Acum avocatul tipului a fost ucis. Ben Glass. Îl cunoşti? 

Ulansky făcu o grimasă şi aprobă. 

— Ei, a fost înjunghiat. În fața apartamentului doctorului. Sunt urme de 
gloanţe peste tot, iar uşa apartamentului e sfărâmată. E sânge în hol şi chiar 

pe pereți. Cu puțin timp înainte doctorul a fost dus la spital la urgenţă, ud si 
înghețat şi pe jumătate nebun. Apoi, înainte să primească orice tratament, a 
fugit cu un alt tip. Până am auzit şi am ajuns la spital, nu mai era nicio urmă 
că fusese acolo. Din câte îmi dau seama ar putea fi mort până acum. M-am 
izbit de un perete cu întregul caz. Simt că toată nenorocita asta de 
încurcătură s-a creat parțial din vina mea, deoarece l-am lăsat pe căpitan să 
mă convingă să-l arestez. 

— Cum pot să te ajut? 

— Singura mea speranță de a afla ceva e un farmacist pe nume Quigg. 
Marcus Quigg. Deţine o farmacie mică în West Roxbury. Jură că acest doctor 
Shelton a completat o rețetă pentru o cantitate mare de morfină în ziua în 
care femeia a murit. 

Faţa ca o lună a lui Ulansky se increti când se străduia să caute numele în 
memorie. 

— Avem ceva despre omul acesta. Sunt aproape sigur. Şi formularul C 222? 

— Quigg avea unul. Doctorul pretinde că i-a fost furat din birou, că el n-a 
comandat morfină niciodată. 

— Semnătura? 

— Cam greu de identificat. Mi-au spus că semnătura lui Shelton e o 
mâzgăleală. Uşor de imitat. 

— Deci poate e a lui, spuse Ulansky. Poate. 

Dockerty ridică din umeri. 

— Bănuielile mele au mai fost greşite şi înainte. 

— Sigur, la fel de des ca eclipsele solare. 

Dockerty acceptă complimentul cu un zâmbet obosit. 

— Am nevoie de ajutor cu farmacistul acesta, Ted. Omul se îndoaie, dar nu 
se rupe. Mă gândesc că dacă a acceptat să fie plătit ca să facă aşa ceva, 
trebuie să-şi fi murdărit mâinile cu ceva vreodată. 

— Bine, se oferi Ulansky, putem verifica în dosare şi în calculator pentru 
tine. Am o senzație că pe undeva scrie ceva despre el. 

Făcu o pauză, apoi continuă cu voce joasă. 

— Dock, ştii că dacă nu găsim nimic despre el putem înscena ceva care să 
meargă la fel de bine. Poate mai bine. Vrei asta? 

Dockerty se încordă, apoi se ridică şi merse încet în partea îndepărtată a 
camerei. Ulansky se ridică, vrând să mai adauge ceva, apoi se aşeză înapoi şi 
lăsă tăcerea să continue. Dockerty îşi sprijini un braţ de un dulap plin. Mai 
mult de un minut studie un perete gol. 

— Ştii, Ted, spuse în final, în toţi aceşti ani în poliție nu am înscenat nimic 
nimănui. Dacă o fac de data asta, ştiu că aş face-o ca să acopăr greşelile pe 
care le-am făcut deja. 

Îşi scutură capul şi se întoarse spre Ulansky. 

— Nu vreau să fac asta, Ted. Indiferent în ce l-am băgat pe doctorul acela 
cu prostiile mele, nu vreau să fac asta. 

Ulansky dădu din cap în semn de înțelegere. 

— Uite, adăugă Dockerty, vezi tot ce poţi să scoţi la iveală despre acest 
Quigg. Sună-mă dimineaţă la prima oră. Dacă eu nu am nimic si tu nu ai 
nimic, mai discutăm. 

— Nu-ţi fă griji, Dock, spuse Ulansky liniştit. Dacă Marcus Quigg a făcut 
ceva, indiferent cât de mărunt, voi găsi. 


— Asta a fost, asta era ieşirea. Ti-am spus 27 şi tu ai trecut pe lângă ea. 

David, înfăşurat într-o pătură, stătea sprijinit de uşa pasagerului. Se uita 
fix la Christine, dar se întoarse înainte ca ea să observe. 

— Îmi pare rău, spuse ea plat. Mintea mea era în altă parte. 

La următoarea ieşire întoarse. Traficul era lejer, dar din cauză că nu se 
putea concentra conducea încet. O vreme merseră în tăcere, fiecare atent la 
tensiunea care exista între ei. În final, Christine nu mai putu suporta. Opri 
într-o parcare murdară şi se întoarse cu fața spre el. 

— Uite, poate n-a fost o idee bună, poate ar trebui să ne întoarcem. 

David se holba pe geam, încercând să înțeleagă existența şi incredibilul 
scop al Frăției Asistentelor Vieţii. Christine îi povestise pe scurt despre 
această mişcare, promitându-i că-i va da mai multe detalii dimineaţă. 
Oricum, ceea ce-i spusese deja era copleşitor. Câteva mii de asistente! 
Dorothy Dalrymple una dintre ele! Ascultase, cu ochii închişi, cu capul gata 
să-i explodeze, vocea ciudat de impartialã care divulga secrete ce-ar fi putut 
să decimeze sistemul medical căruia el îi acordase atât de mult din viaţă. 
Acum se simțea bolnav. Obosit, şi furios, şi bolnav. Christine îi simtise starea, 
dar nu putea face față frustrării ei în creştere. 

— La naiba, David, spuse ea, am încercat să-ți explic cât am putut de bine 
ce s-a întâmplat. Nu m-am aşteptat la o recompensă, dar nici la tăcerea asta. 

— Şi la ce te aşteptai? 

În vocea lui se simţea iritarea. 

— Înţelegere? spuse ea încet. 

— Doamne. Mi-a ucis unul din pacienţi, am fost aruncat în închisoare 
pentru asta, prietenul meu a fost ucis aproape la mine în brațe şi vrea să 
înțeleg. Si... şi această Frátie a voastră. De ce această îngâmfare, nebunie... 

— David, ţi-am povestit despre Frátie pentru că am considerat că meriti să 
ştii. Când eram la mine păreai dornic să asculti şi cel puţin să încerci să 
înţelegi. În schimb tot ce ai făcut a fost să te închizi ca într-o scoică şi să ieşi 
afară la câteva mile să mă plesnesti. Îţi spun pentru ultima dată. Nu eu am 
provocat arestarea ta. Nici n-am ştiut că s-a întâmplat până n-am citit în ziar. 
Mi-am imaginat că Frăția e responsabilă şi asta m-a îmbolnăvit. M-am 
alăturat mişcării datorită inclinatiei spre milă. Acum descopăr implicarea ei în 
crimele detestabile împotriva ta, a lui Ben şi Dumnezeu ştie împotriva cui. 
Dacă aş fi ştiut asta mai de mult, n-aş fi permis să se întâmple nimic din 
toate astea. De ce altceva crezi că m-am dus la Ben să-i mărturisesc? 

Se opri aşteptând un răspuns, dar David se uita pe geam. 

— Am crezut că ai putea să mă ajuţi să înţeleg toate astea, continuă ea, dar 
a fost o prostie din partea mea. Ai tot dreptul să fi furios. Tot dreptul să mă 
urăşti. Plec acasă. 

Se întoarse şi porni motorul. David se întinse şi îl opri. 

— Aşteaptă, te rog... Îmi pare rău. 

Discursul său fu cu opriri şi anevoios. 

— Mi-am ascultat propria amărăciune şi furie si am încercat să înțeleg de 
unde vine. Am crezut că vorbea frustrarea mea sau durerea sau chiar frica, 
dar acum încep să înţeleg mai bine. Îmi place de tine, poate mai mult decât 
mi-am permis să accept. Asta se întâmplă. Nu vreau să cred că ai luat parte 
la asta. Acum îmi spui că faci parte din asta, dar îmi ceri să cred că nu ai 
ştiut ce e capabilă să facă Frăția ta. Aş vrea să cred asta. Chiar aş vrea. Doar 
Că, «e 

Ultimele cuvinte fuseseră bâlbâite. Cât de mult, din ceea ce-i spusese îl 
cufundase şi mai tare? 

— Uite, spuse el în final, sunt extenuat. Mi se pare că nu mai pot face față 
la nimic. Te rog. Hai să facem un armistițiu la noapte şi să ne odihnim în casa 
lui Rosetti. Vom vedea cum arată lucrurile dimineață. Bine? 

Christine oftă, apoi aprobă. 

— Bine, armistițiu. 

Ezitând, întinse mâna către el. I-o strânse, întâi cu o mână, apoi cu 
amândouă. Căldura din atingerea ei îi spori confuzia. De ce trebuise să fie ea? 
De ce? Întrebarea îi plutea prin gânduri iar şi iar, tulburându-l şi mai tare. 
Auzi motorul pornind şi simţi cum Mustangul intră pe autostradă înainte să 
fie cuprins de extenuare. 

— David?... Îmi pare rău, dar trebuie să te trezesti. 

Christine trase pătura de pe faţa lui şi aşteptă să-şi deschidă ochii. 

— Te simți mai bine? 

— Numai dacă există grade ale morții, mormăi el. 

Aruncă pătura şi se uită pe geam. Erau parcati la marginea unui drum 
îngust. 

— Unde suntem? 

— Ne-am pierdut, spuse ea, ca pe un fapt divers. 

Umorul ei neaşteptat, aproape trecu pe lângă el. Se uită lung un moment, 
apoi, bâlbâi. 

— Dar... nu mergeam acolo. Cred că trebuia să o luăm pe următoarea la 
dreapta, sau cel puţin pe cealaltă la stânga. 

— Cel puţin. 

Râseră amândoi. 

— Cât e ceasul? 

— Două. Trecut puţin. Eram exact acolo unde spunea harta că trebuie să 
fim, apoi dintr-o dată, 15 sau 20 de minute mai târziu, punctele de reper au 
dispărut. 

Îi dădu desenul lui Joey. David deschise fereastra şi respiră adânc. Aerul, 
curat după patru zile de ploaie, era plin de miresmele toamnei. O ceață 
aproape invizibilă se ridica deasupra şoselei. După câteva respiratii simți 
gustul sării. Apoi auzi marea, ca un tren nesfârşit, pe deasupra copacilor din 
dreapta. 

— Am trecut de Gloucester? întrebă el. 

— Da, chiar înainte să mă pierd. 

El zâmbi. 

— Ai mers bine, Christine. Oceanul e acolo, printre copaci. Sună de parcă 
am urcat puţin prea mult, aş paria un Devil Dog că suntem lângă locul ăsta 
pe care Joey l-a marcat aici. 

— Ai paria ce? 

— Un Devil Dog. Ştii eu... nu contează. Îţi explic mâine. Presupunând că nu 
sunt prea ametit ca să citesc ce spune harta asta şi dacă nu sunt alte 
drumuri între noi şi ocean, ar trebui ce Rocky Point să fie chiar după curbă. 
Votez să mergem tot înainte. 

Duse Mustangul înapoi pe şosea şi în întuneric. După un sfert de milă 
drumul o luă uşor la dreapta. Câteva momente mai târziu ieşiră din pădure. 
Priveliştea de dedesubt le tăie răsuflarea. Panta, mărginită de copaci şi 
bolovani, cobora direct în Atlantic. Deasupra, printr-o gaură care apăruse în 
nori, apăreau sute de stele şi luna ca de ceară. 

Christine se aplecă într-o parte şi opri motorul. 

— Chiar dacă nu ştim unde suntem, nu suntem pierduţi, spuse David cu 
blândete. Vezi îngrămădeala aia de pe cealaltă parte a golfului? Cred că acolo 
e Rocky Point. 

Christine nu răspunse. leşi din maşină şi se duse până la marginea 
prăpastiei. Câteva minute stătu acolo, o statuie de ebonită pe cerul înstelat. 
Când se întoarse avea lacrimi în ochi. Restul drumului îl făcură în tăcere. 

Mica cabană, cum o numise Joey, era splendidă - un geam hexagonal si 
cabana de lemn exact în vârful cel mai înalt. 

— David, e splendid. 

— Du-te înainte şi deschide locul, spuse David. Vin şi eu după tine. 

— Ai nevoie de ajutor? 

Divid negă din cap, apoi realiză că nu e chiar sigur că o poate face singur. 
Se forță să iasă din maşină şi se sprijini in cârje. Imediat apáru ameteala si 
greata. Se luptă să ajungă la capătul scărilor care duceau la uşa principală. 
Ore întregi de tensiune şi energia îl ajutaseră să depăşească durerea şi 
efectele hipotermiei. Acum părea că nu i-a mai rămas nimic. Se prinse de 
balustradă, dar se răsuci şi căzu. După o secundă Christine era lângă el, 
sustinându-l, ajutându-l să intre. Fereastra uriaşă si tavanele înalte boltite 
erau mai mult decât incetosate, se roteau în timp ce ea îl ajuta să treacă pe 
lângă un şemineu uriaş către dormitor. Când se băgă în pat, telefonul din 
sufragerie începu să sune. 

— Du-te si răspunde, eu voi fi bine, spuse el, cu ochii închişi. Probabil e 
Joey. 

O auzi plecând şi se luptă cu întunericul ca s-o aştepte. Până când se 
întoarse pierduse lupta. 

— David, eşti treaz? 

O singură aprobare din cap. 

— Ai avut dreptate, era Joey. A vrut să fie sigur că am ajuns aici în 
siguranță. Te rog dă din cap dacă înţelegi ce spun, bine? Şi-a sunat câțiva 
prieteni de la poliție. David, nimeni nu ştie ca Leonard Vincent să fi fost 
arestat azi noapte. Toată lumea din Boston te caută pe tine, dar Vincent a 
reuşit să scape cumva neobservat. Joey a spus că că va sta cu ochii în patru 
şi ne va suna mai târziu azi sau sâmbătă dimineața. Suntem în regulă cât 
stăm aici, dar a spus să fim atenţi dacă mergem înapoi în oraş. David? 

De data asta nu mai răspunse. 

Câteva ore mai târziu, ochii i se deschiseră. Era dezbrăcat sub pături, cu 
glezna luxată ridicată pe o pernă. Lângă, era o pungă de plastic cu apă, 
rămăşiţele unui bandaj improvizat cu gheață. Se ridică într-un cot şi se uită 
prin fereastra uriaşă, care se întindea de la tavan la podea. O mare nesfârşită 
de stele licărind acum de-a lungul cerului clar al nopții. 

Se auzi un strigăt din afara camerei. David îşi luă cârjele şi se târi spre 
sunet. Christine dormea pe canapeaua din sufragerie. Strigă din nou, mai 
încet de această dată. David se îndreptă să o trezească. Apoi se opri. Ar putea 
să o trezească un minut sau zece, sau chiar o oră, dar nu ar fi nicio diferenţă. 
Ştia că oricum coşmarurile reveneau. 


Capitolul 20 


Mirosul de şuncă prăjită îl trezi pe David dintr-un somn fără vise şi îi tinu 
primele gânduri ale dimineţii departe de oroarea nopții trecute. Lumina 
soarelui, izolată de geamurile de mărimea peretelui de briza oceanului, îl 
învăluia într-o căldură aproape inconfortabilă. Soare! David deschise ochii şi 
apoi clipi din cauza strălucirii. Aproape o săptămână lumea fusese umedă, de 
un gri monoton. Acum aproape că putea simți gustul cerului albastru. 

Antebraţul îi pulsa sub aşternuturile voluminoase ale lui Terry, dar nu era 
insuportabil. Îşi scutură picioarele pe marginea patului şi îşi flexă glezna. O 
durere surdă, dar tolerabilă. Da fapt, realiză că simţea un confort straniu în 
privința durerii, o reasigurare că era în regulă să-l doară pentru a se putea 
simți viu. Senzatia îi aduse un zâmbet pe buze. De câte ori se mirase de 
pacienții care păreau să se bucure de durere? Data viitoare va fi mult mai 
intelegátor. 

O auzi pe Christine mişcându-se prin bucătărie, apoi auzi muzica de la 
radio. Muzică clasică! Telemann? Absolut, decise el. O pizza jumbo şi şase ore 
fără să gândească, privind neîntrerupt la televizor, spuneau că era Telemann. 
Ascultă un timp gândindu-se la femeie şi la povestea fantastică pe care i-o 
spusese. Noaptea trecută fusese furios. Mai furios şi mai frustrat decât îşi 

putea aminti că fusese vreodată. Dar acum, in lumina soarelui şi în sunetul 
muzicii, realiză că era în multe feluri la fel de inocentă pe cât era el de prins 
în coşmar. Adevărat, ea îi dăduse morfina Charlottei Thomas, dar nu putuse 
anticipa în niciun fel evenimentele care vor urma. Trebuia să creadă asta. 
Pentru propria sănătate mintală, trebuia să creadă asta. 

Închise ochii, savurând încă puţin promisiunea unei noi zile. Apoi se ridică, 
luă cârjele şi şchiopătă ieşind din dormitor. Bucătăria, separată de sufragerie 
de o tejghea, era în partea vestică a hexagonului. 

Christine stătea lângă chiuvetă, amestecând cu mixerul într-un bol. 
Vederea ei îl cutremură pe David. Niciun soare nu putea lumina încăperea 
aşa cum o făcea ea în acel moment. Părul ei, castaniu, se revărsa până la 
jumătatea spatelui. O cămaşă bărbătească albastră, înnodată în partea de jos, 
îi accentua curba sânilor şi expunea o bandă de piele de culoare mierii în 
talie. Mai jos de cămaşă avea o pereche de blugi strâmti. În timp ce privea 
simți un ciocan bătându-i în piept şi îşi adună toată voința să-l oprească. 

— Bună, spuse el pe un ton obişnuit, întrebându-se dacă arăta ceea ce 
simțea. 

Ea se întoarse. 

— Nu m-am putut decide dacă să te trezesc sau să aştept şi să ruinez micul 
dejun, aşa că m-am comportat ca o laşă şi am dat drumul la radio. Ai dormit 
destul? 

David îi studie expresia. Va cere să continue armistițiul, să-i permită să 
dezvălui lucrurile când va dori şi în felul ei? 

— Am dormit bine, spuse el. Mulţumesc că m-ai pus în pat. 

— Mi-a fost teamă că vei fi supărat că am făcut asta. 

Christine lăsă jos mixerul şi se apropie de el. 

— Numai pentru că nu eram conştient când ai făcut-o, spuse el. 

Râsul ei îi dădu indicatia dorită. Va păstra lucrurile aşa până când ea va fi 
gata să vorbească. 

— Ascultă, pot să te ajut cu ceva? Sunt un bucătar minunat... pentru orice 
mâncare al cărui principal ingredient e apa. 

— Cred că lucrurile sunt sub control. Poţi să aprinzi focul. E puţin răcoare 
în partea asta a casei. Sunt deja lemne pregătite în şemineu. În după masa 
asta, dacă vrei, poţi să pregăteşti prânzul. 

— Destul de corect. 

Se îndreptă spre şemineu. În timp ce Christine se îndrepta spre chiuvetă îl 
auzi mormăind: 

— Poate o supă din plic şi cartofi instant... sau poate carne de vită în sos de 
vin alb... 

În tăcere îi mulțumi. Un zâmbet trist îi apăru pe față când îşi aminti 
caracterizarea lui Dotty Dalrymple. „Un degenerat” îl numise ea. Şi ce ne-au 
făcut? se întrebă Christine. Noi, care am jurat să pretuim viața. Noi, care 
credem în obligația de a-i pune capăt atunci când credem potrivit. Ce ne-au 
făcut? 

Se uită prin sufragerie. David stătea lângă un foc mic, cu glezna sprijinită 
de o pernita. 

— Arată-mi cum să fac, David, sopti ea. Arată-mi cum ai supraviețuit 
iadului în care te-am ajutat să intri. Ştiu că am de dat multe răspunsuri, dar 
te rog, te rog, încearcă. 


Jeep-ul lui Joey Rosetti era vechi în spirit, dacă nu în ani. De pe scaunul 
pasagerului privea cu admiraţie în timp ce Christine manevra bestia 
fornăitoare printre stânci şi pe drumul umed, spre ocean. 

Discutia de dimineață fusese lejeră, doar cu aluzii la ororile care-i 
aduseseră împreună. Când Christine sugerase un picnic pe malul apei, David 
începuse să obiecteze, vrând să spună că trebuie să facă față problemelor 
confruntându-se cu ele. Totuşi îşi dădu seama că trebuie să se relaxeze ca să 
poată continua. Va fi destul timp să discute după prânz. 

Drumul pietruit pe care-l aleseseră ducea la o pădure deasă. După o vreme, 
nu mai rămăseseră decât rădăcini ieşite din pământ. 

— Poate că ar trebui să ne întoarcem şi să căutăm alt drum, spuse David. 

— Poate. 

Trecu de o curbă strânsă pe care el o crezu de netrecut. 

— Dar pariez o... plăcintă cu fructe că vom găsi aici un loc. 

Un moment mai târziu, drumul trecu pe altă parte. Un ultim ac de păr şi 
drumul ducea la un loc cu nisip, pe malul Atlanticului. Christine opri în nisip. 
Motorul se opri. Stăteau, simțind tăcerea şi culorile. 

— Un bănuţ... spuse David în final. 

— Pentru gândurile mele? 

— Mda. 

— Vei dori rest. 

— Încearcă-mă. 

— Bine, încercam doar să decid care loc ar fi cel mai bun să întind pătura şi 
să mâncăm. 

— Doar atât? 

— Doar atât. 

Luă geanta cu mâncare şi pătura, îşi aruncă pantofii şi sări în nisip. 

— După ce mâncăm putem vorbi, bine? 

El aprobă. 

— Vii odată? 

— Într-o clipă. la-o înainte. 

Neliniştea îi întunecă fața, apoi dispăru. Cu un strigăt de încântare o luă la 
fugă de-a lungul plajei. 

David se cufundă înapoi în scaun, îngrijorat de disconfortul greu, puternic 
pe care-l simțea în piept. În minutele care urmară, senzaţia s-a intensificat. 
Se lupta să o identifice, să o numească. Treptat, a înţeles. Fusese scufundat 
în lumea ei, în viața ei. Îi păsa tot mai mult, minut după minut. Îi păsa de 
femeia ale cărei acțiuni îl traseră în acest coşmar şi il duseră cumva pe 

prietenul lui la moarte. Îi păsa de o femeie care se angajase sã omoare, de o 
femeie a cărei situație era... fără sperantã. E o nebunie, gândi el. Absolută 
nebunie. Această femeie nu se îndreaptă spre nicăieri, exceptând eventual 
închisoarea. Nu are nicio carieră acum. Niciun viitor în afara harababurii unei 
arestări şi a unui proces. Lauren avea atâtea, talent, frumuseţe, direcție, 
siguranţă de sine. Ce avea Christine Beall? 

— David? 

Vocea Christinei îl făcu să tresară şi pentru un moment nu putu s-o 
localizeze. Apoi, prin parbriz, o văzu stând cu coatele pe capotă şi studiindu-l. 

— Eşti în regulă? 

— Ce? Da, sunt în regulă, minți el. 

— Bine. Nu puteam să-mi dau seama dacă eşti în transă sau doar supărat 
pentru că nu te-am lăsat pe tine să pregăteşti prânzul. E gata oricând doreşti. 

David zâmbi slab, ieşi din jeep şi se târi prin nisip spre locul partial umbrit 
unde ea întinsese pătura. Se lăsă tăcerea în timp ce luau din mâncărurile 
diverse pe care le aveau. Christine găsise sardine, anghinare marinată, 
porumb, ouă fierte, măsline negre, brânză şi pâine dulce. 

— A fost delicios, a spus David în final. 

— Vrei să luptăm pentru această ultimă bucată de anghinare? 

— Nu, mulțumesc, sunt plin. la-o tu. 

Ea făcu o pauză, apoi continuă cu un ton neschimbat. 

— Charlotte nu murea de cancer, nu-i aşa? 

Era o constatare mai mult decât o întrebare. 

Cu o premeditare prin care spera că-l va ajuta să obţină un răspuns, puse 
furculita în borcanul gol, apoi se întoarse cu fața la ea. 

— Te referi la ceea ce s-a descoperit la autopsie, spuse el. 

Ea înghiți în sec şi aprobă din cap. 

— Bine, atunci răspunsul simplu la întrebarea ta e că probabil nu. La 
autopsie nu s-a descoperit cancer. Cu siguranţă ar fi reapărut în şase luni 
sau un an, sau poate doi. Dar pe moment acesta e răspunsul. 

Christine dori să răspundă, apoi strânse din buze şi se întoarse. Fără nicio 
atenţionare, nici măcar pentru el însuşi, David se repezi la ea. 

— Christine, nu-ţi fă asta. Dacă vrei să treci peste toate astea, şi eu cred că 
ar trebui, atunci priveşte din toate părțile, nu doar din cea care-ţi inráutáteste 
vina. Ori ne uităm adânc din fiecare unghi, ori mai bine discutăm altceva. 
Intelegi? 

Christine aprobă din cap. Ochii erau ficsi şi priveau in gol. 

— Eu... mă simt atât de pierdută, spuse ea cu voce răguşită. Atât de 
înspăimântată, atât de... fără speranţă. 

Din nou acel cuvânt. De această dată David se uită într-o parte. Nu se 
putea desprinde de ideea că avea dreptate. La ce putea să se aştepte? Apoi se 
gândi la Lauren. La bine şi la bine. Aşa descrisese el legătura ei cu el. Acum 
era rândul lui să decidă. În acel moment simţi cum îi revine furia. Christine 
Beall făcuse alegerile şi din cauza acestora fuseseră răniți şi morți. Acum ea 

se simțea fără speranță. Nu primea exact ceea ce merita? Ce merita. David 
scutură din cap. Câţi dintre colegi credeau că să fie arestat şi apoi suspendat 
de la spitalul Doctors e ceea ce merită? Avea el mai multe drepturi să judece 
decât aveau ei? 

Se întinse şi luă mâna Christinei. Degetele ei se strânseră pe ale lui. Îi 
putea simţi disperarea. Dintr-o dată îşi retrase mâinile, luând o înfăţişare 
profesorală. 

— Când ai început să crezi că ai dreptul să pui acel diagnostic? o întrebă el, 
privind-o de sus. 

— Ce diagnostic? 

— Fără speranţă. Probabil eşti în prezenţa celui mai mare expert în acest 
subiect şi ai curajul să te diagnostichezi singură, fără să ceri o consultatie? 
Asta e inacceptabil. Preiau eu cazul. 

Din ochii ei goliciunea începu să dispară. 

— Trebuie să facem un inventar, spuse el. Prima dată lucrurile de bază. Văd 
zece degete la mâini, zece la picioare, şi câte două din fiecare parte a corpului 
din care se presupune că ar trebui să fie două. Toate sunt funcționale, 
domnişoară? 

Ea-şi stăpâni un chicotit şi aprobă. 

— Până acum sună foarte promițător. Cunoşti studiul clasic de la Zurich 
despre acest subiect? Ei au măsurat situația fără speranţă pe o scară de la O 
la 10 pe mai mult de 1000 de subiecți, jumătate în viață, jumătate morți. O 
notă de 10 era considerată absolută. Ghiceşti rezultatul cercetării? 

Acum râdea. 

— Ghiceşti? Nu? Atunci îți spun eu. A fost descoperită o diferență 
semnificativă între cele două grupuri. De fapt, cei din grupul celor decedați au 
luat invariabil 10, ceilalți O. 

Îşi frecă bărbia şi o măsură din cap până în picioare. 

— Îmi pare rău domnişoară, chiar îmi pare, dar mi-e teamă că oricât de 
mult ţi-ai dori, pur şi simplu nu eşti fără speranță. Mulţumesc mult că ai 
venit. Nota de plată o trimit prin poştă. Următorul? 

Îşi aruncă braţele în jurul gâtului lui. 

— Mulţumesc. 

Buzele îi atinseră urechea. 

— Mulţumesc pentru consultatie. 

Îşi trase capul înapoi ca să-l privească. Sărutul lor se întâmplă pur şi 
simplu, o atingere confortabilă pe care niciunul dintre ei nu dorea să o 
oprească sau să o schimbe. Trecu un minut, apoi încă unul. În final ea se 
dădu înapoi. 

— Totul a mers prost, spuse ea încet. Părea atât de corect şi apoi totul a 
devenit... nebunesc. De ce, David? Spune-mi. Cum să mai am încredere în 
instinctele mele când ceva în care credeam atât de mult a devenit atât de 
amar? 

Se cufundă în nisip şi privea spre Atlantic. 

— Vrei să ştii de ce? spuse el, mergând lângă ea. Pentru că nu esti perfectă, 
de asta. Pentru că nimeni nu e perfect, de asta. Pentru că orice ecuație care 
implică ființe umane nu se poate rezolva, sau cel puţin nu se rezolvă de două 
ori în acelaşi fel. Cred în eutanasie la fel de mult ca şi tine. Întotdeauna am 
crezut. Din punctul meu de vedere este o idee absolut corectă. Diferenţa este 
că într-un fel a trebuit să înțeleg că deşi e o idee absolut corectă, pur si 
simplu nu există nicio cale de a o face corect. Mai devreme sau mai târziu, 
elementul uman, imprevizibil, factorul incontrolabil, îşi va scoate capul urât şi 
lucrurile o vor lua razna. 

— Si mor oameni nevinovați, spuse ea. 

— Chris, din punctul meu de vedere, când vine vorba despre moarte toți 
oamenii sunt nevinovați. Asta e problema. Cineva din Frăția ta, posibil 
această femeie cu numele Peggy, a smuls tot ce era bun, credința sinceră a 
unor asistente minunate, idealiste şi a fugit. Din nou, elementul uman. Banii, 
lăcomia, dorința, fanatismul. Cine ştie ce scot la iveală din cineva toate astea? 
Tu ai fost gata să expui Frăția, sau cel puţin asta a crezut cineva. Asta a dus 
la deciziile nebunesti care s-au luat. Am auzit odată o ghicitoare. O persoană 
a fost întrebată ce ar face dacă i s-ar aduce un nou-născut perfect sănătos şi i 
se va promite că ucigându-l va putea vindeca pe loc bolile tuturor oamenilor 
de pe pământ. Cineva din Frátie a avut un răspuns personal la asta. Ben, tu, 
eu, niciunul dintre noi nu a fost atât de important ca idealurile ei. Sacrificiul 
individual pentru un bine mai mare. Se întâmplă tot timpul. 

— E oribil, spuse ea. 

— Poate. Dar mai important, face parte din ființa umană. Poţi să iei pe 
umerii tăi povara pentru suferința mea, chiar pentru moartea lui Ben, dacă 
asta vrei, dar e destul de greu pentru tine că la asta a dus faptul că ai făcut 
ceva in care ai crezut, că nu toți oamenii sunt la fel de constanti si de puri în 
credințele lor ca şi tine. Ai nişte decizii de luat, Chris. Uriaşe, cruciale. Dacă 
doreşti, te voi ajuta. Dar nu te aştepta să stau aici şi să tin chibriturile în 
timp ce tu-ti torni benzina. Eu... Îmi pasă prea mult. 

Încet, se întoarse către el. Ochii ei se fixară într-ai lui. Mâinile ei îi 
mângâiau obrajii. Sărutul lor, de data aceasta fierbinte şi adânc si dulce, îi 
duse în nisip. Clipă de clipă, în timp ce să dezbrăcau unul pe celălalt, lumea 
de dincolo de plajă dispărea. David îi sărută ochii, apoi buzele. Mâinile ei se 
mişcau de-a lungul trupului lui. Cu fiecare sărut, cu fiecare atingere, 
singurătatea şi frica din ei dispăreau. Cu fiecare nouă descoperire senzaţia că 
totul e fără speranță dispărea. Fața Christinei era aurie în soarele după 
amiezii când se urcă peste el. El îi mângâie sânii tari, întâi cu mâna, apoi cu 
limba. Zâmbea când se aplecă spre el şi-l ghidă în ea. 


— Barbara, încetează să te agiti şi spune-mi numele. Voi avea eu grijă. 


— Dar... 
— Numele, te rog. 

Margaret Armstrong scuipă cuvintele apoi strânse pumnii şi încercă să se 
relaxeze. Barbara Littlejohn ezita. Simtea in cap o pulsatie, care începuse în 
timpul zborului de la Los Angeles, iar acum se intensifica. În final deschise un 
dosar şi puse câte o scrisoare pe biroul cardiologului. 

— Ruth Serafini, spuse ea. Retrasă atât din consiliul de administraţie cât şi 
din mişcare. Spune că înțelege că faci ceea ce crezi că e bine, dar că ea nu 
poate, cunoscând consecințele, să meargă mai departe. 

— Nici măcar o copie pentru mine, mârâi Peggy, uitându-se scurt la 
scrisoare şi aruncând-o de-o parte. 

— Susan Berger, continuă Barbara. Spune cam acelaşi lucru ca Ruth, dar 
continuă spunând că până se rezolvă situaţia are intenţia să stopeze toate 
operaţiunile Frăției din nordul Californiei. Nicio aprobare pentru noile cazuri, 
şi recomandă ca toate contribuţiile pentru Fundaţia Clinton să fie 
suspendate. 

Peggy puse scrisoarea deasupra celorlalte fără să o citească. 

— Susan va asculta de rațiune, spuse ea pe un ton egal, cântărind 
posibilitatea falsificării jumatátii de duzină de casete ale lui Susan, care erau 
încuiate în pivnita ei. Fără nicio referire la Frăția Asistentelor Vieţii, casetele 
ar putea constitui o confesiune dură. 

— E o femeie prea ambițioasă ca să nu asculte de rațiune. 

Barbara Littlejohn, palidă sub machiajul aplicat cu grijă, îi întinse a treia 
scrisoare. 

— E de la Sara. 

La naiba! Exclamatia fu mai mult gândită decât spusă. 

— Spune că-şi va reconsidera demisia dacă vom avea o investigație atentă a 
implicării Frăției în moartea lui John Chapman si a senatorului Cormier, 
ambele la acest spital. Peggy, nu avem nimic de-a face cu... 

— Bineînţeles că nu, spuse Peggy. John Chapman era prieten cu Sara. E 
doar supărată. Senatorul Cormier a fost autopsiat şi a fost deja o discuţie în 
conferință. Am participat. Avea o boală coronariană extinsă, şi pur şi simplu a 
avut un atac fatal în timpul operaţiei. Asta a fost tot. 

— Mă bucur. 

Era o uşurare sinceră pe fața şi în vocea Barbarei. 

— Peggy, nu ştiu ce aş fi făcut dacă nu erai dispusă să discutăm despre 
asta. Totul părea că o ia razna. 

— Prostii. Faci o treabă minunată. Frăția nu numai că a supraviețuit 40 de 
ani, a şi crescut. O situaţie ca acest Shelton poate să zdruncine solidaritatea 
noastră, dar n-o va rupe. Lasă-mi aceste scrisori. Până la sfârşitul zilei voi 
avea întreaga situație sub control. 

— Mulţumesc, spuse Barbara, luând mâna lui Peggy. Mulţumesc. 

leşi. 


— Perna, iubito. Pune-mi-o pe față şi apasă cât de tare poţi. Nu va dura mult. 
Vor să mă distrugă, mama. Vor să distrugă Frăția noastră. 

Ochii lui Margaret Armstrong erau închişi înainte ca usa biroului să se 
închidă în spatele Barbarei. Senzatia acelei nopți de acum multi ani, dintr-o 
cameră de spital, durerea de pe fața mamei ei, păreau dintr-o dată, din nou, 
atât de reale. 

— Mama... te rog, mama. Te rog nu mă fă să fac aşa ceva. 

— Te iubesc. Dacă si tu mă iubeşti nu mă poti lăsa sã mai sufăr aşa. Au spus 
că nu mai e nicio speranță... Nu mă lăsa să mai sufăr aşa. 

— Te iubesc, mama, te iubesc. 

Peggy Donner şoptea vorbele iar şi iar, în timp ce Margaret Armstrong 
privea şi asculta, bucata de aşternut mişcându-se neîncetat în mâinile ei. 

— Te iubesc, mama... spuse Peggy în timp ce punea perna pe fața îngustă şi 
apăsa cu toată puterea de care era în stare. 

Margaret privea totul. Tremura când fata luă perna şi sărută buzele mamei 
ei moarte. Privea bucata de lenjerie de parcă ar fi văzut-o prima dată. Încă 
odată, chinul se terminase. 


John Dockerty se plimba dintr-o parte în alta a camerei aglomerate din 
spatele farmaciei lui Marcus Quigg. Într-o parte, Ted Ulansky privea, pe faţa 
lui neputându-se citi nimic. Îl interogau de vreo două ore, după ce găsiseră 
suficiente neregularități în dosarele lui, suficiente cât măcar să-i suspende 
licenţa. Presimtirea lui Dockerty fusese corectă. Nu fusese nevoie să fabrice 
dovezi împotriva ciudatului farmacist. În doar câteva ore de lucru, 
verificându-i retetele şi sunând câțiva medici adunaseră câteva fapte care-l 
puteau ingenunchea, implorând pentru o înțelegere. Oricum, omul se 
dovedise a fi surprinzător de rezistent, sau înspăimântat. 

— Domnule Quigg, spuse Dockerty iritat, s-o luăm de la început. 

Detectivul trânti un teanc de reţete false în mâna lui Quigg. El şi Ulansky 
căzuseră de acord înainte că el îşi va asuma rolul de ticălos dur în timpul 
interogatoriului, iar Ulansky va aştepta până când va fi creată tensiunea 
potrivită, apoi se va ridica în apărarea lui Quigg ca un cavaler rătăcitor. 

— Cum vrei, mormăi Quigg. 

Încerca să-şi păstreze calmul evitând contactul privirilor. Oricum, din 
unghiul lui avantajos, Ted Ulansky observă că, pentru prima dată, mâinile lui 
Quigg tremurau. Nu va mai dura mult. 

— Sunt toate în fața ta, scuipă cuvintele Dockerty. Aceste rețete îmi spun că 
ştii cel puţin un escroc. În cel mai rău caz, eşti un nenorocit de distribuitor 
care face afaceri dând pastile copiilor. Acum, ori ne spui ce vrem să ştim — 
cine te-a plătit să arăţi cu degetul spre David Shelton — ori voi avea grijă ca 
licenţa să-ţi fie ridicată şi să vezi cum e mâncarea la închisoare. Ai înțeles? 

Lui Quigg începură să-i tremure buzele. Cu colțul ochilor Dockerty îl văzu 
pe Ulansky dând din cap. Timpul pentru finală. Îşi încordă pieptul şi spuse 
printre dinții inclestati. 

— Vreau un nume, Quigg, şi-l vreau acum. Dacă nu, te aşteaptă o celulă la 
Walpole. Şi crede-mă, un tip slab ca tine nu înseamnă nimic pentru băieţii de 

acolo. După o săptămână fundul tău va fi atât de lărgit că vei face in 
pantaloni la fiecare pas. 

Vocea îi era ca un tunet. 

— Numele, Quigg, vreau numele. 

— Destul! 

Ulansky trânti cuvintele ca pe un bici. Fața pământie a lui Quigg se 
întoarse spre el. Investigatorul de la narcotice se băgă între ei ca un arbitru de 
lupte. Puse o mână pe pieptul lui Dockerty doar ca să-l ţină de-o parte. 

— John, calmează-te. Calmează-te odată. Acest temperament al tău ţi-a 
făcut destule probleme cu Afacerile Interne, aşa că păstrează-ţi cumpătul. 

Se întoarse binevoitor spre Quigg, observând satisfăcut că începuse să 
revină culoarea în obrajii bărbatului. 

— Marcus, vreau să te ajut. Chiar asta vreau, spuse el, asigurările lui 
simțindu-se în fiecare cuvânt. Dar trebuie să-ți dai seama la ce te 
împotriveşti. Stai aici punând în balanţă cariera ta, libertatea şi sănătatea ta, 
împotriva unui nume. Doar un nume. E tot ce îţi cere locotenentul. Ştiu că 
eşti înspăimântat de ceea ce se va întâmpla dacă ni-l spui dar gândeşte-te 
doar ce se va întâmpla cu tine dacă nu o faci. Cel puţin detectivul de aici îţi 
poate oferi puţină speranţă. Poate şi acel nume să-ţi ofere asta? 

Ulansky scrută fața omului. Văzu frică şi incertitudine, dar nu înfrângere, 
nu capitularea la care se aştepta până acum. Se uită la Dockerty şi scutură 
din cap. 

— Vreau să vorbesc cu avocatul meu, spuse Quigg. 

Dockerty se repezi de-a lungul camerei îl luă de guler şi îl ridică în picioare. 

— Nu vei avea nimic până nu am nişte răspunsuri. 

Fără tragere de inimă, îşi slăbi strânsoarea. 

— Vom mai discuta, Quigg, spuse el. Vreau să te văd la închisoare. Încă n- 
ai terminat-o cu mine. Hai, ticălosule, să mergem. 

Marcus Quigg simţi durerea ca un cuţit din piept si un moment crezu că 
totul se termină acum. Anevrismul din inimă se întindea. Dorise să le spună 
de la început că nu era un escroc. Dorise să le spună acum că retetele ilegale 
fuseseră ceva, un pansament prin care încercase să-şi păstreze afacerea care 
se ducea de râpă, şi sănătatea care se degrada şi nevasta, terifiat la gândul de 
a fi părăsit şi lăsat cu patru copii. A vrut să le spună, dar n-a putut. Oricum, 
ce diferență ar fi fost? Îşi puse întrebarea iar şi iar în timp ce Dockerty îi 
punea cătuşele şi îl conducea afară din magazin. Deci acest Shelton avea 
probleme din cauza a ceea ce făcuse el. Şi el avea probleme. Probleme mari. 
Acel balon din pieptul lui se întindea si doctorita îi spusese că ar putea fi un 
an sau o lună sau... o oră. Spusese că nu se mai putea face nimic pentru el. 
Ar înțelege Dockerty? Ar înțelege că după o viaţă în care încercase să facă 
ceea ce era corect se alesese cu o nevastă frigidă, cu patru copii care trebuiau 
hrâniti si cu un balon de sânge în piept care putea exploda oricând? 

Quigg simți un nod în stomac si un gust acid în gât. Dorea să le spună si să 
meargă acasă în pat. Dar ştia ce s-ar întâmpla. Ştia că banii s-ar opri. Ştia că 

miile de dolari în plus promise când toată povestea se va sfârşi nu vor mai 
veni niciodată. 

În timp ce era băgat în maşina de poliţie, Marcus Quigg o blestemă în gând 
pe Margaret Armstrong şi mizeria în care-l băgase. 


O cană de cafea, un duş împreună şi dintr-o dată seara se prefăcu într-o 
noapte de cristal. Făcuseră un foc din lemn de mesteacăn şi, întinşi pe 
canapea alternau conversaţia uşoară cu priviri prelungite la cerul de catifea. 

— Mătase roşie, spuse David, mângâind halatul de mătase pe care il 
imprumutase din dulapul lui Rosetti. Niciodată nu m-am gândit la mine ca la 
un tip în halat, dar cu siguranță mă simt bine. 

Christine se ridică şi îşi legă halatul. 

— David, vreau să ştii cât de mult a însemnat ziua asta pentru mine. 

Ochii lui se îngustară. 

— Ştii că n-am planificat asta, nu? 

El aprobă. Văzu incordarea de pe fața ei şi ochii umezi. 

— Dintr-o dată am simţit... un fel de egoism, chiar nemilos. 

— Asta e o prostie. 

— Nu, nu e. Am permis să se întâmple toate astea, ştiind că fiecare minut 
va avea un final. 

— N-ai fost chiar singură, spuse el aspru. 

— Nu, cred că nu... 

Vocea ei se pierdu. 

— David, spuse ea în final. Mă duc înapoi dimineaţă. 

— Încă o zi. 

Răspunsul lui veni atât de repede încât ambii ştiau că era deja în mintea 
lui. Christine scutură din cap. 

— Nu cred că asta ar fi corect, pentru niciunul. Ştiu ce simţi. Am simțit şi 
eu. Toată ziua. Mintea mea s-a jucat toată ziua cu fantezia despre ce aş fi vrut 
să se întâmple într-o realitate care ştiam că s-a dus. Dacă aş rămâne aici, 
chiar încă o zi, va face totul şi mai dureros când voi pleca. Ti-am provocat 
deja destulă durere. 

— Nu vreau să pleci. 

Se lupta cu adevărul celor spuse de ea. Ştia. Şi totuşi, nu era capabil să-şi 
oprească şirul vorbelor. 

— Doar... încă nu e sigur. Ţi-a spus Joey noaptea trecută. Vincent e undeva 
în Boston. Mă caută pe mine şi probabil şi pe tine. Dacă mergem înapoi 
trebuie să mergem direct la Dockerty. Şi ce-i vom spune? Încă nu putem 
merge înapoi. La naiba, Chris, nu trebuie să ne întoarcem niciodată. Putem să 
dispărem. Chiar acum. În această noapte. Putem merge în Canada sau... în 
Mexic. Vorbesc puţin spaniola. Poate că putem deschide o mică clinică 
undeva. Lucrăm împreună. Ce bine am putea face dacă ne întoarcem acum? 

Îl sărută uşor. 

— Nu va merge, David. Ştii asta la fel de bine ca mine. Frăția mea a făcut 
nişte lucruri teribile. Nu aş putea trăi cu mine dacă n-aş încerca să le opresc. 
Sper doar să găsesc o cale să fac aşa fără să rănesc toate acele asistente ca 
mine care credeau... 

— La naiba, trebuie să existe o altă cale! izbucni David, apoi mormăi o 
scuză pentru ieşirea lui şi se aşeză pe o pernă. 

Avea dreptate. Partea rațională, logică din el înțelegea asta. Dacă situația 
era invers, ştia, ar fi spus acelaşi lucru. Dar în acest moment partea 
rațională, logică din el nu putea controla limba. 

— Uite, spuse el, poate că există o altă cale. Poate că putem să mergem 
undeva în siguranță si ai putea să trimiti informaţiile pe care le ai lui 
Dockerty sau... sau doctoritei Armstrong. Sigur, asta e — doctorita Armstrong. 
E o prietenă şi m-a ajutat de când a început tot acest coşmar. Dacă există 
cineva care poate convinge autorităţile de existența Frăției, ea poate. 

Netinând seama de el însuşi, ideea începu să prindă contur. 

— Chris, femeia ar putea fi perfectă. Ai auzit cu urechile tale în acea noapte 
în Patru Sud. E absolut împotriva eutanasiei. Din tot ce ştim, dacă cineva cu 
statura doctoritei Armstrong ar fi împotriva lor, Frăția ar putea decide că e 
timpul să dizolve organizaţia cu totul. Am putea să-i scriem şi ea ar putea... 

— David, te rog. Nu face asta. 

— Nu, aşteaptă, ascultă-mă. Lasă-mă să termin. Charlotte Thomas a vrut 
să moară. Din câte putem spune, oricum murea. Poate mai trăia o zi 
mizerabilă sau câteva săptămâni agonizante, dar murea. 

În interiorul lui, vocea mentală a lui David începu să-l implore să asculte 
duritatea a ceea ce spunea, presiunea pe care o punea asupra ei. Scuzele din 
voce trecu neobservată. 

— Din ceea ce ştii despre femeie, crezi că ar fi vrut ca tu, ca noi, să ne 
năruim şansa de a fi împreună pentru că ai ajutat-o să săvârşească ceva ce 
pur şi simplu nu a avut tăria să facă singură? Doar o zi sau două să ne mai 
gândim la toate astea. E tot ce-ţi cer. Vom găsi o altă cale sau vom merge 
înapoi şi vom înfrunta lucrurile împreună. Cel puţin hai să aşteptăm până 
vorbim cu Joey. Poate îl va găsi pe Vincent într-o închisoare. 

Ea închise ochii şi îl strânse cât putu de tare. În tăcerea care urmă, scena 
pe care o descrisese David se contura în gândurile ei. Era un orăşel prăfuit 
cuibărit la poalele unui munte. Chiar vedea şi clinica lor, o clădire din 
cărămidă albă la capătul însorit al unei străzi. Putea simți căldura şi liniştea 
vieții lor. Simtea pacea pe care ar trăi-o devotându-se unui asemenea loc si 
unui asemenea bărbat. 

Christine strânse din buze şi aprobă. 

— Bine. Încă o zi. Dar fără promisiuni. 

— Fără promisiuni. 

Simti doar o bucurie de moment pentru această victorie înainte să înțeleagă 
ceea ce ştiuse tot timpul, dacă nu puteau găsi o opţiune cu adevărat 
satisfăcătoare, niciodată n-ar lăsa-o să fugă. 

Făcură dragoste într-o armonie desăvârşită, liniştită. Aproape o oră ochii, si 
gurile, şi degetele lor se explorară unul pe celălalt. La final, când niciunul nu 
mai putea suporta o altă atingere fără să explodeze, el o penetră. 


Marion Anderson Cooper era dur. Nu numai un polițist dur, deşi era şi asta. 
Era dur în felul în care numai un copil crescut pe străzile din Roxbury, cu un 
nume care suna feminin, putea fi. Duritatea lui fusese întărită de muşcăturile 
şobolanilor care se plimbau pe saltelele murdare pe care le impártise cu cei 
doi frați şi fusese combinată cu moartea şi nămolul din Vietnam. Fusese 
testată iar şi iar de situațiile întâlnite ca unul din primii sergenti negri din 
departamentul Mica Italie din Boston — North End. 

Dimineaţa devreme în 11 octombrie, Cooper trecea a doua oară pe străzile 
largi şi pustii. Din timp în timp oprea maşina să vadă luminile ei în fereastra 
unui magazin sau a unui restaurant, unde simțea că ceva e schimbat. De 
fiecare dată găsea sursa neliniştii - o reclamă nouă, o masă pusă altfel — şi 
pleca mai departe. 

Fiat-ul roşu, parcat discret lângă un container pe una din aleile întunecate, 
nu fusese acolo când trecuse mai devreme. Cooper blocă aleea cu maşina de 
patrulă, fixă farurile pe plácuta de înmatriculare şi luă legătura cu dispecerul. 

— Sunt Alpha 921, spuse el, cer verificarea unui Fiat roşu, înmatriculat în 
Massachusetts 353, Mike, Whiskey, Quebec. Vreo unitate de susținere 
disponibilă? 

— Negativ, Alpha 921. Repetă numărul, te rog. 

Cooper repetă numărul şi aşteptă. Maşina era fierbinte, simțea clar asta. De 
fapt, era surprins că nu erau mai multe automobile în prima noapte cu vreme 
decentă de mai mult de o săptămână. Dacă ar fi furată, ar fi copii, nu 
profesionişti. Dacă ar fi profesionişti, micul Fiat ar fi deja vopsit, cu numere 
noi şi în drum spre Springfield sau Fall River sau alt loc. 

Întârzierea părea mai lungă decât de obicei. Cooper bătea neliniștit în volan. 
Puse la loc telefonul şi păşi afară din maşină când radioul se trezi la viață. 

— Alpha 921, am informaţii despre un Fiat sedan, din 1979, cu număr de 
înmatriculare Massachusetts 353, Mike, Whiskey, Quebec. 

Vocea femeii, senzuală şi provocatoare, era cea pe care Cooper o recunoscu 
ca fiind a unei femei grase, mamă a cinci copii. 

— Sunt Alpha 9, Gladys. Ce-ai găsit? 

— Până acum e curată, nu a reclamat-o nimeni. Înregistrată de Joseph 
Rossetti, strada Damon, 21, apartamentul C. 

— Alpha 9 terminat, spuse Cooper. 

Când intră pe alee, desfăcu instinctiv clapa revolverului. Uşa de la şofer era 
deschisă. Cooper lumină cu lanterna scaunele, apoi podeaua. Nimic. Dintr-o 
dată se încordă. Parfumul sângelui, greu, ametitor, îi umplu nările. În spatele 
scaunelor, acoperit cu o pătură, era un corp. Inspiră adânc şi trase de-o parte 
pătura. În acel moment toată duritatea, toate luptele macabre din câmpurile 

de orez şi din junglă si de pe străzile oraşului, nu ajutară la nimic. Marion 
Anderson Cooper se trase înapoi din maşină şi vomită pe asfalt. 

Mâinile şi picioarele lui Joey erau legate. Fusese înjunghiat de zeci de ori 
înainte să moară. Aranjate pe pieptul lui se aflau una din urechi şi bucăţi din 
trei degete. Ziarele de dimineaţă vor califica această moarte ca fiind „probabil 
o răzbunare între bandele de cartier”. 

20 de mile către nordul oraşului, motivul real, o hartă schitatã plină de 
sânge, obținută după o oră de tortură, stătea pe scaunul pasagerului din 
maşina lui Leonard Vincent. 


Va urma... 

EPISODUL IV 
Capitolul 12 
O zi plină 


Procurorul Virgil Aldulescu a preluat toate cele trei cazuri pentru că, în 
mod firesc, păreau toate interconectate. După ce a avut în mână dosarele, s- 
a prezentat la judecătorul de serviciu pentru eliberarea mandatelor de 
arestare. Întâmplarea a făcut ca judecător de serviciu să fie Adriana Husariu, 
temută de toți pentru severitatea cu care verifica dosarele. Colac peste 
pupăză, de câteva zile aflase că băiatul ei mai mare a hotărât că, pentru el şi 
familia lui, este mai bine dacă rămân toți definitiv în Germania. Unul dintre 
colegii ei, cam de aceeaşi vârstă cu ea şi care îşi putea permite asta, turnase 
gaz peste foc şi îi spusese: „Păi, la ce te aşteptai, Adriana, dragă? Îl dai pe 
copil la secția de limbă germană încă de la grădiniţă şi acum te miri că pleacă 
dincolo?” Faptul că prietenul ei avea dreptate nu îi făcea deloc hopul mai uşor 
de trecut şi toți se fereau, pe cât puteau de mult, din calea ei. 

Când procurorul îi puse, timid, dosarele pe masă, judecătoarea le privi 
crunt: 

— Trei mandate de arestare, domnule procuror? De ce nu zece, ca să 
ştim o treabă? 

Aplombul procurorului părea lăsat undeva la uşă şi abia după ce îşi 
drese vocea încercă să răspundă, dar judecătoarea ridică o mână, făcându-i 
semn să se oprească şi luă un dosar din teancul din fața ei. 

Întâmplător sau nu, primul era dosarul în care era solicitat mandatul 
de arestare pentru Fabian Danielescu, cel care comandase crima de la Clubul 
Rothmans. Chiar deasupra, în dosar, era declaraţia Loredanei Marinescu, a 
lui Fabian Danielescu, urmată de câteva poze color cu victima, sau cât mai 
rămăsese din ea. Judecătoarea le privi atent, apoi ridică ochii din dosar şi îl 
privi aspru pe procuror: 

— Sper că asta nu este vreun fel de glumă proastă, domnule procuror. 
Nu ati prelucrat în niciun fel fotografiile? 

— Doamne, cum puteţi crede aşa ceva, doamnă judecător? 

Judecătoarea împinse dosarul spre el, întrebând: 

— Şi atunci, unde-i capul victimei? 

Procurorul încercă să-şi disimuleze satisfacția când răspunse: 

— Pe pereţi şi pe tavanul clubului, doamnă judecătoare. Mai sunt câteva 
fotografii la sfârşitul dosarului... 

După ce parcurse, mai calmă de data asta, dosarul până la sfârşit, 
semnă mandatul de arestare, atât pentru Fabian Danielescu, cât şi pentru 
Loredana Marinescu. La dosarul lui Vasile Tudorache ezită îndelung, apoi 
întrebă: 

— Deci dumneata presupui că acest om a cauzat, de la distanţă, într- 
un mod în care nu îl poţi preciza, moartea victimei de la Clubul Rothmans? 

Procurorul înghiţi în sec şi, în cele din urmă, îşi găsi curaj şi privi în 
ochii severi ai judecătoarei. 

— Da, doamnă judecător. 

Judecătoarea mai răsfoi încă o dată dosarul şi flutură cele două 
declaraţii şi copia după scrisoarea de adio a administratorului de bloc. 

— Pentru două declaraţii şi o copie după o scrisoare a unui sinucigaş, 
dumneata vrei să arestezi un om pentru că a comis o crimă? 

— Da, doamnă judecător. 

— Dar nu ştii cum a comis crima? 

— Nu, doamnă judecător, spuse aproape în şoaptă procurorul. 

Judecătoarea îi întinse dosarul şi îi spuse sec: 

— Atunci află, domnule procuror, şi abia pe urmă vino la mine! 

Procurorul Virgil Aldulescu şi-a luat cele trei dosare şi mandatele de 
arestare şi a ieşit plouat din birou, gândindu-se cum să rezolve problema. 
Pentru că, fără îndoială, Vasile Tudorache era vinovatul şi lăsarea lui în 
libertate reprezenta un real pericol public. 

Era bucuros pentru faptul că obținuse arestarea preventivă măcar 
pentru cei doi, pentru că era convins că, în urma interogatoriului lor, va putea 
găsi în cele din urmă şi probele pe care le solicita judecătoarea. Şi mai era un 
gând ascuns, care îl făcuse să nu insiste foarte mult cu cel de al treilea dosar: 
nu era foarte sigur că se vor găsi amatori să se ducă şi să-l aresteze pe cel 
căreia Loredana Marinescu îi spunea, cu teamă, Căpcăunul. 


A ajuns la arestul Poliţiei la timp ca să participe la interogatorul fetei. 
Comisarul-şef i-a lăsat şi de data asta pe comisarul Brumaru şi pe 
inspectorul Dăciulescu Alina să interogheze fata, iar el se mulțumea să 
privească totul din spatele geamului oglindă. 

— Ținând seama de importanța cazului, am dat ordin să se filmeze 
interogatoriul, ca să-l putem analiza la nevoie, îi spuse comisarul-şef 
procurorului când îl văzu venind. Doriţi să participaţi şi dumneavoastră? 

— Nu, nici vorbă, răspunse el, oamenii dumitale văd că se descurcă 
foarte bine. 

Îi comunică în câteva cuvinte insuccesul în ceea ce priveşte mandatul 
de arestare în cazul pentru Căpcăun, apoi se alătură şi el celor care se uitau 
la interogatoriu. 

Aruncă o privire posomorâtă spre cei trei detectivi care stăteau pe 
scaune, lângă perete, şi, deşi părea că nu îi convine foarte mult prezența lor, 
simțea instinctiv că va avea nevoie de ei în rezolvarea cazului, aşa că îi 
acceptă în mod tacit. 

După ce ascultă încă o dată expunerea fetei, privind-o cum scrie de zor 
declaraţia procurorului îi veni o idee şi se întoarse spre comisarul-sef: 

— Vă rog să o rugați pe subalterna dumneavoastră să o întrebe pe 
inculpată dacă acest aşa numit Căpcăun are un număr de telefon la care 
poate fi contactat. 

În timp de comisarul-şef lua legătura cu Alina, Spiridon se ridică de pe 
scaun şi se apropie de procuror: 

— Credeţi că este bine să luăm legătura cu el? 

Procurorul îl privi rece şi spuse: 

— Va trebui să o facem până la urmă, nu? Măcar cât să-i comunicăm 
despre faptul că există un mandat de arestare pe numele lui. 

— Dar nu există. 

— Nu există ÎNCĂ... Mâine va fi alt judecător care, în mod sigur, îmi va 
semna mandatul. 

Spiridon clătină din capul lui mare şi în cele din urmă îl întrebă: 

— Şi cine credeţi că îl va aresta? După faima pe care şi-a creat-o, se vor 
găsi foarte greu amatori pentru treaba asta. 

Era exact problema la care se gândise şi el mai devreme, dar nu putea 
lăsa să se vadă asta, aşa că răspunse sec: 

— Vom apela, dacă este nevoie, la Tudor Ghervase, comandantul trupei 
de intervenţie, dar numai după ce vom obține mandatul de arestare. 

Arătă spre agentul Sorin Postolache, care stătea ghemuit pe un scaun, 
lângă perete, pentru cazul în care va mai fi nevoie de el: 

— Asta în afară de cazul în care tânărul agent de acolo nu se va oferi 
voluntar să ne aresteze Căpcăunul, ca să i se mai ierte din păcate. 

Tânărul agent nu spuse nimic, dar se ghemui şi mai tare pe scaunul pe 
care stătea. 

După ce primi numărul de telefon de la comisarul-sef, procurorul puse 
să i se aducă un telefon fix prevăzut cu difuzor şi ceru să se facă linişte. Poate 
că voia să le arate tuturor cât de bine ştie să țină sub control un infractor de 
teapa celui ce îşi spunea Căpcăunul. 

După ce sună de câteva ori în gol, într-un sfârşit răspunse o voce 
cavernoasă, uşor batjocoritoare. 

— Alo, Vasile Tudorache la telefon. Cine naiba mă deranjează la ora 
asta? 

Procurorul privi la ceas: era aproape ora unsprezece, aşa că nu i se 
părea deloc o oră nepotrivită. Îşi drese vocea şi spuse cât de sobru putu: 

— Domnule Vasile Tudorache, procurorul Virgil Aldulescu vă 
deranjează. Vreau să vă comunic că există un mandat de arestare pe numele 
dumneavoastră. 

Hohotul de râs fu atât de puternic încât reverberă prelung în încăperea 
mică. După ce râsul se potoli, aceeaşi voce, de data asta mult mai 
batjocoritoare, spuse: 

— Păi, şi ce mai aştepţi, procurorule? Trimite poliţiştii să mă aresteze. 
Sau vino personal, dacă ai cojones. 

Procurorul rămase cu receptorul la ureche, incapabil să mai scoată 
vreun cuvânt. De obicei, cei anunţaţi că urmează să fie arestaţi se comportau 
cu totul altfel, nu ca acest... Căpcăun. Începea să regrete ideea de a pune 
convorbirea pe difuzor, dar nu avu timp să blocheze sunetul pentru că vocea 
de la celălalt capăt al firului întrebă: 

— Să înţeleg deci că cineva m-a dat în gât? Precis că e curvulita aia mică 
de Loredana. 

Procurorul păru să-şi fi recăpătat aplombul pentru că răspunse sec: 

— Nu vă putem da amănunte din dosar. Vă comunică doar atât: există 
un mandat de arestare pe numele dumneavoastră şi ar fi mai bine să vă 
prezentaţi la sediul Poliției pentru a nu... 

Căpcăunul nu păru să audă ce spunea pentru că îl întrerupse brusc, 
cu aceeaşi voce răguşită: 

— Nu-i nevoie de nicio confirmare, pentru că sunt sigur de asta. Fata 
este, cumva, pe lângă voi acum? 

— Da, confirmă procurorul înainte de vedea cum Spiridon îi făcea semne 
disperate să nege. 

— Ei, atunci priviți bine la ea, dar feriți-vă dacă vreţi să nu vă murdáriti 
pe haine. 

Înainte de a apuca cineva să spună ceva, văzură prin geamul oglindă 
cum Loredana se apucă dintr-odată cu mâinile de cap, se ridică brusc de la 
masă şi apoi capul îi explodă într-o jerbă de sânge, oase şi creier. 

Comisarul Brumaru şi inspectorul Dăciulescu au mai apucat doar să- 
şi ducă mâinile la față, în încercarea de a-şi feri ochii, dar în afară de asta au 
fost improscati peste tot cu bucăţi mărunte din capul fetei. 

Toţi au rămas impietriti în timp ce cei doi poliţiştii din camera de 
interogatoriu încercau fără succes să se şteargă pe față si pe haine cu 
servetelele pe care le-au scos din buzunar. 

— Interesantă privelişte, nu? întrebă vocea batjocoritoare, apoi 
continuă: Tânărul polițist care m-a vizitat într-o seară este şi el pe acolo? 

— Nu le-am spus nimic! ţipă agentul Sorin Postolache de lângă perete, 
dar din telefon nu se auzi decât acelaşi râs şi vocea sarcastică: 

— Mutaţi-vă şi de lângă el şi, credeti-mã pe cuvânt, că aşa vor páti toți 
care mă supără. 

Tânărul agent mai apucă să tipe scurt înainte să-i explodeze craniul în 
aceeaşi masă informă de oase şi creier. 

— Gata, ajunge! Vă credem, îngăimă stins, în receptor, procurorul. 

— Ajunge când vreau eu, nu când îmi spui dumneata, se auzi vocea 
răguşită din receptor. 

După o clipă de tăcere, vocea întrebă iar: 

— Aveţi un televizor prin preajmă? 

Procurorul făcu ochii roată până când dădu cu ochii de televizorul prins 
pe perete. 

— Da, răspunse el stins. 

— Ei, atunci comutati pe postul local, ordonă vocea. 

Spiridon căută telecomanda şi, după ce o şterse de sânge, comută pe 
postul local. 

— Gata, confirmă cu acelaşi glas stins procurorul. 

— Hai să vedem dacă ne uităm la acelaşi program, spuse Căpcăunul. 
Este vorba de o emisiune cu trei invitați... Moderatoarea este o umflățică 
îmbrăcată într-o rochie roşie tipatoare, iar invitaţii sunt doi bărbați şi o 
tânără domnişoară slábutã, îmbrăcată în rochie albastră. 

— Aşa este, confirmă procurorul. 

— Bine atunci, domnule procuror, hai să vedem pe cine alegi pentru 
experiența noastră. Pe care din cei patru de la televizor îl alegi să moară. 
Vreau să vă arăt o demonstraţie... 

— Credeti-mã, nu este nevoie, vă credem, suspină procurorul şi se gândi 
ce bine ar fi fost să fie de față şi judecătoarea Adriana Husariu şi să fie ea cea 
nevoită să aleagă. 

— Dacă nu alegi pe nimeni, vor muri toți patru, spuse după un timp 
vocea pe un ton egal. Aşa că hotărăşte-te mai repede. 

— Doamna în roşu, spuse procurorul şoptind şi câteva clipe mai târziu 
capul moderatoarei explodă, asemenea unei fântâni arteziene, într-o jerbă 
rosie. 

Hohotul de râs din receptor îl făcu pe procuror să se ghemuiască ca lovit 
de bici. 

— Ei, acum suntem în aceeaşi găleată, domnule procuror. Eu sunt cel 
care ucid, dar dumneata, la fel ca jucătorul de cărți de la clubul Rothmans, 
ai comandat o crimă. Ce-ai să faci acum? Ai să te arestezi singur? 

Toţi din încăpere priveau consternati la procuror, care îşi musca 
neputincios mâna. 

— Pot să te scap cumva de vina asta, domnule procuror. Cum ai spus 
că te numesti? Virgil Aldulescu. Precis găsesc undeva o fotografie de-a 
dumitale pe internet: nici nu am nevoie de mai mult ca să-ți aduc liniştea 
sufletească mult dorită, hohoti Căpcăunul. 

Procurorul tresări brusc şi ieşi din transă: 

— Să-i oprească cineva internetul şi curentul! Repede, vă rog! 

— Nici să nu te gândeşti, procurorule. Am un laptop şi o conexiune 
anonimă la internet, dar nu trebuie să mă iei în serios. Am glumit, omule, 
chiar eşti un interlocutor drăguţ. 

Din receptor se auzi un foşnet de hârtie şi apoi Căpcăunul spuse: 

— De fapt, chiar şi fără internet, cred că m-aş distra bine. Fata asta mi- 
a adus o mulțime de reviste înainte să mă trădeze. Majoritatea lor sunt reviste 
de scandal, doar cu fotografiile maneliştilor şi altor artişti de aceeaşi teapă. 
Dacă mă mai enervati mult, în câteva minute trimit în neant toată floarea 
artistică a ţării... lucru care nici nu ar fi aşa de rău, la urma urmei, dacă 
ținem seama de felul în care cântă. 

Procurorul încă îşi căuta cuvintele, când uşa se deschise şi domnul 
Marcu, urmat de chestorul Nistorescu, pătrunseră în încăpere. Domnul 
Marcu privi scurt la dezastrul din încăpere, făcu câțiva paşi precauti până 
ajunse lângă procuror, îi luă receptorul din mână şi îl puse în furcă, apoi 
spuse cu voce calmă: 

— Gata, ajunge cât v-aţi distrat. De aici încolo preluăm noi. 


Capitolul 13 


Experiente 


După ce încheie discutia cu procurorul, Căpcăunul, deoarece chiar şi 
când era singur se gândea la el ca fiind Căpcăunul şi nu ca la Vasile 
Tudorache, încercă iar să se privească scurt în oglindă, curios fiind de noile 
transformări pe care le simțea că se petreceau cu el. Abia ridică marginea 
prosopului şi îşi simți capul cuprins de o durere atroce, imediat cum îşi zári 
ochii. Era convins că era numai o chestiune de timp şi de antrenament până 
când îşi va putea controla această nouă putere. Şi la fel de mult era convins 
că, dacă va continua să ucidă la fel de haotic, în curând autorităţile vor sesiza 
că a trecut un prag nepermis şi îl vor distruge, fără să mai țină seama de 
pierderile colaterale cauzate de aceasta. Dar simțea că mai era cale lungă 
până acolo, aşa că încă mai avea timp de experimente. Nu ştia prea bine ce 
se întâmpla cu el, dar simţea nevoia să ucidă şi, înainte de a-şi putea controla 
în vreun fel sau altul impulsul, se apropie de geam, privind afară în căutare 
de victime. Acoperişurile blocurilor din jur se vedeau limpede şi pe ele nu se 
zărea nici urmă de lunetist, dar era conştient că aceştia nu vor întârzia mult 
să apară, dacă îşi va pune planurile în aplicare. 

Blocul în care locuia avea patru etaje şi era format din opt scări: şase în 
linie, iar cele două de la capete, perpendicular pe ele, formând litera „U”, cu 
brațele verticale formate din câte o singură scară. Se forma astfel un fel de 
curte interioară, în care unii şefi de scară mai gospodari montaseră bănci de 

lemn, printre care plantaseră tot soiul de plante ornamentale şi flori. Din câte 
îşi putea da seama, cartierul îşi ducea viața liniştită mai departe, fără să fie 
afectat într-un fel sau altul de întâmplările de peste noapte. 

Avu un surâs rău pe față, un surâs venit de undeva din străfundurile 
ființei lui noi, pe care încă nu şi-o putea controla în întregime. Prea multă 
linişte se pare că nu-i pria Căpcăunului, aşa că se apropie mai mult de geam 
şi se pregăti de acţiune. Ideal ar fi fost ca prin curtea blocului, care se 
prelungea cu o mică parcare, să treacă acum câţiva dintre cei care într-un 
moment sau altul îl tracasaseră pe Vasile Tudorache, dar, după câteva 
minute bune în care nu trecu nimeni cunoscut, îşi fixă atenţia asupra unei 
femei care se certa cu alta, pentru un motiv pe care nu şi-l putea imagina 
pentru că erau prea departe şi nu se auzea ce spun, chiar şi cu geamul 
deschis. 

Nu cronometră timpul trecut între momentul în care şi-a fixat atenţia 
asupra ei şi clipa în care capul i-a explodat într-o jerbă de sânge şi oase, dar 
în mod sigur nu au fost mai mult de douăzeci de secunde. Pentru cea de a 
doua a avut nevoie de mai puţin de zece secunde şi cam tot atât a trecut până 
când un puşti, abia ieşit din adolescenţă şi care văzuse prea multe filme de 
război, le-a văzut. Tipatul lui s-a auzit însă clar, străbătând distanţa: 

— Un lunetist! Ascundeţi-vă! Trage un lunetist! 

În toată curtea blocului nu erau mai mult de zece persoane, care au 
reacționat la tipátului tânărului: mai întâi au privit la cele două corpuri 
prăbuşite, apoi au început să-şi caute ascunzátori în cele mai nepotrivite 
locuri. Puştiul s-a ascuns, de exemplu, după o bancă unde un lunetist l-ar fi 
putut ochi uşor, prin spătarul ei făcut din ţevi de metal. 

Adăpostul oferit de ţevile de metal nu l-a ajutat prea mult pentru că în 
curând şi-a imprástiat creierii pe banca lucioasă de metal, urmat în curând 
de toți cei care nu au avut precautia să iasă din raza lui vizuală. Doi câini 
care s-au apropiat de trupul tânărului au avut aceeaşi soartă, apoi s-a oprit. 
Tensiunea insuportabilă care îl chinuise cu numai câteva minute înainte se 
domolise şi acum putea să judece la rece. Putea ucide pe oricine, cu o sigură 
condiţie: să-i zărească fie şi pentru o singură clipă fața. 

În depărtare pe coasta muntelui se zăreau siluetele unor oameni, dar 
oricât îşi fixă atenţia asupra lor nu li se întâmplă nimic. Îşi forță la maximum 
ochii, dar nu obtinu niciun rezultat palpabil. În cele din urmă cu ochii 
impáienjeniti renunță, dar chiar atunci îşi aduse aminte de un binoclu pe 
care îl cumpărase cu ani în urmă când fusese într-o excursie. Era mai mult 
o jucărie pentru copii şi când în cele din urmă îl găsi îşi dădu seama că nu 
măreşte cine ştie ce. Dar se pare că era suficient pentru că în cele din urmă 
cei de pe coasta muntelui sfârşiră şi ei în acelaşi mod ca şi cei din fața 
blocului. 

Mai bău câteva căni de apă, apoi se întinse să se odihnească, dar noua 
putere căpătată nu îi dădea ghes la odihnă, aşa că se ridică şi porni 
televizorul. Butonă canalele până când găsi o emisiune în direct ca să poată 

urmări pe viu rezultatele. De data asta privi cu ochii mijiti la invitatul pe care 
îl alese şi cumva încercă să transmită un altfel de gând spre el. Trecu destul 
de mult timp până când cel vizat începu să dea semne de nelinişte şi în cele 
din urmă se apucă de partea stângă a pieptului şi se lăsă moale pe canapeaua 
din studio. În primele clipe nu observă nimeni nimic, după care începură toți 
să se agite şi mai apucă să vadă un medic care îi acorda primul ajutor înainte 
ca emisiunea să se întrerupă şi să se comute pe publicitate. 

Căpcăunul zâmbi satisfăcut, deşi nu simtise aceeaşi satisfacție ca 
atunci când vedea artezienele celor ucişi tâsnind. Dar, la o adică, atunci când 
lucrurile se vor inráutáti se va mulțumi şi cu atât. 

Închise televizorul şi luă un teanc de reviste lăsat de Loredana: avea o 
zi lungă în fața lui; putea să tot experimenteze. 


Capitolul 14 
Capcană pentru Căpcăun 


Centrul de comandă a fost înființat la Detaşamentul nr.1 de pompieri 
Braşov situat pe strada Mihai Viteazu la numărul 11. La început s-a 
intenționat ca acest centru să fie în cadrul Detaşamentului nr. 2 Braşov, de 
pe strada Carpaţilor, care era situat cu vreo doi kilometri mai aproape de 
cartierul Valea Cetăţii, dar s-a renunţat la idee când s-a constatat că remizele 
pentru maşini, unde ar fi urmat să fie instalată aparatura de control, aveau 
uşile cu acces direct în stradă. Şi după cum a constatat domnul Marcu în 
cadrul comisiei care a ales această locaţie, între strada Mihai Viteazu şi 
cartierul Valea Cetăţii se afla muntele Tâmpa, aşa că până descopereau cum 
anume îşi transmite comenzile mortale Căpcăunul, era înțelept să se lase 
puţină distanţă şi un obstacol natural între ei. 

Au fost golite patru remize de pompieri, iar maşinile au fost trimise 
împreună cu oamenii care le deserveau la Detaşamentul nr. 2. 

Comandantul Detaşamentului nr.1, colonelul Dobritoiu, încercă să-l 
abordeze pe generalul cu cele mai multe stele pe care îl văzu prin curte: 

— Înţeleg că sunt ordine de sus, domnule general, se plânse el, dar 
vreau să vă spun că toată activitatea mi-a fost dată peste cap. Să ne ferească 
dumnezeu de două, trei incendii simultane în Braşov că suntem complet 
descoperiți. 

Generalul Cărbunescu, cel pe care îl abordase colonelul, întâmplător 
era chiar şeful statului-major care comanda operaţiunea, îl privi în treacăt pe 
colonel ca şi cum nu ar fi auzit întrebarea, apoi îşi aruncă ochii spre stradă: 

— Că tot veni vorba, domnule colonel, caută undeva nişte panouri şi 
obturează vederea celor din stradă spre curtea detaşamentului. 

Privi la autoturismele care erau parcate chiar lângă poartă: 

— Maşinile astea sunt ale personalului? 

— Cele mai multe dintre ele da, domnule general, dar sunt unele şi ale 
riveranilor. După cum vedeţi pe partea cealaltă a străzii nu prea este loc de 
parcare şi uneori mai închidem şi noi ochii pentru că... 

Generalul dădu nerăbdător din mână şi îl întrerupse: 

— În trei ore vreau parcarea liberă şi maşinile parcate pe marginea 
străzii să dispară. La noapte vor ajunge aici zece tancuri şi cum nu au loc în 
curte le vom pune în parcare. 

— Bine, dar... 

— Executarea, colonele, spuse scurt generalul şi se grăbi spre remizele 
în care fusese instalat centrul de comandă. 

O mulțime de tehnicieni tocmai terminau de tras firele, iar în capătul 
mai îndepărtat al încăperii fuseseră prinse pe perete uriaşe ecrane care 
luminau fosforescent. În fața lor o masă solidă tocmai era consolidată şi 
câţiva soldați puneau scaune în faţa ei. 

— Cât mai durează, domnule maior, întrebă generalul Cărbunescu pe 
un ofițer tânăr care coordona echipa de tehnicieni. 

— Un minut, domnule general. Cât să-şi schimbe poziția maşina în care 
sunt piloții dronelor şi noi am terminat. 

Maiorul făcu rapid câteva reglaje de pe laptopul pe care îl avea pe masă 
şi mai întâi unul dintre ecrane, apoi şi celelalte se luminară şi apărură 
imaginile unor blocuri în depărtare. 

Maiorul ridică un microfon de pe masă şi spuse: 

— Încet, ridică încă puţin Vulturul doi... Aşa este bine. Fixează-l acolo. 

Din unghiuri diferite se vedea acum un bloc cu opt scări şi patru etaje, 
iar în mica parcare si piatetã din faţă se záreau mai multe corpuri căzute. 
Toate aveau în comun faptul că erau fără cap. La marginea parcării se vedeau 
şi doi câini de talie mare tot fără cap şi ei. 

— Experimentează, spuse Spiridon care împreună cu ceilalți doi 
detectivi luaseră loc pe scaune fără să fie invitați de nimeni. 

Şeful de stat-major privi încruntat la ei şi spuse: 

— Aş dori ca toți cei străini de acest caz să părăsească centrul de 
comandă. Este în curs de desfăşurare o operaţiune militară şi nu putem să 
ne permitem ingerinte străine. 

Detectivii nu se mişcară şi priviră în continuare ecranele, iar domnul 
Marcu interveni împăciuitor: 

— Hai să nu ne certăm pentru fleacuri, domnule general. Ei sunt 
consultantii noştri civili şi poate salvarea noastră în cazul in care dăm greş. 

Generalul Cărbunescu mormăi nemulțumit şi luă şi el loc la masa pe 
care era întinsă o hartă, la scară mare, a cartierului Valea Cetăţii. 

Înconjură cu un marker roşu blocul în care locuia cel numit Căpcăunul 
şi se adresă celor din jurul lui: 

— Avem nevoie de câte trei tancuri situate aici, aici şi aici, iar mâine 
dimineaţă, la o oră fixată, vor deschide focul spre acest apartament. 

Adjunctul lui se încruntă nedumerit: 

— Nu-s cam multe tancuri pentru un singur apartament, domnule 
general? 

Generalul Cărbunescu privi spre domnul Marcu şi spuse ca şi cum nu 
ar fi crezut în această ipoteză: 

— Consultantii noştri civili aici de față spun că apartamentul trebuie 
distrus din prima salvă împreună cu locatarul lui, altfel nu vom avea a doua 
şansă. 

— Am înțeles, domnule general. Batalionul 814 din Turda tocmai a 
încheiat ieri o aplicaţie la poligonul de la Cârtisoara, lângă Sibiu, iar acum 
sunt în mentenanţă. Sunt sigur că am putea pregăti două plutoane de tancuri 
pentru a fi gata de drum în câteva ore, iar în cursul nopții ar ajunge aici. 

Şeful de stat-major se gândi apoi aprobă: 

— În regulă, dă te rog ordinele necesare şi în şase ore le vreau aici în 
parcare, echipate cu saboti de cauciuc pentru mers prin oras. Şi cu cinci 
proiectile brizante fiecare. Dacă nu au la ele muniţie să oprească la depozitul 
din Făgăraş să ia. 

Adjunctul se pregăti să plece să dea ordinele necesare când domnul 
Marcu îl opri: 

— Numai puţin te rog... am putea afla ce tip de tancuri sunt în poligon? 

— Contează asta aşa de mult? întrebă adjunctul în timp ce îşi consultă 
hârtiile din mână. 

Domnul Marcu zâmbi uşor: 

— S-ar putea să fie diferenţa dintre viață şi moarte la o adică. 

După ce găsi ce căuta adjunctul răspunse uşor nervos: 

— Sunt tancuri T55, dar vă asigur că puterea de foc este exact la fel ca 
şi a celorlalte tancuri pe care le avem în dotare. 

Domnul Marcu zâmbi împăciuitor şi spuse: 

— Sunt sigur de asta, domnule colonel, dar aş prefera să aducem de 
undeva tancuri Bizon, mai precis TR85-M1. 

Colonelul ridică exasperat mâinile şi spuse: 

— Când este atâta grabă zău dacă este cazul să facem acum pe patriotii. 
Or fi Bizonii modernizati, dar vă asigur că şi T55 sunt la fel de bune în acest 
caz. 

S-au întors amândoi spre şeful de stat-major ca pentru a arbitra 
disputa, iar acesta ridică din umeri şi îi spuse domnului Marcu: 

— Dacă îmi dai un singur motiv să aduc Bizoni în locul tancurilor T55, 
fii sigur că voi fi primul care te va susține. 

— Blindajul, domnule general. Nimic altceva decât blindajul. 

Adjunctul vru să protesteze, dar, văzând că fața generalului se 
luminează a înțelegere, preferă să tacă. 

— Mă rog, acceptă în silă şeful de stat-major. Credeam că informația 
asta este strict secretă, dar dacă văd că toată lumea o ştie, găseşte undeva, 
domnule colonel, două plutoane de Bizoni. 

Adjunctul plecă nedumerit să găsească tancuri de tip Bizon, iar 
generalul se apropie de domnul Marcu şi îl întrebă cu voce scăzută: 

— De unde anume aveţi informaţia asta? Am fost asigurat că este atât 
de secretă, încât numai vreo cinci oameni ştiu despre ce anume e vorba. 

— Aşa este, domnule general. În mod oficial numai cinci ştiu despre ea. 
Şi al şaselea, care se întâmplă să fiu eu. Asta pentru că sunt chiar cel care a 
făcut rost de prima mostră din acest tip de blindaj. Cam greu puteam să o 
aduc fără să ştiu despre ce anume este vorba, nu? 

Generalul incuviintã din cap, apoi, după ce se convinse că nu sunt 
auziti şi de altcineva, întrebă: 

— Şi totuşi despre ce material anume este vorba în acest nou tip de 
blindaj? Cei care ne-au făcut informarea au fost foarte evazivi, deşi din câte 
am văzut când a fost montat părea mai degrabă un soi de pâslă decât cine 
ştie ce mare scofală. 

După ce se asigură la rândul său că nu îi putea auzi nimeni, domnul 
Marcu spuse: 

— Evaziv voi fi şi eu, domnule general, şi asta în primul rând pentru că 
şi informaţiile despre organit, aşa se numeşte noul material, sunt foarte 
evazive şi contradictorii. Wilhelm Reich, un savant austriac, discipol al 
celebrului Sigmund Freud, s-a refugiat la începutul celui de-al Doilea Război 
Mondial în America unde a început să studieze o nouă formă de energie, 
numită de el energie orgonică. Din cauza faptului că a asociat această energie 
cu energia declanşată la om în timpul orgasmului, a fost repede incriminat şi 
exclus din lumea ştiinţifică într-o Americă atât de puritană cum erau Statele 
Unite la ieşirea din cel de al Doilea Război Mondial. A fost acuzat, arestat, 
apoi a murit în împrejurări nu prea clare, iar cercetările lui au părut că intră 
într-un con de umbră. Şi toate astea până când s-a observat că energia 
orgonică, într-un mod tare necontrolabil şi imprevizibil chiar există şi se 
manifestă în cele mai neaşteptate moduri. Lucru care, bineînţeles, a stârnit 
interesul atât al serviciilor secrete vestice cât şi a celor estice, ceea ce a 
relansat cercetările pe această temă. 

Arătă spre ecranele mari pe care vedeau imaginile transmise din fața 
blocului unde locuia Căpcăunul: 

— Avem toate motivele să credem că individul căruia îi spunem noi 
Căpcăunul foloseşte cumva acest tip de energie şi nădăjduim că blindajele 
Bizonilor îi vor apăra pe tanchisti de acţiunile lui. 

Cum pe monitoare nu se mai vedea mare lucru cei trei detectivi s-au 
ridicat de la masă şi Spiridon i-a spus domnului Marcu: 

— Văd că domnul general se descurcă foarte bine, aşa că noi ne 
retragem la pensiune să ne odihnim şi să fim pregătiți pentru atacul final. 
Ştiţi unde să ne găsiți dacă aveţi nevoie de noi. 

— Bine faceți, măcar unii dintre noi să fie odihniti şi cu mintea limpede, 
comentă neutru domnul Marcu. 

Şeful de stat-major îi urmări din ochi evident uşurat: nu îi plăcea în 
niciun fel imixtiunea civililor în munca lui şi în afară de asta avea atât de rar 
ocazia să se implice direct în acțiune încât era o adevărată plăcere să arate 
subalternilor că încă nu a ruginit aşa cum speculau unii dintre ei. Mai 
rămânea e drept domnul Marcu pe capul lui, dar părea ceva mai rezonabil şi 
în afară de asta mai colaborase şi altădată cu el şi se dovedea destul de 
maleabil şi dispus la compromisuri. 

După plecarea detectivilor s-au adus cafele şi după ce le-au băut s-au 
aplecat cu forțe proaspete peste harta cartierului. După ce au studiat-o iar, 
îndelung, generalul Cărbunescu s-a întors spre domnul Marcu: 

— În general ezit să cer părerea unui civil despre desfăşurarea unei 
operațiuni militare, dar ţinând seama de pregătirea dumneavoastră şi mai 
ales de insolitul situației vreau să vă întreb: credeţi că procedăm bine? 

Domnul Marcu plimbă palma peste hartă ca şi cum ar fi vrut să simtă 
cu propria lui mână amplasarea tancurilor pe teren şi în cele din urmă spuse: 

— Nu văd, în situația dată, ce am putea face mai mult. Trebuie să 
respectăm planul de luptă şi să sperăm că vom reuşi să-l distrugem din prima 
salvă pentru că altfel... 

— Altfel, domnule Marcu? întrebă generalul. 

— Altfel vom avea probleme, pentru că pe acest om pe care îl numim noi 
Căpcăun se pare că tot ce nu îl distruge îl face mai puternic. Şi atunci va 
trebui să apelăm la cei trei detectivi şi asta tare nu îmi place pentru că, deşi 
sunt de partea noastră, uneori am impresia că sunt la fel de instabili în 
comportament ca şi Căpcăunul. 

— Civili, ce să faci, spuse sarcastic generalul, apoi continuă. Sper că nu 
vom fi nevoiți să apelăm la ei pentru că avem pregătite şi câteva planuri 
alternative dacă tancurile dau greş. Să nu uităm că în Braşov avem situată o 
unitate de rachete pe care o putem folosi la o adică. În câteva minute după 
ce dau ordinul blocul în care este Căpcăunul poate fi transformat în ruine şi 
asta fără ca rachetiştii să se expună nici măcar o secundă. 

— Aşa este, domnule general, dar să nu uităm că ati folosit expresia 
„blocul poate fi transformat în ruine”. Cine ne asigură că printre aceste ruine 
un Căpcăun furios şi dornic de răzbunare nu a supraviețuit? Asta ca să nu 
mai spun de nenumăratele victime colaterale care se mai găsesc încă în bloc 
şi în împrejurimi. 

— Mda, asta cam aşa este, trebui să admită generalul. De când am 
închis cordonul militar în jurul cartierului nu mai intră nimeni nici dinspre 
oraş, nici dinspre Tâmpa sau pădure, iar toți cei care ies sunt cazați 
deocamdată în şcoli şi sfătuiți să-şi contacteze rudele şi cunoştinţele din 

cartier şi să le sfătuiască să iasă ferindu-se strict de a trece pe lângă blocul 
Căpcăunului. 

— Asta este bine, spuse domnul Marcu. Dar ce rezultate concrete avem? 

— Destul de slabe, trebui să recunoască generalul. Cred că trupurile 
din parcarea blocului nu prea îi încurajează pe oameni să facă pasul 
hotărâtor, deşi în curând vor rămâne fără alimente. Să sperăm că mâine 
dimineaţă totul se va sfârşi. 

— Să sperăm, spuse şi domnul Marcu şi privi la adjunctul generalului 
care cu o mină preocupată intră şi se postă în fața şefului de stat-major. 

— Permiteti să raportez, domnule general, spuse acesta şi după ce 
căpătă permisiunea continuă: 

— Cele două plutoane de tancuri de tip Bizon TR85-M1 au fost încărcate 
pe trailere la batalionul de tancuri 631 Oituz şi au pornit deja spre Braşov. 
Estimăm că în cel mult cinci ore vor ajunge în parcarea din fața pompierilor. 
De la depozitul militar din Făgăraş a pornit spre Braşov un camion cu 
proiectilele brizante necesare. În cel mult o oră va ajunge şi el aici, iar 
proiectilele vor fi descărcate în curtea Centrului de pompieri până când vor 
ajunge tancurile şi vor fi transferate. 

— Aţi văzut? se întoarse generalul triumfător spre domnul Marcu. Totul 
decurge conform planului şi mâine dimineaţă totul va fi doar o amintire 
urâtă, inclusiv Căpcăunul. 

— Să dea Domnul să meargă totul aşa de uşor cum ati plănuit, spuse 
sceptic domnul Marcu şi se întoarse spre colonel care mai voia să mai spună 
ceva. 

Acesta, după ce văzu că toate privirile sunt atintite spre el, continuă: 

— Juriştii noştri încă nu au găsit o modalitate de a declara starea 
marțială într-un singur cartier, dar încă mai caută... se pare că este o scăpare 
legislativă. 

— După ce vor vedea mormanele de cadavre din cartier sunt sigur că 
vor găsi ei o breşă în lege, mormăi generalul, apoi întrebă: 

— Cum stăm cu costumele de protecţie? 

— Au ajuns deja, domnule general, iar geniştii sunt la intrarea în cartier 
şi se echipează. Au cu ei şi cărucioare folosite de obicei pentru cărat bombe 
şi în câteva ore vor elibera parcarea de cadavre. 

Domnul Marcu deveni dintr-odată atent: 

— Stati puţin, despre ce costume este vorba? 

Şeful de stat-major şi adjunctul său schimbară priviri complice şi în cele 
din urmă generalul spuse mândru: 

— În cadrul colaborării interarme am primit de la forțele NATO ultimele 
modele de costume de protecţie folosite pentru dezamorsarea bombelor şi 
chiar a dispozitivelor nucleare. Pe lângă o mulțime de facilități de comunicare 
au şi tot fel de protectii si blindaje încorporate... 

— Dar nu şi orgonit, spuse domnul Marcu. 

Generalul ridică din mâini neajutorat: 

— Nu din câte ştim noi, nu. 

— Atunci le poartă degeaba, domnule general, spuse serios domnul 
Marcu. La fel de bine s-ar putea duce în costume de baie. Încă nu ştim cum 
anume acționează la distanță Căpcăunul. Se pare că este nevoie să vadă fața 
celui atacat, dar asta este numai o presupunere. Măcar vizorul costumului 
este opac, are vreun sistem indirect de transmitere a imaginii? 

Şeful de stat-major privi spre adjunctul său care spuse: 

— S-a considerat că nu este necesară o asemenea complicatie... 

În remiza uriaşă se lăsă liniştea, apoi domnul Marcu spuse încet în aşa 
fel încât să fie auziti numai de cei doi: 

— În cazul ăsta oamenii ăia sunt ca şi morţi. Puteţi de pe acum să le 
salvați viața anulând misiunea. 

— În niciun caz, spuse generalul. Oamenii aceştia sunt dintre cei mai 
buni pe care îi avem şi au participat la misiuni mult mai periculoase în 
Afganistan şi în Irak deci ştiu la ce să se aştepte. 

În timpul ce discutau pe unul dintre monitoare apărură doi bărbaţi în 
costume masive de protecţie care impingeau un cărucior în fața lor. Înaintau 
încet şi, curând, în raza vizuală mai apăru un grup care înainta la fel de 
precaut spre locul unde se aflau cadavrele. 

Toţi din remiză urmăreau în tăcere strania procesiune şi aşteptau cu 
ochii ţintă pe monitoare să vadă ce se va întâmpla. Primul grup ajunse lângă 
primul cadavru şi cu greu, din cauza mănuşilor groase, reuşiră să-l încarce 
pe cărucior. 

— Aveţi comunicare directă cu ei? întrebă domnul Marcu. 

— Nu directă, răspunse adjunctul, ci numai prin intermediul maistrului 
militar care îi coordonează. 

— Să le transmită atunci pe cât posibil să acţioneze cu spatele spre 
blocul Căpcăunului. Asta presupunând că acesta are nevoie să le vadă fața 
ca să-i poată ataca. 

În timp ce adjunctul transmitea ordinele, urmăreau în continuare 
desfăşurarea evenimentelor. Se pare că efortul depus pentru încărcarea 
cadavrului fusese destul de mare pentru că amândoi oamenii se opriseră ca 
să se odihnească. Au trecut câteva minute bune cu oamenii rămaşi în aceeaşi 
poziție uşor nefirească, sprijiniți de cărucior, până să-şi dea seama că ceva 
nu este în regulă. 

Adjunctul comută pe difuzor legătura cu maistrul militar care coordona 
acțiunea şi se auzi răsuflarea precipitată a omului: 

— Domnule colonel, am pierdut legătura cu prima echipă... cred că sunt 
morți. 

Domnul Marcu făcu un semn către adjunct şi acesta, prea consternat 
pentru a se împotrivi, îi întinse microfonul: 

— S-a auzit vreun zgomot înainte de a pierde legătura cu ei? 

Maistrul militar era şi el prea impresionat pentru a obiecta la 
schimbarea interlocutorului şi răspunse automat: 

— Da, s-a auzit un zgomot ca şi cum cineva ar fi spart un balon cu apă 
foarte aproape de microfon. Aşa ca un plescăit... 

Domnul Marcu, acoperi microfonul cu palma şi se întoarse spre cei doi 
ofițeri: 

— După cum am presupus, Căpcăunul a găsit o modalitate de a 
străpunge protecția costumelor şi de a le exploda capetele. 

Şeful de stat-major oftă din greu: 

— Şi ce-i de făcut? 

— Să vedem, spuse domnul Marcu şi activă microfonul, apoi spuse: 

— Domnule maistru, mai ai legătura cu echipa a doua? 

— Da, răspunse într-un târziu maistrul. 

Pe un ecran se vedea cum cei din echipa a doua, fără să-şi dea seama 
ce anume se întâmplase cu camarazii lor, se apropiau de un cadavru. 

— Comunică-le urgent că misiunea se anulează. Să abandoneze 
căruciorul acolo unde se află şi să vină spre ieşirea din cartier cât de repede 
pot, dar tot timpul cu spatele spre bloc. Şi, pentru numele lui Dumnezeu, să 
nu privească deloc în urmă! 

Urmară câteva minute de tăcere câtă vreme maistrul retransmitea 
ordinele, apoi, când reveni, avu un râs amar. 

— Ce s-a întâmplat? întrebă domnul Marcu. 

— Unul din subalternii mei cunoaşte bine Biblia, pentru că a spus că 
speră că nu se va transforma şi el în stană de sare ca Sara, soţia lui Lot, dacă 
încalcă interdicţia. 

— Să creadă ce vrea, numai să nu se întoarcă spre Căpcăun, spuse 
domnul Marcu şi urmări în continuare cum cei doi oameni se retrăgeau cât 
de repede puteau spre ieşirea din cartier. Cât se putea de repede era doar un 
mod de a spune, pentru că erau împiedicaţi de rigiditatea costumelor. 

Atunci când acționau normal pentru dezamorsarea bombelor, 
specialiştii erau transportați cât mai aproape de bombă cu maşini de teren 
tocmai pentru a-i feri de efortul de merge pe jos o distanţă prea mare. 

Mai aveau doar câţiva metri, când unul dintre ei se opri şi împins de 
curiozitate privi în urmă. Chiar cu rezoluția slabă a camerei de pe dronă, tot 
se zări la unul dintre geamurile blocului o strălucire ca şi cum soarele s-ar fi 
reflectat în ceva. 

— Spune-i să nu privească în urmă şi să nu se oprească! strigă domnul 
Marcu în microfon, dar chiar în acel moment văzură cum omul se poticni şi 
se înclină într-o poziție nefirească. 

Celălalt pirotehnist ieşi din imagine, dar primul rămase în aceeaşi 
poziție aplecat pe jumătate, ca şi cum ar vrut să se întindă la pământ. 

Domnul Marcu puse tăcut microfonul jos, apoi spuse: 

— Cred că numai rigiditatea costumului îl mai ține să nu cadă - şi cei 
doi ofițeri îl aprobară tácuti. 

În remiza in care era Centrul de comandă se lăsă o tăcere adâncă şi toți 
încercau să înțeleagă cele văzute. 

După un timp domnul Marcu se ridică şi se întinse, apoi spuse: 

— Mă duc să mă întind puţin pentru că în curând vom avea nevoie de 
toate forțele pentru confruntarea finală. Vă rog să trimiteţi tanchiştii când vin 
să se culce şi ei şi odihniți-vă şi dumneavoastră cu rândul. 

La plecare se apropie de cei doi şi spuse foarte încet, ca să nu audă 
ceilalți din Centrul de comandă: 

— Şi, vă rog, fără inițiative de ultim moment. Avem un plan care pare 
bun, aşa că hai să ne ținem de el dacă nu vrem să mai pierdem oameni în 
zadar. 


Capitolul 15 
Pregătiri de taină 


Pe cei trei detectivi îi aştepta la pensiune chestorul Nistorescu, care a 
considerat că este mai sigur să nu se implice direct în operaţiune, 
considerând că patru civili puneau destulă presiune pe un biet general 
obişnuit să se descurce de obicei fără intruşi prin preajmă. 

— Ei bine, cum este? întrebă el de cum îi văzu. 

Chestorul Nistorescu închiriase tot un apartament, aşa că au hotărât 
să ia masa la el şi să-l pună la curent cu ceea ce văzuseră. Unul dintre 
motivele ascunse pentru care stăteau la această pensiune era, pe lângă 
prietenia veche care îl lega pe patron de chestor, şi faptul că, la cerere, se 
servea masa în camere, astfel că puteau discuta în voie, fără să atragă atenţia 
altor consumatori. 

În timp ce li se servea masa, Spiridon l-a pus scurt la curent: 

— Militarii sunt eficienţi, dar cam rigizi în gândire şi e clar că nu sunt 
făcuți pentru aşa ceva. Vor da greş mai devreme sau mai târziu, aşa că va 
trebui să pregătim un plan de rezervă. 

După ce chelnerul a plecat, a fost chemat şi Petrică, care, fără să arunce 
nici măcar o privire mesei bogate, a meşterit ceva la televizorul prins pe perete 
şi l-a întrebat pe Malamut. 

— Nu prea am semnal, cât de aproape de pupitrul de comandă ai plantat 
dispozitivul? 

— Chiar sub masă, dragul meu, chiar sub masă. 

— Atunci să sperăm că masa nu este metalică în întregime pentru că, 
în acest caz, va trebui să te întorci si să spui că ţi-ai uitat ceva ca să-l 
pozitionezi în altă parte... 

Malamutul se strâmbă, dar chiar în acel moment ecranul se lumină şi 
pe el apăru imaginea transmisă de cele două drone ale armatei, pe două 
jumătăți separate de ecran. 

— Ei, atunci hai să mâncăm! De acum măcar îl avem sub ochi pe 
general, spuse chestorul. 

Tocmai terminau când, în josul ecranului, au apărut pirotehniştii 
îmbrăcați în costumele lor masive. 

— Doamne, oamenii ăia vor muri! Ce naiba fac acolo? întrebă consternat 
Spiridon. 

— Şi domnul Marcu de ce nu face nimic? întrebă si Malamutul. 

Chestorul clătină nedumerit din cap: 

— Cred că este depăşit de situaţie, sau pur şi simplu militarii au vrut 
să-şi impună punctul de vedere, fără să țină seama de consecinţe şi de 
posibilele pierderi. 

Au asistat neputincioşi la moartea pirotehniştilor, apoi au sunat după 
chelner să vină să strângă masa, pe urmă s-au mutat în apartamentul lui 
Spiridon, care era puțin mai mare. 

Spiridon a scos flaconul cu pastile în faţa lor, a luat două, apoi a spus: 

— Să sperăm că mă vor ajuta să găsesc o cale pentru a ieşi din această 
încurcătură fiindcă, să nu uităm, tot două pastile din astea ne-au adus în 
situația de față. 

Malamutul părea nedumerit, aşa că îl întrebă: 

— Cum aşa? Eu unul nu văd legătura. 

Spiridon ridică supărat din umeri: 

— Cum nu vezi legătura? Ai uitat că planul ăsta minunat, de a alimenta 
cartierele Braşovului, pe rând, cu dimextrozină a fost al meu? Si că mi-a venit 
ideea exact după ce luasem două minunátii rubinii din astea? 

— Nu ar trebui să te simţi vinovat, spuse chestorul împăciuitor. În 
situația dată, era cea mai bună soluție. Ia imagineazá-ti cum ar fi fost dacă 
am fi alimentat cu dimextrozină întreg Braşovul, dacă numai un cartier ne-a 
creat atâtea probleme? Măcar acum suntem pregătiți să o rezolvăm, într-un 
fel sau altul... Încă nu ştiu cum, dar sunt sigur că vei găsi şi de data asta o 
soluție. 

Spiridon se apropie de flipchart şi începu să deseneze şi toți îl urmăreau 
cu atenție, fiindcă aşa începuse şi rezolvarea cazului Vampirul. 

— Mai dati-mi o dată copiile după interogatoriul Loredanei, prietena 
Căpcăunului. Am impresia că este acolo o informație pe care am omis-o. 

După ce i-au dat vraful de hârtii pe care îl primiseră de la Poliție, ceilalți 
s-au retras într-un colț, discutând în şoaptă şi lăsându-l să le studieze. După 
graba pe care au dovedit-o când i-au dus copiile după interogatoriile fetei, se 
vedea că aşteptau de la el într-un fel sau altul o rezolvare. 

Timpul trecea, iar dinspre Spiridon se auzeau numai mormăituri din 
care nu se înțelegea nimic. Din când în când se ridica şi mai făcea câte un 
desen pe flipchart, după care se întorcea la hârtii. 

După o oră şi ceva se ridică bucuros şi se apropie încă o dată de 
flipchart: 

— Cred că am găsit soluția, deşi zău că nu ştiu cum o vom aplica. 

Cei doi detectivi şi chestorul ridicară curioşi privirile şi îl priviră pe 
Spiridon desenând, destul de stângaci, o cutie de pizza pe foaia lucioasă. 
Pentru a-şi suplini lipsa de talent, scrise pe cutie, cu litere mari, PIZZA, să 
fie sigur că o recunosc toţi şi apoi se uită triumfător spre ei, parcă asteptând 
aplauze. 

Văzând că niciunul dintre ei nu reacționează, bătu cu markerul în cutia 
de pizza desenată şi-i întrebă: 

— Ei? Ştie careva cum vom proceda? 

Într-un târziu Pisica îndrăzni: 

— Cred că am înțeles: îi livrăm o pizza şi când ajungem cu ea acolo i-o 
trântim în față, în loc să i-o punem frumos în mână. 

În ciuda atmosferei încordate, gluma făcută de Pisică destinse atmosfera 
şi toți izbucniră în râs. 

După ce râsetele s-au potolit, Spiridon completă: 

— În principiu ai dreptate, Pisico... dar numai pe jumătate. 

— Dumneavoastră chiar vreţi să-i livrăm o pizza? întrebă consternată 
Pisica. 

Spiridon nu răspunse, ci doar înclină afirmativ din capul lui mare. 

Pisica pufni dispretuitoare şi întrebă: 

— Şi cine, mă rog, o să facă prostia asta? 

Toate privirile se întoarseră ca la comandă spre ea şi, în cele din urmă, 
Spiridon răspunse: 

— La o astfel de întrebare se răspunde de obicei: cine-ntreabă, ăla e! 

Văzând strâmbatura de pe faţa Pisicii, Spiridon spuse: 

— Dacă mă lăsați să vă explic, o să vedeţi că totul este cât se poate de 
simplu. 

Se apropie de teancul de hârtii, ridică una şi le-o arătă: 

— Prietena lui, Loredana, a spus în vreo trei rânduri că Vasile 
Tudorache adoră pur şi simplu pizza Prosciutto Speciale, pe care o coace o 
singură pizzerie din Braşov, la un preț destul de piperat. lar primul lucru pe 
care l-a făcut, după ce a avut acces la bani, a fost să-şi comande Prosciutto 
Speciale, de câteva ori pe zi. Ei, cu speranţa că si Căpcăunul a moştenit 
gusturile lui Vasile Tudorache, vom încerca să-i livrăm pizza lui preferată, cu 
totul şi cu totul specială. 

— Ei, aşa începe să-mi placă, comentă Malamutul. Îi otrăvim pizza... 
sau îi punem o bombă în ea? 

La privirea dojenitoare a lui Spiridon, Pisica încercă să-l domolească: 

— Taci, omule, şi lasă-l să vorbească! 

Spiridon îi mulțumi din priviri şi continuă: 

— Coroborând această informaţie cu faptul că Vasile Tudorache a pus- 
o pe Loredana să acopere toate oglinzile din apartament chiar în timp ce avea 
loc transformarea lui în Căpcăun, avem şi rezolvarea problemei. 

Urmară câteva clipe de tăcere întreruptă, de data asta, de Malamut: 

— Am înțeles, spuse el, deşi nu părea foarte convins de asta. Până 
haleşte Căpcăunul pizza, Pisica va înlătura ziarele de pe oglinzi... 

— Eşti pe aproape, Malamutule, doar cu o mică modificare... 

Urmărit de privirile tuturor se apropie iar de flipchart şi începu să 
deseneze, dar, dându-şi seama că subiectul este prea complex pentru 
talentul lui, se întoarse spre ei: 

— Mai bine vă explic, pentru că e greu de desenat. Să presupunem că 
Petrică va meşteri cutia de pizza în aşa fel încât să-i ataşeze o tavă grea, în 
partea de jos, lustruită suficient de bine încât să joace rolul unei oglinzi. Dacă 
Pisica, în loc să-i servească pizza, va ridica tava pentru ca monstrul nostru 
să se vadă în toată splendoarea, sunt convins că va fi impresionat suficient 
timp cât să-i dea Pisicii timp să acționeze. 

Desenă un interior de bloc, cu interiorul scării evidențiat, apoi, 
consultând planurile blocului, spuse: 

— Căpcăunul locuieşte la etajul patru din câte ştim noi, iar intervalul 
dintre o balustradă şi alta este de un metru. Mă gândesc ca dacă, profitând 
de momentul de stupoare al Căpcăunului, Pisica l-ar lovi, să spunem, în 
testicule, acesta s-ar apleca, iar ea l-ar apuca de părul care i-a crescut mult 
în ultimele zile şi i-ar da un brânci peste balustradă, totul s-ar termina 
perfect. Bănuiesc că nici măcar un căpcăun nu ar supraviețui unei căderi de 
la etajul patru, pe o suprafaţă de beton... 

Un timp ceilalți au rămas tácuti, apoi Pisica întrebă: 

— Într-adevăr, planul pare perfect, dar am o singură nedumerire: de ce 
eu şi nu el? arătă ea spre Malamut. 

Spiridon oftă greu şi întoarse laptopul spre ei: 

— După cum vedeţi, unul din atuurile Pizzeriei Adela este că livrarea la 
domiciliu se face de către tinere fete îmbrăcate în uniforme roz, care le conferă 
o înfăţişare inocentă. Am foarte mare încredere în talentele Malamutului de 
a-şi schimba înfăţişarea, dar nu cred că i s-ar potrivi niciuna din rochitele pe 
care Pizzeria Adela le are în garderobă. Poate doar Petrică s-ar mai potrivi, 
dar am înțeles că el are cu totul alte talente... 

— Aşa este, spuse în cele din urmă Pisica, Petrică are cu totul alte 
talente, mai degrabă tehnice, pe care am să mă duc chiar acum să le pun în 
valoare. 

leşi din apartament înainte ca cineva să apuce să o întrebe ceva, iar 
Malamutul spuse privind la uşa închisă: 

— Între noi fie vorba, cred că aş fi preferat să mă duc eu, dar îmi dau 
seama că nu se poate... 

Chestorul Nistorescu aprobă şi el, fără plăcere: 

— Sunt sigur că te-ai fi descurcat mai bine, dar îţi dai seama cum ar fi 
reacționat Căpcăunul dacă în locul unei fete tinere şi delicate, s-ar trezi in 
față cu o masă de muşchi ca a ta? Sunt convins că nu ti-ar permite să te 
apropii foarte mult. 

Văzând fețele înnegurate ale celorlalți continuă: 

—Nu uitaţi că acesta este doar un plan de rezervă. Să sperăm că 
tancurile armatei vor reuşi să-l termine, fără ajutorul nostru. 

Un murmur de aprobare îi însoți vorbele, dar fiecare se gândea, în sinea 
lui, că foarte curând planul lor secundar este posibil să devină singurul plan 
viabil. 


Va urma.... 

În traducerea lui Sorin Panait 


Spiritul Dunei: Capitolul 15 


M-am întrebat ce vom găsi pe acest Dune ascuns, în special ce s-a 
întâmplat cu ghola Muad'Dib. Îl va fi tratat această lume ca o figură 
marcantă sau un zeu, la atâtea mii de ani de la renaşterea sa, se va fi 
depăşit el însuşi sau va fi făcut ideea de Kwisatz Haderach depăşită ? 
Ce mă aşteptam să găsesc aici, o reproducere perfectă a 
Puritanismului ortodox, o retrogradare la nivelul culegerii mirodeniei 
şi călăririi viermilor de nisip ? 

- Memoriile Ghanimei Ampre. 


Acul cheie de criptare fusese scos din locaşul cranial al Yanimei şi dat 
Maestrului Dansator Faţă, care purta forma unui pilot ixian de non-navă, 
înainte de a intra în navă. Thunhun uitase că ea era ixiană, şi gradul in 
care cultura Ixiană îi propulsase din timpurile mitice ale Zeului Tiran. 

Şi dacă te gândeşti că a existat cândva un Jihad Butlerian împotriva unor 
asemenea lucruri. Învăţaţii vor folosi Visul Mirodeniei pentru a vedea acea 
vreme timp de secole înainte ca orice judecată, dacă au avut dreptate sau nu, 
să poată fi făcută. 

Ceilalți Maestri Dansatori Faţă care-i însoțeau purtau fețele tovarăşilor 
Visători ai Mirodeniei ai Yanimei, şi intrară în navă ca şi cum ar fi fost ceva 
obişnuit. Pilotul îşi ocupă locul în fața statiei-pivot metalice care servea 
drept control al navigaţiei. Yanima îi urmări fiecare mişcare în timp ce 
intrau în navă, în special poziția acului după ce programase planurile Non- 

-navei de pliere a spaţiului. 

În buzunarul de la piept. Cel cu clapă. Acel ac este acum cel mai valoros 

secret din univers. 


- Yanima se aşeză aproape de Thunhun iar nava Ixianã începu procesul de 


“pliere a spaţiului care avea să-i ducă pe acea Dune ascunsă din timpurile 


- Sheeanei. 

“= „Acestea încă sunt timpurile Sheeanei. 

aa apucă strâns mâna lui Thunhun, un gest pe care el il consideră 


Yanima ştie ceva ce nu spune. 
E: > in timp ce momentele încetineau, cei doi intrară într-o formă subtilă de 
= A Impártásire a Sinelui ce scăpă neobservată Maeştrilor Dansatori Faţă 
prezenţi. Cei doi lăsară gânduri să treacă între ei, mascate ca nişte gânduri 
<> „răzlețe ale conştiinţei ordinare, dar codat in amintirile personale pe care 
5 fiecare învățase să le folosească drept cod în limbaje private pe care doar 
spionii, hotii si, în acest caz, iubitii învață să le folosească. 

Thunhun primi gândurile ei, abia ,auzind” ce avea de împărtăşit: 

Yeshika mereu ascundea lucruri în cele mai ciudate locuri când eram 
mici. Eram lăsate singure să ne jucăm. Printese gemene. Locuri micute. 

Apoi, când ea era Imperator, trebuia să se mulțumească cu cei de genul 
extremiştilor ca Nro. Euri ca al lui nu sunt vreodată uitate cu adevărat. Ate. 

Yeshika câştiga mereu aceste jocuri. De asta ea e politician iar eu 
visătoare. 

Thunhun evita să se gândească la conexiuni, dar simți implicaţiile. 

Atã în ac. Nro Pathay, nu tocmai dispărut. 

Yanima îl distrase din gândurile sale punând o întrebare. 

„Ce nu pot încă să-mi dau seama este, de ce Tej-Chani ?” 

„Ce vrei să spui ?” Thunhun nu reusea să o urmărească. 

„Doar asta - dacă Chiani a trăit în timpul lui Muad'Dib, iar Teg a trăit în 
timpul Sheeanei, mii de ani mai târziu, de ce să ai o Şcoală de Păstrăvărese 
bazată pe linia lor comună de sânge ? Nici nu a existat o bază genetică 
precedentă.” 

„Poate amicii noştri Maestri Dansatori Faţă au oferit inspiraţia.” Yanima 
nu era mulțumită. 

Nu se leagă. De ce amestecul ăsta ? 

Echipajul Ixian fals ocupa poziții pentru ieşirea din pliurile spaţiului. 
Yanima îşi mentinu privirea pe cel care ducea acum acul criptat. 

Cred că secretul nostru ţinut de multă vreme a funcționat. Trebuie să fiu 
atentă pe acela. El e cheia pentru mult mai mult decât a ajunge acasă. 

În timp ce spaţiul pliat se egaliza cu spaţiul real, ajunseră pe Spiritul 
Dunei. Primul lucru pe care îl remarcară fură cele cinci luni. 

Ca în Visul Mirodeniei. 

Unul dintre Maeştrii Dansatori Faţă deghizat ca una dintre mai tinerele 
 -Visătoare ale Mirodeniei, Hilia, alese acest moment să revină la o formă mai 
) neutră. Trăsăturile lui se împliniră si se estompară, astfel că arăta mai 
“rotund. Yanima presupuse că asta era probabil un comportament învăţat, o 

stare mai relaxată pentru o astfel de ființă. Hibridul care fusese Hilia lătră o 
„comandă scurtă. 
ra „Pregătiti-vă pentru intrarea în orbita planetei.” Aleseseră un loc de 
„aterizare în afara zonelor locuite, dar destul de aproape pentru ca alaiul să 
E ajungă repede la un loc unde să poată afla mai multe informaţii. Primul 

Cr a pe o ordiriea de zi era procurarea distraielor pentru desert. Yanima 
ea planurile grábite pe care Maestrii Dansatori Faţă păreau să le pună 


AVO să ne amestecăm printre localnici, ca să o găsim pe Sheeana. De unde 

ştiu ei că nu Sheeana va fi cea care ne va găsi ? 

S „ Distraiele fură uşor de procurat. Întâlniseră o bandă de indigeni la o oră 

după aterizare. Thunhun observă asemănarea dintre aceşti oameni, care 

si -călătoreau pe jos, cu un par înalt si un steag orizontal, si oamenii din 
timpurile străvechi. 

Fremeni. Şi duc totemul unui pelerinaj în deşert. 

Cel mai în vârstă din grup vorbi primul. „Sunt Amyn, din pelerinajul 
Sia'aba. Ce nebuni sau demoni umblă în adâncul deşertului fără distraie ?” 
Maestrii Dansatori Față se apropiară de ei în timp ce alții îi păzeau pe 
Yanima şi Thunhun. Înainte ca Thunhun să-şi dea seama ce se întâmplă ca 
să strige un avertisment, Maestrii Dansatori Față căsăpiseră micul grup 
rapid, într-o mişcare neclară ca un roi, absorbind cunoaşterea şi înfăţişarea 
lor Fremenă. Cel care ducea acul luă rolul conducătorului grupului, care se 
numise Amyn. 

„Repede, în costumele astea. Pástrati cadavrele, poate vom avea nevoie de 
ele pentru apa lor.” Thunhun ştia că ar fi o prostie să se opună la a purta 
distraiele morților. Simţul istoriei îl făcu să realizeze că trebuia să se 
conformeze planurilor Maestrilor Dansatori Faţă. 

„Sunteţi pe malul unei noi mări,” auzi Thunhun vocea, si se uită la 
Yanima să vadă dacă şi ea auzise. 

Era vocea Sheeanei. 


Spiritul Dunei: Capitolul 16 


Continuă Bene Tleilax Cărarea de Aur a lui Leto ? Cărarea lui Leto 
este a creației fără sfârşit. Acesta este Platonismul inversat, unde 
adevărul nu este în ideal, ci în ceea ce este creat, lumea făcută să se 
manifeste de către oamenii care o creează. Asta este religia, adevărata 
credință. Ştiinţa din spatele Ghola devine renaşterea însăşi a Dunei,. 
Într-un univers Tleilaxu, rolul „naturii” se schimbă. Nu mai suntem 
sub vraja naturalului — care implică o plimbare prin pădure, ci sub a 

je manifestării, cum suntem fiecare legați în actul creaţiei. Nu mai 
suntem la bunul plac al naturii, legați de actul creaţiei de simpla 
biologie. Ascultati, căci este sunetul artistului în acţiune. 

l - Noile Cărări ale Sheeanei. 


ros 


sá: “În non-nava Celor cu Multe Fete, Scytale era ţinut captiv într-o stare de 
e, corpuri amestecate. Se intrebã care era agenda lor, şi dacă Duncan se va 
, apos! să-l salveze. 

à vor pentru un motiv anume. Are oare ceva de-a face cu factiunile pe 

“le suspecta Duncan -— vor să mă studieze ca individ extins ? Sã se 

ă propriilor facţiuni dizidente. Cu excepţia poate a lui Duncan, sunt 

cea mai veche personalitate unică. 

J ça Cei cu Multe Fete deveniserá agitati in intregul roi. Scytale simtea cumva 

= fiecare gând al lor ca şi cum ar fi fost între ei. tr A 

„ Această facțiune doreşte sã exploreze Individualul pentru a-i distruge 

DEA misticismul. Ar fi vrut să-l captureze şi pe Duncan, sunt sigur. 

E Individualul era ceva cu care ei pierduseră contactul, ceva ce Maestrii 
Dansatori Faţă doriseră să păstreze (în mod pervers). Oricum - din moment 
ce ei nu mai puteau fi indivizi, dar puteau asuma prin atingere toate 
personalitățile unui individ — pierduseră imaginea a ceea ce înseamnă a fi 
individual. 

Nu mai existau individuali pe care să-i poată studia, nu mai exista nici un 
individual la nivelul de care aveau ei nevoie. De aceea aveau nevoie de un 
hiper-individual, un nemuritor. Duncan şi cu mine am fost aproape de asta. 

Scytale gândea de unul singur, dar se trezi că spune vorbele cu glas tare. 

"Erau zei — şi îl căutau pe Dumnezeu. Nu cunoşti idea de credință în 
Dumnezeu.” Scytale simţi ceva mişcându-se la baza craniului. Apoi o scurtă 
durere intensă, când ceva îi perforă pielea lângă şira spinării. 

Mă sondează. Un fel de versiune organică a sondei-T. 

Îşi descoperi gândurile năvălind în afară, ca şi cum erau vise cu ochii 
deschişi iar cineva lua note din plin. Scytale auzi o voce venind din 
interiorul minţii sale. 

"Salutări. Te rog să te referi la mine ca Thrynth!”. Foloseşte numele unui 
mentat antic, un nume mitic Tleilaxu. Accentul lui... ciudat... deformat. 

Gândurile lui Scytale alergau mai repede decât putea să le stăpânească. 

Mi-au blocat abilitatea creierului de a opri gândurile. Sunt singur pe drumul 
asta. 

“Te rog să nu rezişti sondei. Noi care suntem Cei Cu Multe Fete dorim 
doar să ne apropiem de originile noastre, ca să putem urma mai deschis 
multitudinea de cărări prin haosul etern.” Poate erau pur şi simplu pasul 
următor în progresul vieții dacă se transformau la acest nivel. Scytale se 
descoperi relaxându-se cumva în timp ce gândurile începeau să-i alunece 
dincolo de constienta. 

Galaxiile se ciocnesc într-o distrugere atât de groaznică încât nu mai 

„există apoi nici măcar o asemănare cu fostele lor forme — doar nebuloasa de 
= sori sfárâmati şi un miez nou de gravitatii amestecate şi adunate care se 

- incápatâneazã in permanenta lor. 

„ La naiba cu Zeul Tiran... nu puteam sã fi descoperit mai curând natura 
lui Duncan... toți acei ghola... frânarea a fost programul de înmulțire... 

„reflectând asupra istoriei noastre comune toate precautiile şi credința 
| + noastră... cât de separați suntem eu şi Duncan. 


ar ci Cei cu Multe Fete descompuseseră memoria la nivel de constientã 
„celulară si dincolo de ea — transcendeau limitele materiei fizice — si în acest 

R pe ice opusă a curbei clopotului — conştiinţa infinită se 
sa spre absenţa conştiinţei — sau cel puţin — o transformare. Puteau să 
toarcă uneori la un grup de sub-entitáti separate — deşi rareori o 
e — ce se numărau cu cvadrilioanele, deseori călătoreau în grupuri 
ate de capsule — fiecare capsulă compusă din numeroase sub-grupuri. 
Cei Cu Multe Fete vor supraviețui şi se vor extinde. Scytale realiză asta, in 
timp ce sonda-T biologică continua să măture trecutul. 
si se “Eurile  multi-viață mereu revin... entitatea călătoreşte singură... 
- Intotdeauna, două, viața curentă şi vieţile care s-au dus... Imaginea unui 
mare vierme cu fața Sheeanei... Kull Wahad... Dumnezeu are amândouă 
genurile... chiar credința mea mă tachinează. Cu toții am fost îngrăditi, 
până la urmă. Toate schemele noastre márete să extindem limitele 
Limbajului lui Dumnezeu, să prezentăm măreția genetică într-un corp care 
era culmea adorării, au ajuns în ruină. 

Tleilaxu din Dispersie s-au întors, dar ei adus adevărata integrare... au 
devenit emanatii ca... Cei Cu Multe Fete... Oribil şi Minunat. Nu am visat 
vreodată că vor realiza atât de multe... Cel ce-şi spunea Thrynthl executa 
un fel de folosire schimbată a sondei biologice... 

Scytale aproape că o putea simți dar nu reusea să o prindă. Deodată 
realiză că Thrynthl sonda fiecare multinivel al său individual, separându-le 
şi recombinându-le în alt proces. 

Scytale avu un frison în timp ce anii săi se desfăşurau încet la comanda 
Celor Cu Multe Fete. 

Cu toții am devenit putin invechiti. 


Spiritul Dunei: Capitolul 17 


Căile observatorului şi observatului se încrucişează. 
Căile omului şi viermelui de nisip se încrucişează. 
Căile constiintelor se încrucişează. 
Viitorul e acum Shai-Hulud. 
Destinul umanităţii este Shaitain. 
Îngerul melanjului îi duce mesajul. 
Faptul că Shai-Hulud mă consumă este soarta umanității. 
Faptul că visul-mirodeniei îi păstrează secretul şi toate secretele este 
soarta lui Shaitain. 
Faptul că melanjul este mesagerul este soarta tuturor viitorurilor. 
i? -Noile căi ale Sheeanei. 


În al treilea an al său printre surori — impulsurile sexuale începură să 
apară în tânărul ghola Paul. Cum Teg era cel mai apropiat ca vârstă fizică 
da “de ghola Paul, mai în vârstă cu vreo şase ani, Paul era mai înclinat să-l 
24 - întrebe pe el în problemele legate de sex. Sexualitatea lui Teg era un joc pe 

citit în istoriile ele că Jessica era perechea lui Leto. Tu şi Maia 
sunteti pereche acum ?” Teg fusese intim cu Maia curând după capturarea 

R Spegill în urmă cu câteva luni, dar în nici un caz nu erau o pereche. În 
= ace stă zi, ziua în care memoriile lui Paul trebuiau trezite, Paul îl abordase 

~ pe Teg în chestiuni sexuale cu care nu se simțea confortabil să-l întrebe pe 
it „mentorul său Duncan. 

“Care este puterea pe care o au Onoratele Matre asupra bărbaţilor ? 
Vreau să spun, cum funcționează?” Această consiliere îi ocupă gândurile lui 
Teg cu originile sale Atreides. 

Aceasta e o lume nouă, unde linii de sânge cum e a mea, a Sionei, a tuturor 
Atreizilor, cad în uitare. 

"Sexul nu e un lucru obişnuit, băiete. Nu e o jucărie, indiferent ce vezi 
printre surorile Sheeanei, sau zvonurile pe care le auzi despre puterile 
Onoratelor Matres. Vorbeşte cu Maica Rebecca, sunt sigur că-ți va spune 
destule.” 

Paul se gândi un moment. "Duncan vorbeşte mereu de antrenament, de 
aptitudini de Mentat. Totuşi nu vorbeşte niciodată de legătura lui cu 
Murbella.” Duncan nu era un subiect uşor — co-subjugarea lui cu Murbella 
îl făceau o alegere ciudată pentru sfătuirea unui adolescent. 

Paul întreabă acum, dar curând îşi va aminti totul ca Muad'Dib. Aşa cum 
eram şi eu naiv înainte ca Duncan să mă facă conştient de viaţa mea trecută. 
Singurul tău răspuns azi, băiete, e tăcerea, căci adevărul va veni mult prea 
curând. 

Teg cumpăni tradiţiile numelor de familie onorate de-a lungul timpului, 
Harkonnen, Atreides, Corrino. 

"Asta e o monedă care nu mai are valoare.” 

Aceştia erau zorii unei noi vremi, unde persoane cheie depăşeau în 
greutate calea colectivă. Desigur, Paul, şi Leto, şi Siona... toți Atreizii — şi 
toate genele lor erau propagarea unicităţii lor. 

Dar statutul lor ca indivizi ? E vorba doar de faptul că umanitatea însăşi a 
investit în succesul familiei. 

De acum, Sheeana şi surorile ei, alaiul Rabinului, Teg, Duncan şi Paul se 
stabiliseră toţi in seitch-ul Tleilaxu, construit numai pentru ei ca să 
slujească credinţa Tleilaxu. De la răpirea lui Scytale, multi dintre Tleilaxu 

„de pe Novo Tleilax veniseră să se stabilească aici, conduşi de Vechiul 
- Tleilaxu Nahual, deşi majoritatea Vechilor Maestri aleseseră să rămână în 

izolare pe luna lor. Aici aveau să fie trezite memoriile lui Paul. Aici avea să 
"bea Paul Apa Vieţii. 

Seitch-ul devenea o copie funcțională a Seitch-ului Tabr, completat cu 
„noile achiziții ghola produse de Tleilaxu pe luna Novo Tleilaxu, numită 
r3 L'Katib printre aceşti ghola vorbind limba fremenă. 


VT as 


“|  Teg observă că toţi ghola păreau tineri, nici unul trecut de adolescenţă. 
EIA + 

Teg o observă cu atenție pe o anumită femeie fremenă. Purta un distrai 

J Es traditional si mergea cu alte ghola fremene. 

Se. Cum o privea Teg, realiză cine era ghola, iar sângele i se încălzi aşa cum 
" înainte păţise doar în luptă. 
= -~ "Ghola e Chani ! Iubita soţie a lui Paul. 

S Teg nu mai era tânărul ghola al fostului său sine. Nu mai era tatăl 
copiilor săi sau soțul soției sale de mult decedate. Nu mai era generalul care 
acum petrecea o a doua viață în serviciul unui stil al umanității pe care îl 
găsea că merită protejat. În timp de ghola Chani trecea pe lângă el, Miles 
Teg era doar un bărbat. 

E frumoasă. 

Teg găsi ciudat că ghola Paul nu observase acest nou lot de ghola, în timp 
ce se apropiau de o fântână să umple containerele etange pe care aveau sã 
le folosească să ducă apă lucrătorilor ce construiau seitch-ul. Teg urmări 
fiecare mişcare a ei, în timp ce ea aştepta rândul să umple pielea sintetică 
cu apă. Paul părea nerăbdător, întrebându-se ce-l putea distrage într-atât 
pe Teg. 

Pentru el încă nu e Chani. 

În momentul în care Teg se întoarse spre Paul, încercând să-şi 
amintească ce discutaseră, el se întorsese si o văzuse pe ghola Chani stând 
cu brațele deschise, oferind apă în pielea sintetică. 

Ea vorbi, "Apă pentru cei vii ?” Era o întrebare de genul vechilor fremeni. 

Acest ghola e copia strámogului meu. 

Ochii lui Teg îi spuseră că e frumoasă. Chani răspunse, în timp ce Teg 
unea un tub cu sursa de apă, "Ochii tăi par cel mai insetati, Miles Teg.” 
Sângele îi năvăli în cap lui Teg. 

"Ne-am gândit că ai putea fi încântat de ea.” Vocea îl luă pe Teg prin 
surpriză, era a lui Tleilaxu Nahual, care venise în spatele său. Chani şi 
ceilalți ghola fremeni se întorseseră şi-şi continuau sarcina de a duce apă 
celor vii, în timp ce Vechiul Maestru Tleilaxu îl zgândárea pe Teg. 

Se joacă cu țesătura ființei mele. Totuşi sunt un Bashar. 

Nahual, însoțit de unul din hibrizii săi de război, spuse cinstit. "N-am fost 
niciodată de acord cu fascinația lui Scytale pentru tine, Teg — sau cu 
Duncan. Dar amândoi jucaţi un rol mare în venirea noului Muad Dib.” 


«+ = - . - . - . 

t; Teg spuse cu sarcasm, "Incă sunt Atreides, dacă asta vrei să spui.” 

) "Desigur. Reprezinti ceva foarte special pentru Paul al nostru. Eşti atât 
7 tată cât şi fiu, nu-i aşa, m-am gândit că e potrivit să înveți din acel 


aranjament cu un stimul în plus.” 
Sunt menit să fiu atras de Chani. 
é ”Vorbeşti de credintã, Nahual, dar de jur împrejurul tău sunt atitudini şi 
_ pregătiri de război.” 

oin ic, Miles Teg. Doar iti ofer şansa ES Res un rázboi cu 
i'atât învingătorul cât şi învinsul. Şi v ei sluji cu credinţă.” 
1 hibridului de război să-l urmeze, cu un gest pe care 
Etc unui câine feroce. Cum plecau, Nahual întrebă, "Ce ar crede 
l de acest aranjament dacă ar fi să fie trezit ?” 
fi for se derutat de întreaga scenă. "Cred că acea fată fremenă te 
sa place, N Miles. Îşi dai seama după ochii ei, zâmbetul ei. E genul de fată pe 
„care aş putea-o iubi.” 
leg răspunse cu tăcere. 

Versiunea în limba română 
UNCRIS 


EPISODUL XII 


CAPITOLUL 28 
Marţi, 17 martie 


1305 Zulu +2 
Flight deck 
USS Thomas Jefferson 


Douăzeci de minute mai târziu, cu cástile în mâini, Tombstone şi Tomboy traversau 
puntea de zbor către Tomcat 200, parcat la babordul lui Jefferson, în dreptul insulei. Pasărea 
lui CAG, rezervată de obicei pentru Tombstone când vroia să mai adune niște ore de zbor, 


VP MAGAZIN 


Keith Douglass COUNTDOWN 


fusese pregătită de câţiva tehnicieni în veste verzi cu dungi negre, personal din Air Wing 
care realiza mentenanta. 

Înainte de a urca în carlingă, amândoi au dat roată avionului, verificând dacă totul e 
în regulă — capace de acces închise, armamentul bine asigurat în suporţi, etc. Patru rachete 
Sidewinder şi patru AMRAAM erau montate sub fuselaj si aripi. Rezerva de AIM-B4C se 
cam subtiase, şi oricum, luptele de deasupra Kola se duseseră, în general, de aproape. Deci, 
folosirea unor rachete Phoenix de înaltă tehnicitate şi valorând câte un milion de dolari 
fiecare, era curată risipá. Pe când Flynn se aşeza în scaun şi-şi punea casca, Tombstone 
finaliza inspecția vizuală a exteriorului avionului, apoi a urcat scara în carlingá, la locul său. 

— Verificarea a fost deja făcută, ca și planul de zbor, CAG! a raportat căpitanul 
avionului, un om solid într-o vestă maro. Te vor fixa în Cat-1 imediat după KA-6. 

Tombstone a salutat confirmând luarea la cunoştinţă, apoi a început verificárile din 
lista de preflight. Nu prea era sigur de ce făcea asta... cu excepţia faptului evident că efectivul 
de piloţi înregistrase destule pierderi până acum, şi poate că prezenţa sa în acțiune ar fi fost 
de ajutor. 

Moralul era în continuare scăzut și va fi şi mai rău când vor realiza ce pierderi reale 
au. Unii dintre ei ar putea fi tentaţi să se lanseze în cascadorii prostesti, ca aceea care-i 
terminase pe Striker şi K-Bar. 

Poate că dacă Şefu' apare în mijlocul acţiunii, asta i-ar ajuta să rămână concentrați. 

Eh,de fapt, ştia foarte bine cum stă situaţia. Coyote si cu Batman făceau o treabă 
excelentă și fără el. Dar vroia să fie și el acolo. Cu ei. Cu oamenii lui. 

— Atentiune! a izbucnit din difuzoarele 5-MC montate pe laterala insulei. Atentiune! 
Se ridică baricada. Acum, se ridică baricada. Echipajul de intervenţie, pompierii si personalul 
medical, să fie pregătit la pupa. 

Uhh! Tombstone s-a răsucit în scaun, privind cerul cetos dinspre pupa. Shotgun 1-3 
trebuia să apară. Jos, în Ops, urmărise ce se întâmpla cu avionul avariat și, fără tragere de 
inimă, a aprobat cererea lui Arrenberger de a încerca aterizarea pe Jefferson în loc să se 
catapulteze deasupra mării. Încă nu aveau nici un semn de la RIO. Dacă Blue Grass era în 
viaţă, șocul unei ejectări — ori prăbușirea în stare de inconstientá în apa rece ca gheaţa — cu 
siguranţă l-ar fi ucis. Slider vroia să-şi aducă avionul infirm — lucru riscant, desigur, dar era 
singura metodă de a salva viața lui Blue Grass. Si Tombstone se aflase în aceeași situaţie, cu 
ceva ani în urmă, când a aterizat pe punte cu RIO rănit. 

Chiar în spatele locului unde stationa avionul lui Tombstone — la linia de cincizeci de 
yarzi, ca la fotbal — două şiruri de personal de punte se ocupau cu ridicarea baricadei pentru 
prăbușire, o scară orizontală confecționată din cabluri şi fâșii textile rezistente concepută să 
stopeze un avion care, din diverse motive, nu putea executa o aterizare normală cu ajutorul 
cablelor arestoare. Tomcat 209 avea un motor oprit, iar cârligul neputând agăța vreun cablu, 
nu avea nici puterea de tracțiune necesară pentru a completa un touch-and-go urmat de un 
bolter. Din acest motiv, Slider si Blue Grass vor face o aterizare cu barieră. 

În apropiere, oameni în veste roşii cu dungi negre erau pregătiți să-intervină cu 
extinctoarele sau cu micile tractoare utilate pentru stingerea incendiilor. 

Alţii, cu veste albe cu cruce roşie erau din personalul medical, erau în standby cu trusele 
de prim ajutor și brancardele uşoare tip Stokes. 

Strania alcătuire de grinzi metalice pe patru roți, macaraua pentru manipularea 
avioanelor cunoscută sub numele de , Tilly”, se proiecta deasupra lor în umbra insulei lui 
Jefferson. Un om aflat sus pe macara era complet anonim în costumul său voluminos-argintiu, 
ignifug. Avea o misiune precisă. Dacă Shotgun 1-3 exploda, el era cel care trebuia să sfideze 
focul şi să se arunce în tona de combustibil arzând, în încercarea de a-i scoate pe Slider și 
Blue Grass din epavă. 

Privind din nou către pupa, Tombstone a văzut Tomcat-ul „căzând” direct către 
Jefferson. În partea opusă lui a punţii, LSO și echipa sa erau lângă meatball, ghidând avionul 
avariat pe lunga pantă ce trebuia să-l aducă pe punte. Aproape... mai aproape... nasul sus, 
flapsurile coborâte, trenul de aterizare scos... Cu aripile extinse la maxim, F-14 plana, 
generând o imensă portanță, încât părea suspendat, mișcându-se parcă cu încetinitorul pe 
cerul din spatele portavionului. Tombstone îl si vedea aterizat în siguranţă pe punte... 

„„„când brusc şi cu o viteză ameţitoare, plonjând după propria sa umbră peste pupa, 
s-a trântit jos într-un vacarm de scrâșnete de cauciuc şi oțel, direct în barieră. Din motorul 
din dreapta ieşeau valuri de fum... apoi nasul a trecut printre benzile verticale, stârnind 
jerbe de scântei la frecarea cu puntea... iar aripile şi coada au fost învăluite de structura de 
cabluri și avionul s-a oprit. 

Echipa de intervenţie înconjurase deja aparatul... galbena Tilly s-a apropiat cu 
marinarul în costum de protecţie gata să-intervină. 

Tombstone si a dat seama că și ținea respirația. Cineva a deschis canopia şi-l ajutau pe 
Slider să iasă din cockpit. A mai durat câteva momente până l-au scos şi pe Blue Grass. De 
la cei aproape şaizeci de metri depărtare, Tombstone putea vedea costumul de pe RIO 
îmbibat de sânge, când l-au pus pe brancardă. 

— Dumnezeule Mare! o auzi pe Tomboy spunând. Nu mai are picioare! 

Orice o fi lovit Tomcat-ul 209, l-a nimerit în partea ventrală si a sectionat picioarele lui 
Blue Grass între şolduri și genunchi. Omul era mort; hemoragia l-a ucis în doar câteva clipe 
după ce a fost lovit. 

— Tot mai vrei să zbori? a întrebat o pe Tomboy prin ICS. 

— Da! Nu era în voce nici o urmă din umorul ei obișnuit. Şi hai odată să ne mișcăm, 
OK? 

În jurul lor, operaţiunile curente își continuau nesfârșitul dans de punte. Operațiunile 
de lansare şi au încetinit tempo-ul pentru a permite recuperarea avioanelor întoarse din 
misiune, iar Air Boss alterna lansările spre prova cu aterizările dinspre pupa. După 
activitatea frenetică din această dimineață, cu scurte reprize încărcate de adrenalină — 

precum aterizarea cu barieră a lui Slider — munca părea aproape uşoară, oamenii 
îndeplinindu-şi sarcinile cu o eleganţă a mișcărilor care le dezmintea epuizarea. 

După ce verificările au fost terminate, iar Tomboy a raportat că toate comutatoarele 
sunt setate și sistemele de bord pornite, el şi-a întors atenţia către motoare. Pe măsură ce 
puterea lor creştea, întreg avionul trepida ca și cum ar fi vrut să plece singur din sabotii de 
pe punte către înaltul cerului. 

— Tomcat 2-0-0, Air Boss. 

Hmm... dacá ceva trebuia sá se intâmple, acum era momentul. 

— 2 dublu zero. Copy. 

— CAG. E cineva aici care vrea să ti vorbească. 

— Ascult. 

— CAG? Aici Admiral Tarrant. 

— Da, domnule. Tombstone putea paria că Tarrant ar fi dorit să nu ştie de această 
lansare neautorizată... sau, si mai bine, să afle de ea doar după ce Tombstone s-ar fi aflat 
departe de Jeff. Tombstone nu putea refuza un ordin direct de a rămâne la sol, dar spera din 
tot sufletul că un astfel de ordin nu va fi dat. 

— Stoney, Air Ops raportează că se desfăşoară acțiuni grele deasupra golfului Kola, 
peste Polyarny. Pázeste-ti fundul pe acolo, auzi? 

— Yes, sir! 

— Chestia aia în care esti e o mașinărie foarte scumpă. Adu-o înapoi întreagă. 

— Aye, aye, sir! Tombsone se surprinse rânjind prosteste. 

Un dirijor de avioane se îndepărta cu spatele de avion, semnalizându-i lui Tombstone. 
Cu grijă, a slăbit frânele, urmându-l cu avionul de treizeci de tone pe lângă locul unde se 
rupsese nasul lui Slider şi Blue Grass, înainte spre catapultă. 


1314 Zulu 
Tretyevo Peschera 
Lângă Polyarny, Rusia 


Căpitanul de rangul întâi Anatoli Chelyag s-a aplecat în afară peste margine 
cockpit-ului aflat în vârful turnului submarinului Typhoon. 

Soldaţi din trupele de Infanterie Navală erau aliniati la cheiul unde Leninskiy 
Nesokrushimyy Pravda fusese amarat, cei mai tineri dintre ei aruncând priviri speriate când 
sunetul îndepărtat al tirurilor de arme reverbera pe sub bolțile cavernei. 

Cei de la manevră îndepărtaseră enormele otgoane ce legau Typhoon-ul de babale. 
Acum, Chelyag supraveghea cum creste treptat distanta dintre chei si flancurile rotunjite ale 
monstrului metalic. 

— Liber la babord, a spus în receptorul telefonului. Încet înainte. 

— Încet înainte, tovarăşe căpitan, a venit confirmarea de la ofițerul din centrul de 
control. 

Uriașul submarin își lua avânt alunecând prin apa murdară, împins de ursuzul chug- 
chug-chug al celor două enorme elice. 

Chelyag își reaminti din nou vocea lui Karelin care-i ordonase să scoată Pravda de la 
adăpostul peşterii în infernul de foc de afară. Să ajungă în Marea Barents? Ar fi teribil de 
norocosi dacă vor reuși să iasă măcar din golful Polyarny până în şenalul navigabil central. 
Amiralul Marchenko trimetea din oră în oră rapoarte informative către esaloanele inferioare. 
Ultimul preciza că puscasii marini americani ocupau poziţii chiar pe înălțimile de deasupra 
locului unde se ascundea Pravda. 

Dar nu se punea problema să refuze executarea ordinelor date de Karelin. Chelyag va 
face ceea ce i s-a comandat: va ieşi din Tretyevo Peschera, apoi va lansa racheta numărul 
unu, deja setată pe ţinta Celiabinsk. După aceea... ei bine, supraviețuirea lor va depinde în 
totalitate de unităţile din Frontovaya Aviatsiya care se apropiau acum de Polyarny venind 
dinspre sud. 

Duse din nou telefonul la gură. 

— Pervâi! Mizin. Transmite celor de la țărm să deschidă porţile adápostului. 

— Am înţeles, tovarăşe căpitan. Urmă o pauză. Tovarăşe căpitan? Avem un mesaj de 
la amiralul Marchenko. 

— Citeste-mi-l. 

— Spune... „Noroc, Pravda. Mergeţi cu Dumnezeu.” 

Chelyag aproape că putea vedea strâmbătura buzelor lui Mizin, când citea mesajul. 
Secundul său era un ateist convins, un om care spera cu o convingere aproape religioasă că 
revenirea la putere celor duri în Moscova ar însemna stoparea maniei religioase care a 
explodat în întreaga națiune pe vremea lui Gorbaciov si Eltân. 

Evident, era dezamăgit. 

— Transmite-i amiralului Marchenko: „Multumim. Mesaj primit şi apreciat foarte mult.” 

Şi se întrebă: ce credea Mizin despre asta? 


1 Ilepserii — primul (ofiţer), numărul unu, secundul navei. 

1317 Zulu 
Tomcat 200 
Deasupra Golfului Kola 


— Ne apropiem de coastá, spuse Tomboy prin ICS. Dry feet. 

— Mai mult sau mai puţin, replică Tombstone. Încă nu suntem deasupra pământului. 

El virase departe, spre est, de CBF, survolând flota amfibie a celor din Marine, apoi s-a 
îndreptat spre sud, direct către golful Kola. 

Deschiderea golfului era la patru mile distanţă de acest punct. Spre est erau dealurile 
joase, domoale ale ostrovului Kildin. Construcţii cu aspect militar erau împrăștiate de a 
lungul ambelor linii de coastă, printre stânci golaşe şi petice de gheaţă si zăpadă. Gheaţa încă 
acoperea mare parte din suprafaţa apei, totuși canalul navigabil din centrul golfului îngust 
a fost păstrat permanent deschis de spărgătoarele de gheaţă. 

Fumul se încolăcea spre cer, în partea dreaptă. În acest moment, țărmul vestic al 
golfului era controlat de forțele americane, iar cel din est de ruşi. O navă mare — Tombstone 
presupunea că este un distrugător — era pe jumătate scufundată în apele puţin adânci dintre 
bancurile din partea de vest, înconjurată de gheaţă. Din ea ieşea o perdea groasă de fum. 
Dincolo de ea săgetau cerul nişte elicoptere, pe sub liniile albe de la altitudine, ce marcau 
traiectoriile rachetelor. 

— Nouăzeci şi nouă avioane, Nouázeci şi nouă avioane, s-a auzit pe frecvenţa tactică. 
Aici Echo-Whiskey 2-1. Depistăm un mare număr de bogies venind dinspre sud, probabil de 
la bazele din Kirovsk și Revda. Ar putea fi un atac general. 

— Ce? Alţi bandiți? a întrebat Tomboy. Credeam că până acum au rămas fără MiG-uri. 

— N-ai auzit, Tomboy? Au rezerve inepuizabile. Pe undeva au fabrici care scot MiG- 
uri pe bandă rulantă la fel de repede pe cât le doborâm noi. Verifică armamentul. 

— Armat şi gata de tragere. Păcat că ferma a rămas fără AIM-54. 

— E-n regulă. Trebuie doar să-i fraierim să vină mai aproape. 

— Admirabil plan, CAG. Altceva nu ţi-a dat prin minte? 

Tombstone verifică suprafața apei. Soarele se reflecta în ceva argintiu ce survola 
golfului. 

— Ba da. Hai să ne plimbăm împreună cu acel flight A-6 de acolo jos. 

— Acela e Red Hammer 1, l-a informat RIO. Câţiva dintre băieţii noştri de pe Jeff. 

— Foarte bine. Hai sá ne cuplám cu ei. Cheamă-l pe lider si spune-i că suntem aici. 

— Rog. 


Mai multe avioane rusești venind dinspre sud. Era evident că loviturile aeriene și 
rachetele de croazieră din ultimele douăzeci şi patru de ore nu au avut succesul scontat. Asa 

ceva se întâmpla mereu în războaiele moderne; armele high-tech erau deosebit de precise si 
distructive... dar se pare că inamicul avea întotdeauna rezerve, adaptabilitate, inteligență... 
de care nu se tinuse seama în planificarea inițială. De asemenea, arme gândite să aibă o 
precizie de peste 90% se dovedeau mai târziu ca având doar 60% sau chiar mai puţin. 
Oamenii deveneau obosiţi, neglijenti. Sau descurajati. 

Desigur, aceleaşi probleme puteau afecta și partea inamică. Una dintre provocările 
strategiei militare era aceea de a ști când a ajuns inamicul la sfârșitul rezervelor sale, când 
ajungea doar un mic bobârnac ca să doboare apărarea aparent impenetrabilă. 

Se întreba: care parte va ceda prima în această confruntare? 


1319 Zulu 
Intruder 504 
Deasupra golfului Kola 


— CAG? Willis Payne s-a răsucit în scaun, încercând să se uite în spatele și deasupra 
avionului său, care zbura la joasă înălțime. Ce naiba caută p'aci? 

— A coborât în rândurile maselor largi, populare? a replicat Sunshine, cu fața 
îngropată în manșonul ecranului radar. Sau poate au dat de greu acolo, în Ops. l-au trimis 
pe cei din REMF... 

— Hey, stimată doamnă, din câte am auzit, Magruder nu e deloc un REMF... 

— Mda, e un patru trese?, nu? Care stă la birou, scrie rapoarte, își şterge nasu'... Suntem 
la nouă mile de Polyarny. Armele desingurantate. Pickle hot. 

— Rog. Ascultă, se spune că a pilotat Hornet-ul care a dat anul trecut lovitura de graţie 
lui Kreml. Ştii de portavionul ăla baban al ruşilor? Tipul are mai multe medalii decât am 
putea obţine noi amândoi la un loc, chiar dacă am zbura tot timpul pe overbust, şi un record 
de luptă mai mare decât puntea de zbor a lui Jefferson. Nu e deloc un sulangiu. Ba chiar e un 
pilot al dracului de bun. E numărul unu pe lista mea. 

— Am ÎNŢELES! 

— Si... de ce esti așa înverșunată împotriva celor cu patru trese? 

— Păi... nu prea știu. Moralul la bordul lui Jefferson a cam scăzut în ultimul timp. 

— Moralul la bordul lui Jeff e la pământ. 

— Cum spuneam. Mă gândeam că vina e şi a lui. 

— Aiurea... tipi ca el ţin unit echipajul lui Jefferson în asemenea situaţii. Ar fi trebuit 
să-l vezi săptămâna trecută la inițierea Nasurilor Albastre. 


2 Patru galoane aurii tesute pe mâneca vestonului de uniformă - Captain în US Navy. 

— À cui? 

— Ăăă... nu contează. A trecut. Ce vezi pe radar? 

— Vin o mulțime de chestii. Golfuri la dreapta. Ar trebui să vezi nişte coloane de fum 
drept în față. Acolo e Polyarny. 

— Le văd. Doamne, da” e o grămadă de fumuri. 

— N-o sá ne încurce deloc. Trec pe FLIR. 

Intruder zbura direct către cea mai importantă bază de submarine a Rusiei. 


1319 Zulu 
Tretyevo Peschera 
Lângă Polyarny, Rusia 


Imensa barieră care separa adăpostul trei de lumea exterioară se deschidea încet. 
Dincolo de ea, lumina soarelui se răsfrângea în apele golfului Kola. 

Ţinând binoclul la ochi, cu pleoapele strânse împotriva luminii orbitoare, Chelyag 
observa câteva dintre submarinele ce fuseseră amarate în afara pereţilor de stâncă ai 
adăpostului. 

Acela era Kolosov, un PLARB cu silueta gheboasă cunoscut în vest sub numele de Delta 
IV. Era deplasat cam la treizeci de grade față de chei si cu prova scufundată. Se părea că o 
rachetă de croazieră l-a lovit chiar în faţa turnului. 

Blestematii! Dincolo era sub-ul lui Lovchikov, unul dintre cele mai rapide submarine 
de atac. Cunoscut de vestici sub indicativul Alfa, acest tip de navă de înaltă tehnologie era 
atât de scump încât a fost poreclit Zolotaya Râbka3. Doamne, ce i-au făcut? Turnul era îndoit, 
periscoapele rupte ca betele de chibrit. Pestisorul de aur nu va mai înota niciodată în adâncul 
oceanului. În curând, nici Leninskiy Nesokrushi Pravda nu va fi într-o stare mai bună, dacă 
Karelin nu-și va onora promisiunea de a trimite cât mai multe interceptoare din Frontovaya 
Aviatsiya. 

— Eliberati puntea exterioară, a ordonat. Toată lumea sub punte! 

O scară spiralată, împodobită aiurea cu balustrade de lemn, ducea de la puntea 
exterioară prin coca dublă, până la centrul de atac al lui Pravda, care se întindea dintr-o parte 
a cocii interioare până la cealaltă, ca seaua pe spatele unui cal. 

— Căpitanul pe punte! a strigat un marinar, când Chelyag a pășit de pe scară. 

De la consolele din jurul compartimentului, fețe palide îl priveau, unele în așteptare, 
altele pline de teamă. 


3 3oaoraa Prrõka — Pestisorul de aur. 

— Ofiterul cu rachetele! s-a rástit. 

— Da, tovaráse cápitan! 

— Starea rachetelor. 

— Silozul numărul unu este deschis, tovarășe căpitan. Manevrele de pre-lansare 
executate, codurile verificate și autentificate. Racheta e fixată pe ţintă si gata pentru lansare. 

— Foarte bine. Fii pregătit. Vom lansa imediat ce iesim din radă. 

Avea nevoie de suficientă adâncime sub navă pentru ca șocul lansării rachetei de 
șaizeci de tone să nu izbească chila submarinului de fundul apei. 

Pe ecranul unui televizor plasat în partea de sus a încăperii intrarea spre larg ocupa 
orizontul. 


1319 Zulu 
Tomcat 200 
Deasupra golfului Kola 


— Banditi, Tombstone! Multi! 

— Câţi şi unde? 

— Zece... doisprezece... al dracului de mulți... vin la joasă altitudine, de la 1-6-0 până 
la 1-8-0! Distanţa, cinci mile! 

— Uite unu”, spuse Tombstone, alegând o ţintă dintre multele afișate pe HUD. A 
acționat selectorul... Trimitem o AMRAAM. A urmat o pauză, apoi a auzit în cască ciripitul 
plin de satisfacţie al locării radar. Locat! Și un Fox 1! 

Sub el, Intruder-ele se imprástiaserá, dar tot îşi mențineau cursul spre sud, săgetând la 
doar câţiva metri înaintea propriilor umbre proiectate pe suprafaţa apei. 

Altfel, cerul era gol, cu excepţia dârelor albe lăsate de rachete mult deasupra. 

— Aici Tomcat 2-0-0, a apelat Tombstone. Mă apropii de Polyarny dinspre nord. Am 
un flight de Intrudere care are nevoie de ajutor. 

— 2 dublu 0, aici Shotgun 1-1. Tombstone, ce naiba cauţi pe acolo? 

— Îmi pun fundu! la bătaie, Coyote. Tu pe unde bântui? 

— Realimentăm la altitudinea bază plus zece, Delta 3-5-5, Charlie 1-8-1. Tombstone şi- 
a cercetat harta. Coordonatele îl situau pe Shotgun cam la optsprezece mile spre nord vest. 
Suntem pe curs de revenire la Jefferson după ce l-am escortat pe White Lightning. 

— Vreunul dintre voi a alimentat deja? 

— Da. Trei dintre noi. 

— Dacá mai sunteti inarmati, am avea nevoie de o mâná de ajutor la Polyarny. Multe 
bogies vin dinspre 1-8-0. 

— Le vád. OK, Tombstone. Vine Cavaleria. 

— Mă bucur, Coyote. Tombstone a locat a doua ţintă, apoi a apăsat pe trágaci. Fox 1! 

— Hey, lasă ne si nouă câteva! 

Dar, cănd MiG-urile au apărut pe cerul sudic, Tombstone şi-a dat seama cá Coyote nu 
avea de ce să se teamă că ar rămâne șomer. 

În câteva secunde, MiG-urile 29 Fulcrum erau pretutindeni, avioane suple cu două 
stabilizatoare, dotate cu ciorchini de arme mortale sub aripi. 

Apoi, Tombstone si Tomboy luptau pentru propria lor viaţă. 


Va urma.... 

Diligenta de Lordsburg 


În româneşte de HORIA MATEI 


Era prin anii când, în Teritoriul Indian, focurile de semnalizare aprinse de 
războinicii apaşi îşi înălțau spiralele de fum deasupra coamelor stâncoase ale 
munților, şi din multe case de bârne ale ranchurilor nu mai rămăsese decât o 
grămadă de cenuşă înnegrită, iar plecarea unei diligente din Tonto era 
începutul unei aventuri despre care nu puteai fi câtuşi de puţin sigur că se va 
sfârşi cu bine... 

Diligenta cu cei şase căi ai ei aştepta în fața prăvăliei lui Weilner, în partea 
dinspre nord a pietii din Tonto. Happy Stuart şedea pe capră, cu háturile 
între degete şi frământând frâna cu piciorul. Lângă el John String, în chip de 
însoțitor, cu o puşcă de mare calibru, iar cei zece cavalerişti care formau 
escorta aşteptau în spatele diligentei, pe jumătate adormiti în şei. 

La patru şi jumătate dimineaţa, aerul din această regiune muntoasă era 
destul de rece, deşi către răsărit soarele începuse să dea culoare cerului. În 
piață se adunaseră câțiva oameni care făceau ultimele recomandări 
pasagerilor pe cale de a se urca în diligentã. Se afla aici o tânără care pleca să 
se mărite cu un ofițer de infanterie, un negustor de whisky din St. Louis, un 
englez înalt şi osos care căra cu el o puşcă de vânătoare, un jucător 
profesionist, un crescător de vite voinic în drum spre New Mexico şi un tânăr 
blond asupra căruia Happy Stuart şi insotitorul înarmat aruncară pe furis o 
privire plină de curiozitate. 

Cam ăştia păreau să fie toți, când iată că tânărul blond se dădu în lături 
din fața uşii diligentei, si pe urmă o tânără cunoscută pe întregul cuprins al 
teritoriului sub numele de Henriette ieşi cu paşi linistiti din mijlocul celor 
adunaţi acolo. Era scundă şi calmă, cu obrajii acoperiți de o uşoară paloare, 
iar în ochii ei linistiti, de culoare închisă, apăru o sclipire de surpriză în fața 
neaşteptatului gest curtenitor al tânărului blond. A fost doar o clipă de 
nemişcare, pe urmă fata îşi ridică un pic fusta şi dispăru în interiorul 
diligentei. 

Câţiva bărbaţi dintre cei de față zâmbiră, dar tânărul blond se întoarse 

spre ei cu o privire ascuţită că tăişul unui cuțit, o privire care acoperi întregul 
grup până ce zâmbetele dispărură de pe fețe. Era înalt, îngust la şolduri, iar 
silueta lui îşi întregea contururile cu cele două tocuri de pistoale atârnând 
foarte jos de-a lungul coapselor. Dar nu erau numai pistoalele; o expresie 
nedefinită de pe fața lui atât de atentă şi de calmă arăta de ce era în stare. Pe 
urmă se urcă în diligentã şi închise usa. 

Happy Stuart eliberă frânele şi urlă „Hei!”. Oamenii din Tonto mai strigară 
câteva urări de drum bun şi cei şase căi porniră la trap şi diligenta începu să 
se legene pe arcurile din față si pe cele din spate şi ieşi din oraş, în timp ce 
praful se prelingea de pe roțile ei ca nişte şuvoaie de apă si cavaleriştii o 
urmau în trap vioi. În felul acesta coborâră panta care ducea afară din oraş, 
pornind într-o călătorie pe care nicio diligentã nu reuşise s-o ducă la bun 
sfârşit în ultimele patruzeci şi cinci de zile. În fața lor, departe, undeva în 
deşert, se aflau stațiile de poştă pe care sperau să le atingă şi să le 
depăşească. Între ei şi tinta lor se afla o regiune pustiită de expedițiile rapide 
ale oamenilor lui Geronimo. 

Englezul, jucătorul profesionist şi tânărul blond şedeau înghesuiți pe 
banca din față, cu spatele către direcția de mers a diligentei. Negustorul de 
whisky şi crescătorul de vite ocupau banca incomodă de la mijloc, cele două 
femei îşi împărțeau banca din spate. Crescătorul de vite şedea în fața 
Henriettei, genunchii lui aproape că o atingeau. Cu braţul se sprijinea de 
pervazul ferestrei practicată in uşa diligentei, spre a-şi păstra mai bine 
echilibrul; pe vesta lui, un bulgăre mare de aur se legăna încet, prins la 
capătul unui lanţ de ceas, iar o şuviță de păr negru se ivea pe sub borurile 
pălăriei. Ochii lui o cercetau pe Henriette, părând să ajungă la o anume 
concluzie care-l făcea să-i zâmbească fetei într-un fel semnificativ. Henriette 
îşi cobori privirea către vârfurile degetelor ei inmânusate, fără să schiteze nici 
cea mai mică mişcare cu capul. 

Şedeau strânşi laolaltă, străini unii de alții, neavând comun decât 
destinația. Si cu toate acestea zâmbetul crescătorului de vite şi insolenta 
privirii lui răsunau în spaţiul strâmt tot atât de limpezi ca vorbele, percepute 
de fiecare dintre cei de față cu excepţia englezului, care şedea drept şi rigid cu 
fața împietrită într-o indiferență totală. Logodnica ofițerului, înaltă şi 
frumuşică, aruncă o privire scurtă, într-o parte, către Henriette şi pe urmă îşi 
întoarse ochii în timp ce pe obrajii ei se ivi o uşoară îmbujorare. Jucătorul 
profesionist, căruia nu-i scăpă acest schimb de priviri, începu să-i acorde 
crescătorului de vite o atenție din care răzbătea oarecare iritare. Ochii 
negustorului de whisky se îngustară devenind mai atenţi, iar gura lui îşi 
schimbă aproape imperceptibil expresia, începând să oglindească un anume 
cinism. Îşi scoase pălăria dezvelind un craniu pleşuv, pe care se şi iviseră 
picături de transpiratie; fumul tigárii sale de foi plutea peste tot în diligentã, 
iar scrumul îi cădea mereu. 

Tânărul cel blond observase că Henriette îşi plecase ochii în fața privirii 
crescătorului de vite, îşi trase pălăria adânc pe frunte şi continuă s-o 
privească pe fată - fără insolentã, ci doar ca un om care nu ştie ce să creadă. 

La un moment dat privirea ei se ridică si zăbovi o clipă asupra lui. Dar el era 
pregătit pentru această eventualitate şi-şi întoarse iute ochii în altă parte. 

Când logodnica ofițerului începu să tuşească uşor acoperindu-si fața cu 
mâna, jucătorul profesionist îl bătu pe umăr pe negustorul de whisky: 

— Arunc-o. 

Negustorul de whisky păru surprins. Pe urmă mormă!” Scuzati” şi aruncă 
ţigara pe fereastră. 

Toate acestea se întâmplau în timp ce diligenta străbătea în goană 
nenumăratele şerpuiri ale drumului de munte, legănându-se pe arcuri când 
în față, când în spate, frecându-si roţile grele în făgaşurile si hârtoapele 
şoselei şi scârțâind prelung la cotituri. Din când în când răzbătea tipátul 
pătrunzător al lui Happy Stuart: 

— Hei, Nellie! Lua-te-ar naiba...! 

Negustorul de whisky se rezemã de usa diligentei şi închise ochii. 

După trei ore de la plecarea din Tonto, drumul făcu o ultimă cotitură largă 
şi ieşi la şes; deşertul se întindea cât vezi cu ochii. Diligenta se opri şi oamenii 
coborâră să-şi dezmorțească picioarele. 

Jucătorul profesionist se adresă politicos logodnicei ofițerului: 

— Îngăduiţi-mi să vă ofer locul meu; cred că veţi sta mai comod. 

Logodnica ofițerului răspunse ,Multumesc” şi cei doi se inteleserã să 
schimbe locurile. 

Sergentul de cavalerie se apropie de diligentã şi vorbi către Happy Stuart: 

— Pentru noi a sosit vremea să ne întoarcem... vă urez drum bun. 

Călătorii se urcară in diligentã; jucătorul profesionist se aşeză lângă 
Henriette. Tânărul blond îşi strânse picioarele lungi pentru ca logodnica 
ofițerului să aibă mai mult loc; în acelaşi timp urmărea fața Henriettei cu o 
îngrijorare plină de blândete. Soarele îşi asmutea nemilos razele asupra 
diligentei şi praful începu să se ridice ca fumul stârnit de un incendiu. Astfel 
străbăteau fără escortă pustiul peisajului întrerupt doar de câțiva cactusi ce 
se ridicau în lumina orbitoare a soarelui. Departe, foarte departe, în spatele 
unui văl de ceaţă fierbinte, se contura extrem de vag silueta unor munți. 

Crescătorul de vite îşi ridică mâna, îşi răsuci mustata si zâmbi către 
Henriette. Logodnica ofițerului se adresă tânărului blond: 

— Ce distantă mai este până la stația următoare 

Tânărul blond răspunse politicos; 

— Douăzeci de mile. 

Jucătorul profesionist o privea pe logodnica ofițerului şi asprimea 
întipărită pe fața lui se îndulcea treptat, de parcă timbrul vocii ei i-ar fi 
amintit de lucruri de mult uitate. 

Milă după milă rămânea în urma diligentei şi mirosul de praf alcalin se 
întărea mereu. Henriette se sprijinea în colțul diligentei, cu ochii plecaţi către 
vârfurile degetelor înmânuşate. Silueta ei avea aici ceva misterios, rupt parcă 
de lumea înconjurătoare; părea că nu mai poate percepe senzațiile, că nu mai 
poate nici să râdă. Era tânără, şi totuşi avea o experienţă de viață care o ajuta 
să aşeze exact la locurile lor pe crescătorul de vite şi pe jucătorul profesionist 

şi pe negustorul de whisky şi pe logodnica ofițerului; şi ştia de ce jucătorul 
profesionist îi oferise logodnicei ofițerului locul său. Logodnica ofițerului 
făcea parte dintr-o lume, iar ea, Henriette, din altă lume - fiecare dintre cei 
aflați în diligentă înțelegea acest lucru. A fost un gest care n-a avut niciun 
efect asupra ei, fiind vorba de o discriminare cu care se obişnuise de multă 
vreme. Numai tânărul blond reuşea să răzbată într-o anume măsură dincolo 
de indiferența ei. Numele lui era Malpais Bill şi fata putea să vadă sălbăticia 
oglindindu-se în colțurile ochilor şi în linia alungită a buzelor lui; era un 
stigmat care nu va dispărea niciodată. Şi totuşi ceva nelămurit emana de la el 
către ea, ceva cu totul diferit de curiozitatea avidă a celorlalți bărbaţi; era un 
fel de curtoazie modestă, o neaşteptată amabilitate. 

Sus, pe capră, Happy Stuart arătă spre un vag contur cetos situat cam la 
două mile depărtare: 

— Să nu fie vreo ispravă de-a pieilor-rosii. 

Soarele se afla drept în amiază, inundând peisajul cu o lumină crudă, 
galbenă ca alama lustruită. Albia întortocheată a unui pârâu secat tăia de-a 
curmezişul cele două făgaşe care constituiau drumul propriu-zis. Johnny 
String potrivi puşca pe genunchi: 

— Ce caută Malpais Bill în diligentã? 

— Nu ştiu şi n-am de gând să-l întreb, răspunse Happy Stuart în timp ce 
cerceta albia secată cu ochi nelinistiti. Drumul se prábusea aici ca într-o 
surpătură si Happy strânse cu putere haturile şi urlă: „Haide! Hei, Nellie! 
Bătu-te-ar Dumnezeu, hei!” 

Cei şase căi se năpustiră în jos, pe malul surpat al pârâului, şi pentru o 
clipă diligență rămase izolată sus, apariție ciudată în pustietatea 
înconjurătoare, apoi porni clătinându-se la vale, peste marginea abruptului. 
Lovi pietrişul de pe fundul albiei cu zgomot, în timp ce roţile din față săreau 
ricoşând, iar cele din spate patinau pieziş. Caii începură să şovăie, dar Happy 
Stuart îi învioră pe înaintaşi cu câteva înjurături şi diligenta porni din nou în 
ritm susținut. Caii se catárau doi câte doi pe malul opus al pârâului, în timp 
ce muşchii li se încordau şi de sub copite zburau bucăţi de pământ galben 
moale. Rotile din față loviră cu putere în partea de sus a malului şi se auzi un 
zgomot ca o împuşcătură de pistol; diligenta apăru din surpătura pârâului, se 
răsuci în loc, pe urmă căzu greoaie într-o parte sfărâmându-şi panelele. 

Johnny String sări de pe capră. Happy Stuart stătea agăţat cu o mână de 
speteaza caprei şi cu celaltă trăgea de hățuri; pe urmă se ridică în picioare în 
timp ce pasagerii se cátárau afară prin uşa din partea de sus. Toţi bărbaţii, cu 
excepţia negustorului de whisky, puseră umărul şi ridicară din nou diligenta 
pe roți. Negustorul de whisky stătea într-o atitudine ciudată în lumina 
strălucitoare a soarelui şi-şi clătina capul fără să scoată vreo vorbă, în timp 
ce ceilalți se urcară iar în diligentã. Happy Stuart spuse: 

— Gata, frátioare, urcă. 

Negustorul de whisky se cățără încet pe scară, apoi diligentã porni. Se afla 
acolo, undeva înaintea lor, ghemuită în desert, o staţie de poştă - o clădire 
scundă, cu pereții de pământ cenusiu bătătorit, cu câteva corraluri risipite in 

jurul ei şi un steag care atârna moale de o prăjină strâmbă. Din interiorul 
întunecos al clădirii de pământ ieşiră câţiva oameni şi se opriră în umbra de 
sub arcul porții., Happy Stuart se opri în fața lor. Spuse către un lungan 
uscátiv: 

— Noroc, Mack. Blestematii ăia de indieni s-au arătat p-aici? 

Pasagerii coborâră îndreptându-se spre sala de mese a staţiei. Lunganul 
cel uscátiv spuse tărăgănat: 

— O să daţi de ei mâine, înainte de a se insera. 

Rândaşii începură să deshame caii ca să-i schimbe. 

Mica sală de mese părea răcoroasă după atmosfera încinsă din diligentã - 
răcoroasă şi liniştită. 

O femeie grasă, o mexicană, intra şi ieşea ducând tăvile cu mâncare. 
Happy Stuart spuse: „Zece minute”, şi-şi şterse praful alcalin de pe gură şi 
începu să înfulece din farfuria aflată în faţa lui. 

Mack cel cu obrazul alungit spuse: 

— Ranchul lui Catlin a ars noaptea trecută. leri a trecut pe-aici un 
detaşament de cavalerie. Au venit şi au plecat. Până diseară ajungeţi la 
defileu, dar nu ştiu ce-o să faceți după aia, în munți. Ati avut necazuri? 

— Am avut, zise Happy scurt şi se sculă în picioare. 

Era sfârşitul popasului. Pasagerii îl urmară, cu negustorul de whisky 
târându-se în coada grupului, transpirând şi respirând greu. Diligenta porni 
la drum, urmărită de vocea lui Mack: 

— Dă-le bice, Happy, dacă vezi cumva ridicându-se praf dinspre răsărit. 

Arşiţa zilei se condensase în diligentã şi curentul uşor de aer stârnit de 
goana cailor ardea plămânii; deşertul nisipos îşi emana neîncetat sclipirea 
albicioasă pierzându-se undeva departe, într-o pâclă deasă ca fumul. 
Genunchii crescătorului de vite se izbeau uşor de ai Henriettei, în timp ce el 
continua să se uite la ea, cu o scobitoare de celuloid înfiptă între buze. Vocea 
lui Happy Stuart răzbătea când şi când, proferând ocări şi îndemnuri menite 
să păstreze constantă viteza diligentei în făgaşele drumului. Ochii 
negustorului de whisky se rotunjiseră şi se holbaseră, îşi ţinea gura deschisă 
şi din obrajii lui dispăruse orice urmă de culoare. Jucătorul profesionist 
privea inexpresiv, complet indiferent; la un moment dat, când crescătorul de 
vite simți că negustorul de whisky se sprijină de el cu umărul, îl împinse 
deoparte. Englezul şedea drept, rigid, privind indiferent defilarea deşertului. 
Logodnica ofițerului se adresă lui Malpais Bill: 

— Unde este popasul următor? 

— La Cap Creek. 

— Vom găsi militari acolo? 

El răspunse: 

— Cred că vom avea o escortă prin defileu, până la Lordsburg. 

Iar la orele patru ale acestei după-amiezi fierbinți ca un cuptor, negustorul 
de whisky schiță un gest uşor cu mâna şi căzu înainte, pe genunchii 
jucătorului profesionist. 

Crescătorul de vite dădu din umeri şi-şi scoase capul pe fereastră, strigând 

către Happy Stuart i 

— Opreste o clipă. 

Când diligentã se opri, coborâră cu toţii si tânărul blond îl ajută pe 
jucătorul profesionist să-l întindă pe negustorul de whisky pe peticul de 
umbră fierbinte aruncată de diligentã. Nici Happy Stuart şi nici insotitorul 
înarmat nu se osteniră să coboare. Buzele negustorului de whisky se mişcară 
puţin, dar nimeni nu spuse nimic şi nimeni nu ştia ce să facă - până ce 
Henriette ieşi din grup şi se apropie. 

Se aşeză pe jos, îl ridică pe negustorul de whisky rezemându-i umerii şi 
capul de pieptul ei. El îşi deschise ochii, în care se oglindi ceva ce putu fi 
văzut de către toţi cei de față, un fel de uşurare, de relaxare, împletită cu 
recunoştinţă. Ea murmură ,Ti-ai revenit”, şi zâmbetul ei era blând si 
afectuos, dând buzelor o expresie maternă. Şi iat-o din nou, această 
înțelepciune ce sălăşluia în ea, această experienţă a ei despre neliniştile pe 
care bărbaţii le tăinuiesc în spatele felului lor de a se purta, despre foamea 
cumplită care-i roade până în adâncuri şi despre însingurarea care-i mână 
către femei de felul ei. Repetă „Ţi-ai revenit” şi văzu cum din ochii acestui 
negustor de whisky dispare sălbăticia lucrurilor pe care le ştia şi care-l 
înfricoşa. 

Logodnica ofițerului páru contrariată şi asta i se citea pe față. Jucătorul 
profesionist şi crescătorul de vite priveau în jos către negustorul de whisky - 
priviri indiferente, impersonale. Tânărul blond o observă pe Henriette pe sub 
genele pe jumătate coborâte, dar liniile aspre ale obrazului său nu reuşeau să 
ascundă complet sclipirile din ochii lui, stând mărturie că scena îl interesa în 
cel mai înalt grad. Între degete ţinea o ţigară; uitase de ea. 

Happy Stuart spuse: 

— Nu putem zăbovi aici. 

Jucătorul profesionist se aplecă să-l apuce pe negustorul de whisky pe sub 
umeri. Henriette se ridică în picioare şi spuse ,Aduceti-l lângă mine”, apoi se 
urcă în diligență. Tânărul blond şi jucătorul profesionist îl cărară pe 
negustorul de whisky, strecurându-l prin uşă astfel că rămase întins pe 
bancheta din spate, cu capul rezemat în poala Henriettei. Apoi se urcară cu 
toții şi diligenta porni. Negustorul de whisky gemu de câteva ori, bolborosind 
"mulțumesc... mulțumesc” şi tânărul blond, pândind-o mereu pe Henriette ca 
să nu piardă nici cea mai mică expresie ce se oglindea pe faţa ei, trase adânc 
aer în piept. 


Astfel îşi continuără călătoria, cu roțile mari bătătorind făgaşele drumului, 
în timp ce soarele coborând spre asfintit strălucea fierbinte prin ferestrele 
diligentei. Siluetele masive ale munţilor începură să se apropie într-o 
continuă mişcare, mai precis conturate în ceața albăstruie. Ochii 
crescătorului de vite se îngustară şi străluceau şi se adresau Henriettei 
personal, dar jucătorul profesionist se aplecă spre Henriette spunându-i: 

— Dacă ati obosit... 

— Nu, spuse ea. Nu. E mort. 

Logodnica ofițerului scoase un țipăt scurt. Jucătorul profesionist se aplecă 
mai aproape de negustorul de whisky, si pe urmă priviră cu toţii la Henriette; 
până şi englezul îşi întoarse pentru o clipă privirea către ea, şi în ochii lui se 
putea citi o vagă curiozitate. Un zâmbet obosit plutea în jurul buzelor ei pline 
şi moi. Tinea capul negustorului de whisky cu ambele mâini şi continuă să-l 
țină astfel până când, la căderea bruscă a întunericului, străbătură ultima 
porțiune de drum în deşert si opriră în fața staţiei de poştă de la gura 
defileului. 

Crescătorul de vite deschise uşa şi ieşi, scoțând un geamăt când picioarele 
lui amortite atinseră solul. Jucătorul profesionist îl ridică pe negustorul de 
whisky pentru ca Henriette să se poată scula. leşiră cu toţii, obosiţi de 
ceasurile indelungi în care fuseseră zgâlțâiți în diligentã. Happy Stuart cobori 
de pe capră, cu fața transformată într-o mască de pulbere alcalină cenusie si 
ochii injectati. Spuse „Cine a murit” şi privi prin uşa diligentei. 

Oamenii se iviră în curtea staţiei, apropiindu-se cu mişcările apatice pe 
care le capătă siluetele în lumina nesigură a crepusculului. Happy Stuart 
spuse ,Ástuia nu-i mai pasă de ce va fi mâine”, şi se depărtă. 

Un bărbat scund cu o burtă uriaşă se desprinse cu paşi târşâiți din ambră. 
Spuse: 

— N-as fi crezut, Happy, c-ai să-ncerci să rázbati pân-aici. 

— Unde-s soldații care-o să ne-nsoteascá mâine? 

— De partea ailaltă a munților. Au plecat cu toții într-acolo. Care n-au avut 
post fix p-aici, au fost trimişi la Lordsburg. Voi bărbaţii o să dormiti în 
şopron. Pentru domnişoare o să aranjăm noi ceva. 

Privi către logodnica ofițerului, apoi către Henriette dându-şi imediat 
seama cu cine are de-a face. Privirea îi alunecă spre Malpais Bill care stătea 
deoparte şi după o clipă în ochii lui apăru o luminiță - îl recunoscu şi vocea 
lui deveni prevăzătoare: 

— Hello, Bill. Ce vânt te-aduce p-aici? 

Vârful tigárii lui Malpais Bill străluci brusc în pâcla care devenea din ce în 
ce mai deasă şi Henriette reuşi să-i zărească o clipă fața senină şi atentă. 
Malpais Bill spuse încet, cu blândete: 

— Călătoresc. 

Se îndreptară către casa de bârne ale cărei colțuri păreau să se 
prelungească fără de sfârşit într-un şir de umbre legate unele de altele. 
Lumini apărură tremurătoare la ferestre şi peste tot oamenii umblau de colo 
până colo vorbind tărăgănat. Caii deshámati se depărtară în trap. Fata cea 
înaltă intră în încăperea principală a stației îndreptându-se către un soldat 
într-o uniformă cam zdrentuita. 

Soldatul spuse: 

— Miss Robertson? Locotenentul Hauser trebuia să vă întâlnească aici. Se 
află la Lordsburg. A fost rănit noaptea trecută într-o ambuscadă cu apasii. 

Fata cea înaltă, logodnica ofițerului nu scoase nicio vorbă. Într-un târziu 
întrebă: 

— Grav? 

— Oarecum, zise soldatul, da. 

Bărbatul cel gras interveni, trăgând adânc aer în piept: 

— Ce nenorocire... ce nenorocire. Domnişoarelor, vă voi conduce la 
camerele dumneavoastră, singurele pe care le am. 

Rochia de culoare deschisă a Henriettei se detaşa limpede de fundalul 
întunecat. Henriette o urmărea cu atenţie pe logodnica ofițerului şi văzu că de 
pe fața ei dispăru orice urmă de culoare. Dar în logodnica ofițerului sălăşluia 
o anume tărie, un soi de curaj care amintea de cel al militarului, căci ea 
răspunse încet: 

— Probabil că drumul pe care l-aţi făcut a fost foarte obositor. 

— Nu... deloc, spuse soldatul şi părăsi încăperea. 

Jucătorul profesionist se afla de față si pe obrazul lui prelung, întors către 
logodnica ofițerului, era întipărită o ciudată încordare, de parcă şi-ar fi 
amintit de unele întâmplări dureroase. Malpais Bill se oprise în pragul uşii, 
urmărind cu atenţie blândetea şi umilința pe obrajii Henriettei. Apoi, ambele 
femei îl urmară pe hangiul gras de la Cap Station de-a lungul culoarului 
strâmt ce ducea către camerele lor. 

Malpais Bill se întoarse şi ieşi în curte, rezemându-se alene de peretele 
stației situate în deşert; ochii lui urmăreau cu atenţie fiecare mişcare pe care 
o făceau oamenii care rătăceau de colo până colo prin curte, urechile lui 
înregistrau vocile atenuate de întunericul înconjurător. Pământul fierbinte se 
răcea treptat şi un val de răcoare cobora dinspre munții ce se ridicau, înalți şi 
masivi, în spatele clădirii. Soldatul se urcase în şa şi mormăia somnoros către 
Happy Stuart: 

— Ce să-i faci, drumul până la Lordsburg e lung şi în blestematii ăştia de 
munți apasii mişună peste tot. Nici vorbă să aveţi vreo escortă de cavalerie 
mâine. Toate unitățile sunt angajate în operații. 

Malpais Bill ascultă până ce zgomotul pe care-l făceau copitele calului se 
stinse în depărtare şi în acelaşi timp se gândea la uriaşa însingurare a unui 
călăreț pierdut în trecătorile acestor munți innegurati, apoi se întorse şi se 
îndreptă către salonul aflat la celălalt capăt al clădirii. Era o încăpere joasă, 
cu duşumeaua pe pământ bătătorit şi pereții váruiti, care înainte vreme 
făcuse parte dintr-un grajd mai mare. În mijlocul acestui spaţiu strâmt, sub o 
lampă, stăteau trei bărbați, iar reflexele lămpii aveau sclipiri şterse în 
luminile ochilor lor întorşi către noul venit. La celălalt capăt al tejghelei 
crescătorul de vite şi jucătorul profesionist beau într-o tăcere totală. Malpais 
Bill îşi luă paharul de whisky pe care barmanul i-l turnã din sticlă si 
înregistră semnul tainic pe care omul din spatele tejghelei i-l făcu din ochi. 
Hangiul îşi vâri capul pe uşă şi strigă respirând greu „Seria a doua la masă” şi 
ceilalți bărbaţi din încăpere începură să iasă pe rând. 

Cuvintele barmanului se întretăiau, rostite aproape în şoaptă: 

— Mai bine nu te duce la Lordsburg. Plummer şi Shanley sunt acolo. 

Buzele lui Malpais Bill se subtiarã şi se alungiră de parcă ar fi fost pe cale 
să izbucnească în râs, iar în ochi îi apăru o sclipire de sălbăticie. Spuse 
„Mulţumesc, prietene” şi ieşi îndreptându-se spre sala de mese. 

Când se întoarse în curte, noaptea se asternuse sălbatică si adâncă peste 
întinderea deşertului, iar lumina lunii, argintie şi înghețată, nu făcea decât să 
atingă bezna de necrezut a lumii fără s-o poată imprástia. Henriette mergea 
încet pe drumul spre Tonto - o siluetă legănându-se uşor în umbrele vagi ale 
nopții. Bărbatul porni după ea, şi pintenii lui care zornăiau când călcâiele 
atingeau pământul tare o făcură să se întoarcă. 

Faţa ei era limpede şi ciudată şi nu vădea niciun fel de curiozitate în 
noapte, de parcă femeia s-ar fi aşteptat să vină ceva şi ar fi ştiut ce va fi acel 
ceva. lar el spuse: 

— Te-ai depărtat prea mult de clădire. Apaşii obişnuiesc să stea la pândă 
în apropierea aşezărilor şi să atace pe cei ce se izolează. 

Pe fața ei se citea numai indiferenţă, nici urmă de teamă. Vocea ei era rece 
şi bărbatul putu să distingă în ea acea vagă însingurare, fatalismul care făcea 
ca vorbele ei să fie atât de liniştite: 

— Dinspre munte coboară o adiere, răcoroasă şi plăcută. 

El îşi scoase pălăria şi stătu cu picioarele lui lungi strâns lipite şi ochii lui 
erau atenți şi totodată descumpăniţi. Părul blond avu o scurtă sclipire în 
lumina nesigură. 

Ea întrebă respirând adânc: 

— De ce faci asta? 

Buzele lui se agitau fără încetare, iar cântecul tumultuos al unor 
sentimente nespus de intense îl învăluia ca suflul unui vânt năpraznic: 

— Ai rude la Lordsburg? 

Ea vorbi într-un fel direct şi răbdător, de parcă i-ar fi explicat un lucru pe 
care el trebuie să-l fi ştiut fără să mai pună întrebări: 

— Conduc o casă la Lordsburg. 

— Nu, spuse el, nu asta am întrebat. 

— Rudele mele au murit... aşa cred. A fost un masacru în Munţii 
Superstitiilor când eram foarte tânără. 

El stătea cu capul descoperit şi mintea lui încerca să pătrundă în trecut 
pentru a întregi acea imagine din viaţa ei. Ţinutul acesta avea în el ceva 
aspru, brutal, iar pentru cei slabi nu exista decât foarte puţină înţelegere. Ea 
supravietuise şi plătise tribut supraviețuirii ei, şi acum se uita la el într-un fel 
tăcut care nu oferea explicații şi nici nu-şi cerea iertare pentru orice vorbe ar 
fi fost rostite aici: nu era decât o fată drăguță în ochii si pe buzele căreia se 
oglindea într-un fel expresiv răbdarea nemărginită a tuturor anilor ce s-au 
scurs. 

El spuse: 

— Dincolo de munți, în valea Tonto, e o regiune foarte frumoasă. Am o 
bucată de pământ acolo, bună pentru un ranch... şi o casă ridicată pe 
jumătate. 

— Dacă acolo ţi-e pământul, ce cauţi aici? 

Buzele lui râseră, iar nesábuinta dinlăuntrul lui se aprinse din nou, 
dogoritoare, şi în lumina lunii el păru deodată să crească şi mai înalt: 

— Trebuie să plătesc o datorie. 

— De aceea pleci la Lordsburg? Dacă vei continua să plăteşti acest soi de 
datorii n-ai să ajungi departe. Toată lumea te cunoaşte aici la Frontieră. A 
fost o vreme când erai un simplu rancher. Pe urmă ai avut o neînțelegere, cu 
cineva şi ai încercat s-o rezolvi, apoi s-a ivit o neînțelegere şi mai mare care 
trebuia rezolvată... şi datoriile creşteau mereu şi mereu, şi tot mai multi sunt 
cei care abia aşteaptă să te ucidă. Într-o zi, unul are să reuşească. Mai bine ai 
renunța să mai plăteşti asemenea datorii. 

De pe faţa lui, toată numai zâmbet, nu se clinti niciun muşchi, şi atunci 
fata dădu din umeri cu resemnare. „Nu, murmură ea, n-ai să renunti”. El 
putu să-şi dea seama de dulceata pe care o emanau buzele ei şi de felul în 
care ochii fetei se întristau din pricina lui: putu să vadă în ei şi răbdarea pe 
care el nu reuşise vreodată să şi-o însuşească. 

— Mai bine să ne întoarcem, spuse si o apucă de braţ. 

Străbătură curtea în tăcere, urmăriți de murmurul vocilor bărbăteşti - 
frânturi de fraze tărăgănate ce răzbăteau până la ei dinspre umbrele clădirii, 
în timp ce licărul roşiatic al pipelor se ivea când şi când în colțurile 
întunecate. Malpais Bill se opri şi privi în urma fetei care deschisese uşa 
staţiei; ea se întoarse să-l mai privească o dată, cu ochii foarte umbriti şi 
buzele moi şi serioase, pe urmă porni pe culoarul strâmt către camera unde 
urma să doarmă. Sub fereastra ei, în curte, un bărbat murmura către un 
altul: 

— Plummer şi Shanley sunt la Lordsburg. Malpais Bill ştie. 

Prin peretele subțire care despártea camera ei de cea alăturată, Henriette o 
auzi pe logodnica ofițerului plângând înnăbuşit şi totuşi cu o regularitate 
nestăpânită. Privi către peretele întunecos, cu umerii şi fruntea înclinate; pe 
urmă se întoarse în hol, bătu la uşa camerei unde se afla logodnica ofițerului 
şi intră. 


Şase căi odihniti frământau pământul în fața diligentei; hangiul cel gras de 
la Cap Station străbătu curtea de-a curmezişul, agitând în mână un felinar 
care nu reusea să spargă pâcla deasă, inertă. Pasagerii ieşiră din clădire unul 
câte unul, ametiti de somn, rebegiti. Johnny String zvârli cutia cu poştă în 
cufărul de sub capră şi Happy Stuart spuse morocănos, „E-n regulă. 
Plecarea!”. 

Pasagerii începură să urce în diligentã. Veni la rând crescătorul de vite, şi 
Malpais Bill spuse tărăgănat „Aşează-te pe locul din colț, domnule”, apoi se 
urcă şi el, închizând uşa. Hangiul mormăi; 

— Dacă nu vă atacă în timpul urcuşului, pe panta cea abruptă, înseamnă 
că ati scăpat. După ce ajungeţi la ranchul lui Al Schrieber sunteţi în 
siguranţă. 

Vocea ascuţită a lui Happy Stuart sparse cu stridenţă liniştea întunecoasă 
şi diligenta ţâşni înainte cu arcurile de piele scârțâind. 

Călătoriră vreme de un ceas în această întunecime compactă, zgâlțâiți şi 
înghesuiți şi pe jumătate adormiti, simțind cum diligenta urca în pantă foarte 
abruptă. Bezna fu spartă de zorile cenuşii, apoi se ivi o lumină lipsită de 

soare, pornind în jos, din deşertul care acum rămăsese departe in urmă. 
Drumul sărea peste hârtoape de la o groapă la alta, şi când soarele răsări 
dintr-o parte ajunseră la prima strungă, apoi străbătură cu toată viteză un 
plai presărat cu bolovani. Crescătorul de vite şedea în colțul din față, iar 
colțul din stânga al gurii lui era umflat şi vânăt, şi când Henriette văzu acest 
lucru privirea ei alunecă spre încheieturile degetelor lui Malpais Bill. 
Logodnica ofițerului şedea cu ochii închişi şi cu umerii rezemati de englez, 
care continua să şadă teapán cu arma de vânătoare între genunchi. Lângă 
Henriette jucătorul profesionist părea să doarmă, iar pe bancheta din mijloc 
Malpais Bill supraveghea cu oarecare atenţie peisajul care defila prin fața 
ferestrei. 

La zece începură să urce din nou, printr-un defileu presărat cu tufe de 
ienupăr şi pini piperniciti, în timp ce deşertul aflat sub ei se acoperea cu 
pulberea cetoasá a unei noi zile dogoritoare. Pe la amiază ajunseră în vârful 
muntelui şi caii îşi luară avânt pentru a străbate serpentinele strâmte, 
mărginite de pereţii de piatră. Jucătorul profesionist, care multă vreme 
şezuse tăcut şi nemişcat, îşi întinse picioarele şi prinse privirea logodnicei 
ofițerului: 

— Ranchul lui Schrieber e în fața noastră, aproape. Ce a fost mai greu a 
trecut. 

Tânărul blond îşi întoarse privirea către jucătorul profesionist, dar nu 
scoase nicio vorbă; chiar în această clipă Henriette simţi, în aerul impietrit de 
lipsa oricărei adieri de vânt, mirosul de fum. Happy Stuart tocmai ocăra după 
obiceiul lui, şi butucii frânelor începuseră să scârțâie frecându-se de roți. 
Privind pe fereastra diligentei, de unde i se oferea o privelişte în unghi ascuțit, 
Henriette văzu un horn de piatră şi lut ridicându-se în lumina limpede a zilei 
ca o schelă dărăpănată. Casa care se aflase aici nu mai era decât o grămadă 
de dărâmături înnegrite, răspândite pe sol, iar fumul continua să se ridice de 
pe bucăţile de lemn care nu arseseră complet. 

Diligenta se opri şi bărbaţii coborâră imediat. O sobă de tuci zăcea 
răsturnată pe pământ, cu o bucată de burlan îndreptată în sus. Mici flăcări 
se prelingeau alene în lungul unor bucăţi înnegrite care fuseseră odată o 
bârnă. Dincolo de curtea casei, la picioarele unui corral, zăceau două făpturi 
despuiate şi grotesc de pleşuve, ou trupurile crestate de lovituri aplicate cu 
cuțitul într-un fel anume. Happy Stuart se duse până acolo şi le privi; pe 
urmă se întoarse: — Schrieberii. Şi acum... 

Malpais Bill spuse: 

— Azi dimineaţă, chiar în zori. 

Privi către jucătorul profesionist, către crescătorul de vite, către englez, pe 
fața căruia nu se citea nicio emoție: 

— Urcaţi-vă în diligenta. 

Se cățără pe acoperişul diligentei, întinzându-se acolo cât era de lung. 
Happy Stuart şi Strang îşi reluară locurile. Caii porniră în goană. 

Jucătorul profesionist vorbi către logodnica ofițerului „Vei fi destul de bine 
apărată între cei doi domni”, apoi scoase dintr-un buzunar de la spate un 

pistol de calibrul 44 si-l puse pe genunchi. 

Şi cum trecuse peste firea-i tăcută, privi mai atent şi către Henriette. 
Spuse „Câţi ani ai?” 

Umerii ei se ridicară şi coborâră la loc, şi acesta a fost singurul ei răspuns. 
Dar jucătorul profesionist spuse amabil: 

— Eşti destul de tânără ca să fii fiica mea. Trăim într-o lume putredă. 
Când am să-ți spun, întinde-te pe jos. 

Englezul scosese puşca dintre genunchi şi-i rezemase ţeava de prichiciul 
ferestrei aflate în partea lui. Crescătorul de vite dădu deoparte pulpana hainei 
ca să poată ajunge mai lesne la tocul pistolului. 

Drumul de creastă, îngust, săpat în piatră, deveni şi mai strâmt, pereţii de 
stâncă păreau să se împreune deasupra lui. Rotile diligentei izbeau în 
hârtoapele bolovănoase, săreau în sus şi cădeau din nou cu zguduituri pe 
care arcurile nu le puteau îndulci. Îndemnurile urlate de Happy Stuart 
acopereau mereu zgomotul acestor izbituri şi hurducăiala asurzitoare. 
Pulberea fină făcea ca totul să pară cenusiu. 

Henriette şedea cu privirea pironită către vârfurile degetelor înmânuşate, 
amintindu-și silueta înaltă a lui Malpais Bill conturându-se limpede în 
lumina lunii, lângă Cap Station. Îi zâmbise aşa cum orice bărbat zâmbeste 
unei femei pe care o găseşte atrăgătoare, si în vocea lui simtise o nuanţă de 
voioşie; şi ochii lui fuseseră amabili. Jucătorul profesionist vorbi foarte încet 
şi ea nu-l auzi până ce degetele lui n-o apucară de braţ. El repetă, fără să 
ridice vocea: 

— Aşază-te pe jos. 

Henriette se lăsă în genunchi şi auzi focuri de armă amestecându-se cu 
zgomotele pe care le făcea diligenta în goana ei. Happy Stuart încetă să mai 
strige la cai şi ochii logodnicei ofițerului erau mari şi intunecati. Pereţii 
canionului se lărgiseră. Ridicându-şi privirea prin fereastra aflată în dreptul 
jucătorului profesionist, Henriette văzu silueta în mişcare a unui războinic 
apaş, complet despuiat, călare pe un armăsar indian, trecând în goană cu o 
puşcă ridicată, sprijinită în îndoitura cotului ascuţit. Jucătorul profesionist 
tinti calm; crescătorul de vite slobozi un foc şi tinti iar. Puşca de vânătoare a 
englezului trezea ecouri grele în spaţiul strâmt al diligentei, izbind dureros 
urechile fetei, iar mirosul prafului de puşcă se simţea greu şi amar. Cizmele 
tânărului blond zgâriau acoperişul diligentei şi găuri mici şi rotunde începură 
să sfredelească lemnul panourilor în locurile unde izbeau gloantele apasilor. 
Un indian de o îndrăzneală nebunească se apropie foarte mult de diligentã si 
oferi o ţintă care nu putea fi ratată. Crescătorul de vite îl dobori cu un singur 
foc. Rotile gemeau când erau nevoite să încetinească la cotiturile bruste si 
diligenta greoaie făcea sărituri mari, rămânând câte o clipă suspendată în aer 
într-un fel ciudat. Pe urmă o porneau în goană la vale. 

Jucătorul profesionist spuse liniştit „Mai bine ia-o dumneata, 
întinzându-i Henriettei arma. Se rezemă de uşă cu degetele lungi încleştate 
de pervaz. Paloarea din obraji îl făcea să pară detaşat de lumea din jur. Spuse 
către logodnica ofițerului „Ai grijă, stai mereu între aceşti doi gentlemen”, şi o 

privi într-un fel în care era si deznădejde si renuntare si fruntea îi căzu pe 
pervazul ferestrei. 

Henriette văzu stâncile apropiindu-se şi depărtându-se ca nişte pereţi 
galbeni masivi. Coborau acum muntele fără să folosească frânele. Focurile de 
armă se răriră, iar strigătele de luptă ale indienilor se pierdeau în urmă, 
Ridicându-se în genunchi, Henriette zări, undeva dedesubtul lor, întinderea 
nesfârşită a deşertului, cu contururile ascuţite ale Lordsburgului apărând 
nelămurit în marginile cele mai depărtate ale cetii fierbinți. Nu se mai auzeau 
împuşcături şi vocea lui Happy Stuart se înălță din nou, iar frânele scârțâiau 
frecându-se de roţi, apoi se desfăceau şi iarăşi scârțâiau. Englezul privea pe 
fereastră cu o mutră ursuză; logodnica ofițerului părea cufundată într-un vis 
adânc, deznădăjduit; fața crescătorului de vite strălucea acoperită de o 
sudoare nefirească. Henriette se întinse pentru a-l ajuta pe jucătorul 
profesionist să se ridice, dar acesta avea în trup o greutate neobişnuită şi 
alunecă spre colț. Ea îşi dădu seama că murise. 

La orele cinci ale acestei lungi după-amieze, diligenta îşi croi drum pe 
străzile înguste ale Lordsburgului, mărginite de case de lut galben şi de 
bârne, ajunse astfel în piaţa din centru şi opri în fața unei mulțimi adunate în 
arsita cetoasã. Pasagerii coborâră cu membrele intepenite. Un băiat mexican 
se urcă iute, îl văzu pe jucătorul profesionist care murise şi începu să tipe 
într-o mexicană stridentă răspândind vestea. Malpais Bill cobori de pe 
acoperiş, dar Happy Stuart rămase la locul lui şi privi în tăcere mulțimea 
adunată lângă diligentã. Şi atunci Henriette îşi dădu seama că insotitorul 
înarmat nu se mai afla acolo. 

Un bărbat cărunt, într-un costum alb de pânză subțire, spuse către 
Happy: 

— Ei, până la urmă ati reuşit. 

Happy Stuart spuse: 

— Da. Până la urmă am reuşit. 

Un ofițer trecu prin mulțime, zâmbind către logodnica ofițerului. O luă de 
braţ şi spuse: 

— Miss Robertson, dacă nu mă înşel. Locotenentul Hauser se simte foarte 
bine. Voi avea grijă de bagajul dumneavoastră... 

Şi atunci logodnica ofițerului începu să plângă —un plâns la care 
participa întreagă ei făptură. Stăteau cu toții pe marginea străzii, cu oasele 
dureroase şi ametiti de zdruncinături. Malpais Bill rămăsese lângă roata 
diligentei, cu o trăsătură aspră pe fața ridicată către lumina soarelui şi ochii 
atintiti spre cei doi bărbaţi care stăteau sub apărătoarea de soare a unei 
prăvălii alăturate. Henriette observă felul în care aşteptau şi înțelese de ce se 
aflau aici. Observă şi că ochii tânărului blond erau albaştri şi că o flacără 
strălucitoare ardea în ei. Logodnica ofițerului se întoarse către Henriette, şi 
avea lacrimi în ochi. Şopti: 

— Dacă vreodată vei avea nevoie de mine... 

Dar Henriette făcu un pas înapoi, clătinându-şi capul. Se aflau la 
Lordsburg acum, şi fiecare cunoştea locul ei - fiecare în afară de logodnica 

ofițerului. Henriette spuse un „Adio” formal, înregistrând cât de tácuti erau în 
atitudinea lor de aşteptare cei doi bărbaţi de sub apărătoarea de soare. Se 
întoarse către tânărul blond şi spuse: 

— Eşti bun să-mi duci valiza? 

Malpais Bill o privi cu acea sclipire de voioşie din ochii lui şi întinse mâna 
spre portbagaj, de unde scoase valiza ei ponosită. Continua să zâmbească în 
timp ce păşea alături de ea, prin mulțimea de oameni şi pe lângă cei doi 
bărbaţi care aşteptau. Dar când dădură colțul şi intrară pe una dintre ulițele 
strâmte şi prăfuite, o stradă laterală care nu avea nici nume şi unde casele 
stăteau îngrămădite una într-alta fără graţie şi fără demnitate, el deveni 
serios. Spuse: 

— Îţi rămân obligat dar trebuie să mă întorc. 

Se aflau în fața unei case care nu se deosebea cu nimic de cele învecinate; 
se opriseră în uşa ei. Ea putu să vadă cum ochii lui parcurgeau strada în 
lungul ei şi înțelese semnificația acestei priviri şi intenţiile ce se aflau 
îndărătul ei. Dar el tocmai spunea, cu vocea lui amabilă, cu timbrul atât de 
plăcut: 

— Te-am observat vreme de două zile. Se opri, încordându-şi mintea să 
găsească vorbele care să exprime ceea ce voia să spună. Pe urmă vorbi încet: 
Dumnezeu te-a făcut femeie. Tonto e o regiune frumoasă, 

Răspunsul veni brusc, si simtâmintele ei păreau că nu participă la această 
hotărâre: 

— Nu. Sânt cunoscută pe întregul cuprins ai Teritoriului. Dar îmi voi 
aminti de propunerea pe care mi-ai făcut-o. 

El spuse: 

— E singurul motiv? 

Ea nu răspunse, dar ceva din ochii ei făcu ca trăsăturile feței lui să se 
destindă. Bărbatul îşi scoase pălăria, iar femeii i se păru că privirea lui 
pătrundea prin această zi fierbinte până în regiunea aceea depărtată, unde se 
află păşuni răcoroase şi atrăgătoare. El murmură; 

— Există lucruri de care un bărbat nu poate scăpa. Trebuie s-o fac. Dar 
mă voi întoarce. 

Porni în lungul străzii înguste, iar la capătul ei coti brusc şi dispăru. Aerul 
fierbinte se prăvălea asupra acoperişurilor Lordsburgului ca un val greu iar 
mirosul de pulbere se intetea. Femeia îşi ridică valiza, şi o lăsă iar jos şi stătu 
astfel, mută şi serioasă, în faţa casei ei cu fațada posomorâtă. Îşi amintea ce 
înalt fusese el în lumina lunii, la Cap Station. 

Au fost patru focuri de armă, repezi, furioase, sfârtecând atmosfera 
liniştită şi înăbuşitoare, apoi încă un foc, şi după aceea o linişte îndelungată, 
foarte îndelungată. Ea se sprijini cu o mână de uşă ca să-şi potolească 
ameteala, şi ştiu că aceste împuşcături însemnau sfârşitul unui bărbat si 
sfârşitul unei speranţe. El nu se va mai întoarce vreodată; nu va mai sta 
alături de ea. Înalt, în lumina lunii, cu zâmbetul lui deschis şi amabil pe buze 
şi cu acel ton plin de voioşie pe care îl avea când vorbea despre lucruri 
obişnuite. La toate acestea se gândea femeia, cu umilinţa şi cu uriaşa răbdare 

pe care viata le intipárise adânc in fáptura ei... 

La toate acestea se gândea femeia când auzi zgomot de cizme pe pământul 
bătătorit al străzii; şi se întoarse să-l vadă înalt şi colturos, în lumina difuză a 
soarelui, venind spre ea cu zâmbetul lui. 


Nota: Povestirea a stat la baza scenariului pentru filmul ,Diligenta”(1939) regizat de 
John Ford si avându-i ca protagonisti pe John Wayne şi Claire Trevor. 

